Inteligenta 


Isabelle Filliozat 


După domnia IQ-ului, astăzi descoperim importanţa emoţiilor — 
esenţiale pentru a comunica și a convinge. Inteligența inimii face 
diferenţa. 


Anxietate, rușine, depresie, violenţă și singurătate... 


Cum ar fi dacă toate aceste rele ar avea o cauză comună ? Si dacă 
ar exista o alternativă la comprimatele, tabletele și capsulele pe care 
le fnghitim ca să ne liniștim, ca să dormim mai bine, ca să găsim 
alinare ? 


La școală învăţăm istorie, geografie, matematică ; dar ce învăţăm 
despre afectivitate ? N-ar fi util ca pe lângă nume si date să avem la 
îndemână si niste noţiuni despre 


etapele tristeţii, despre furie și rezolvarea non-violentă a conflictelor 
2 


Este momentul să ne înțelegem mai bine emoţiile pentru a le 
gestiona în mod eficient. Urgenta este afectivă. în prezent, 
competențele tehnice si un IQ ridicat nu mai sunt suficiente pentru a 
reuși. încrederea în sine, creativitatea, aptitudinile relationale si 
autonomia joacă un rol decisiv. Dinamici de rețea, interdependenţă... 
provocarea noului mileniu este colaborarea. Inteligența inimii, 
inteligenţa relationalä și emoţională, este inteligenţa de mâine. 


Isabelle Filliozat este psihoterapeut. Certificată în analiză 
tranzacţională și maestru practicant de programare neurolingvisticä, 
lucrează cu emoţiile de peste douăzeci de ani. 


Isabelle Filliozat 


Inteligenta inimii 


zele gramaticii emoţionale 


Pentru Jean Bernard, prietenul meu, dragostea mea, tovarășul meu 
de drum. 


Pentru Alice Miller, ale cărei scrieri atât de sensibile și puternice m- 
au ajutat să-mi percep propriul adevăr. 


Le mulțumesc tuturor persoanelor care mi-au încredinţat emoțiile lor. 


Toate istorisirile din carte sunt adevărate, în unele cazuri am adus 
modificări ; prenumele sunt inventate. 


Introducere 


Bulevardul Haussman, etajul al optulea al unui magazin, ora două 
după-amiaza. In ascensor este lume. In sfârșit, ușile sunt pe cale să 
se închidă, când iată că se apropie un bărbat. O femeie apasă pe 
buton ca să ţină ușile deschise. Exasperat, un bărbat din lift o 
interpelează : „O să-l ia pe următorul, ce mare lucru l* Fără să ia 
degetul de pe buton, femeia îi răspunde energic... Tensiunea crește, 
pe buzele bărbatului se profilează o nouă invectivă. Yves, un martor 
al altercaţiei, se întoarce spre el și-i spune : ,Päreti nervos, poate că 
vă grăbiţi |* Tonul si atitudinea bărbatului se schimbă instantaneu : 
„Bineînţeles, am plecat de la masă și mă grăbesc să ajung la o 
întâlnire.” Surâde. Femeia se liniștește. Ascensorul ajunge la parter. 
Bărbatul iese, continuând să zâmbească, și salută cu căldură : „O zi 
bună.” 


La școală învăţăm istorie, geografie, matematică, franceză, desen și 
gimnastică... Ce învăţăm despre afectivitate ? Nimic. Nimic despre 
cum să intervenim într-un conflict declanșat în ascensor. Nimic 


despre doliu, nimic despre stäpânirea fricii, nimic despre un mod 
sänätos de a ne exprima furia. 


Nouăzeci la sută din viața cotidiană este trecută sub tăcere. N-ar fi 
util să învăţăm și câteva noțiuni despre conștiința de sine și despre 
descifrarea emoţiilor, pe lângă regii Franţei și 15151 ? 


Acum cincisprezece ani, tineam primul meu curs la Conservatorul 
national de arte și meserii. Modulul de care eram responsabilă se 
numea „Emoţii”. Emotivitatea se făcea vinovată de prea multe 
eșecuri la examenul final de diplomă. Viitorii ingineri trebuiau să 
înveţe să-și stăpânească tracul, să-și miște corpul pentru a se 
exprima în public, să-și identifice emoţiile, să dea viaţă prezentărilor 
și aibă încredere în ei. 


IQ-ul (coeficientul intelectual) nu este suficient pentru a reuși. Toţi ne 
confruntăm cu acest lucru, la școală sau la serviciu : nu contează 
doar competențele noastre tehnice, ci și capacitatea noastră de a 
comunica și de a ne gestiona trăirile. 


Există legi ale comunicării, există lucruri pe care le putem învăţa, 
metode cu care ne putem familiariza, feluri de a fi pe care putem să 
le cultivăm. Limbajul emoţiilor are propria lui gramatică. A anima o 
întrunire, a vorbi în public, a-ţi învinge timiditatea, a răspunde 
agresivităţii, a te afirma, a-ţi spune părerea, a asculta, a înțelege 
reacţiile celuilalt, a plânge, a motiva o echipă și a te motiva pe tine 
Însuti, a primi emoții, a face față adversi- 


1. Anul victoriei francezilor conduși de François | asupra 
elvetienilor, în bătălia de la Marignan. 


tăţii și schimbării, a rezolva conflicte... în cadrul formării continue, 
seminariile despre relații umane ne oferă astăzi ocazii multiple de a 
ne dezvolta competențele relationale. Dar partici-pantii întreabă de 
fiecare dată : „De ce nu învăţăm asta la școală?” 


Poate pentru că, deși învățătura are aceeași vârstă ca omul, 
organizarea ei este ceva relativ nou, cel putin în Occident.? Poate și 
pentru că o serie de oameni nu vor să înveţe ceea ce ei consideră 
ceva înnăscut. Pentru ei, relaţiile sunt la fel ca mersul sau respirația, 
nu au nevoie de educaţie. Vor să rămână ,naturali”. Oare inteligenţa 
relaţiilor sociale n-ar trebui pusă pe același plan cu celelalte forme 
de inteligență ? 


Inteligente multiple 


In 1983, Howard Gardner a publicat Frames of mind (Cadre 
mentale) si a vorbit pentru prima oară despre existența mai multor 
feluri de inteligenţă. Lăsând deoparte conceptul de 

inteligență măsurat prin IQ, Gardner pune în valoare numeroasele si 
diversele fațete ale activităţii cognitive, de la aptitudinile muzicale la 
capacitățile necesare cunoașterii de sine. „Munca mea constă în a 
repera componentele inteligenţei întrebuințate de marinari, chirurgi și 
vrăjitori.” Gardner insistă asupra cuvântului „inteligenţă” ; pentru el, 
aceste facultăţi sunt la fel de importante precum cele detectate prin 
testele IQ. 


In 1905, la Paris, A. Binet și T. Simon prezintă prima scară metrică 
de măsurare a inteligenţei (celebra scară Binet-Simon). Scopul lor 
este să-i depisteze pe elevii incapabili să urmeze învățământul 
primar, pentru a-i îndruma spre clase speciale. Coeficientul 
intelectual este de origine americană’, născut la puţin timp după 
primul test, și se calculează în felul următor : vârsta men-tală/vârsta 
reală x 100. 


Acesta este un etalon de măsurare a facultăţilor mentale, cu 
aparenţă științifică. Dar testele IQ sunt exerciţii școlare și arbitrare. 
Valoarea lor predictivă constă în aceea că evaluează gradul de 
stăpânire a limbii și a logicii matematice, pe care se bazează și 
examenele școlare. în plus, testele sunt deformate din punct de 
vedere social, lucru denunţat de mulţi cercetători. IQ nu măsoară 


inteligenta, ci conformismul social. Nota la un examen nu este 
neapărat reprezentativă pentru calitățile permanente ale unei 
persoane. însă pentru marele public, IQ și inteligenţa sunt 


2. în Orient, budismul oferă de 2 500 de ani cunoștințe 
psihologice fine și instrumente ale cunoașterii de sine. 


3. Noţiunea de coeficient intelectual a fost propusă în 1912 de 
W. Stern, în Statele Unite. 


unul și același lucru. Rezultatul : inteligenţa a devenit capacitatea de 
a răspunde la un test verbal și de logică matematică. 


Howard Gardner se delimitează de această definiţie restrânsă a 
inteligenţei. El definește inteligenţa drept „capacitatea de a rezolva 
probleme sau de a produce bunuri având o valoare într-un context 
cultural sau colectiv precis. Problemele de rezolvat merg de la 
inventarea sfârșitului unei povești până la anticiparea unui mat la 
jocul de șah și cârpirea unei plăpumi. Bunurile înseamnă de la teorii 
științifice la compuneri muzicale și campanii politice victorioase.” Nu 
există o singură inteligenţă, ci mai multe, iar Gardner enumără șapte 
(precizând că lista este provizorie). La inteligenţa verbală și logico- 
matematică, recunoscute deja de IQ, el adaugă inteligenţa spaţială, 
muzicală, kinestezică, interpersonală și intrapersonală. 


Inteligența spațiului, capacitatea de a vedea în trei dimensiuni, de a 
se orienta, este utilă marinarilor, inginerilor, chirurgilor, sculptorilor, 
pictorilor, arhitecţilor... Inteligența muzicală se bazează pe exersarea 
auzului și a ritmului. Inteligența kinestezică este inteligenţa corpului, 
cea pe care o stăpânesc dansatorii, atleţii, chirurgii și artizanii. 
Inteligența interpersonală este definită drept capacitatea de a-i 
înțelege pe ceilalţi și de a lucra împreună cu ei. Inteligența 
intrapersonală corespunde „facultăţii de a-și forma o reprezentare 
precisă și fidelă a sinelui si de a o utiliza în mod eficient în viaţă.” 


In povestea cu ascensorul, Yves, folosindu-și competențele 
emoționale și relationale, a dat dovadă de o inteligenţă 


veritabilă, însă necunoscută până acum, fiindcă nu se măsoară cu 
ajutorul IQ. Este vorba despre inteligenţa interpersonală a lui 
Gardner, numită și inteligență emoţională de Daniel Goleman, 
autorul best-sellerului american Emotional Intelligence. 


Inteligența emoţională 


Pentru Goleman, domnia IQ trebuie să cedeze locul celei a 
inteligenţei emoţionale (EQ). „Vechea paradigmă tintea spre idealul 
unei raţiuni eliberate de tensiunea emoțiilor. Noua paradigmă 

ne invită să punem în armonie mintea și inima. Trebuie să înțelegem 
mai exact ce înseamnă asta : să ne folosim emoţiile în 

mod inteligent.” 


După Daniel Goleman, inteligenţa emoţională se referă la 
competențe precum : capacitatea de a ne motiva si a persevera 
în pofida obstacolelor și a frustrărilor ; controlul impulsurilor și ca- 


4. Apărută în limba română la editura Curtea Veche, sub 
titlul Inteligența emoțională, (n. trad.) 


pacitatea de a amâna satisfactiile ; aptitudinea de a ne regla starea 
de spirit și de a împiedica deznădejdea să ne altereze facultăţile de 
judecată ; empatia ; speranţa. Prin urmare, ea înglobează 

inteligentele inter- și intrapersonale menţionate de Howard Gardner. 


Oricare dintre noi a întâlnit-o sub denumirea de „inteligenţa inimii”. 
Dar fiind adesea confundată cu o anumită naivitate si lipsă de 
conștiință a ,realitätilor acestei lumi”, ea era rezervată (în mod 
paradoxal) prelatilor, celor săraci cu duhul și marilor înţelepţi, 
femeilor sau poeţilor. Astăzi, ea devine o dimensiune esenţială a 
reușitei și a fericirii. 


Cum putem defini inteligenţa inimii ? O recunoaștem imediat prin 
aceea că ne pune în contact cu umanitatea din noi. Cel înzestrat cu 
ea pătrunde dincolo de suprafața lucrurilor și ascultă motivațiile 
profunde. 


Locul emoțiilor 


Nu rațiunea, ci emoțiile sunt cele ce guvernează lumea. À 


sosit momentul să reflectăm la acest lucru. Să unim inteligenţa minții 
cu inteligenţa inimii. Democraţia ne cere acest preț. 


X Emotiile pe care nu vrem să le ascultăm preiau puterea. 


Fascismul și rasismul sunt răspunsuri emoţionale la temeri, la 
suferințe neexprimate. Rațiunea singură nu le poate ţine 

piept. Sectele și partidele extremiste profită de nesiguranța și 
analfabetismul emoţional. Ele seduc fiindcă propun unirea 
contra răului, un sentiment de fraternitate cu preţul unei oi negre, 
o revalorizare a propriei persoane cu prețul devalorizării altcuiva. 


Se vorbește despre violenţa extremă de la periferii, despre puști care 
își ucid prietenii pentru o pereche de cizme sau o bluză. Se vorbește 
foarte mult despre aceste impulsuri nestăpânite, care stârnesc 
neliniște. Pe de altă parte, nu se vorbește despre cealaltă faţă a 
monedei, despre toate acele emoții neexprimate, supuse și 
interiorizate. Insă pentru multi dintre noi, singurătatea, depresia, 
angoasa fac parte din viața de zi cu zi. Un francez din zece suferă 
de depresie ! 


Incapabili să ne gestionăm emoțiile în modul adecvat, ade-värati 
infirmi pe plan relational, ne rânim unii pe alţii. Un consum 
impresionant de medicamente, abuzul de tutun și alcool, dificultăţile 
de comunicare, singurătatea în creștere, rasismul și excluderea... 
toate sunt simptomele unei boli sociale. 


Care este sensul vieţii ? Ca să evităm răspunsul, ne refugiem la 
supermarket-uri, la lucru sau la televizor. „O viață nebunească ! ne 
spunem, înainte de a ne conecta la perfuzia televi-zuală. 


Angoasa este motorul comerțului. Laboratoarele farmaceutice sunt 
marii câștigători ai acestei curse de exploatare a deznădejdii 
emoţionale și relationale. Raportul referitor la consumul de substanțe 
psihotrope din Franţa, solicitat de ministerul Sănătăţii pr. Edouard 
Zarifian, este îngrijorător. în fiecare an se vând o sută douăzeci de 
milioane de cutii de tranchilizante, somnifere și antidepresive ! Si 
acestea se află pe locul doi, după antibiotice, la rambursările caselor 
de asigurări ! Trebuie să învăţăm neîntârziat să ne confruntăm cu 
emoțiile noastre. 


în ziua de azi, coeficientul intelectual nu mai este suficient 


leri se punea pret pe integrare, identificarea cu imaginea grupului, 
autoritate, autocontrol, conformism, supunere. Aceste valori sunt 
cultivate în continuare de școala publică, în timp ce în lumea de 
astăzi e nevoie de autonomie, iniţiativă, creativitate, realizare de 
sine, competenţă, exprimare emoţională, autenticitate, spirit critic și 
empatie... Pe scurt, de inteligența emoţională și relationalä. 


Sentimentul de siguranţă, care ieri se baza pe tradiţii, pe 
apartenenţa la un grup, la o familie sau o întreprindere, trebuie să se 
găsească de acum înainte în noi înșine. Sfâsiati de conflicte 
interioare, care ieri erau „rezolvate” prin aderarea la un rol social 
strict și bine definit, multi dintre noi sunt dezorientati în fața 
problemelor pe care ni le pune viaţa. Dar cine ne-a învăţat să ne 
ascultăm impulsurile profunde ? Cine ne-a învăţat să ne urmăm 
tendinţa inimii ? 


întreprinderile din ziua de azi nu-și mai permit să facă risipă de 
energie și creativitate în jocuri de putere. Este momentul unificării 
competenţelor, al dinamicii de rețea. Astăzi nu trebuie să ne plasăm 
mai presus sau mai prejos de alții, ci în noi înșine și în relaţie 


orizontală cu ceilalţi. Nu contează nici diplomele, nici coeficientul 
intelectual, ci inteligenţa intrapersonală și cea interpersonal 


Numai accesul la adevăratele noastre emoţii ne permite să 
răspundem provocărilor pe care ni le propun societatea noastră și 
complexitatea ei. 


De la conformism la autonomie 


„Ideea unei ordini sociale naturale, în care fiecare ocupă locul pe 
care-1 merită [...] constituie una dintre cheile de boltă ale sistemului 
nostru social. Toate ciomegele din Franţa și din Navarra n-ar fi 


suficiente pentru a menţine o ordine socială bazată pe exploatare și 
opresiune dacă acestea n-ar fi interiorizate de victimele lor cele mai 
directe. [...] Cei mai exploataţi ar fi schimbat demult această ordine 
socială complet iraţională, căreia îi sunt primele victime, dacă 
școala, media și întreaga noastră cultură nu i-ar face să creadă că 
sunt incapabili să gândească și să acţioneze5? 


Autonomia ameninţă structurile sociale stabilite pe baze nedrepte. 
Cuvântul vine din limba greacă : nomos = regulă de conduită, auto = 
propriu. Individul autonom este cel care își fäureste propriile reguli 
de viață, cel care își ascultă inima. Nu este un rebel. Acceptă regulile 
vieții în comun... Dar nu tolerează nedreptatea. 


Cu cât o structură socială este mai nedreaptă, cu atât mai mult 
trebuie să limiteze autonomia membrilor săi pentru a se menține. lar 
în acest domeniu barierele psihice sunt mai eficace decât limitele 
fizice. 


De curând, „frunzărind” programele de la televizor, am surprins 
câteva fragmente dintr-un documentar despre un sat african. Un 
ziarist chestiona o femeie cu privire la poligamie : „Sunteţi geloase 
unele pe altele ?” Fără să se oprească din cules, tânăra africană 
răspunse : „Nu, nu e bine să fii geloasă, ceilalţi râd de tine." 


Formularea este expresivă ; tânăra femeie nu răspunde în funcţie de 
emoţiile ei, ci enunţă o judecată : „Nu e bine.” Și adaugă : „Ceilalţi 
râd de tine." Ridiculizarea unui sentiment este una dintre cele mai 
folosite tehnici pentru refularea emoțiilor. Ziaristul nu se lasă : 
„Sunteţi mulţumită că bărbatul dvs. are si alte soţii ?” Tânăra 
exclamă : „A, da ! Nu știu cum m-aș putea descurca singură cu toate 
treburile”, inconștientă de absurditatea situaţiei, fiindcă nu se 
gândește nici o clipă la faptul că femeile muncesc în timp ce bărbații 
se odihnesc și stau la taclale. Astfel, negarea trăirii interioare 
încurajează supunerea faţă de o ordine prestabilită. Este evident că, 
dacă femeia și-ar da dreptul să-și simtă adevăratele emoții, s-ar 
revolta contra acestei oprimări. Dar cum orice sentiment personal 
este ridiculizat și acesta este singurul model de viață pe care-1 
cunoaște, ea acceptă să creadă că femeile sunt făcute pentru 
muncă și bărbaţii pentru odihnă. Dacă uneori are alte sentimente 
decât cele pe care a fost învățată să le exprime, va crede că sunt 
„false”. Se va simţi vinovată și va fi „repusă la locul ei”. 


In lumea întreagă, în toate ţările de pe glob, s-a căutat înăbușirea 
emoțiilor individuale cu scopul menținerii tradiţiilor. 


în Occident, aceste tradiţii sunt pe cale să se spulbere și individul 
este la loc de cinste, dar nu știe întotdeauna cum să folosească 
această libertate. Societatea se îndreaptă în mod inexorabil spre 
individualizare — adică spre diferenţierea între indi- 


5. Michel SCHIFF în L'intelligence gaspillé (Inteligența risipită). 12 


vizi. Dar procesul este recent. Emotiile, instrumente ale autonomiei, 
continuă să fie ucise cu pudoare. 


Pentru a face faţă provocării acestei epoci, trebuie să reintrăm în 
contact cu emoțiile de care educaţia ne-a îndepărtat și să devenim 
cu adevărat noi înşine — fiindcă fiecare din noi este unic. 


însușirea alfabetului emoțional 


Această carte este împărțită în patruzeci și șase de capitole, grupate 
pe teme. 


Deopotrivă științifică si cotidiană, raţională și emoţionantă, lucrarea 
ne poate deruta... Ea își propune să îmbine resursele minţii cu 
resursele inimii. 


Putem să ne dezvoltăm cu adevărat inteligenţa inimii ? Oare nu 
suntem din naștere tandri, colerici sau timizi ? După cum se spune, 
„Fiecare cu firea lui”. 


Multă vreme, rațiunea și emoția au fost opuse. A sosit momentul să 
facem dreptate emotiei care, de fapt, ne ajută să rationäm. Vom 
descoperi în ce măsură emoţiile noastre ne impregnează subtil, dar 
inevitabil viața mentala. Viaţa noastră emoţională, conștientă sau 
inconștientă, joacă rolul unui filtru între exterior si interior, ea ne 
dirijează alegerile, poate să ne altereze relaţia cu realitatea și să ne 
conducă spre victorie sau înfrângere 


înainte de a încerca să înțelegem de ce ne este atât de frică de ele, 
de ce sentimentele sunt dispretuite în societatea de astăzi și cum ne 
apărăm de trăirile noastre, vom căuta să definim emoţiile. 


Câteva informaţii despre funcţionarea creierului ne vor ajuta să 
înțelegem căt de importantă este exprimarea emoțiilor 
pentru sănătatea noastră fizica și psihica. 


"Nu stiu ce mi-a venit. .” De unde vin impulsurile noastre 


subite ? Hiperemotivitatea pe care o manifestă unii dintre noi este 
oare mai sănătoasă decât reprimarea completă a trăirilor ? Vom 
încerca să înţelegem reacţiile afective disproportionate 

sau neadaptate. 


Urmează un test care vă permite să vă evaluati competențele legate 
de gestionarea emoțiilor, conștiința de sine sau relația cu ceilalți și să 
vă trasati profilul emoţional. 


£ Regäsirea adevăratelor emoţii înseamnă regăsirea libertätiLj Dacă 
reușim să găsim echilibrul între negarea lor și exprimarea lor 
necontrolată, emoţiile nu ne vor mai înlănţui, ci vor fi garanţia 
autonomiei noastre. 


Frică sau angoasă, furie sau violenţă, tristeţe sau deprimare... 
Identificarea emotiei este prima etapă a gramaticii emoţionale. Vom 
învăţa să ne cultivăm și să ne exprimăm emoțiile 


autentice și să dezrădăcinăm sentimentele care ne înlănţuie, ne 
rănesc, ne distrug — atât pe noi cât și pe cei din jur. 


A da, a primi, a refuza, a cere sunt verbe-cheie ale relaţiilor... Vom 
învăţa să le conjugăm, amintindu-ne că lucrurile cele mai simple sunt 
uneori cele mai dificile. 


Toţi oamenii, aflaţi în aceleași “situaţii, resimt aceleași modificări 
fiziologice. Emoţiile sunt limbajul nostru comun. Faptul de a-i 
înțelege mai bine pe cei din jur, de a reacţiona cu empatie la nevoile 
și sentimentele lor ne ajută să ne fie mai puţin frică de ceilalţi, să ne 
simțim mai apropiați, mai solidari și să susţinem cooperarea. 


întregul nostru sistem educativ trebuie revizuit. Fiind orientat pe IQ, 
nu ne pregătește copiii pentru viața de mâine. Trebuie să lăsăm loc 
emoţiilor, să luăm în calcul dezvoltarea socială și afectivă. Inteligența 
inimii trebuie hrănită cu cunoștințe și cu metode, asemenea 
celorlalte inteligente. 


Conform subtitlului, în această lucrare ne vom limita la bazele 
gramaticii emoţionale, pornind de la care ne putem dezvolta 
competențele multiple ale inteligenţei inimii. 


Urgenta este afectivă. Copiii noștri ne vor cere socoteală : „Cum ai 
iubit ?” 


Când mintea și inima nu vor mai fi în război 


Temperamentul : înnăscut sau dobândit ? 


»Așa sunt eu !” Caracterul nostru nu este determinat de la naștere ? 
Depresia nu se moștenește ? Tendintele noastre de a ne înfuria sau 
a ne îngrijora nu sunt programate pentru a ne servi la bine și la rău ? 
Se pare că lupta între cei care consideră suverană zestrea genetică 
și cei care sunt de părere că totul este dobândit este pe cale să se 
domolească. în prezent, majoritatea cercetătorilor optează pentru o 
poziție de mijloc. Pentru a lua în calcul multitudinea factorilor 
determinanti, se vorbește despre câmpul cauzal. 


Cortexul este organizat în coloane și module verticale, legate între 
ele prin conexiuni orizontale. S-ar părea că structurile verticale sunt 
determinate destul de strict. Pe de altă parte, crearea legăturilor 
orizontale este determinată de experienţe. Cu alte cuvinte, neuronii 
care transmit informaţii senzoriale și motorii sunt programati genetic, 
în timp ce reţelele de conexiuni dintre neuroni, zonele de asociere, 
se formează odată cu evenimentele trăite. 


Chiar și creierele gemenilor identici, care au același cod genetic, 
sunt extrem de diferite din punct de vedere morfologic, în plus, 
ponderea conexiunilor se modifică în funcţie de experienţe. Fiecare 
trecere a unei informaţii provoacă o sinteză a proteinelor care 
literalmente codifică rețeaua neuronală activată. Căile des folosite 
sunt mai bine marcate decât celelalte, facilitând transmiterea rapidă 
a influxului nervos. 


Părinţii lui François erau autoritari. François s-a obișnuit să fie 
ascultător. Chiar și în prezent, la patruzeci și doi de ani, are tendinţa 
să se supună automat atunci când i se adresează un reprezentant al 
autorităţii — șeful lui, un medic, un poliţist... Sfatul cel mai mărunt 
devine un ordin, cel mai mic semn de dezaprobare este interpretat 
ca o respingere. 


Cu cât mai mult vă înfuriaţi, cu atât mai mult încurajați această 
reacție în detrimentul altora si, ca urmare, cu atât mai ușor si mai 
repede vă veţi mânia în viitor. Obiceiurile dvs., prin jocul legăturilor 
neuronale, vă alcătuiesc caracterul și vă trași temperamentul, adică 
tendinţa spre furie sau spre su- 


punere, spre curaj sau spre discreţie, spre reflecţie sau spre frică. 


însă creierul nostru nu este un calculator programat o dată pentru 
totdeauna. S-au văzut bolnavi care, după extirparea unei tumori, își 
regăsesc facultăți considerate pierdute pentru totdeauna. Se pare 
că, în anumite împrejurări (și cu o doză bună de motivaţie din partea 
persoanei respective), rețeaua sectoarelor distruse este preluată de 
alţi neuroni. 


într-un fel, creierul funcţionează asemenea unei holograme. Chiar 
dacă îndepărtați o bucată, imaginea rămâne întreagă. Informaţia 
este deopotrivă repartizată în întregul creier și disponibilă integral în 
fiecare părticică a lui, deși poate mai puţin clară. Posedăm 10 la 
puterea a douăsprezecea neuroni. Cât de complex este totul... și cât 
de vast este tărâmul posibilităţilor ! 


Prin urmare, temperamentul este un rezultat al interacțiunilor 
complexe între genomui individului și istoria lui, fără să putem pune 
întreaga responsabilitate pe seama unuia dintre acești doi factori. 
Modul nostru specific de a reacţiona emoţional este deopotrivă 
înnăscut și dobândit, se modifică în decursul timpului, este influențat 
în fiecare clipă de tot felul de evenimente interioare și exterioare. 


r Diferitele emoţii au fost asociate cu anumite substanţe chi-Lmice. 
Cortizolul este mai cu seamă hormonul depresiei, adrenalina este 
hormonul furiei... însă chiar dacă emoţiile au un substrat fiziologic, 
acesta nu este determinant. Jean-Didier Vincent a demonstrat acest 
lucru, injectând aceeași cantitate de adrenalină mai multor voluntari. 
Acest hormon a provocat euforie sau furie, în funcție de situaţia cu 
care s-a confruntat subiectul 


N-are rost să dăm vina pe genetică sau biologie ; suntem 
responsabili de faptele și de sentimentele noastre. 


2 
Rațiunea este emoţională sau nu este rezonabilă 


Se spune că sentimentele întunecă rațiunea. Firește, emoţiile ne 
influențează judecata ; am observat cu toţii acest lucru. Gândirea 
este vioaie atunci când suntem fericiţi, însă își încetinește ritmul 
dacă suntem cuprinși de tristeţe. Să fie însă justificată tradiționala 
opoziție între rațiune și emoție ? 


Două cazuri ciudate 


în 1848, viața unui bărbat de douăzeci și cinci de ani, șef de echipă 
în domeniul construcţiilor de cale ferată, a fost dată peste cap. 
Specialist în burajul minelor și dinamitare, Phineas Gage dispune de 
o bară de mină specială, turnată anume pe măsura lui și deosebit de 
ascuţită. O clipă de neatentie și accidentul s-a produs. Explozia a 
fost foarte violentă ; în loc să penetreze stânca, bara de fier se 
îndreaptă în cealaltă direcţie, străpunge obrazul stâng al lui Gage și 
baza craniului, traversează partea anterioară a creierului si iese prin 
partea de sus a capului. Spre stupefactia tuturor, Phineas se ridică 
de la pământ, în pofida plăgii deschise. Poate să vorbească, să 
meargă și, mai ales, rămâne lucid. în urma îngrijirilor medicale, 
supraviețuiește, dar suferă o schimbare dramatică de personalitate. 
Caracterul, preferinţele, visele, ambițiile — totul este transformat. Nu 
mai are simț moral, nu respectă nimic, proferează insulte si ia 
decizii aberante. Devine incapabil să prevină evenimentele sau să 
analizeze consecinţele propriilor fapte. Cu toate acestea, facultăţile 
lui mentale rămân intacte. Atenţia, percepţia, memoria, limbajul, 
inteligența i-au fost testate de medicii vremii, fără ca aceștia 

să poată găsi o explicaţie. Se pare că leziunea lui Phineas 


Gage, situată la nivelul cortexului prefrontal, i-a modificat doar 
comportamentul social. 


în anii 1970, Antonio Damasio, director al departamentului de 
neurologie la universităţii din lowa, împreună cu soţia lui Hanna, 
cercetător, au studiat consecinţele leziunilor frontale suferite de 
Elliot. Acesta a fost operat de o tumoare la creier situ- 


ată foarte aproape de locul unde era leziunea lui Gage. în urma 
intervenţiei, și Elliot a suferit o schimbare dramatică de personalitate. 
Deși și-a păstrat capacitățile perceptive și intelectuale, Elliot ia 
decizii ce contravin propriilor interese, numai respectă nici o 
convenţie socială si se autodistruge din punct de vedere social. A 
devenit incapabil să muncească, dar alocatia de invaliditate i-a fost 
refuzată, deoarece testele de inteligenţă îi ies atât de bune, încât 
medicii îl bănuiesc că se preface. Dealtfel, în pofida coeficientului 
său intelectual ridicat, mai întâi l-au trimis la psihoterapie. Dacă 
facultăţile sale intelectuale sunt intacte, cauza tulburărilor sale nu 
poate fi decât emoţională, deci ţine de resortul psihologiei... Doar 
dacă nu cumva este leneș. 


Damasio se hotărăște să-l supună pe Elliot unor teste. Capacitätile 
sale perceptive, memoria lui pe termen scurt și lung, capacitatea sa 
de a înţelege, de a vorbi și de a face calcule sunt excelente. 


„Dimineaţa trebuia să-1 împingi de la spate ca să se pună în mișcare 
și să se pregătească să meargă la lucru. Odată ajuns la birou, era 
incapabil să-și gestioneze timpul în mod raţional. Dacă trebuia să 
clasifice documente, erau șanse bune ca, dintr-o dată, să se apuce 
să citească un document cu mare atenţie. Sau putea să petreacă o 
după-amiază întreagă întrebându-se după ce principiu să facă 
clasificarea, cronologică, alfabetică... Se oprea la o etapă pe care se 
străduia s-o realizeze prea bine, în detrimentul obiectivului g< lierai. 
Nu te mai puteai baza pe el să termine la timp o sarcină ; 
observațiile superiorilor lui n-aveau nici un efect, era concediat în 
mod regulat de la diversele locuri de muncă pe care le găsea." 


în perioada când a ajuns la Damasio, colectiona tot felul de obiecte 
și se lansa în operaţiuni dubioase — și dezastruoase pentru el — de 
speculaţii financiare. Se părea că și-a pierdut orice judecată. Familia 
nu înțelegea cum de un om atât de inteligent si de informat putea să 
se comporte astfel. Consternată de purtarea lui, soţia a divorţat. Nici 
cea de-a doua soție n-a suportat situaţia. Sărmanul om a ajuns să 
trăiască în condiții dramatice. Dar nimeni nu știa cum să-l ajute. 
Enigma rămânea întreagă. 


în cele din urmă, atenţia lui Damasio a fost atrasă de un lucru : în 
timpul întâlnirilor cu Elliot, niciodată nu observase pe chipul lui vreo 
urmă de emoție. Elliot își povestea viaţa cu o detaşare care 
contrasta cu gravitatea celor întâmplate. 


Atunci i s-au proiectat diapozitive înfățișând clădiri cuprinse de 
flăcări, persoane grav rănite... Nimic nu reușea să-l miște. Declara 
că nu mai reacţionează la fel ca înainte. Nu mai simţea nici o emoție, 
nici pozitivă, nici negativă. 


Există oare o legătură între această alterare a sferei emoţionale si 
greșelile legate de aprecierea raţională a situaţiilor ? 


Soții Damasio și-au petrecut următorii douăzeci de ani observând, 
comparând, măsurând și testând oameni și experimentând pe 
maimuțe. Concluzia lor a fost următoarea : „capacitatea de a 
exprima și a simţi emoţii face parte dintre mecanismele rațiunii”. 


Firește, în anumite împrejurări, emoțiile pot perturba procesul de 
raționament. Dar incapacitatea de a exprima și de a simţi poate 
altera serios aptitudinea de a rationa. 


Corpul este primul instrument al conștiinței 


Reprezentările mentale care ne permit să gândim se bazează pe 
percepții interne și externe ale corpului nostru. Gândim prin imagini. 
Chiar și ideile cele mai abstracte au un conţinut senzorial. 


Emotiile sunt adesea factori determinând ai deciziilor 


noastre, chiar dacă rămân inconștiente. Logica singură nu poate 
face faţă complexităţii și incertitudinii existenţei. Observati modul în 
care luaţi o decizie. Treceti în revistă o serie de imagini ale viitorului. 
Când vă proiectati astfel în viitor, corpul dvs. vă trimite informaţii. Vă 
imaginati în punctul A... o undă de căldură vă străbate trupul... e 
bine. Vă proiectati în punctul B... simtiti un val de frig, cu siguranţă e 
rău ! Marcajele somatice, aceste senzații fiziologice care sunt 
emoţiile, măresc precizia și eficacitatea procesului de decizie. 


Emotiile reorganizează memoria. Când evocăm o amintire, nu 
regăsim imaginea percepută iniţial, ci o reconstrucţie a acesteia. 
Amintiţi-vă chipul mamei dvs. Puteţi să-l evocati cu ochii minţii, dar 
acest chip pe care-1 vedeţi în mintea dvs. nu este decât o versiune 
reconstruită de neuronii dvs. Nu vă vedeţi piama, ci o interpretare a 
acesteia (neapărat afectivă). 


Cu cât sunteţi mai conștient de emoțiile dvs., cu atât vă simtiti mai 
liber. 


Ce este o emoție ? 


Putem cuprinde emoţiile într-o definiţie ? Cultura noastră de Homo 
sapiens ne invită să răsfoim dicţionarul. lluștrii noștri academicieni s- 
au confruntat cu această teribilă dificultate de a ne delimita trăirile. In 
Petit Robert găsim următoarea definiţie : „Stare afectivă intensă, 
caracterizată printr-o bruscă perturbare fizică și mentală, în care 
reacţiile adecvate de adaptare la eveniment sunt anulate, în 
prezența anumitor factori excitanti sau reprezentări extrem de vii.” Le 
Petit Larousse adaugă : „Tulburare, agitaţie trecătoare provocată de 
bucurie, surpriză, frică etc.” Definiţia este ceva mai putin negativă 
decât prima, integrând și trăirile pozitive. Numai că termenul 
„tulburare” naște întrebări sau chiar confuzie. Ce-i drept, există 
tulburarea amoroasă, dar în general nimănui nu-i place să fie 
tulburat$. Cele două definiţii tind a spune că emoția este ceva care 


ne împiedică să gândim limpede. Multă vreme s-a crezut că creierul 
emoțional și creierul rațional sunt două structuri diferite. Emotiile 
aveau vreo legătură cu mentalul ? Ele erau apanajul femeilor — 
fiinţe iraționale prin excelenţă. Legătura între emoție și 

ineficacitate era un lucru dovedit. Ea continuă să fie prezentă în 
spiritul nostru. Dar după cum ne-au arătat Gage și Elliot, nu putem fi 
rationali în lipsa acestor mișcări interioare care fac parte 

din umanitatea noastră. Emotiile ne colorează viața și-i 

desenează contururile. 


Așadar, ce este emoția ? La origine, cuvântul desemna agitația 
binecunoscută care precedă o răzvrătire și, uneori, răzvrătirea în 
sine’. Din punct de vedere etimologic, cuvântul este compus din 
prefixul e — spre exterior, și moţiune — mișcare. Emotia este o 
mișcare orientată în afară, un elan care se naște în interiorul nostru 
și vorbește anturajului, o senzaţie care ne spune cine suntem și ne 
pune în relaţie cu lumea. Ea poate fi suscitată de o amintire, un gând 
sau un eveniment exterior. Ea 


6. Joc de cuvinte în original: Il y a le trouble amoureux, mais 
personne n'aime à etre trouble, (n.tr.) 


7. La surprise, dictionnaire des sens cachée, Alain 
DUCHESNE, Thierry LEGUAY, Larousse, 1990 


ne informeaza asupra Înmii din jur mai repede decât gândirea 


ipotetico-deductivă8. Ea ne cäläuzeste, amintindu-ne ceea ce ne 
place, și cea ce detestăm. în acest sens, emoţiile noastre ne 
oferă sentimentul existenţei in această lume. Ele ne 
individualizează, conferindu-ne conștiința propriei persoane. 


Viaţa emoţională este strâns legată de viaţa relationalä, împărtășirea 
emoțiilor ne permite să ne simţim aproape unii de Itii. Parametrii 


fiziologici ai emotiei sunt universali. Toţi oamenii, negri, albi, galbeni, 
roșii sau albaștri, se confruntă cu aceleași manifestări — strângerea 
stomacului, creșterea ritmului cardiac, uscăciunea gurii — în 
aceleași tipuri de împrejurări. Deși manifestările exterioare ale 
emoțiilor și cuvintele prin care le numim sunt determinate cultural, 
mișcările interioare sunt aceleași. Dincolo de cultură, suntem legați 
prin sentimentele noastre — factori ai discordiei atunci când nu pot fi 
auzite și exprimate împreună. 


Cercetătorii care încearcă să extragă parametrii emoțiilor în 
laboratoare le descriu ca pe un eveniment somatic (oboseală, durere 
în piept, piele de găină...) și/sau un eveniment afectiv (panică, gol) 
experimentat în legătură cu o percepţie (de pierdere, de vacuitate...) 
și asociat cu un plan de acţiune (a ataca, a se ascunde, a explora...). 
Majoritatea autorilor sunt de acord cu faptul că emoția poate fi 
declanșată în absenţa gândirii conștiente. Dar cele mai multe emoții 
necesită un proces cognitiv. Indiferent dacă suntem conştienţi de 
asta sau nu, creierul nostru trebuie să identifice și să dea un sens 
percepţiei pentru a declanșa o emoție. 


Rolul emoțiilor este acela de a semnala evenimentele semnificative 
pentru individ și de a motiva comportamentele care îi permit să le 
gestioneze. 


Emoţiile sunt funcţionale. Unii le-au descris ca pe nişte atavisme, 
relicve ale trecutului nostru de oameni ai peșterilor. Din această 
perspectivă, cum nu mai suntem nevoiţi să înfruntăm animalele 
sălbatice, emoţiile ar fi inutile. In prezent, majoritatea oamenilor de 
ştiinţă consideră că această afirmaţie este eronată. 


Deși o trăire foarte intensă ne poate paraliza sau perturba eficienţa, 
majoritatea emoţiilor nu numai că nu ne inhibă, ci ne permit să 
manifestăm reacţiile cele mai potrivite în situaţia respectivă. 


O emoție durează câteva secunde, sau maximum câteva minute, 
precizează Paul Ekman, unul dintre cei mai cunoscuţi specialiști în 


studiul emoțiilor. Când vorbim despre o emoție care durează ore 
întregi, este vorba de fapt despre dispoziţie. Când durata se 
măsoară în săptămâni sau chiar în luni, nu mai este o dispoziţie, ci 
despre o tulburare afectivă. O emoție care durează 


8. Care face ipoteze si deducții. 


trei luni ţine de domeniul patologiei. Pe de altă parte, sentimen-tele 
sunt de durată. 


Câte emoții există ? Putem vorbi cu siguranţă despre cinci emoții 
prezente în toate culturile : furie, frică, tristeţe, bucurie, dezgust. Din 
punct de vedere fiziologic, se disting patru reacţii specifice ale 
sistemului nervos autonom : furia, frica, dezgustul, tristețea. Măsurile 
encefalografice nu disting decât emoții pozitive și negative. ‘ 


Căutând localizarea cerebrală a trăirilor, Sem-Jacobsen a stimulat cu 
ajutorul unor mici electrozi două mii opt sute cincizeci și două de 
puncte diferite din creierul subiecţilor săi. Apoi a alcătuit un bilanţ al 
trăirilor afective obținute. El distinge nouă categorii de răspunsuri : 
mulțumire și somnolentä, surâs și euforie, agitație și anxietate, 
tristeţe și depresie, spaimă și strigăt, ambivalentä, dezgust, durere, 
senzaţie orgasmică. O trăsătură comună a tuturor acestor stări este 
imprecizia exprimării lor verbale. Nu e ușor să spui în cuvinte toate 
aceste trăiri. 


Lucrând cu diverși subiecți, cercetătorul a trebuit să admită că de 
fapt nu există o topografie sistematică a punctelor. Cel mult putem 
observa că anumite zone cerebrale sunt implicate mai curând în 
emoţiile neplăcute, iar altele în trăirea și exprimarea emoțiilor 
agreabile. Dar nici în acest caz nu este vorba despre ceva 
sistematic. Fiera rp-fiîntă umană posedă propria ei organizare 
cerebrală. Nici măcar celebra dihotomie dreapta/ stânga nu este 
generală. 


Vom reţine frica, furia, tristeţea și bucuria. Dincolo de aceste emoții 
fundamentale, sunt vinovăția, disperarea, mânia, invidia, gelozia... 
apoi surprinderea, excitatia, tandretea, dragostea... toate aceste 
sentimente care ne însuflețesc existenţa. 


între emoții și sentimente există o legătură strânsă. Emotiile sunt 
biologice, bazate pe impulsuri. Sentimentele sunt elaborări așa-zis 
secundare, fiindcă trec prin mental. La evocarea unui sentiment de 
nostalgie faţă de ţara ei, Nadia este copleșită de tristeţe. Paul este 
obsedat de gânduri de gelozie, care-i ascund frica de a fi părăsit. 
Sentimentul de frustrare face loc furiei. „Sentimentul de dragoste 
poate prinde rădăcini în emoția dragostei, iar emoția dragostei poate 
fi suscitată de întâlnirea sau evocarea mentală a persoanei faţă de 
care există sentimentul de dragoste.” (Paul Ekman). 


în limbajul curent, emoția și sentimentul sunt deseori confundate. în 
cartea de faţă vom încerca să facem distincţie între ele. 


e Reacţii utile 

e Metode de apărare și strategii anti-emotionale 
e Filtre, memorie și convingeri 

e {*><& Œ A 

e Controlati frica de pericol 

+ Erica de despărţire 

e Civilizație ? 

+ Exprimarea sentimentelor și nevoilor 
e Negarea sexualităţii feminine 

e Arta de a face complimente 

e Chei care deschid zăvoarele inimii 

e Politete și respect 


Reactii utile 


Vă grăbiţi să vă întoarceţi acasă, este frumos, mergeţi pe șosea cu 
capul sus. Dintr-o dată se aude un scrâșnet de roți... Emotia vă 
mobilizează mușchii instantaneu, vă ridică nivelul de vigilentä. Faceți 
un salt înapoi și evitati exact la timp o mașină pe care n-aţi văzut-o 
venind. 


Frica ascute simţurile. Auzul devine mai fin, vederea mai clară, perii 
de pe corp se ridică pentru a capta cele mai mici adieri de vânt, 
întregul corp este în alertă, creierul intră în stare de urgenţă... Totul 
este pregătit pentru a fugi sau pentru a înfrunta pericolul. Frica ne 
ajută să ne culcăm la pământ pentru a evita explozia unei bombe 
sau un schimb de focuri într-un atentat, sa răsucim volanul astfel 
încât să evităm un accident. Funcţia originară a fricii este aceea de a 
ne asigura protecţia. 


Dacă este exagerată sau deplasată, frica ne joacă feste ; ne 
paralizează când trebuie să luăm cuvântul în faţa unei 

adunări selecte de clienţi importanţi, ne face să alergăm seara 

pe culoarele pustii de la metrou. Cu toate acestea, noi știm că clienții 
n-o sa ne mănânce și că majoritatea crimelor se comit în plină zi, în 
locuinţe și de către cineva apropiat, poate chiar de un membru al 
familiei. 


Frica, dar și furia, tristețea, bucuria sunt reacții fiziologice care 
însoțesc eforturile organismului de a gestiona evenimentele de zi cu 
Zi. 


Furia este o reacţie faţă de frustrare și nedreptate. Ea ne oferă 
energia necesară pentru a ne afirma pe noi înșine. Furia ajută la 
menţinerea granițelor corporale, psihologice sau sociale și la 
apărarea drepturilor noastre. Apărută la cea mai măruntă lipsă de 
respect faţă de integritatea noastră, ea ne avertizează asupra 
nevoilor noastre fizice și psihice si ne permite să ne armonizäm 


relaţiile cu ceilalţi. Da, [furia serveşte la armonizare? Să ne amintim 
că zeița Armonia este fiica lui Marte, zeul războiului și al conflictelor, 
si a lui Venus, zeiţa dragostei și a frumuseţii ! în tradiţia astrologică, 
Venus este totodată simbolul relaţiei cu ceilalţi, al schimbului și al 
comunicării. Armonia este un echilibru între două fiinţe care se luptă 
una cu alta. Este important să nu confundăm furia cu violenţa și cu 
puterea asupra altcuiva. 


Tristetea este numele acelei revärsäri de substanțe chimice care 
însoțesc procesul de doliu. Declanșată de o pierdere sau de o 
despărţire, ea ne invită să ne retragem din lume ca să plângem ființa 
iubită. Ea subliniază golul și lipsa. Ne spune cât de mult iubim și ne 
permite să ne acordăm răgazul pentru a spune la revedere. Tristetea 
nu este totuna cu depresia. Atunci când suntem trişti, plângem putin 
și ne simţim usurati. Lacrimile 


depresiei intretip starea morbidă. Tristetea veritabilă are o funcţie 
pozitivă/depresia ne împinge pe o spirală negativă 


Dar să nu uităm de bucurie ! Ne cuprinde o căldură plăcută, bătăile 
inimii devin mai profunde și mai lente, sângele circulă și irigă corpul, 
eliberând tensiunile. lar dacă în colțul ochilor apar lacrimi, bucuria 
este exultarea corpului si a spiritului. Ne simţim integrați, unificati. 
Comuniune a tuturor părţilor corpului, braţele se deschid pentru a-1 
primi pe celălalt sau lumea întreagă ; bucuria înseamnă totodată 
comuniune cu anturajul, cu universul. 


Negarea 


Drumul îngust cu două benzi străbate o faleză ; jos, în dreapta, râul 
își croieste drum printre stânci. Dintr-o dată, în faţa lor apar două 
vehicule alăturate — un automobil și un camion care încearcă să-l 
depășească. Panică ! Pentru Sandrine, timpul se oprește. Sub 
efectul fricii, toți mușchii i se încordează, simţurile sunt în alertă ; 


träieste fiecare milisecundä a accidentului ca si cum totul s-ar 
petrece cu încetinitorul. Un dublu șoc. A răsucit volanul în direcţia 
cea bună. Mașina s-a făcut praf. Dar ea este în viață. Toţi ies cu greu 
din mașinile lor, șocați dar nevätämati. Sandrine își dă seama într-un 
târziu că pericolul a trecut, se sprijină de mașină, începe să tremure 
și să urle. Ceilalţi încearcă s-o liniștească. „Calmează-te, totul este 
bine, nu te lăsa în starea asta !' Dar ea nu vrea să-i audă. Strigă ca 
să se elibereze de frică, de tensiuni. 


Fred face pe durul. O privește pe Sandrine cu compătimire, 
dezaprobând in petto acest mod de „a se da în spectacol”. Fred nu 
neagă că i-a fost frică în momentul accidentului. Dar la ce bun să urli 
așa când toţi sunt teferi ? După câteva minute de plansete și 
tremurături, corpul și sufletul lui Sandrine își recapătă calmul. Pentru 
ea, incidentul este închis. Câteva ore mai târziu, este în stare să 
pună din nou mâna pe volan si să conducă cu încredere. 


Fred a rămas înmărmurit. Nefiind recunoscută si exprimată, 
tensiunea s-a imprimat în el. Luni întregi după aceea are coșmaruri, 
retrăind accidentul de fiecare dată când închide ochii. Refuză să 
devină conștient de impactul emoţional al evenimentului, iar 
inconstientul lui i-1 arată noapte de noapte... până când acceptă să- 
și recunoască frica, să tremure și să plângă p£ canapeaua mea. 


Emoţiile trebuie să fie eliberate. Dacă le reținem în noi, ne oprimă. 
Insă strigătele și planșetele deranjează... 


ori fate a oamenilor se simt stânjeniţi să-și exprime trăirile în public. 
Chiar și atunci când acestea sunt firești, ca după un accident grav, 
un șoc psihic sau afectiv, o ruptură, un deces. Văduva care urmează 
cu stoicism și demnitate cortegiul funerar al soțului, fără să verse o 
lacrimă, este privită cu admiraţie : „Ce puternică este.” Ca si cum 
curajul s-ar măsura prin absenţa 


emotiei. în filme, cei care tremură în fața unui revolver sau cei care 
urlă au parte de batjocură sau dispreţ ; sunt niște lași. 


Sunteţi încă tristă la două luni după divorţ ? Vi se dau antidepresive 
și prietenii încearcă să vă ducă la cinema ca „să vă schimbaţi ideile”. 


Vă tot främäntati încercând să înțelegeţi de ce v-a părăsit partenera 
? Nici prietenii nu vă lasă în pace : „Uit-o, dacă încerci să întelegi ce- 
i în capul unei femei, ai încurcat-o ! Haide, vino cu noi la Pierrot să 
ne disträm.” 


Chiar și o explozie de bucurie poate deranja. Dacă säriti în sus și 
strigati de bucurie fiindcă ati pus mâna pe un contract important, 
ceilalți se uită chiorâș la dvs. „Eşti prea entuziasmat, liniștește-te !” 


„Taci din gură ! Nu-ţi fie frică, nu plânge, nu te lăsa într-o asemenea 
stare...” Trebuie să rămâi calm si liniștit în toate împrejurările, să nu 
ridici vocea. De unde vine ideea că emoţiile sunt atât de incomode ? 


„Nu se poate face nimic, așa e viaţa.” Refuzul emoţiilor alimentează 
pasivitatea, lipsa de responsabilitate și menţinerea stării de fapt. 
Dacă vă simtiti mișcat de ,spectacolul” genocide-lor, războaielor, 
crimelor pe care vi-1 oferă televizorul, vi se va spune că „n-are nici 
un rost să fii impresionat ; oricum nu poţi face nimic. întotdeauna vor 
fi războaie.” Dacă vă înfuriaţi aflând că o parte din impozitele pe care 
le plătiți finanţează industria de armament — instrumentele acestor 
masacre — sunteţi considerat un visător ! Vi se spune — fără glumă 
— că lucrătorii din industria de armament ar fi în pericol să rămână 
șomeri | 


Emotiile trezesc frica fiindcă ne pun fatä-n faţă cu o realitate pe care 
am prefera să n-o vedem ; ele ne obligă să înfruntăm.; adevărul. 


Prea multă detasare ne face insensibili. în industria de armament, 
fiecare se consacră unei sarcini precise, ceea ce-1 împiedică să 
conștientizeze destinaţia reală a obiectului construit. Dacă muncitorii 
ar fi apropiaţi de emoțiile lor, dacă ar fî consti-enti că fiecare dintre 
gesturile lor va semăna moartea, n-ar mai putea monta un singur 
șurub pe o mașină ucigașă. 


Piaţa armelor este în scădere. Unii se lamentează sau chiar ies în 
stradă pentru a obţine dreptul de a lucra pentru război. Alţii se 
reconvertesc. O uzină şi-a pus tehnologia în serviciul industriei de 
jucării. Acum muncitorii îşi folosesc competențele la crearea de 
automate și mecanisme de precizie pentru jocurile din parcurile de 
distracţii ! Toată lumea a avut de câștigat de pe urma schimbării. 
Registrul de comenzi este plin până în 2001 (cartea a apărut în 1997 
— n. trad.), iar ceea ce s-a schimbat în primul rând este atmosfera. 
în ateliere domnește un aer mai vesel, oamenii muncesc cu mai 
multă plăcere. 


Emotiile dau naștere la frică 


Sunt chemată la căpătâiul lui Matthieu, un bărbat de șaizeci și trei de 
ani, bolnav de cancer. Celulele maligne i-au invadat trupul încetul cu 
încetul. Nu se mai poate ridica. l-au dat drumul de la spital fiindcă 
tratamentele au devenit inutile. Acasă i-au instalat un pat medicalizat 
; o infirmieră vine de două ori pe săptămână. In rest se ocupă de el 
soția. Sunt căsătoriţi de treizeci de ani. Se iubesc. încercarea este 
grea. Soţia este cea care m-a chemat. Odată ce ajung, ea mă ia 
deoparte și îmi mărturisește în șoaptă : „El nu știe." 


îmi exprim rezervele. A fost îngrijit la spitalul Curie, a făcut terapie cu 
radiaţii, chimioterapie... și n-are nici o bănuială ? 


„Nu, nu i s-a spus nimic și el n-a vorbit niciodată despre asta. Ar fi 
prea greu pentru el, am preferat să-i ascundem adevărul.” 


întâlnirea cu Matthieu decurge cu ușurință. Este un bărbat 
fermecător. îmi povestește despre viaţa lui, despre relaţiile dificile cu 
tatăl său, care și el a murit de cancer. 


„Şi el ? 


— A, da, știți, am cancer. Dar nu trebuie să-i spuneţi soției mele, ea 
nu știe, i-ar face tare rău !” 


Marianne îl proteja pe Matthieu, care o proteja pe Marianne. Nu 
vorbeau despre ceea ce, totuși, era principala lor preocupare — 
boala, moartea. 


Matthieu mi-a vorbit foarte repede, ca si cum ar fi vrut să se 
elibereze de povara secretului său. „Cu dvs. pot să vorbesc. 

Cu Marianne nu se poate. Este prea emotivă. Vrea să mă 

protejeze, îmi spune să nu mă gândesc, că n-o să mor, că îmi fac 
idei. Dar eu știu foarte bine că acesta e sfârșitul. îmi face bine să pot 
vorbi.” 


Atâtia oameni mor în izolare, fără nimeni care să-i tină de 1 ' ° mână 
în momentul trecerii, fără să poată vorbi despre fricile lor, despre 
dorinţele și regretele lor... Firește, pentru că moartea trezeşte frica, 
dar mai ales fiindcă emoţiile ne trezesc frica. Frica de a ne simți 
nepregätiti în faţa angoasei, neputinciosi în faţa lacrimilor, lipsiţi de 
resurse în faţa mâniei... Am reușit s-o învăţ pe Marianne să 
vorbească cu soţul ei. în loc să plângă fiecare în colţul lui, au plâns 
unul în braţele celuilalt, au reușit să rămână apropiaţi până la capăt. 


Tăcerea este mai traumatizantă decât durerea împărtășită. Emotiile 
care nu pot îi exprimate “deschid o prăpastie între cei ce se iubesc. 
Nu-i adevărat că o suferinţă invizibilă nu există. Ea ne poate face rău 
pe termen lung când nu are spaţiul necesar pentru a se exprima. 


în România, la un orfelinat, un psiholog leagănă o păpușă ; o fetiță 
izbucnește în hohote de plâns, urmată curând de altele. 


în faţa acestei crize emoţionale, supraveghetoare le au tendinţa să 
spună : „Vedeţi doar că le face rău.” Micutii orfani n-au jucării, cele 
sosite prin ajutoarele internaţionale sunt puse în dulapuri, 
supraveghetoarele nu le văd rostul. Reacţiile violente ale micutilor 
atunci când le văd le întăresc convingerile. Cum să înţelegi 


plânsetele micii românce ? O femeie care leagănă o păpușă, un 
bebeluș, i-a adus aminte de lucrurile de care ea n-a avut parte, la 
care n-a avut dreptul : brațele unei mame, tandretea, mângâäierile. 
Pentru supraveghetoare, plänsetele copiilor exprimă suferinţă. 
Trebuie să-i facă să înceteze. Așa că ascund jucăriile. 


Cu toate acestea, graţie păpușii, psihologul a reușit să intre în 
contact cu copilul. l-a permis să exteriorizeze o suferinţă care era 
prezentă în ea, arătându-i astfel copilului că acceptă să-i vadă 
trăirea interioară, realitatea. Este o primă etapă în vederea stabilirii 
unei comunicări autentice. 


Hamsterul lui Olivier a murit. Thierry, tatăl lui Olivier, l-a găsit de 
dimineaţă fără suflare în cușca lui. Repede, înainte să se trezească 
fiul său, a aruncat totul la gunoi. Cușca a fost curățată. Când Olivier 
a coborât ca să-și ia micul dejun, Thierry a inventat o poveste : 
„Tommy a plecat la niște prieteni, o să se întoarcă.” După trei zile și 
un mic tur prin oraș, în cușcă se află un nou hamster. Olivier nu 
spune nimic, dar nu se mai ocupă de animalul lui. A văzut că nu mai 
e același, dar simte că nu trebuie să vorbească despre asta cu tatăl 
lui. Acesta își spune că a procedat foarte bine, fiul lui nu și-a dat 
seama de nimic, nu pare afectat. Dezinteresul față de hamster ? 
Pentru Thierry : „Este normal, la șapte ani preocupările se schimbă 
rapid.” Banalizează evenimentul. Refuză să vadă semnificaţia 
semnalelor pe care i le transmite Olivier. 


Anticipând deceptia, deruta, angoasa bäietelului, Thierry a preferat 
să treacă totul sub tăcere... Se justifică pretinzând că a vrut să-și 
protejeze fiul, chiar a crezut că face așa cum e mai bine. în realitate, 
el a procedat astfel ca să se protejeze pe sine însuși, pentru ca fiul 
său să nu facă o dramă din faptul că el, tatăl lui, n-a știut să 
gestioneze situaţia. La fel ca supraveghetoarele de la orfelinat care 
au preferat să ascundă päpusa, a subtilizat hamsterul mort. între 
Olivier și tatăl lui s-a stricat ceva. Olivier a învăţat foarte mult din 
această experienţă : nu mai poate avea încredere absolută în tatăl 
lui, acesta este în stare să-l mintă ; în plus, emoţiile lui nu sunt 


binevenite. înţelege că e mai bine să treacă sub tăcere dramele 
vieții, să se prefacă a fi mereu fericit, să-și aștearnă pe faţă o mască 
zâmbitoare chiar dacă simte nevoia să plângă. 


„Am preferat să fiu adormită, nu voiam să fiu conștientă, n-aș fi putut 
suporta”, îmi mărturisește Geraldine, care tocmai a făcut un avort. 
Este sigură pe ea, a fost mai bine așa... Dar în 


unele momente o cuprinde îndoiala. Pe care o refulează repede. 
Peste câteva luni, a ,uitat”. Se cufundă în muncă, dar este 
deprimată. „Nu știu ce am, fac crize de plâns așa, fără motiv, n- 
am chef să văd pe nimeni. Când nu sunt la lucru, n-am chef 

de nimic.” 


Meseria mea este să-i însoțesc pe oameni pe drumul conștientizării 
și să le permit să trăiască mai multă bucurie. într-un fel, sunt o 
fmoașă de suflete" Majoritatea suferințelor au drepl 


cauză o emoție blocată. La fel ca o moașă, mă mulţumesc să fiu 
alături de oameni. Uneori e nevoie de forceps sau cezariană, dar 


în cele mai multe cazuri e suficient sa ii incurajez. 


In societatea noastră sunt puţine locuri în care poţi să-ţi dai frâu liber 
lacrimilor sau furiei, în care să dai glas temerilor și angoaselor, 
puţine braţe în care să te refugiezi ca să-ţi exprimi tristeţea. Prin 
urmare, cei mai multi dintre noi își rețin emoţiile, încearcă să le 
îngroape în inconștient... si trăiesc o viaţă dictată de împrejurări și 
conveniente. 


Dacă ne reprimăm emoţiile spontane sau le deghizäm pentru a le 
face conforme și acceptabile din punct de vedere social, pierdem 
informaţii preţioase despre trăirile noastre psihice. A ne înfrâna eul 
interior înseamnă a renunţa la o parte din libertatea noastră. Pentru 
asta avem nevoie de pastile tranchilizante, an-xiolitice sau 
somnifere, dar ce contează, doar sunt rambursate de asigurările 
sociale...9 


9. 20,2 % dintre francezi au consumat benzodiazepine în 1990 ! Este 
o cifră înfricoșătoare. 


Supunere și refulare 


Una dintre cărțile mele anterioare se numește Trouver son propre 
chemin (Gäseste-ti propriul drum). Am conceput-o ca pe o serie de 
exerciţii, pentru a-i ajuta pe cititori să devină conștienți de ei înșiși și 
să dea un sens vieţii lor. La apariţia cărţii, cineva mi-a spus : „Este 
pentru oamenii care au multe probleme, nu pentru mine.” Ca și cum 
a-ţi pune întrebări despre tine însuţi ar fi o boală. Ca și cum a dori să 
dai un sens vieţii tale ar fi rusinos. De fapt, este vorba despre un 
proces de creștere. 


Eu n-am probleme 


Unii se tem atât de tare de propriile trăiri, încât refuză să răspundă la 
remarcile celorlalţi sau la întrebările propriilor copii. îşi ascund 
intimitatea : „E treaba mea.” 


Alţii pur și simplu nu mai simt nimic, nu mai au acces conștient la 
propriile emoții și n-au auzit niciodată că se poate trăi și altfel. 


„Eu n-am nici o problemă” este echivalent cu „Nu vreau să-mi pun 
întrebări.” Nu este cea mai bună metodă de a găsi răspunsuri. Puteţi 
ascunde pentru o vreme angoasele existenţiale muncind din greu 
sau jucând bridge, dar într-o zi vă vor ajunge din urmă. Ele se 
imprimă în corp sau pun stăpânire pe urmașii dvs. Copiii devin atunci 
simptome ale „bolii de care suferă părinţii lor. Ajung să poarte 
poverile la care aceștia refuză să se gândească. încearcă să 
răspundă la întrebări rămase în suspensie de la generaţia 
precedentă. 


Oare cei care vă anunţă „Eu n-am probleme” sunt fericiţi ? Nu cred. 
Ce-i drept, ei nu ştiu asta. Poate n-au gustat niciodată din adevărata 
fericire. Preferă iluzia siguranţei pe care le-o conferă o identitate 
„încremenită”. „Așa sunt eu.” S-au resemnat și urmează drumul care 
le-a fost trasat. Se gândesc că așa e viaţa. Până când se 
îndrăgostesc sau se îmbolnăvesc. 


„La patruzeci și cinci de ani, am descoperit Dragostea ! Dragostea 
din romane. Nu credeam că există în realitate. M-am căsătorit, am 
avut copii, nu știam că nu-mi iubesc soţia. 


N-aveam nici 'cea mai vagă idee despre ceea ce trăiesc astăzi.” 
Yves descoperă o lume nouă. Alături de Julie, simte emoții 

care până acum i-au fost total necunoscute. Alături de soţia lui nu 
le simţea lipsa, nu-și putea imagina că ele există. 


Alţii au mai puţin noroc și descoperă lumea emoţiilor prin mijlocirea 
suferinţei. Faliment, șomaj, divorţ, boală. 


Acum câţiva ani, o tânără femeie de treizeci de ani care venise la 
mine ca s-o ajut să înfrunte SIDA mi-a mărturisit : „Numai tie pot să-ţi 
spun asta, ceilalţi n-ar înțelege, dar e adevărat : niciodată n-am fost 
atât de fericită ca acum... si totuși niciodată n-am suferit atât.” înainte 
de a se îmbolnăvi, Louisa avea totul pentru a fi fericită : o meserie 
care îi plăcea și în care avea succes, un apartament frumos, 

prieteni, un partener de viaţă. Se credea fericită fiindcă nu cunoștea 
chipul bucuriei. 


Boala a obligat-o să vină în contact cu ea însăși. Și-a descoperit 
adevăratele emoţii, suferințele din copilărie, disperarea de a nu fi fost 
ascultată de părinţi, de a nu fi avut locul ei. A simțit furie în faţa 
frustrărilor şi a lipsurilor a căror existenţă nici nu o bănuia. Și, pentru 
prima oară în viaţă, s-a simţit într-o armonie profundă cu ea însăși. 
Trăise într-o lume artificială. Singurătatea ei interioară era ascunsă 
dincolo de cortina iluziei și a plăcerilor. După această muncă 


interioară, a cunoscut în sfârșit bucuria de a se simţi ea însăși, de a 
simţi că trăiește. 


" Cum sa deschizi o fereastră către acest univers unor oameni care 
nu l-au cunoscut ? Cum să descrii gustul unui măr cuiva care n-a 
mâncat niciodată mere ? 


Ascultare și refulare 


Refularea emoţiilor datează adesea din primele zile sau chiar 
primele ore de viață. îndată după naștere, bebeluşii sunt conectaţi la 
ritmul culturii noastre de reprimare emoţională. Deși sunt incapabili 
să gestioneze situaţia din punct de vedere afectiv, sunt separați de 
mamă încă din prima noapte!'0, li se impun orare de supt, sunt puși 
în leagăne care nu se mai leagănă — 


10. Cercetătorii au studiat frecvenţa cu care plâng sugarii în prima 
oră și jumătate de viață. Dacă aceștia sunt puși direct pe pântecele 
mamei, în primele nouăzeci de minute de observaţie nu se aude 
practic nici un plânset. Dacă sunt puși într-un leagăn, ei plâng 20 % 
din primele patruzeci și cinci de minute de viaţă și 45 % din 
următoarele patruzeci și cinci de minute. Dacă în cursul acestei a 
doua perioade sunt luaţi din leagăn pentru a fi așezați în brațele 
mamei, planșetele încetează și nu mai par aproape deloc în cursul 
întregii perioade. (Separation distress call in the human neonate in 
the absence of maternal body contact, T. Cabiera, E. Christensson, 
K. Vuncis, Moberg și J. Winberg. Acta Pediatr. 1995, 84, 468—73). 


după ce au trăit nouă luni într-un mediu învăluitor, înmiresmat și 
veșnic în mișcare. Dar de vreme ce nu spun nimic... Nici măcar 
plânsetele lor nu sunt auzite. Doar se știe prea bine că un bebeluș 


trebuie să plângă ca să-și dezvolte plămânii ! Plămânul nu este un 
mușchi, dar motivul pare să fie suficient. 


Mai târziu, copilului i se cere să înceteze cu capriciile atunci când 
vrea să bea dintr-o altă cană decât cea care i se oferă, când insistă 
să-și pună nişte pantaloni anume și nu alţii, când preferă fasolea 
verde după ce a anunţat că va mânca tăiţei... întreaga copilărie i se 
va cere să se conformeze exigenţelor adulților, iar când își va 
manifesta nemulţumirea va fi redus" la tăcere. Va învăţa curând că 
nu are dreptul să le „răspundă” părinţilor sau ? să le pună întrebări 
prea pertinente. Obligati la supunere, acești copii vor deveni adulţi 
care nu mai știu să-și pună întrebări O fiindcă întotdeauna li s-au dat 
răspunsuri fără a le da răgazul sau permisiunea de a explora și a 
simţi pe cont propriu. 


Fiecare dintre noi ajunge din timp în timp la o răscruce de drumuri, 
unde se confruntă cu alegeri și cu liberul arbitru. De vreme ce 
suntem înzestrați cu un creier capabil să gestioneze alternativele, 
să-și imagineze una sau alta, conflictele interioare sunt inevitabile. E 
posibil să fim cuprinși de nehotărâre în faţa a două alegeri, să simţim 
o dorinţă interzisă, să fim nevoiţi să alegem între două direcții 
posibile. Pe scurt, sursele de angoasă nu lipsesc. Din fericire, fiindcă 
inteligenţa ia naștere din această obligaţie de a găsi soluții la 
contradicţiile care ne jalonează viaţa cotidiană. Cortexul nostru 
prefrontal se hrănește cu problemele pe care le întâlnim. Dacă 
sensul vieţii unei specii rezidă în particularitatea sa, se poate spune 
că sensul vieții omenești este acela de a ne pune întrebări. Atunci 
cum se face că ajungem să refuzăm acest lucru ? Foarte probabil 
pentru că, din fragedă copilărie, ni se cere să facem ce ni se spune 
și să tăcem din gură. 


„Nu mi-am pus niciodată aceste întrebări pe care le pui în cartea ta, 
întotdeauna am fost dirijat. N-am avut niciodată dreptul să fac ce 
vreau, de fapt nu aveam nici măcar dreptul să vreau ceva. Tatăl meu 
era foarte autoritar și nu suporta să fie contrazis. Astăzi, când 


întâlnesc o treaptă, o urc. Când treapta coboară, cobor, chiar dacă 
îmi face rău. Fac ceea ce-mi propune viaţa”, mi-a spus Catherine. 


Regăsirea puterii personale 


La un seminar pregătitor pentru vorbitul în public, Mireille povestește 
despre tracul pe care-1 are în fiecare lună, la adunarea generală a 
salariaţilor. îi revine sarcina de a transmite mesajul președintelui. De 
fiecare dată tremură, se bâlbâie și o trec toate sudorile. O întreb 
dacă este întotdeauna de acord cu ceea ce 


spune... Mă privește consternată. „Doar n-o să schimb textul pe care 
mi l-a dictat președintele !” 


Nu mă descurajez : „De ce nu ? In orice caz, nu știu cum ai putea fî 
calmă, destinsă și carismatică dacă ești în dezacord cu tine însăți.” 


Mirelle a plecat dezamăgită fiindcă nu obținuse un „truc” mai ușor de 
aplicat. 


La a doua ședință, revine... radioasă și povestește grupului rămas 
înmărmurit : „Mi-am spus că aș putea totuși să încerc, n-aveam 
nimic de pierdut, oricum eram neîndemânatică la aceste întâlniri. 
Așa că am luat notele pe care mi le dictase președintele și am 
redactat propriul meu text, plecând de la ideile mele, de la valorile 
mele. Am ales tema care mi se părea cea mai interesantă și am 
prezentat-o. Ei bine, n-am tremurat deloc, m-am simţit bine în timp 
ce vorbeam și am fost aplaudată. După o oră am fost chemată la 
patron. Mă aşteptam la o săpuneală, dar eram pregătită... Contrar 
oricărei așteptări, m-a felicitat și mi-a mărturisit că aștepta demult 
această inițiativă...” 


A te supune înseamnă a renunţa la propria ta putere j Complexitatea 
lumii de astăzi ne cere să ne punem în comun forțele vitale și 
resursele. O întreprindere nu-și mai poate permite să piardă atâta 


potential creativ, fiind foarte adevărat că, în prezent, bogăţia ei 
rezidă în oamenii care o compun. 


Dar cum să simţi libertatea de a nu te supune când ai învăţat din 
fragedă copilărie să se supui autorităţii ? Cum să indräznesti să 
sfidezi ierarhia când ai învăţat să numești frica respect ? Cum poți 
ajunge să reflectezi si să ai încredere în ceea ce gândești când ti-au 
fost negate până și senzațiile ? 


„Simt greșit” 


Acum o vreme am surprins pe stradă o interacţiune, din păcate prea 
tipică pentru relaţia adulti/copii. li rog pe cititorii cărţii L'alchimie du 
bonheur să mă ierte că mă repet, dar nu rezist dorinței de a v-o 
prezenta din nou, fiindcă ilustrează prea bine tendinţa obișnuită de a 
nega trăirile copilului. Scena pare banală, dar este plină de sens — 
sau mai curând de non-sens — pentru viitorul lui. O fetiţă se 
adresează bunicii sale : „Mamaie, mă înteapä puloverul.” Bătrâna se 
întoarce spre fetiță : „Ba nu, nu te înțeapă.” Fetiţa insistă : „Ba da, 
mamaie, mă inteapä puloverul.” Primește răspunsul „Nu, nu te 
înțeapă, mamaia s-a uitat bine, și ea e sensibilă, puloverul ăsta nu 
înțeapă...” Ce-i rămâne de făcut fetiţei? Bunica ei e mai mare, cu 
siguranţă că știe mai bine... Ideea că bunica o minte e greu de 
acceptat. Dar dacă nu poate pune la îndoială vorbele bunicii, 
înseamnă că trebuie să-și pună la îndoială propriile senzaţii. Atunci 
își spune : „Simt greșit." 


Adulții manifestă o tendinţă supărătoare de a defini senzațiile 
copilului. Ei încearcă să-și impună cadrul de referinţă și deseori 
refuză să audă punctul de vedere al copilului. 


„Nu-mi place spanacul”, spune Denis. 
— E bun pentru tine”, îi răspunde mama. 


„învăţătoarea e rea, raportează Clemence. 


— Ba nu, ti se pare, învăţătoarea e foarte drăguță.” 


; Când ești pus în situația de a te îndoi de propriile senzaţii, | cum ai 
putea să-ți clädesti încrederea în judecata ta ? în senti- mentele tale 
? în capacitatea ta de reflecţie ? Copilul trebuie să se predea 
adulţilor pentru a fi dirijat. Emotiile lui au fost îngropate, gândurile lui 
n-au nici o valoare, a învăţat că alții știu mai bine decât el... Este 
pregătit să se supună, să fie cel care se aș-! teaptă ceilalţi să fie. Ce 
rost are această încrâncenare de a su-V pune generații întregi de 
copii ? 


6 
Frica de intimitate 


Delphine nu reușește să aibă o relație de durată. Este seducătoare, 
are tot felul de aventuri, dar nu-și găsește un partener de viaţă. Este 
inteligentă si afectuoasă, atrăgătoare. Care e problema ? Este prea 
veselă, veșnic veselă. înfruntă vânturile și valurile vieţii cu un surâs 
afișat atât de ostentativ și cu o asemenea voinţă, încât îi ţine pe 
bărbaţi la distanţă. Unul dintre ei i-a spus : „Eşti prea puternică 
pentru mine.” în ziua aceea, ea a plâns... dar nu în faţa lui. Se simte 
atât de fragilă, nu înţelege. Nu, nu e puternică. Tocmai faptul de a-și 
arăta vulnerabilitatea celui ce o iubește este dincolo de puterile ei. 
Zâmbește ca să pară veselă, să nu-i plictisească pe ceilalţi cu 
problemele ei. Nu înțelege că tocmai zâmbetul ei este cel care-i 
îndepărtează pe bărbați. 


Delphine este descumpănită, la fel ca multi dintre noi când 
descoperim că atitudinile, codurile pe care le-am învăţat de la familia 
noastră de origine nu funcţionează cu alții. învăţăm „să fîm 
puternici”, sau mai curând să dăm impresia că suntem puternici, în 
fragedă copilărie, când intimitatea cu părinţii este imposibilă, când 
dragostea lor este condiționată. 


Un copil învaţă să-și disimuleze suferințele pentru a nu atrage 
răzbunarea unor părinţi autoritari, violenti sau care-1 resping. învaţă 
să zâmbească pentru a ff acceptat de niște părinţi indiferenți. 
Afișează un chip surâzător pentru a încerca să aducă puţină bucurie 
unor părinţi depresivi. Când acasă trăiește prea multe suferințe, va 
încerca să se facă acceptat de alţii disimulând ceea ce i se întâmplă, 
va zâmbi pentru a se face iubit. 


Sub un surâs prea ostentativ se ascund întotdeauna rușinea, 
suferința, o fragilitate periculos de arătat. 


Prea multă suferinţă ne face intoleranti la fericire 


Julien a fost bătut. în fiecare zi, fără nici un motiv, pur și simplu 
fiindcă era acolo. Pentru a suporta suferinţa, se retrăgea în el însuși. 
rămânea tăcut ore întregi, îsi inventa o altă familie. Nu vor- 


bea nici măcar cu sora lui, care era cu doi ani mai mare. Nimeni nu 
s-a interesat de sentimentele lui. Astăzi este asistent social, se 
ocupă de copiii care au suferit ca el, îi ascultă așa cum ar fi vrut să 
fie ascultat. Știe prin ce-au trecut... Dar viaţa lui personală este 
pustie. Este drăguţ cu toată lumea, niciodată nu ridică tonul. Este 
incapabil să se înfurie. Nici nu plânge. Dispozitia lui e neschimbată. 
Femeile aleargă după el, dar el le gonește. Se teme de ele, se teme 
să nu fie trădat așa cum l-a trădat mama lui si mai ales se teme de 
furia îngropată în sufletul lui și care riscă să izbucnească dacă s-ar 
lăsa pradă vreunei emoții. Ştie că, dacă-i permite lui Cupidon să le 
atingă, ecluzele se vor deschide. Se teme prea tare să nu se înece. 


Prea multă suferinţă ne poate face intoleranti la bunătate, la 
frumusețe, la bucurie. 


Multor adulţi le este greu să primească tandrete, nu le place 
contactul fizic. Se simt prost dacă vă apropiaţi prea mult de ei. vă 
ating cu vârfurile buzelor, dacă e nevoie, sau se eschivează pe față. 
„Eu nu sunt pupäcios”, le spun ei copiilor frustrati: în realitate, se tem 


să nu-și trezească propriile frustrări, suferinţele din copilărie, furiile si 
spaimele. 


Camuflarea trăirilor se face cu preţul unei tensiuni interioare 
extreme. O persoană rece este la fel ca toată lumea, dorește să fie 
fericită. Pentru a-și liniști chinurile, a ales să-și ascundă durerea sub 
o platoșă de gheaţă, cu atât mai groasă cu cât suferinţa interioară 
este mai intensă. 


Poate vă numărați printre cei sau cele care își împart viața cu o ființă 
rece, frustrântă, fiindcă nu vorbește, nu-și exprimă sentimentele, nu 
reacționează. Mecanismele ei de apărare sunt asemenea unui 
înveliș care-i protejează fragilitatea. Pentru a se deschide din nou, 
are nevoie să se simtă în deplină siguranţă alături de dvs. 


Frica de a stârni emotii este o problemă răspândită. Vă confruntati și 
dvs. cu ea ? Stiti să spuneţi „Te iubesc” ? Nu vă as-cundeti după 
justificări de genul „Știe... n-are rost, nu știu cum să spun, ar suna 
ciudat.” Acestea sunt niște scuze false. De fapt sunteţi paralizat de 
frică... 


E cineva sub masca ? 


Emotiile nu sunt binevenite. Uneori am vrea să ascundem semnele 
care dezvăluie ceea ce simţim. Ne ținem respiraţia ca să ne înghițim 
lacrimile, afisäm un surâs care camufleazä frica, ne lăsăm roși de 
furie în interior. Am reușit să preluăm controlul ? Un chip inexpresiv 
este sinonim cu insensibilitatea ? *£ 


Nu arăt nimic 


Robert W. Levenson a măsurat o serie de parametri fiziologici 
înainte si după prezentarea unui film. Toţi subiecţii au fost informaţi 
că vor vedea un film scurt. Jumătate dintre ei n-au primit nici o altă 


informaţie. Celorlalti li s-a cerut să-și disimuleze emoțiile. Filmul 
stimulent prezenta amputarea unui membru. 


Subiectii din al doilea grup și-au redus considerabil mișcările faciale. 
Dar nu și-au putut inhiba toate semnele de dezgust, în plus, au 
început să clipească din ochi mai mult decât ceilalţi. Emotia nu putea 
fi disimulată total. Inhibând semnele vizibile ale emotiei trăite, 
subiecții și-au redus numărul și amplitudinea mișcărilor corporale. 
Aceasta a dus la încetinirea ritmului cardiac. 


Cu toate acestea, în alte părţi ale corpului, Levenson a constatat 
creșterea tensiunii arteriale și un nivel mai înalt de activitate 
electrodermală și, chiar înainte de începerea filmului, o transpiratie 
mai abundentă. 


John Gottman și Robert Levenson au studiat tendinţa bărbaţilor de a 
bate în retragere în conflictele cu soțiile lor. Au numit acest sindrom 
stoneivalling — clădirea unui zid de piatră. Acești bărbaţi (în principal 
indivizii de sex masculin folosesc această strategie de eschivare) 
simt emoția, dar nu o arată. în cazul lor, cercetătorii au observat 
aceleași schimbări fiziologice — creșterea vascularizatiei periferice, 
a tensiunii arteriale si a secreției glandelor sudoripare. 


A evita, a urla, a fugi, a lovi, a îmbrăţișa... toate acestea sunt acte 
motorii în slujba emoţiilor. De îndată ce simțim o emotie, 
metabolismul ne furnizează energia necesară și corespunză- 


toare. Dacă emoțiile noastre sunt stimulate și noi, dintr-un motiv 
oarecare, nu reactionäm, mișcările sunt încetinite, ceea ce atrage 
după sine o diminuare a solicitării metabolice. însă sistemul simpatic, 
despre care știm că ne permite să răspundem la o cerere metabolică 
importantă, este activat. Interpretarea lui Lenvenson este că 
suprimarea emoţională este un efort important pentru organism. 
Eliminarea simptomelor vizibile, frânarea activităţii musculare, 
inhibarea numeroaselor reacţii suscitate de emoție mobilizează 


multă energie. Oboseala excesivă este un semn de reprimare 
emoţională. 


Nu simt nimic 


Mulţi cercetători au arătat că persoanele aparent inexpresive sunt în 
realitate mai reactive din punct de vedere fiziologic decât altele. 
Oare își inhibă reacţiile emoţionale sau nu simt nimic ? Anumite 
persoane se apără când sunt „acuzate” de disimulare si spun că nu 
simt nimic. 


Dacă nu cumva sunteţi un yogin foarte bine antrenat, este imposibil 
să vă controlati în mod conștient temperatura pielii, tresäririle 
aproape imperceptibile ale mușchilor, bătăile pulsului... Când vi se 
prezintă imagini sau cuvinte cu o mare încărcătură emoţională, 
pielea dvs., mușchii, pulsul reacționează. în cartea sa Inteligența 
emoțională, Daniel Goleman citează un studiu al lui Richard 
Davidson, psiholog la universitatea din Wisconsin. împreună cu 
echipa sa, acesta a studiat persoane care afirmau că nu simt nimic. 
Le-au instalat captatori pe încheieturile mâinilor si le-au prezentat 
liste de cuvinte care urmau a fi asociate liber cu ideile care le 
veneau. Anumite elemente erau neutre, altele aveau o încărcătură 
afectivă, evocând violenţă sau sex. Chiar înainte ca subiecţii să nege 
orice reacţie „Nu, nu simt nimic indicatoarele dispozitivelor de 
înregistrare începeau să alerge pe hârtie. Chiar dacă subiecţii nu 
erau conștienți, imaginile și cuvintele declanșau aceleași modificări 
fiziologice ca la persoanele „normale”. Dar se pare că creierul lor îi 
împiedica să fie conștienți de informaţii ! 


O experienţă realizată cu dibăcie a elucidat procesul. Activitatea 
intempestivă a unuia dintre lobii prefrontali disimulează percepţia 
celuilalt. într-adevăr, sentimentele cu o tonalitate afectivă agreabilă, 
respectiv dezagreabilă sunt tratate de lobi prefrontali diferiţi. Lobul 
prefrontal stâng se ocupă de bucurie, speranţă, recunoștință. Lobul 
prefrontal drept tratează emoţii neplăcute precum furia sau tristețea. 
în cazul persoanelor care spun că nu simt nimic la prezentarea unor 


imagini emotionante, s-a constatat o activitate a lobului stâng. De 
parcă acesta ar fi încercat să le protejeze de percepțiile lobului drept 
si, deci, de invazia unei trăiri dificile sau dureroase. 


Așadar, este un fapt confirmat : respectivii vibrează sub carapace. 
Duri în exterior, sunt sensibili în interior. Prezintă lumii un chip 
neutru, neagă stresul, însă reprimarea consumă multă energie și le 
alterează cunoașterea realității. 


„Am pielea tare, nu mă doare" 


Este fraza pe care o repetă fără încetare elefäntelul lui Rudyard 
Kipling, bătut de toţi cei din jur pentru pretinsa lui 

curiozitate insaţiabilă. Sensul ei este „Poţi să lovesti, eu refuz să 
simt, n-o să-ţi fac plăcerea de a tipa. Nu vreau să-ţi arăt că mă simt 
rău.” 


Poti fi bătut fizic, dar si psihic. Lipsa de respect față de trăirile 
copilului, neascultarea nevoilor lui, denigrarea elanurilor sale 
afective, indiferența si cuvintele nerostite ale părinților sunt cauza 
apariției acestor blindaje ale negării emoționale. Există 


multe moduri prin care poți învăța să-ți ascunzi emoțiile. 


Armei n-a fost lovit niciodată, dar și-a pierdut tatăl foarte devreme. 
Mama lui era disperată și se aștepta de la copilasul de șapte ani să-l 
înlocuiască pe tatăl dispărut. Armei și-a asumat rolul de ,bärbat”, a 
devenit confidentul mamei, o liniștea, el se ocupa de acte, nu-și 
putea permite să se plângă. Trebuia „să fie puternic”. 


Răceala afectivă nu este genetică, dar se transmite din generaţie în 
generaţie. Nişte părinți care sunt insensibili la propriile nevoi fiindcă 
au fost învăţaţi să fie așa nu pot fi sensibili la nevoile psihice ale 
copiilor lor. Au tendința să le nege, să le minimizeze. Ei riscă să le 
provoace răni profunde cu cele mai bune intenţii din lume, la fel cum 
i-au rănit proprii lor părinţi „pentru binele lor.” 


Metode de apärare si strategii anti-emotionale 


Emile muncește mult, pleacă dimineaţa devreme si se întoarce 
seara târziu. își petrece sâmbăta la birou și deseori aduce 

dosare acasă. Când soţia lui se plânge că-și crește singură copiii, 
replica lui este că trebuie să câștige pâinea micutilor. Preferă să uite 
că și ea are o slujbă. 


Duminica este obosit din cauza lucrului ; se scoală târziu, citește 
ziarele pe care n-are timp să el citească în timpul săptămânii ; după- 
amiaza își face siesta... Nu trebuie să-l deranjezi : „Săracul, are o 
viață imposibilă |” 


în realitate, Emile fuge de propriile emoţii. Oboseala este o strategie 
pentru a nu le simţi. Petrece puţin timp acasă fiindcă nu vrea să-și 
înfrunte trăirile. Copiii sunt mici, cer multă atenţie. 


Emile n-are chef să se ocupe de ei, n-are curajul. E mult mai simplu 
și mai puţin obositor să-mergi la birou decât să stai acasă. Cei care 
au trecut prin asta vor fi de acord. 


Mulţi bărbaţi — strategia este mai curând masculină decât feminină, 
deși se întâlnește și la femei — investesc în activități profesionale 
sau extraprofesionale pentru a-și justifica absenţa de acasă. 
Militantism, muncă în asociații, sindicalism... orice, numai să nu se 
confrunte cu nevoile copiilor. Drama este că, prin strategiile lor de 
evitare, ei transmit aceeași lipsă generaţiei următoare. 


îi propun lui Emile să-și facă timp să se joace cu bäietelului lui de 
cinci luni. îi cer să se pună în locul lui, să privească prin ochii lui, să 
se imagineze în trupusorul lui — pe scurt, să fie în empatie cu el. 
Exercitiul i s-a părut foarte dificil și a fost surprins să întâlnească 
atâtea emoţii. Emile făcuse exerciţiul mai mult ca să-mi facă mie 
plăcere decât pentru el, nu credea în teoria mea. Sustinea că n-are 


probleme în relaţia cu fiul lui. Pentru el, singura dificultate consta în 
aceea că avea atâta de lucru încât era obosit. 


Când și-a făcut timp pentru a fi atent cu adevărat la trăirile fiului său, 
a descoperit în interiorul lui o zonă de suferinţă intensă pe care o 
ignora. „M-am simţit din nou ca atunci când eram copil si de bună 
seamă mi-a fost frică să descopăr că deasupra mea nu era nimeni.” 


Emile și-a dat seama că evita orice situaţie care risca să-l pună în 
contact cu această suferinţă interioară. Intimitatea i se părea ceva 
foarte neplăcut, mai ales cu un copil foarte mic. 


Jocuri de putere 


Dominique a lucrat ca infirmieră timp de zece ani. După o formare la 
școala de cadre, a devenit supraveghetoare. Colegele ei nu o mai 
recunosc. „Diploma i s-a urcat la cap”, spun ele. Dominique a 
devenit rece și autoritară. îi este atât de teamă de alții și de violența 
sentimentelor pe care ar putea să le trezească în ea, încât trebuie să 
aibă putere asupra lor. Pe vremea când era infirmieră, putea să se 
protejeze rămânând în umbră. Acum, că este supraveghetoare, are 
nevoie de o altă strategie de protecţie. „Dacă îi controlez pe ceilalţi, 
nu pot să-mi facă rău.” 


Nevoia de a avea putere asupra celorlalți este cu atât mai mare cu 
cât neputinta interioară este mai profundă. Când nu ne simţim la 
înălțime, nu ne putem recunoaște slăbiciunile care nu cadrează cu 
funcția. îi terorizäm pe cei din jur ca să nu ne mai fie atât de frică. 


Apartheidul naturii 


Undeva în Cévennes, o femeie a restaurat o clădire veche. Singura 
cale de acces este o cărăruie abruptă. Satul cel mai apropiat se află 
la șase kilometri. Casa este așezată cu spatele la munte. Sub 

ferestre, cu fața spre vale, e pădure cât vezi cu ochii. Noaptea nu se 


zărește nici o lumină la orizont, nici un felinar, nici o fereastră 
luminată în depărtare, nici un semn de civilizație Locul mi s-a părut 
magic, pașnic și revigorant. Dar proprietara mi-a mărturisit cât este 
de greu să închiriezi acest loc minunat și foarte bine dotat. Oamenii 
de la oraș nu suportau spațiul acela vast. Se simțeau copleșiți de 
imensitatea pădurii. Se simțeau pierduţi fără repere vizuale. Un 
parizian venit la un stagiu a plecat mai devreme, pretinzând că se 
sufocă. 


Nu e ciudat si paradoxal să te sufoci într-un spațiu liber și să respiri 
în poluarea pariziană ? 


în exceptionala și revelatoarea lui carte La Peur de la Nature (Frica 
de natură), François Terrasson face legătura dintre atitudinea 
noastră față de natură si atitudinea în faţa emoţiilor. „Toată lumea 
iubește natura”, spune el, dar o natură despre care avem o imagine 
mitică. Suntem tare surprinși când dăm peste noroi sau peste țânțari 


Imaginati-vä pentru o clipă că sunteți lăsat într-o pădure, echipat cu 
sacul de dormit, pentru a petrece o noapte sub stele. Cum ati dormi 
? Aţi sta ca pe ace toată noaptea, de frică să nu apară un lup ? 
Terrasson povestește despre experienţe cu voluntari cărora li s-a 
propus această aventură : „Aceste păduri nu prezintă nici un pericol 
real, nici măcar acela de a te rătăci, fiindcă sunt străbătute de multe 
drumuri. Dar dimineața constatăm întotdeauna că celor mai multi le- 
a fost frică. Uneori de anumite aspecte ale naturii (mistreți, șerpi, 
păianjeni), dar sunt și temeri difuze, fără obiect, care te fac să simți 
noduri în stomac. 


Putini dintre voluntari au recunoscut că le-a fost frică. Cu toate 
acestea, cei mai multi dintre ei au stat cu urechile ciulite la cel mai 
mic pericol, înfășuraţi în sacii de dormit, după ce încinseseră cu 
precauţie toate deschiderile. Nu s-au întins cu voluptate pe iarbă, 
pentru a fi pätrunsi de universul nocturn ! 


Natura sălbatică are darul de a trezi în noi pasiunile profunde. les la 
suprafaţă frici izgonite în inconștient, furii străvechi, sentimente 
atipite. „Multe persoane care și-au zidit impulsurile se îndreaptă spre 
mediile naturale tocmai pentru a regăsi ceea ce au ucis în ele” (F. 
Terrasson). Alţii preferă să zidească natura, închizând sălbăticia într- 
o rezervaţie. Apartheidul naturii sălbatice merge mână-n mână cu 
apartheidul emoţiilor noastre. 

Judecata mă linisteste 


A explica albastrul cerului sau a te minuna de frumusețea lui sunt 
două atitudini foarte diferite faţă de natură. Prima dintre ele disecă, 
analizează, critică ; a doua este receptivă, deschisă, contemplativă. 
Pot fi ele complementare ori sunt antagoniste ? 


Explicatiile ne dau impresia că stăpânim situaţia. Natura brută ne 
impresionează. Necunoscutul ascunde pericole nenumărate. Faptul 
de a le numi ne linişteşte. Faptul de a judeca, a evalua ne conferă un 
sentiment de superioritate. A clasifica înseamnă a guverna. 
Organizăm lumea după cum ne convine. 


Puterea asupra materiei exercită uneori o fascinatie prea puternică 
asupra oamenilor de știință. Bomba atomică este un exemplu tipic. 
Manipularea genomului, minele antipersonale sunt minuni ale 
tehnologiei... Dar preţul uman este foarte ridicat. 


A simţi ? 


Acum câţiva ani, unul dintre cei mai mari specialiști mondiali în 
cercetările asupra creierului, Karl Pribram, a ţinut o conferinţă la 
Paris pentru a-și expune teoria despre funcţionarea holografică a 
memoriei. Când a cerut un voluntar pentru o demonstrație, am tâsnit 
imediat. Mi-a cerut să tin palma deschisă și să închid ochii... Mi-a 


pus ceva în palmă : „Ce simtiti ?” Sigură pe mine, am răspuns : „Un 
creion.” A pus altceva. „Ce simtiti ?” Mânară să identific atât de ușor 
ce mi-a pus în palmă, am replicat „O monedă.” Cu un aer dezamăgit, 
m-a trimit la locul meu fără să mai spună nimic. S-a prezentat un alt 
voluntar și exerciţiul s-a repetat. Pribram a scos o cheie din buzunar 
și i-a așeza t-p în palmă-- 


"Ce simtiti? " 


— Se vede că suntem în Franţa, nu voi reuşi să-mi fac de-mm 
monstratia. Am observat că francezii nu știu să simtă. Eu vă f>pun 
obiecte în mână și vă întreb ce simtiti. lar în loc să-mi räspundeti : 
ceva rece, tare... voi identificaţi obiectul. Faceţi asta 


pentru a părea inteligenţi, dar nu sunteți în contact cu senzațiile 
voastre." 


Mentalul, instrument al puterii 


Nu-i așa de greu să ai dreptate : alege ţi-vă percepțiile, selecționați 
informaţiile pentru a nu le reţine decât pe cele care convin 
argumentatiei dvs. și läsati-le deoparte pe cele care nu vă ajută. 
Apoi serviţi generalitäti presărate din belșug cu cuvinte abstracte. 
Aruncati câteva vorbe pline de sarcasm : „Tu n-ai cum să înţelegi !” 
Ati câștigat. Doar câteva persoane cu un EQ ridicat, atente la trăirile 
lor, vor da în vileag siretlicul. Inteligența se confundă destul de ușor 
cu preluarea puterii. 


Este mult mai ușor să arunci praf în ochi decât să analizezi în detaliu 
o situaţie și să risti să nu știi. Trebuie să recunoaștem că societăţii în 
care trăim nu-i plac oamenii ezitanti : îndoiala unui gânditor 
scrupulos nu e binevenită. O poziţia tranșantă, fie ea și falsă, îl 
linişteşte atât pe orator cât și publicul. Oamenilor le plac 
răspunsurile, nu întrebările. Nu vi se cere să reflectati, ci să vă dati 
cu părerea. Trebuie să fiţi „pentru” sau ,contra”, de dreapta sau de 
stânga, lucrurile trebuie să fie clare. Să vă spun o anecdotă : la o 


întrunire locală a ecologiștilor care se pregăteau pentru alegeri, 
participanţii se prezintă. Un bărbat se declară apolitic. Vecinul lui nu 
poate rezista : „Da, dar apolitic de dreapta, sau apolitic de stânga ?” 
Era tare neplăcut să nu-1 poată eticheta și clasifica pe individ. 


în fața necunoscutului, a noului, a neașteptatului, în faţa a tot ce ar 
putea trezi o emoție indezirabilă, prima reacţie este aceea de a 
judeca. Pozitiv sau negativ, dar a judeca. Judecăm în permanenţă, 
mai mult decât îndrăznim să ne imaginăm. îi judecäm pe alţii sau pe 
noi înșine. 


„Eu sunt..." 


Melanie are patruzeci de ani și vine la mine de doi ani. îmi cere 
ajutorul ca să se elibereze de timiditatea ei extremă. Eu îi 

explic exercițiul „ca si cum” : de acum până la ședința 

următoare, douăzeci de minute pe zi, se va preface că are încredere 
în ea, „ca și cum” s-ar simţi în largul ei. Poate face exercițiul unde 

și când dorește, singură la ea acasă, în autobuz, la 

serviciu... Cincisprezece zile mai târziu, îmi povestește cât de bine s- 
a simţit în aceste de cincisprezece ori câte douăzeci de minute. 


„Mă simţeam puternică, am remarcat că respiram mai ușor, bni 
treceau chiar și durerile de spate, deși sunt cronice. La 


serviciu eram în mod clar mai eficientă. Mi-am dat seama că 
memoram mai ușor lucrurile !' A ajuns chiar și să exerseze la 

un curs de dansuri de societate și a primit complimente de la 
cavalerii ei. „Pentru prima oară, dansam după ritmul muzicii, 

îmi aminteam pașii mai ușor. E nemaipomenit să ai încredere în tine 
|” îmi spune ea. 


îmi pare bine că exerciţiul a avut succes. Mă gândesc cu naivitate că 
problema s-a rezolvat și exclam bucuroasă : „Grozav !' Melanie 
izbucnește în hohote de plâns și-mi răspunde cu un aer disperat ; 
„Da, dar eu nu sunt așa, eu sunt timidă.” O privesc consternată. 


Afișase un comportament încrezător de fiecare dată când luase 
hotărârea s-o facă. însă nu era suficient pentru a contrabalansa 
imaginea negativă pe care și-o construia despre ea însăși. 
Sentimentul de identitate al lui Melanie se bazează pe o trăsătură de 
caracter nevrotică | Se definește astfel de atâta vreme, iar această 
timiditate i-a condiţionat viaţa de zi cu zi într-o asemenea măsură, 
încât faptul de a-și da seama că nu este vorba despre ea, ci despre 
o trăsătură la care ar putea să renunţe are numeroase consecinţe. 


Renuntarea la eticheta de timid poate stârni prea multe emoții. Dacă 
vă este frică, faptul de a spune „Asta-i din cauză că sunt timid” nu 
explică nimic, dar vă liniștește, este un motiv care vă permite să 
evitati o confruntare prea directă cu frica. Când spuneţi „Mi-e frică”, 
se subînţelege că e posibil să nu vă fie frică. „Sunt timid” este o 
definiţie a dvs. ; nu puteţi face altfel, într-o anumită măsură, aceasta 
vă ajută să nu vă mai simtiti responsabil. 


„Să lași să apară o emoție autentică înseamnă să pui sub semnul 
întrebării structura personalităţii, un mod de a gândi, de a simţi, de a 
acţiona, un întreg stil de viaţă” (Karen Homey). 


Negarea emoţiilor are un rol : acela de a proteja o personalitate 
clădită sub presiunea împrejurărilor, un compromis elaborat cu 
răbdare pentru a ne unifica percepțiile, emoţiile, gândurile 

și comportamentele. 


Fiecare dintre noi are nevoie de un anumit sentiment al unităţii. Or, 
dacă exprimarea emoțiilor este interzisă, conflictele interioare cu 
care se confruntă fiecare dintre noi nu pot fi gestionate. Pentru a 
păstra o imagine coerentă a sinelui, ne separăm de o parte din noi. 
Pentru a nu se simţi sfâsiat între dorinţa de a fi iubit de părinţi și furia 
pe care i-o stârneau acești părinţi autoritari, care îl terorizau, Colas 
se supune și își neagă agresivitatea. Luc, dimpotrivă, alege 
versantul agresiv, își conferă o identitate de rebel și își refulează 
bunătatea. Pentru cel supus, orice izbucnire de furie este 
periculoasă, fiindcă riscă să pună sub semnul întrebării edificiul fragil 


al personalității sale, obligându-1 să-și dea seama că nu corespunde 
imaginii pe care și-a creat-o. Similar, agresivul trebuie să-și reprime 
orice tendinţă spre 


compasiune sau afecţiune, fiindcă aceasta l-ar forța să-și 
reconsidere imaginea. 


„Asta sunt eu, trebuie să mă iei așa cum sunt !” Geraldine nu suportă 
să fie contrazisă. Reacționează la cel mai mic stimul. Nu se simte 
bine în pielea ei și nu-i place să fie pusă la îndoială. Orice critică a 
felului în care se comportă este văzută ca o respingere. 


Confruntarea cu șinele 


Părinţii nu-și fac întotdeauna timp ca să asculte emoțiile copiilor. lar 
uneori pur si simplu nu vor să le audă, fiindcă aceasta riscă să-i 
pună la îndoială, să le dea planurile peste cap, să le ofere o imagine 
proastă despre ei înșiși. Atunci, în loc să plece urechea la trăirile 
copilului, ei au tendinţa să-l definească : „ești penibil”, „ești un 
răzgâiat”, „nu ești bun de nimic”... 


Astfel ajungem să ne identificăm cu definițiile pe care ni le dau 
ceilalți — părinţii noștri, fraţii și surorile noastre. Cum să scăpăm de 
ele ? Trebuie să ne confruntăm cu noi înșine, să înfruntăm emoțiile 
ascunse dincolo de aceste cuvinte care ne înjosesc. 


Când aveam cam zece ani, fraţii mei îmi spuneau „buldozerul”. Mă 
făceau grasă și rotofeie. Acest lucru a devenit o parte din mine. 
Ajunsesem să mă accept așa — grasă și rotofeie. Devenim ceea ce 
credem despre noi. M-am îngrășat (un pic) și ânTevi-tat pe cât 
posibil sa mă confrunt cu corpul meu, chiulind de la orele de 
educaţie fizică... Nici măcar câteva salturi periculoase pe trambulină 


nu mi-au răsturnat imaginea de „grăsană' incapabilă să se miște. 
Fraţii mei erau mult mai buni la sport decât mine ! 


Abia la douäzeci si sapte de ani am luat taurul de coame. M-am 
hotărât să aplic pe propria persoană conceptele pe care le predam la 
cursurile mele : „Nu numai că sunteţi ceea ce aveţi obiceiul să fiți, 
dar puteţi și să deveniți cel care vreţi să fiți”. Fratele care-și bătuse 
joc de mine devenise jongler și administrator la circ. Mergeam în 
mod regulat la spectacole și de fiecare data eram uluită de acrobata 
de la trapez, o admiram... aproape că aș fi vrut s-o imit. Prin urmare, 
am decis să mă eliberez de Convingerile mele negative si să petrec 
câteva zile la fratele meu și prietena lui de pe vremea aceea, 
acrobata ! 


Primele lecţii au fost dificile. Din fericire, fratele meu se schimbase. 
M-a sprijinit și m-a încurajat : „Eşti în stare, poţi s-o faci !” 


Am lăsat deoparte gândurile devalorizante care mă protejau, am 
aruncat la coș fraza „Nu sunt sportivă”. Am înfruntat frica. Si am 
reușit. Eu, care la doisprezece ani nu reușeam să stau atârnată cu 
capul în jos, evoluam la trapez ! încetul cu încetul, corpul meu s-a 
modelat datorita efortului,micuta grasana a disparut. 


Pentru a ne proteja de sentimentele noastre, folosim judec ta sau 
critica, pozam în biata victimă neputincioasă sau în sah torul 
omenirii... Dacă îndrăznim să recunoaștem și să ne exp măm 
emoţiile, aceste jocuri dispar și, odată cu ele, un mod ac fi în fața 
altora și în fața lumii. 


Pentru a vă regăsi adevărata identitate, dincolo de o imagi sau alta, 
fiţi întotdeauna atent la senzațiile, emoțiile, 
gândurile comportamentele dvs. 

în căutarea emoţiilor pierdute 


A accepta să-ţi trăieşti emoțiile primare înseamnă adesea să te abati 
de la norme, să percepi lucruri pe care alţii nu le observă — nu vor 


să le observe, de teamă să nu fie nevoiţi să se implice. La început, a 
simţi înseamnă de multe ori să te separi, să te marginalizezi, dar să 
devii cu adevărat tu însuți. Si deopotrivă să devii tot mai sensibil la 
nedreptate, la suferinţa din această lume, să devii din ce în ce mai 
viu. 


„Nu știu dacă vreau într-adevăr să ies de sub carapace. Este ca și 
cum ai propune unui surd să audă. Pe de-o parte, ideea 

e seducătoare, pe de altă parte e atâta zgomot încât ţi-e teamă 

să nu fii copleșit, nu sunt sigur că vreau să ascult totul. Nu vreau să 
sufăr, nu e chiar atât de rău așa cum sunt acum." 


Această rezistenţa e justificată. Și având în vedere grozăviile pe care 
suntem în stare să ni le facem unii altora, nedreptätile și suferințele 
din această lume, e de înţeles că atâţia oameni îşi construiesc un 
blindaj care să-i apere de durere. Jîpsă blindajul îi împiedică totodată 
să iubească cu adevărat?) 


Cele trei maimutele care întruchipează înțelepciunea — „A nu 
vedea, a nu auzi, a nu vorbi” — au obţinut un succes imens. Dar să 
nu ne facem iluzii : asta nu este înţelepciune, ci lașitate. Cum ar 
putea să înceteze suferințele dacă ne de sensibilizăm ? Trebuie să 
pornim în căutarea emoţiilor pierdute. 


Dar cum să facem asta dacă reperele noastre interioare au fost 
răsturnate încă din copilărie ? Să ne amintim mai întâi procesul 
reprimării. Alice Miller ne dezvăluie etapele acesteia : 


1. Copilul este supus la ofense care nu sunt considerate ca atare : 
2. Nu are voie să se înfurie ; 
3. I se impune să fie recunoscător: 


4. Trebuie să uite totul; 


5. Träirile refulate caută o cale de scăpare. Violenţa se revarsă 
asupra altuia sau șe întoarce împotriva propriei persoane. 


Ofense nerecunoscute 


Să minţi o fetiță de șapte ani că puloverul ei nu înțeapă ; să obligi un 
copilas de doi ani să-și împrumute găletușa sau lopätica ; să te 
superi pe un copil de optsprezece luni fiindcă își răstoarnă 
castronelul sau se joacă cu boabele de mazăre înainte să le 
mănânce ; să strigi la Viviane, care are trei ani, să-și facă ordine în 
cameră ; să arunci la cos ursuletul de pluș stricat al lui Alphonse fără 
să-i spui ; să-i ascunzi lui Olivier moartea bunicii sale „ca să nu fie 
traumatizat” ; să încrunţi din sprâncene fiindcă notele lui Delphine nu 
sunt excepționale ; să te răstești la Ma-ssalda fiindcă a spart un 
pahar ; să-i interzici sistematic lui Hugo dreptul de a alege ceea ce 
vrea să mănânce sau hainele cu care să se îmbrace ; să ridiculizezi, 
să umilesti, să lovesti, să păl-muiești... toate acestea sunt ofense. 
Insă adulții, crezându-se indreptätiti și considerând adesea că 
acţionează astfel spre binele copilului, nu vor s-o recunoască. Prin 
urmare, copilul n-are dreptul să manifeste furie, nici măcar să-și 
exprime suferința provocată de gesturile părinţilor. Frustrarea este 
inevitabilă si poate fi chiar constructivă, cu condiţia să fie 
recunoscută ca atare. 


Adulții refuză să audă sentimentele copilului lor fiindcă probabil au 
uitat de propriile suferințe. Cu atât mai mult vor refuza să se 
identifice cu situaţia de dependenţă care le-a făcut rău și vor evita să 
intre în contact cu durerea. Negându-și propria suferinţă, ei neagă 
suferința copilului. Simt o pornire de a repeta comportamentele 
abuzive, ca și cum ar vrea să-și demonstreze că nu sunt dăunătoare 
! Atâta vreme cât un părinte nu este pregătit să-și pună la îndoială 
proprii părinţi, nu va dori să-și amintească de cele trăite. 


Furia interzisă 


Reacţia sănătoasă, firească și normală în faţa unei ofense este furia. 
Dar cum e interzis să te superi pe părinţi, copilul este obligat să 
accepte definiţia părinţilor săi : nu a fost o ofensă, nu l-a durut, a 
meritat-o, era normal... Prin urmare, el este rău. Când părinţii nu vor 
să audă furia copilului lor, în cele mai multe cazuri motivul nu este că 
vor să-l distrugă, ci că ei înșiși, în copilărie, n-au avut dreptul să se 
supere pe părinţii lor și au fost învăţaţi că furia este un instrument al 
puterii. Ceea ce era o reacţie la o ofensă este perceput ca un joc de 
putere și dominare. „N-o să mă las dirijat de un puști”. Este în joc 
orgoliul adultului, care asociază furia copilului cu lipsa de respect 
față de el — lucru intolerabil. Adultul trebuie să-și stăpânească 
propria furie 


pentru a auzi furia copilului său drept ceea ce este : expresia unei 
frustrări, o reacţie la o ofensă, o încercare de a-și 
restabili integritatea fizică sau psihică. 


Exprimarea furiei este esenţială pentru formarea identităţii, pentru a 
avea încredere în tine și în propria judecată și pentru a deveni 
autonom. 


Vălul uitării 


Adulții din ziua de azi au tendința să-și ascundă suferinţele din 
copilărie. Philippe este cadru de conducere la o mare întreprindere. 
A venit la mine fiindcă are dificultăţi în relaţia cu autoritatea. Se teme 
într-atâta de președintele și directorul general, încât simte nevoia s-o 
ia la fugă de fiecare dată când se află în prezenţa lui. Asta îl face să 
se simtă tulburat la întrunirile conducerii. Chiar înainte să-l 
chestionez despre copilăria lui, îmi spune : „Am avut niște părinți 
perfecţi, o copilărie minunată. Părinţii mei mă adorau, totul era bine. 


— Da ? Și cum mergea cu școala ? mă interesez eu... 


— A, la școală era altfel, eram un leneș, de-asta tata mă bătea cu 
cureaua în fiecare seară." 


Philippe a învăţat bine lecţia. Tatăl lui îl bătea „pentru binele lui”, 
fiindcă era un leneș ! Are sentimentul că a devenit cel care este 
datorită acestui tată izbăvitor, care a reușit să-i corecteze impulsurile 
negative. în sinea lui, se vede în continuare ca pe un copil leneș și 
neputincios și este plin de recunoștință faţă de tatăl său, care l-a 
făcut să sufere atâta. Pentru a-și nega mai departe adevăratele 
emoții, realitatea intimă, a trebuit să uite, să uite loviturile și durerea, 
să uite cureaua și umilința, să-și uite sentimentele rănite. Apoi și-a 
reconstruit niște amintiri compatibile cu idealizarea părinţilor săi... El 
spune — si crede — că a avut o copilărie minunată. Dar cum să 
asiste la o întrunire a conducerii fără să simtă rușine și teroare ? 


Trăirile refulate caută o cale de ieșire 


„Copilul de odinioară profită de prima ocazie de a deveni în sfârșit 
activ și de a nu mai fi nevoit să tacă din gură. Când nu s-a putut face 
doliul, prin impulsul repetitiei, încercăm să ne prefacem că trecutul n- 
a existat și să ștergem tragica pasivitate de atunci prin activitatea din 
prezent”, spune Alice Miller. 


Lola are trei ani. Face în mod regulat niște crize de furie teribile, se 
tăvălește pe jos. Yves, tatăl ei, nu suportă asta și devine violent. 
Crizele fiicei lui îl tulbură cu atât mai mult cu cât se 


recunoaște în ele. La aceeași vârstă, era foarte coleric. Yves 
rememorează ultima criză din frageda copilărie : nu voia să meargă. 
Unde ? Nu-și mai amintește contextul, dar își aminteşte de 
sentimentele lui : voia să-l „bată” pe tatăl său. Foarte curând după 
aceea, tatăl lui a plecat de acasă și nu s-a mai întors. în sufletul lui 
Yves, lucrurile erau legate, s-a simţit responsabil de plecarea tatălui 
său. Din ziua aceea n-a mai arătat furie și nici n-a mai simţit... Până 
în ziua de azi, împotriva fiicei lui. Lola îi permite să scoată la lumină 
furia ascunsă în el. 


“ Graţie efortului terapeutic, Yves și-a recâștigat sentimentele. Lola n- 
a mai avut niciodată nevoie să facă crize de furie. Acestea nu făceau 
decât să oglindească emoțiile refulate în inconstientul tatălui ei. 


Psihofiziologia emoțiilor 


10 
Funcționarea creierului 


Am fost creaţi poate după imaginea lui Dumnezeu, dar asta nu 
înseamnă că nu suntem și mamifere. Fireşte, superioare, dar aflate 
pe scara continuă a evoluţiei (e doar un fel de a spune, fiindcă 
evoluţia pare a fi mai curând un proces discontinuu.) Creierul uman 
integrează descoperirile precedente și adaugă nota lui personală, 
conferindu-ne aceste avantaje fabuloase care sunt posibilitatea de a 
face ipoteze și deductii (pe scurt, de a accede la abstractizäri), de a 
ne dirija comportamentul în funcţie de obiectivele noastre, precum si 
de a fi deveni conștienți de noi înșine, de ceilalţi si de locul nostru în 
această lume. 


îi datorăm lui Mac Lean clasificarea creierului în trei părţi care 
corespund principalelor etape ale evoluţiei : 

arheocortexul, paleocortexul și neocortexul. Este important să ne 
amintim că aceste subdiviziuni sunt construcţii mentale — 
reprezentări ale realului la fel de îndepărtate de acesta ca o hartă de 
țara pe care o reprezintă. în afara gardurilor de sârmă ghimpată și a 
vămilor instalate din loc în loc de oameni, în natură nu există 
frontiere. Conexiunile multiple între părţile creierului fac foarte 
anevoioasă separarea diferitelor structuri. 


Creierul reflex 


La baza acestui organ fabulos care ne permite să rezolvăm ecuații si 
să ne punem întrebări se află un creier asa-numit reptilian, sediu al 
arcelor reflexe care ne asigură supraviețuirea imediată. Când 
medicul ne lovește rotula cu ciocänelul, piciorul se ridică automat. 
Când un fir de praf se aventurează prea aproape de ochii noștri, 
pleoapele ni se închid numaidecât. 


Cu câteva milioane de ani în urmă, înainte de apariţia omului pe 
pământ, reptilele posedau deja un sistem nervos centralizat. Creierul 
reptilian, aflat la răscruce între legăturile senzoriale și neuronii 
motorii, călăuzește mișcările acestor animale târâtoare către o ţintă 
rămasă neschimbată : supraviețuirea biologică a individului sau a 
speciei. Neuronii dictează apropierea sau retragerea, atacul sau 
apărarea, în funcţie de semnalele perce- 


pute din mediul înconjurător. Aceste răspunsuri sunt simple reflexe. 
Ele se înscriu în prezent. Creierul unei reptile nu are acces nici la 
memorie, nici la anticipare, cu atât mai puţin la conștiință sau la 
acţiuni voluntare. Șopârlele și șerpii sunt foarte dependent de 
condiţiile exterioare, libertatea lor este limitată. 


Ce se poate spune despre om ? Arheocortexul său, sau mez- 
encefalo-diencefalul, este guvernat de structurile superioare a căror 
organizare o vom vedea putin mai târziu. 


Creierul emoțional 


Istoria evoluției merge în sensul autonomiei. Viața a progresat foarte 
mult de la apariţia lichenilor. Peștii sunt mai liberi decât algele, iar 
mamiferele sunt mai libere decât reptilele. Pentru eliberarea de 
automatisme, a fost necesară dezvoltarea unei structuri cerebrale 
care permite alegerea comportamentelor. Pentru a alege trebuie să 
avem preferinţe, să definim ce înseamnă cel mai bine si mai putin 
bine. Aici a intrat în joc rinencefalul. Denumirea acestui paleocortex 
(creier intermediar) provine de la originea sa — rino, nas. Ela 
evoluat pornind de la bulbul olfactiv. Dezvoltat la mamifere, este 


deosebit de important la delfin si la om, douä animale pe care cu 
siguranţă că nu le admirăm pentru mirosul lor, dar care sunt probabil 
cele mai sentimentale făpturi ale creaţiei. 


Rinencefalul este constituit în principal din sistemul limbic, un 
ansamblu de nuclee care ne permit memoräm, §ă recunoaștem 
situaţiile deja trăite și să leatribuim o semnificaţie afe c tivă Âce as 
ta este naşterea emotief. Termenul „limbic” vine de la „limb”, care 
înseamnă lizieră, franjur, margine exterioară a discului unui astru, 
regiune periferică circulară, si descrie forma sa de inel deschis. 
Printre componentele importante ale creierului limbic se numără 
hipocampul, care memorează faptele ca atare, și nucleul amigdalian, 
o glandă minusculă a lobului temporal care le asociază preferinţe. 


Emotia este rapidă, mult mai rapidă decât judecata și adesea ne 
salvează prin iuteala ei. Mergeţi pe stradă. Cineva vine din față. 
Nucleul amigdalian recunoaște instantaneu imaginea acestui chip 
care se apropie ; scanează amintirile și dictează răspunsul... Inima 
dvs. începe să bată mai repede, un val de răcoare vă străbate trupul, 
mușchii se încordează. Organismul dvs. reacţionează chiar înainte 
să aveţi timp să identificaţi persoana. Sunteţi în defensivă sau ati 
trecut deja pe trotuarul celălalt, nucleul amigdalian trimite informaţiile 
către neocortex, îl recunoasteti. Este individul care v-a făcut să 
suferiti atât acum douăzeci de ani. 


Nucleul amigdalian recunoaște informaţii sosite din partea celor cinci 
simţuri care asigură exteroceptia (percetia exterio- 


rului) si proprioceptia (percepţia propriului corp). El informează 
zonele superioare și le ascultă mesajele, reacționează la gânduri, la 
imagini, la fantasmele produse de neocortex. De asemenea, are 
legătură cu toate funcţiile vegetative, nervoase și umorale care 
participă la echilibrul organismului. Vă daţi seama deci că joacă un 
rol în existenţa noastră. 


Creierul reptilian ne oferea o singură alternativă ; stimulul declanșa 
preferința sau aversiunea. Graţie acestui creier emoţional, am 
depășit dualismul plăcut/neplăcut și avem acces la o gamă întreagă 
de sentimente. Această diversitate ne oferă mai multă libertate. Nu 
ne trăim viața în alb și negru, ci în culori — și fiecare îşi are culorile 
lui. 


Același stimul nu mai provoacă o reacție stereotipă comună speciei ; 
apar nuanțele comportamentale. Fiecare are istoria lui și asociază 
propriile sale conotații afective. Se declanșează procesul de 
individualizare, prinde contur o personalitate. 


Reflexele noastre capătă o dimensiune afectivă și în viitor vor fi 
modelate de experiență. Memoria experienţelor noastre este cea 
care determină modul specific în care răspundem 

mediului înconjurător, cea care ne defineşte caracterul. Trăirile din 
prima copilărie, când creierul este încă în curs de dezvoltare și 
zonele superioare încă nu s-au maturizat, au o importanţă deosebită. 


La sugar, un zgomot puternic declanșează spontan un reflex de 
aversiune. Bebelusul tresare și începe să plângă, prima reacţie este 
automată. Viitorul copilului va fi diferit în funcţie de împrejurările 
momentului. Dacă este luat în brațe și liniștit, dacă-și poate cufunda 
năsucul în mirosul mamei, dacă aude o voce tandră care-i explică ce 
se întâmplă — chiar dacă nu poate să identifice conţinutul verbal, 
este pătruns de melodia cuvintelor — locul fricii va fi luat de 
dragoste, de senzaţia de a fi protejat. Data viitoare, un zgomot 
similar va declanșa o mișcare de trezire și de atenţie... dar nu 
panică. Dimpotrivă, dacă bebelușul este singur în cameră, dacă 
singurul miros familiar apropiat este al lui, dacă nu aude o voce 
blândă care să-i liniștească tipetele, experienţa va fi asociată cu 
singurătatea și cu teroarea. ConfruntatmrTnduT cu un zgomot de 
același geîÇccpflul va retrăi experienţa traumatizantă 


si fie își va dezvolta o hipersenbilitate, fie se Va insensibiliza pentru a 
se proteja, retrăgându-se în tăcere și într-o atitudine închisă. 


Emotiile ne structurează personalitatea. Ele ne individualizează 
atitudinile, determină stilul în care răspundem lumii din jur, ne 
definesc identitatea. Graţie creierului emoţional, reacțiile noastre 
comportamentale nu mai sunt automate și instantanee, ci se înscriu 
într-o istorie, tin seama de experienţele trăite. 


„Departe de a-1 subjuga pe om, e limpede că pasiunile contribuie la 
eliberarea sa de sub constrângerile mediului”, subliniază Jean-Didier 
Vincent în cartea lui Biologie des passions. 


Creierul gândirii 


Dimensiunea viitorului nu este accesibilă decât neocortexului, 
celebra materie cenușie. Graţie părţii sale frontale, neocortexul este 
creierul anticipării. Putem să facem ipoteze, să ne imaginăm soluţii 
care n-au mai fost verificate până atunci, să fantazăm, să visăm, să 
ne proiectăm în viitor. Putem să ne dirijăm comportamentele pe baza 
unor analize și decizii raționale. Cu toate acestea, după cum vom 
vedea în detaliu mai târziu, emoţiile nu sunt niciodată total absente 
din acest proces. 


Creierul a găsit o metodă de a-și mări considerabil suprafaţa, fără a- 
si mări și volumul : circumvolutiunile. Omul si delfinul posedă 
creierele cu cele mai multe pliuri. Această suprafaţă mărită permite 
dezvoltarea spectaculoasă a zonelor specializate în recepţia 
mesajelor senzoriale și în comanda motrică. Pe lângă acuitatea 
simţurilor, ea ne permite să facem mișcări complexe, în special cu 
mâinile — aceste anexe magice cu deget opozabil, atât de utile 
pentru a apuca o cană de ceai fără a o sparge. 


Saltul evolutiv rezidă mai ales în apariția zonelor asociative. Miliarde 
de neuroni au o singură funcţie — aceea de a conecta alți neuroni, 
alcătuind o reţea densă de cabluri care ne permite să gândim. 
Putem să asociem informaţiile, să le comparăm, să le ierarhizăm, să 


le cântărim...Pe scurt, să analizăm, să tragem concluzii, să facem 
deductii, să reflectăm... 


Neocortexul îi oferă ființei umane posibilitatea de a-și inhiba reflexele 
(dacă vreţi, genunchiul dvs. va rămâne nemișcat, în pofida 
ciocănelului). El ne conferă libertatea ultimă în raport cu mediul — 
alegerea atitudinii în mod conștient. 


Zi de zi, cortexul prefrontal ne ajută să acceptăm întârzieri în 
realizarea obiectivelor noastre. Datorită lui putem să stăm la coadă 
la supermarket cu zâmbetul pe buze. Temperând nucleul amigdalian, 
el ne înfrânează pornirile agresive atunci când cineva se strecoară în 
fată. 


Pentru a-si proteja valorile sau identitatea, omul este în stare să 
înfrunte lucruri de neimaginat. Deși e adevărat că nu suntem egali în 
fața durerii, toţi dispunem de un cortex prefrontal capabil să 
comande structurilor subiacente si, care ne permite să îndurăm cu 
stoicism torturile. Rapoartele organizaţiei Amnes-(‘International 
abundă în nume de bărbaţi și femei martir care dovedesc 
capacitatea oamenilor de a înfrunta durerea. Şi ce putem spune 
despre călugării și călugărițele din Vietnam care s-au lăsat mistuiti 
de foc fără a scoate un strigăt pentru a protesta împotriva războiului 
si a nedreptätilor acestuia ? Omul își poate risca viața pentru valorile 
sale, poate face greva foamei, poate să postească până la moarte 
pentru a se face auzit, poate să iasă cu pieptul gol în faţa armelor 
privindu-și ucigașul în ochi (iată de ce 


lasii, refuzând să se confrunte cu vinovăția de a lua viaţa cuiva, 
preferă să-i lege la ochi pe cei executați). 


Dealtfel poate nu e lipsit de importanţă să subliniem că ,curaj” vine 
de la cord / inimă (coeur în franceză). Rădăcina indo-europeană kră 
a devenit cord în latină. Nominativul a ajuns cor, de unde cuvântul în 
franceză coeur. La sfârșitul antichităţii, în latina populară a apărut un 
sinonim, coraticum, de unde cuvântul curaj. Cuvântul curara fost 


multă vreme sinonim cu inima ca lăcaș al sentimentelor. Din secolul 
al XVIII-lea, curajul nu maT desemnează decât viriptea celui care 


„are inimă”, fiind astfel calificat drept curajosi.11 Curajul este una 
dintre dimensiunile inteligenţei inimii. 


„Cei care au trăit în lagărele de concentrare își amintesc despre acei 
prizonieri care mergeau din baracă în baracă, conso-lându-i pe 
semenii lor și oferindu-le ultimele lor bucățele de pâine. Chiar dacă 
aceste cazuri au fost rare, ele sunt o dovadă că omului poţi să-i iei 
totul cu excepţia unui singur lucru, ultima dintre libertăţile umane : 
aceea de a decide asupra comportamentului său, indiferent de 
împrejurările în care se găsește... acea libertate spirituală care dă un 
sens vieţii”, subliniază Viktor Frankl, psihiatru scăpat teafăr din 
lagărele morții. Viaţa omului se hrănește cu sens, nu doar cu pâine. 


Cortexul prefrontal nu este indispensabil nici uneia dintre activităţile 
motorii sau perceptive, dar participă la toate. El ne dirijează existenţa 
în orice împrejurare, la bine și la rău. La bine ? Capacitatea de a ne 
controla emoţiile ne face profund umani. La rău ? Existä”si riscul să 
devenim profund subumani, < fiindcă/detașarea de sincjne poate 
face capabili de orice. 


Suprematia neocortexului are dezavantajele ei. Se lasă amăgită de 
iluzii și obligă straturile inferioare ale creierului să se supună unor 
exigente abuzive. Declanşând de pildă, în cazul lui Nathalie, roșu în 
gât și o eczemă pe toată faţa la simpla vedere a fotografiei motanului 
dvs. Nu fiindcă pisoiul s-ar fi frecat înainte de fotografie, ci fiindcă 
Nathalie știe că este alergică la părul de pisică. 


Cortexul prefrontal nu este dezvoltat pe deplin decât la om și la 
balenă (categorie generică din care fac parte morsele, delfinii, 
balenele albe și gri). Se pare că aceasta din urmă reuseste să îl 
folosească mai bine decât noi. Lobul frontal nu ne oferă 

doar aptitudinea de a anticipa si de a fi conștienți de faptele 
noastre, ci ne deschide totodată față de emoțiile celorlalţi. Este 
organul altruismului și al compasiunii. O atitudine ce iese mai clar 


în evidenţă la balene decât la oameni. O balenă a salvat un pescar j 
care căzuse de pe balenieră, chiar în timp Ce harponul lui îl sfâșia 
carnea. Ce ființă umană ar fi capabilă de un asemenea sacrificiu ? 


11. Les étymologies surprises de Rene GARRUS, Belin, 1991. 


Dreapta și stânga 


Creierul este alcătuit din două emisfere ; până aici toată lumea e de 
acord. în privința mișcării, situaţia este destul de clară : lobul stâng 
dirijează partea dreaptă a corpului, iar lobul drept este responsabil 
de partea stângă. în ceea ce privește emoțiile și alte activităţi 
mentale, lucrurile sunt ceva mai complexe. 


Niște cercetători au descoperit o metodă de a stimula selectiv, în 
laborator, diferite porţiuni ale creierului pentru a observa reacțiile 
pacienţilor. O stimulare a lobului prefrontal drept provoacă frică sau 
furie. Observațiile efectuate asupra bolnavilor cu tumori la creier sau 
tulburări neurologice au confirmat acest rol al lobului drept. într- 
adevăr, o leziune a lobului drept îi conferă bolnavului un 
temperament jovial, indiferent de împrejurări. Se pare că lobul stâng 
are rolul de a-și tempera vecinul din dreapta, reglând emoțiile 
negative. Cu toate acestea, și în pofida faptului că putem declanșa o 
emoție stimulând un punct anume din creier, nu putem vorbi despre 
localizarea emoţiilor. Este vorba mai curând despre niște unități 
regulatoare complexe dispuse în întregul encefal. 


După cercetările lui Sperry, s-au spus tot felul de lucruri despre 
repartizarea competențelor noastre la dreapta și la stânga. S-a 
amintit mai cu seamă faptul că partea stângă a creierului este 
verbală și analitică, iar cea dreaptă ţine de emoţional și global. Se 
pare că realitatea este mai nuanţată. în lucrarea sa Le cerveau 
social (creierul social), Michael Gazzaniga, un vechi elev de-al lui 
Sperry, pune punctul pe i. El a constatat că sectionarea comisurilor 


cerebrale, adică a fasciculelor de fibre care leagă cele două 
emisfere, dă naștere la două sisteme mentale separate, dotat fiecare 
cu propria sa capacitate de a înţelege, de a-și aminti, de a simți 
emoții și de a se comporta. 


«Partea stângă a creierului este sediul limbajului. Anumiți subiecți, 
după sectionarea comisurilor și anestezierea lobului stâng, pot vorbi 
cu ajutorul lobului drept. Cu toate acestea, limbajul lobului drept este 
mai putin elaborat. Abilitatea de a explica, de a trage concluzii si de 
a da un sens frazelor pare să revină lobului cerebral stâng. 


Mai întâi s-a crezut că lobul drept este specializat în construcția 
vizuală ; de fapt este vorba mai curând despre executarea manuală 
sau manipularea obiectelor. Experiențele realizate pe subiecți 
(dreptaci) cărora li s-a sectionat corpul calos (o altă denumire a 
acestei punți solide între cele două emisfere) arată că mâna dreaptă, 
dirijată numai de lobul stâng, nu este în stare să aranjeze patru 
cuburi pentru a forma o figură simplă. Asta în timp ce mâna stângă, 
dirijată de lobul drept, execută fără probleme desene și forme 
geometrice. Dreptacii care au corpul 


calos intact știu însă că mâna lor dreaptă desenează mai bine decât 
stânga ! 


Ceea ce este demn de reținut din numeroasele experiențe și 
observaţii ale acestor cercetători este imensa diversitate a 
naturii umane și imposibilitatea de a așeza omul într-o cutie. 


Pentru Gazzaniga și alţii, creierul este organizat în sisteme de 
prelucrare modulară. Informaţiile sunt prelucrate în paralel de sute 
sau poate chiar mii de asemenea sisteme. Majoritatea sistemelor îşi 
pot aminti evenimente și pot reacţiona la stimuli asociaţi cu o 
amintire anume. Ele se exprimă prin fapte ; puţine au acces la 
comunicarea verbală. Vi s-a schimbat dispoziţia aparent fără motiv ? 
Fără îndoială, a fost activat un modul nonverbal ; asocierile 
emoționale ale evenimentelor memorate în acest modul au fost 


transmise creierului limbic și au declanșat starea afectivă în care vă 
găsiți. Non-verbal înseamnă că nu puteţi numi stimulul care a 
declanșat trăirea, deci nu-1 puteţi identifica. Nu este ceva conştient. 


Când corpul calos este intact, tot ceea ce percepe emisfera dreaptă 
este transferat imediat în stânga în vederea analizei si a înțelegerii 
verbale. Aici, modulele verbale vor interpreta, numi și da un sens 
celor trăite. Aceasta poate da naștere la dificultăţi, fiindcă nevoia de 
coerenţă este atât de mare încât, dacă nu dispun de informaţia 
corectă, modulele respective vor inventa ceva logic și rațional. 


Gazzaniga relatează o experienţă efectuată asupra unui bărbat 
operat la creier. O comandă simplă, „mergeţi, este proiectată pe un 
ecran pentru lobul creierului drept deconectat (cel care, teoretic, nu 
știe să vorbească și să citească). Pacientul se scoală și se îndreaptă 
spre ușă... Când este întrebat unde se duce, el răspunde : „Mă duc 
acasă după niște suc de fructe.” Confruntată cu necesitatea de a 
explica un comportament a cărui iniţiativă nu a avut-o, emisfera 
stângă refuză să rămână nepregătită și elaborează rapid un motiv 
plauzibil. 


Această observaţie descrie foarte bine procesul în cauză. Uneori, 
acest mod de funcţionare este greu de observat într-un creier intact. 


lată o pätanie similară. Acum câţiva ani, într-o seară, m-a cuprins 
brusc o tristețe profundă. Cu toate acestea, la atelierul din timpul 
zilei totul a mers bine. Mai târziu însă, în mașină, am simţit o nevoie 
nestăpânită de a plânge. M-a copleșit o senzaţie nedefinită de 
indispozitie. Nostalgie amoroasă ! Mi-am amintit cu disperare de o 
aventură străveche. Plângeam în hohote, evocând amintirile. Am 
ajuns acasă într-o stare jalnică. Din fericire pentru mine, stăteam 
pentru câteva zile la o prietenă. Am început să-i povestesc cele 
întâmplate și m-a întrerupt : „Ce tot îmi povestesti despre fostul ? 
Poate că luna plină te-a adus în halul ăsta !' M-am oprit imediat, 
surprinsă. Era adevărat. Odată 


ce mi-a spus asta, am recunoscut starea bizară care mă cuprinde 
uneori când e lună plină. 


în timpul zilei, concentrată pe munca mea, n-am fost conștientă de 
senzațiile interioare. Seara, în mașină, m-am relaxat și am devenit 
dintr-o dată atentă la starea mea sufletească. Nu m-am gândit nici o 
clipă că luna putea fi cauza senzatiilor mele 


' si am găsit o altă explicaţie. O veche poveste de dragoste — de ce 
nu ? 


Interpretarea prietenei mele era corectă. Faptul că suferința mea a 
încetat numaidecât mi-a confirmat-o. 


Rolul emisferei stângi pare să fie acela de a construi teorii pornind 
de la senzațiile interne, de la percepții și comportamente actualizate. 
Capacitatea ei de a atrage concluzii l-a eliberat pe om de progresele 
prin tatonări. A devenit capabil să gândească și să-și formeze 
convingeri — în orice împrejurare. 


Filtre, memorie si convingeri 


Reacţia emoţională focalizează atenţia asupra stimulului 
declanșator, permițând analiza mentală. Această evaluare, la rândul 
ei, modifică emoția brută iniţială. Vă odihniti liniștit pe balconul de la 
etajul întâi. Dintr-o dată, un zgomot de la parter vă face să tresäriti. 
Ascultati, numai urechi... și identificați pasul partenerului/partenerei 
dvs. Zonele superioare ale creierului au recunoscut caracterul 
familiar al zgomotului ; emoția se stinge. 


Este limpede că, dacă mentalul atribuie o semnificaţie negativă 
evenimentului declanșator sau dacă persoana a trăit prea multe 
situații de neputinţă în viaţa ei, la emoția iniţială se adaugă noi 
temeri. Astfel iau naștere fobiile, stările de anxietate... Din cauza 
caracterului circular al relaţiilor reciproce între afectivitate și 
cunoaștere, nu știm ce-a fost mai întâi — oul sau găina. Creierul 
filtrează informaţiile în funcţie de emoțiile trăite. Cu ochelari negri 
vedem totul în negru ; este suficient să ne punem ochelari roz pentru 
ca elefanții să devină roz. Dacă dintr-un motiv sau altul sunteți 
furioasă în ziua aceea, primul lucru care vă va sări în ochi când 
intraţi în casă va fi fularul soțului care zace pe jos si servieta lui 
dezgustătoare de pe pat ; nu veţi vedea superbul buchet de flori pe 
care s-a grăbit să-l pună într-o vază înainte de întoarcerea dvs. 
Avem tendinţa să observăm ceea ce ne alimentează starea 
emoţională ; restul rămâne în umbră. 


în plus, activitatea nucleului amigdalian favorizează memoria pe 
termen lung. Cu cât un eveniment are o coloratură afectivă mai 
puternică, cu atât va fi mai ușor să-l retineti și să vi-1 amintiţi. lată de 
ce amintirile emoţionale din primii ani de viaţă sunt cele mai 
puternice, chiar dacă — și mai ales pentru că — 


rămân ascunse în inconștient. Emotia este cu atât mai intensă cu cât 
este brută și straturile superioare ale creierului, încă imature, n-au 
putut s-o tempereze dându-i un sens. Nucleul amigdalian este pe 


deplin dezvoltat de la nastere, dar hipocampul nu, si cu atât mai 
putin zonele limbajului. Când nu poţi pune în cuvinte ceea ce simți, 
emoțiile trăite nemijlocit își păstrează întreaga virulență. 


Vă tremură genunchii când trebuie să faceţi o prezentare în public ? 
Poate ati fost terorizat la școală de un învăţător nepriceput sau poate 
că părinţii n-au acordat interes aventurilor dvs. Adin copilărie. 


Orice sentiment de frică sau rușine care n-a putut fi recunoscut 
fiindcă nimeni n-a vrut să-l audă este în continuare acolo, gata să se 
manifeste în situaţii mai mult sau mai puţin asemănătoare cu 
evenimentul declanșator iniţial. 


Nu vă place când soţia dvs. leagănă bebelușul, sunteţi gelos fiindcă- 
i acordă atâta atenţie ? Poate că dvs. nu v-aţi bucurat de tandretea 
maternă sau poate că v-a luat locul prea devreme un frăţior... 


Interpretati drept lipsă de respect refuzul sistematic al bäietelului 
dvs. de doi ani ? Poate că la aceeași vârstă părinţii dvs. nu v-au 
lăsat să vă exprimati părerea despre täitei sau spanac. 


Aţi vrea să-i trageţi o palmă fetiţei dvs. de trei ani fiindcă nu vrea să- 
și pună rochia pe care i-ati pregătit-o ? Probabil ati primit și dvs. 
câteva palme fiindcă ati vrut să vă manifestati autonomia. 


O reacţie, astăzi disproporţionată, indică amintirea unui eveniment 
izgonit într-un colţ al creierului. Doar că nu suntem întotdeauna 
conștienți de asta. După cum am văzut, partea stângă a creierului 
rationeazä și inventează teorii pentru ca atitudinea noastră să pară 
logică și adecvată. 


în exemplele de mai sus, pentru a nu deveniți conștient de originea 
reală a comportamentelor dvs. : 


— Spuneţi că nu stăpâniţi bine subiectul sau că sunteţi intimidat de 
prezenţa unor oameni necunoscuți ; 


— Vă acuzaţi soţia că este prea protectoare si afirmati că un bebeluș 
trebuie să plângă ca să-și dezvolte plămânii ; 


— Vă justificati : „Copiii trebuie să-și respecte părinţii, trebuie să le 
impunem niște limite.” 


Astfel iau naștere convingerile iraționale din viaţa de zi cu zi. Cele 
mai dramatice sunt convingerile despre educaţia copiilor, fiindcă 
perpetuează suferinţa. Dvs. nu tolerati rezistenţa băiatului dvs., care 
la rândul lui va avea probleme cu copiii neascultători... Așa apar 
generații întregi care n-ar îndrăzni niciodată să spună ,nu” unui 
superior, fiindcă nu-și permit să se opună și să critice decât din 
poziţia în care au putere asupra altuia (și atunci poate abuzează de 
ea). 


Hiperemotivitate și răbufniri emoţionale 

O emotie poate ascunde o alta 


Luăm micul dejun. Ceaiul fierbinte este deja pe masă. Adrien, în 
vârstă de cinci luni și jumătate, începe să urle | Așezat pe genunchii 
tatălui său, a încercat să apuce o bucăţică de pâine, s- 

a dezechilibrat și a pus mâna pe ceainic... Mă grăbesc să-l smulg din 
brațele lui Jean-Bernard. îmi vine să strig : „De ce nu ești atent ?” 
Dar mă rețin, fiindcă știu că am tendinţa să fac reproșuri atunci când 
mi-e frică. Totuși, nu mă pot stăpâni să nu-i spun pe un ton care se 
dorește neutru : „Vezi ce se poate întâmpla, o clipă de neatentie și 
uite !” Din fericire, Adrien n-a pätit nimic, i s-a înroșit mânuţa foarte 
ușor. Puțin mai târziu, Jean-Bernard îmi spune : „Văd cä-ti iubesti 
copilul ! îl privesc cu recunoștință. A înțeles. îi sunt îndatorată că îmi 
răspunde așa, fără să se justifice sau să se enerveze și el. Asta îmi 
permite să-i spun : „lartă-mă că ţi-am făcut reproșuri adineauri, mi s- 
ar fi putut întâmpla si mie.” în momentul în care îmi cer scuze în felul 
acesta, îmi vin lacrimi în ochi. Sunt în contact cu dragostea pe care i- 
o port fiului meu si cu teama să nu päteascä ceva. Pot să-mi asum 
răspunderea adevăratei mele emoții : frica. Când îmi revărs furia 
asupra lui Jean-Bemard, nu mai simt panica. 


O emoție poate ascunde o alta. în familia noastră, anumite emoții 
erau acceptabile, altele nu. Educati să ne disimulăm adevăratul eu, 
ne descărcăm tensiunile prin mascarea emoțiilor reale. în plus, 
putem fî tentaţi să manifestăm anumite sentimente dacă ele ne oferă 
beneficii în relaţiile cu ceilalți. 


Gisele nu conduce automobilul, se teme să nu provoace un 
accident. De unde vine această teamă ? La câteva zile după ce și-a 


luat permisul de conducere, soțul ei, Rene, i-a lăsat volanul pe 
mână. Totul a mers bine, dar când să intre înapoi în curte, a urcat 
putin cam repede pe trotuar. Coborând ca să-i deschidă poarta, soțul 
ei a urlat : „Fii atentă, puteai să dai peste un copil !”... Incidentul a 
afectat-o mai mult pe ea decât pe soț. Şi-a interzis să fie furioasă. 
Numai că de la acest episod n-a mai pus mâna pe volan. Se poartă 
ca o fetiță neputincioasă si nepregătită, care se teme să conducă, se 
teme să fie independentă, se teme să se afirme... ceea ce-i dă 
ocazia soțului ei să o protejeze și să se simte puternic. 


Obiceiurile emoţionale din copilărie 


Mama lui Gisele avea probleme cu furia. Era foarte tulburată de 
urletele copiilor, care îi aminteau de cele ale tatălui ei. Micuța Gisele 
a observat repede că crizele ei de furie o supărau pe mama ei. Când 
ai nevoie de mama, nu-ți poţi permite să o ränesti, mai curând 
încerci s-o consolezi... Această mamă avea nevoie să fie iubită și să 
se simtă sigură de puterea ei de mamă... Când Gisele se simţea 
frustrată, furioasă sau nefericită, se refugia în brațele mamei si 
tremura de frică. Astfel se asigura că mama ei era în stare să o 
consoleze și să rămână întreagă (furia ei risca s-o facă bucăţi !) si o 
liniștea... 


Obiceiurile noastre emoţionale se formează în funcţie de emoțiile 
acceptate sau interzise de părinţi, în mod conștient și mai ales 
inconştient, de tabuurile și secretele familiale, dar și de locul pe care- 
1 ocupăm în familie. Se întâmplă ca toţi copiii să trăiască aceeași 
tristețe sau chiar aceeași furie familială, dar cel mai adesea fiecare 
dintre ei primeşte interdicții diferite. De pildă, copilul cel mare are 
dreptul să fie trist : se închide în camera lui ca să citească ; dar furia 
îi este interzisă. „Poartă-te frumos cu frätiorul tău !” N-are dreptul nici 
să-i fie frică : „Ești mare, trebuie să dai exemplu ! în aceste condiţii, 
cel mare devine coleric. lar cel mic descoperă repede că frica îl ajută 


să primească mai multă atenţie. Distribuţia rolurilor depinde de 
numeroase date inconștiente. 


Serge este copilul mai mare ; este colericul. De asemenea, este „cel 
rău”, pe când frăţiorul lui este „un scump”. în plus, s-a blocat în rolul 
celui care face prostii, în timp ce fratele lui este copilul cuminte. 
Când s-a născut fratele lui, Serge s-a simţit abandonat. El nu fusese 
dorit și nici binevenit, dezamăgise. în plus, era tot atât de brunet pe 
cât de blond era noul născut, tot atât de zgomotos pe cât era acesta 
de liniștit. Noul-venit își făcea părinții fericiți așa cum el nu fusese în 
stare niciodată. Ajuns la vârsta adultă, Serge se ceartă cu toată 
lumea. La începutul unei relaţii, totul merge bine. Este drăguţ și 
amabil, are chiar o atitudine protectoare. într-o zi sau alta, totul se 
strică din senin. Serge se enervează si rupe relaţia. S-ar spune că 
are nevoie de alţii pentru a-și elibera la momentul oportun o furie 
care vine de departe. Când trântește poarta, cei apropiaţi pun asta 
pe seama susceptibilitätii lui. Cum reacţionează la cea mai mică 
„atingere”, nimeni nu îndrăznește să-i spună nimic. Toţi se poartă cu 
grijă ca să nu-i declanșeze vreo criză de furie. Prin agresivitatea 

lui, preia controlul asupra celorlalţi, asupra mediului ; distruge pentru 
a nu fi distrus. Nesiguranta lui interioară este atât de puternică, încât 
nu-și poate permite să o lase la lumină. 


Câteva cuvinte despre Cristophe, fratele mai mic al lui ; nu se 
desparte de calmante. Angoasele îi paralizează 


viaţa socială și afectivă. îi vine foarte greu să se afirme în viaţă 
fiindcă n-a avut acces la propriile sentimente de furie. 


Apelând la metafora racket-ului mafiot care vă propune să vă 
protejeze în schimbul unei sume de bani, analiza tranzactionalà 
numește „racket-uri” aceste sentimente pe care le împingem în faţă 
pentru a ascunde altele, obținând totodată avantaje din partea 
anturajului. Un racket se recunoaște după caracterul său sistematic 
și repetitiv. Este un sentiment străvechi, nu o reacţie la situația 
prezentă, bazat pe un sistem de convingeri care a fost confirmat prin 


percepții selective. O persoană poate fi cu atât mai blocată în 
această închisoare emoţională cu cât comportamentele de tip racket 
îi oferă o siguranţă iluzorie. Poate nu sunt confortabile, dar cel puţin 
sunt familiare, deci linistitoare. Fac ca reacțiile celorlalţi să fie mai 
mult sau mai putin previzibile. Doar că nu toţi oamenii pe care-i 
întâlnim la vârsta adultă reacţionează ca tata sau mama, ceea ce 
uneori ne surprinde peste măsură. 


Crize de nervi și de leșin 


S-a reunit tot grupul și de o oră lucrează fără întrerupere la tema 
zilei. Dintr-o dată, Jacqueline se prăbușește pe jos, gata să se 
sufoce. Respiră anevoios. Mâinile i se crispează, are hiperven-tilatie. 
Unul dintre membrii grupului se repede la ea cu o pungă de plastic, 
ca s-o ajute să-și inspire propriul gaz carbonic, micșorând astfel 
aportul de oxigen. Jacqueline se liniștește ; criza a trecut. Suferă de 
spasmofilie si are sentimentul că nu-și poate controla crizele. 
Acestea se pot declanșa în orice moment și, din păcate, cel mai 
adesea în public. 


După ce analizează situaţia, Jacqueline își dă seama că, de fiecare 
dată, criza este asociată cu o emoție. Incapabilă să spună nu, să se 
opună sau să-și exprime sentimentele în faţa altora, cea mai 
măruntă neplăcere o face să se sufoce. 


„Nervii” se descarcă de tensiunile acumulate, dar emoția subiacentă 
rămâne refulată. 


Ivana începe să plângă de fiecare dată când i se reproșează 


ceva... Copiii ei ar vrea să discute cu ea despre trecutul lor, dar 
imediat ce încearcă să-i pună o întrebare despre nașterea lor 
sau despre vârsta la care le-au ieșit primii dinţi, mama izbucnește 
în hohote de plâns ; se consideră deopotrivă vinovată : „Nu sunt 
în stare să fac nimic ca lumea !” și nevinovată : „Aţi fost niște 
copii fericiţi, nu-i adevărat, nu v-a lipsit nimic, ati fost mai bine 

îngrijiţi decât alţii...” își însoţeşte justificările de reproșuri privind lipsa 
lor de recunoștință. Nu numai că nu se poate discuta cu ea, dar 
copiii ei sunt nevoiţi s-o consoleze, rămânând neputinciosi și 
frustrati. Mama se izolează de ei prin zidul hiperemotivitätii. 


„Crizele de nervi”, accesele de spasmofilie, hohotele de plâns, 
anumite crize de astm sau pierderea cunoștinței — evadarea în 
inconştient — sunt mecanisme de apărare. Stratul superficial al 
hipersensibilității maschează sentimentele autentice. Sunt racket-uri 
construite pentru a evita confruntarea cu niște trăiri mult prea 
violente. 


Dincolo de carapace, hiper emotivitatea stă la pândă. Crizele survin 
atunci când un detaliu, o informaţie, o imagine, o întrebare riscă să 
zdruncine zidul de protecţie și să trezească emoțiile refulate. Crizele 
sunt deopotrivă încercări de a striga un lucru pe care nimeni nu vrea 
să audă... și de a-1 trece sub tăcere. 


Reacţiile au un avantaj secundar : controlul anturajului. Ele provoacă 
frică ; ceilalți vă menajează. Ele îi tin pe ceilalţi la distanţă și 
îngroapă adevăratele emoţii în profunzimile inconştientului. 


Racket-ul este un proces inconștient. Ceilalţi se pot simţi manipulati, 
dar în primul rând persoana în cauză se manipulează pe sine. 
Totuși, unii profită în mod conștient de emoțiile lor exagerate și de 
puterea pe care le-o conferă acestea. 


Când racket-ul devine manipulare conștientă 


Henri a ajuns să-și folosească în mod conștient crizele de furie 
pentru a-și vizita amanta, fără ca nimeni să aibă vreo bănuială și fără 
să se simtă vinovat. Strategia lui este simplă : caută o ocazie de a se 
înfuria pe soţia lui. Un nasture descusut, o observaţie în plus, cea 
mai măruntă neînțelegere capătă proporţii colosale. Domnul face 
scandal. Trântește ușa... și se duce la amantă. Soţia se simte 
vinovată de plecarea lui, se frământă fiindcă a provocat din nou o 


scenă. îl crede pe Henri ; vrea să creadă în continuare că nasturele 
descusut este cel care a declanșat criza. Este din ce în ce mai 
supusă și mai atentă să nu-și rănească sau dezamăgească soțul... 
Asta nu face decât să inräutäteascä situaţia, fiindcă Henri este prins 
în propriul lui joc. îl enervează că ea este prea amabilă, prea 
supusă, ceea ce-1 obligă să găsească motive tot mai banale ca să 
trântească ușa. Va începe s-o umilească. N-ar fi vrut (în mod 
conștient) să se poarte atât de rău cu ea... dar ea îl „obligă”. Si-apoi, 
îi detestăm pe cei cărora le facem rău ! 


Racket-ul lui Henri este mai mult sau mai puţin conștient. Propriul lui 
joc îl duce dincolo de ceea ce premeditase. Nu se preface că se 
înfurie. Se simte constrâns, blocat, nu de căsnicia lui, cum îi spune 
uneori soției, ci de jocul pe care l-a iniţiat. 


Gelozia, sentiment firesc sau „racket" ? 


Gelozia este un sentiment firesc, un amestec de frică, durere și furie. 
Atunci când o refulăm vreme îndelungată, poate să izbucnească într- 
un torent emoţional incontrolabil, în care se împletesc dragostea și 
furia în legătură cu felul în care am fost tratați, invidia și gelozia 
fiindcă persoana iubită își dăruiește afecțiunea altcuiva, umilirea și 
neputinta, frustrarea și deceptia. 


Gelozia este un racket atunci când apare în afara oricărei infidelitäti 
sau persistă fără un motiv obiectiv. 


Stef vine la mine, disperat ; suferă de depresie de când soţia lui i-a 
mărturisit că are un prieten. Nu un amant — sau nu încă — ci un 
bărbat cu care poate să vorbească, un bărbat care o asculta. Stef s- 
a simțit trădat, lumea s-a prăbușit, nu reușește să-și revină. 


Intensitatea sentimentelor indică o cauză mai îndepărtată decât 
situația actuală. Este vorba despre un racket. în timpul terapiei, Stef 
descoperă că-și folosește sentimentele de gelozie pentru a ascunde 
adevărata problemă : viaţa lui este pustie. Are o soție, doi copii, o 


casă frumoasă... dar în interior e pustiu. De când s-a căsătorit, nu s- 
a gândit decât la un singur lucru : la casă. Trebuia să câștige multi 
bani ca să se instaleze confortabil. Plin de o ranchiună inconștientă 
împotriva acestei situaţii care-1 obliga să asigure nevoile familiale, a 
uitat de soţie, de copii și de el însuși. Avea impresia că se ocupă de 
el atunci când ieșea seara cu prietenii... Devine conștient că nu era 
decât o iluzie. Fugea de sine însuși, de confruntarea cu soţia lui. 
Astăzi înțelege. N-a avut niciodată ocazia să fie el însuși cu 
adevărat. Cu o mamă autoritară, puţin afectuoasă și un tată absent, 
a învăţat să asculte, să se supună, să fie băieţelul cuminte. Nu- 

și cunoaște adevăratele nevoi fiindcă n-a avut dreptul la 

ele. Niciodată n-a refuzat-o pe mama lui. Nu știe prea bine cine este. 


De vreme ce singura lui preocupare era cum să câștige bani ca să-și 
construiască o casă, a fugit multă vreme după o dorinţă falsă — o 
dorință a mamei sale. Odată casa construită, programul terminat, ce 
mai era de făcut ? în acel moment, catastrofa — în sensul matematic 
al termenului — punctului de ruptură l-a zdruncinat. 


A fost nevoie de această explozie emoţională pe un cer plumburiu 
pentru ca Stef să înţeleagă, într-un târziu, că nu era fericit, că nici 
soţia lui nu era fericită și că relaţia de cuplu mergea prost. Graţie 
acestei încercări, a vorbit în cele din urmă cu soţia lui, a ascultat-o, a 
încercat să înțeleagă ce s-a întâmplat. 


Orice sentiment care se repetă este un racket. Cum să scăpăm de el 
? Reînvăţând să simţim si să ne exprimăm sentimentele reale. 

Nu știu de unde vine 


Ni se întâmplă să fim surprinşi de intensitatea unei emoții. Träirea 
declanșată este în acord cu declanșatorul. Frica este provocată de o 
ameninţare, furia de o nedreptate, deci nu este vorba despre un 
racket. Dar ceva ne spune că această emoție nu ne aparţine, chiar 
dacă este exagerată și disproportionatä. 


Sunt în joc mai multe procese psihice. Mosteniri de la generaţiile 
anterioare, „elastice” sau resuscitări ale propriei noastre istorii, fobii, 
deplasări ale emoţiilor, transferuri și proiecții... 


Picătura care face să se reverse paharul 


Muriel se războiește pentru ca Justin să-și asume partea lui de 
treburi casnice. Mai precis, se luptă în mintea ei, fiindcă nu vorbește 
niciodată deschis cu el. l-a spus o dată, la început de tot, că dorește 
să-l vadă că ia parte la sarcinile cotidiene și asta a fost tot. Când 
găsește pe jos o șosetă de-a lui, o ridică ostentativ, dar în liniște. La 
fiecare abatere de-a soţului, mai adaugă un motiv de ranchiună pe 
lista deja lungă. Ține mental socoteala a ceea ce face fiecare. Când 
povara devine prea grea sau când a acumulat destule resentimente 
ca să aibă energie pentru a exploda, face o criză. Un detaliu este 
suficient pentru a o declanșa. Justin consideră că scenele ei sunt 
exagerate. Nu înţelege : „Doar n-o să faci iar o criză fiindcă nu mi- 
am pus periuta de dinţi în pahar !” 


între crize, îl face pe Justin să plătească în „monedă afectivă” (după 
termenul lui J. Kaufmann). Se îndepărtează de el sufletește, se 
interiorizează. Refuză sărutările pe care Justin i le dăruiește cu atâta 
tandrete. Nu prea mare are chef să facă dragoste. 


Scena rupe zăgazurile... Reproșurile se împletesc cu lacrimi. 
Comportamentele criticate în cursul unei crize nu sunt însă iertate, 
rămân în contul de datorii al celuilalt, pentru a ieși din nou la lumină 
la viitoarea „reglare de conturi”. 


După criză, Justin si Muriel se împacă în pat, întreținând iluzia unei 
atmosfere senine. Furtuna a trecut. Dar va reveni, 


fiindcă condiţiile exploziei au rămas. 
Când nu reusim să ne exprimăm frustrările și nevoile pe 


măsură ce apar, resentimentele se acumulează. Strângem în noi 
vorbele nerostite și micile ranchiune, iar într-o bună zi paharul se 
umple. Emotia pe care o exprimăm este exagerată și se revarsă fără 
ca noi să avem nici un fel de putere asupra problemei. 


Crize de neînțeles 


Uneori trăim emoţii a căror origine nu reușim s-o identificäm. Dăm 
vina pe oboseală, pe stresul acumulat... Aceste fierberi interioare par 
de neînțeles ; oare chiar apar din senin ? 


Odile s-a supărat pe soțul ei duminica trecută. Nu ştie de ce. îi cer 
să-mi povestească împrejurările în care s-a născut emoția. 


Plecaseră în week-end cu niște prieteni de-ai soțului. Totul fusese 
bine. Când închideau ușa, a cuprins-o o senzaţie de exasperare. O 
cheie așezată prost a servit drept declanșator ; și-a vărsat näduful 
pe soțul ei... O rog pe Odile să-mi vorbească mai mult despre acel 
week-end ; cum se simtise ? 


„Nu m-am simţit în largul meu. N-aveam nimic să le spun, nu m-am 
integrat.” 


Prin urmare, Odile s-a simţit exclusă. Cu toate acestea, dacă privim 
mai îndeaproape, prietenii au fost primitori. Ar fi avut mai multe 
ocazii să-și găsească locul, dar se retinuse. De ce ? Din timiditate ? 
Nu, din spirit de răzbunare ! 


Odile n-are încredere în ea. De multe ori îi vine greu vorbească de 
teamă să nu fie neinteresantă, să nu pară incultă, fiindcă nu știe să- 


si susțină părerea... Constientä de dificultăţile ei relationale, s-a 
pregătit în vederea acestui week-end. Cunoscând regiunea, se 
hotărâse să folosească acest avantaj pentru a intra în relaţie cu 
prietenii. Urma să le servească drept ghid. Dar s-a lovit de un 
obstacol : prietenii n-au vrut să iasă ! Au preferat să stea în grădină 
și n-au arătat nici cea mai mică curiozitate față de plimbările propuse 
de Odile. A fost foarte dezamăgită și n-a mai spus nimic. In timp ce 
închideau ușa, furia a ieșit la suprafaţă si Odile și-a agresat soțul pe 
nedrept. Nu le-a spus niciodată prietenilor de ce voia atât de mult să- 
i ducă la plimbare. Probabil că n-aveau să-i închidă ușa în nas, dar 
cum să-și închipuie că o plimbare nu însemna doar să 

viziteze regiunea, ci s-o cunoască pe Odile ! 


Inima are ratiunile ei pe care mintea nu le cunoaște. Emoţiile nu sunt 
atât de iraționale pe cât am vrea să credem uneori. Descifrând 
sensul ,iesirilor” noastre intempestive, putem evita destrămarea 
relaţiilor apropiate. 


Cartofii fierbinţi 


Nathalie Zadje a realizat un studiu foarte important asupra emoțiilor 
trăite de copiii supravietuitorilor lagărelor de concentrare naziste. în 
cartea ei Enfants de survivants (Copii de supraviețuitori), ne 
relatează povestea următoare : „Sylvie se consideră o femeie mult 
prea sensibilă, care plânge pentru orice fleac și care resimte 
nefericirea altora de o manieră copleșitoare. îi ascultă pe ceilalţi și 
suferă de lipsă de atenţie din partea prietenilor!?... Singura 
persoană de care este apropiată cu adevărat este mama ei, Sarah, 
supraviețuitoare de la Auschwitz. Patruzeci de ani mai târziu, Sarah 
încă mai are coșmaruri și geme în timpul nopții. Sylvie își admiră 
mama nespus. La fel ca pentru multi copii de supraviețuitori, istoria 
este încă prezentă... încearcă să găsească un sens, să-și cunoască 
originea. 


„Mama mea este o femeie foarte puternică si plină de viaţă. Nu se 
lasă niciodată pradă tristetii, n-am văzut-o niciodată plângând . ” 


Sylvie caută informaţii prin toate mijloacele, citește multe cărţi, vede 
toate filmele care apar. O ascultă pe Sarah, dar nu-i pune întrebări. 
„Nu îndrăznesc s-o întreb fiindcă mi-e teamă să nu ne facă rău 
amândurora.” Sarah evocă doar frânturi din trecut. „Deși a auzit 
dintotdeauna vorbindu-se despre deportare, Sylvie are impresia că 
nu știe nimic. Ca și cum vorbele mamei sale n-ar constitui o relatare, 
n-ar avea logică narativă. De atunci, Sylvie este chinuită de frici şi 
imagini terifiante ; este terorizată de enigme pe care nu reușește să 
le descifreze, cărora nu poate să le dea un sens. Are cosmaruri, la 
fel ca mama ei, dar nu le povesteşte nimănui.” 


Sylvie se percepe ca fiind emotivä și prea sensibilă. Hiper- 
emotivitatea ei este o reflexie a hiperemotivităţii mamei. Deoarece 
aceasta și-a refulat trăirile, Sylvie şi-a asumat exprimarea lor. 


' Ororile din lagăre au fost atât de cumplite, încât întreaga societate 
a încercat să minimizeze impactul psihic asupra supravietuitorilor. N- 
au avut parte de nici un fel de însoţire psihologică, nici măcar de 
recunoașterea celor trăite. A fost nevoie de ani si ani pentru ca 
adevărul să iasă la lumină. Mulţi supraviețuitori n-au avut altă 
alegere decât să-și refuleze emoţiile trăite în acea perioadă din viaţa 
lor. Dar trăirile refulate rămân active în inconstient. 


lar copiii călăilor ? Nu o duc bine. Copiii naziștilor poartă povara 
sentimentelor de vinovăţie pe care părinţii lor n-au vrut să le accepte. 
(Naître coupable, naître victime — „Să te nasti vinovat, să te nasti 
victimă” de Peter Sichrovsky). 


12. Enfants de survivants, p. 62. 


Procesul de transmisie de la o generaţie la alta este recunoscut de 
majoritatea școlilor de psihoterapie. Puterea lui este impresionantă. 


în analiza tranzacţională a primit denumirea sugestivă de „cartof 
fierbinte”. Asemenea unui cartof fierbinte pe care-1 dăm din mână-n 
mână ca să nu ne frigem, oamenii îsi transmit emotiile din generaţie 
în generație. Generaţia următoare nu poate gestiona niște emoții 
care nu-i aparţin Prin urmare, rămane 


prizoniera lor până când le identifica adevărata origine. Astăzi totul 
v-a mers pe dos. Dimineaţa aţi pierdut autobuzul, au fost probleme 
cu calculatorul... pe scurt, v-aţi stricat toată ziua. Sperati ca acasă să 
vă bucurati de odihna binemeritată. Ca și cum ar face-o dinadins, 
copiii dvs. sunt deosebit de nervoși ; seara este punctată de crize de 
furie si de plâns. Micutii dvs. sunt ca niște bureti. Ei percep valurile 
de emoție acumulate și nu sunt în stare să se ferească de ele, 
fiindcă nu știu să le identifice... Ei n-au văzut autobuzul, pe șeful dvs. 
sau calculatorul, iar dvs. nu le-aţi vorbit despre emoțiile trăite. Cel 
mult le-aţi dat faptele, așa cum mama lui Sylvie vorbea fără să 
vorbească. Istoria exterioară nu este cea mai importantă. Pentru a 
nu fi copleșiți de emoţiile noastre, copiii au nevoie de istoria 
interioară. 


' Singurul mod de a nu le transmite celorlalți frustrările, 
furiile, groaza sau disperarea noastră este să le împărtășim ! 


A împărtăși nu înseamnă a ne destăinui pentru a ff consolati de 
ceilalţi. Nu acesta este rolul lor. A le împărtăși copiilor înseamnă pur 
și simplu să le dezvăluim viaţa noastră interioară pentru ca ei să se 
regăsească în ea, să înveţe să facă diferenţa între propriile lor emoții 
și emoţiile noastre și să nu și le asume pe acestea din urmă. 


De prea multe ori, sub pretextul că ne protejăm copiii, nu le spunem 
nimic despre grijile, problemele, fricile care ne frământă. Dar copiii le 
percep si, fiind incapabili să le identifice, și le asumă. Și-atunci 
constatati că, spre marea dvs. surprindere, copiii reflectă emoţiile 
dvs. ascunse. Atât emoțiile pe care le trăiţi în fiecare zi, cât și pe cele 
pe care le ţineţi în dvs. din fragedă copilărie. Ei vă arată șinele dvs. 


interior, acea parte din dvs. pe care nu vreţi s-o arätati sau să vedeți. 
lar dacă nu o fac în copilărie, aveţi motive să vă temeti că o vor face 
când vor deveni adulți. îi veţi vedea căzând în aceleași capcane ca 
dvs., ca si cum ar repeta viaţa dvs., deși poate ati încercat să 
procedati cu ei exact invers decât au procedat părinții cu dvs. 


Adeline a suferit mult văzându-și mama, pe Paula, înșelată de tatăl 
ei. Paula plângea adesea, incapabilă să reacționeze. Mai târziu, 
Adeline s-a măritat... iar soțul ei a înșelat-o. Să fie doar o coincidenţă 
? Femeile ale căror mame au fost înșelate acceptă mult mai multe 
decât altele. Nu-i întotdeauna simplu să-ţi dai voie să fii mai fericită 
decât mama ta și să te eliberezi de datoria de a-i alina suferinţele ! 


Elasticele 


Atunci când o emotie este disproportionatä în contextul dat, când 
este exagerată sau, dimpotrivă, insuficientă, probabil că ea nu se 
referă la prezent, ci este de fapt un răspuns la o situaţie veche, 
rămasă nerezolvată. în analiza tranzactionalä, această dinamică 
poartă numele de elastic. Un eveniment actual ne readuce, 
asemenea unui elastic, într-o situaţie dureroasă din trecut. Evident, 
este inutil să exprimăm sentimentul elastic, el este o reacție adaptată 
la niște împrejurări trecute si nu la prezent. Vechea emoție trebuie să 
se exteriorizeze în raport cu evenimentul de atunci. 


într-o seară, Eglantine le citește o carte celor doi băieți ai ei. Este 
vorba despre un bebeluș abandonat de părinții lui și primit de o altă 
familie. Spre stupefactia băieţilor, prea putin impresionați de poveste, 
mama izbucnește în hohote de plâns. îi culcă pe copii și încearcă să 
înțeleagă. Recitește cartea — cu același efect. Povestea readuce la 
viață propria ei istorie. Când avea patru ani, părinţii ei au fost nevoiţi 
să lipsească mai multe săptămâni ca s-o însoțească pe sora ei mai 
mare la un spital parizian, aflat la peste cinci sute de kilometri 
depărtare. încredințată în grabă unei femei pe care nu o cunoștea, s- 


a simțit foarte singură si abandonată. La vremea aceea, nimeni nu i- 
a auzit suferința, nimeni nu s-a preocupat de ceea ce simţea. Prinși 
de urgenţa și gravitatea problemelor fiicei mai mari, și în general 
surzi la nevoile ei, părinţii nu i-au acordat nici timp, nici atenție. 

De fiecare dată când recitea această cărticică pentru copii care- 

i retrezea emoţii demult îngropate, ochii i se umpleau de lacrimi.A 


La ședința de terapie, a reușit să exteriorizeze urletele de frică 
rămase în sufletul ei, sâ lase să curgă lacrimile grele ale disperării, 
să acceadă la furia împotriva părinţilor ei — autorii acestei tragedii, 
care nu știuseră să-i asculte nevoile legitime“ 


După această descărcare emoţională și după ce a înțeles, cu mintea 
și detașarea de adult, ceea ce nu putuse înțelege pe vremea aceea, 
Eglantine a luat din nou cartea în mâini... și, cu plăcere și 
surprindere, a citit-o fără a avea reacţii emoţionale exagerate. 


P Pentru a ..dezlega elasticul”, este suficient să urmăm firul emotiei 
trăite, derulând amintirile până la prima ocazie în care am simţi t-o... 
dar n-am exprimat-o? O dată ce arh regăsit 

situația care-nezaTrezithatâtea sentimente, o vom ,vindecai Mai 
întâi trebuie să redeschidem rana ca s-o curätäm ; să scoatem 

la lumină toate emoţiile care n-au fost auzite ; apoi s-o închidem 

la loc exprimând în cuvinte cele trăite, dând un sens celor 
întâmplate. 


Susceptibiltatea 


Elasticul nu este întotdeauna legat de un eveniment precis. Este 
posibil să ne fi format anumite obiceiuri comportamentale 

sau convingeri ca reacţie la o ambiantä, la o acumulare de 
observații mărunte, la o funcţionare familială cotidiană si repetitivă. 


„Ne lăfaim, nu ?” David soarbe dintr-un suc de fructe, instalat 
confortabil într-un sezlong. Această remarcă amicală și întru 
totul banală îl rănește profund. Se simte judecat de prietenul lui, 


se simte vinovat fiindcă n-a fost văzut săpând, plantând sau 
smulgând buruienile — pe scurt, în activitate. Prietenul a lovit la 
țintă cu inocentä. Părinţii lui David nu ratau nici o ocazie să-i spună 
că e un puturos. Ani întregi s-a simțit „nepotrivit'. Reproșurile primite 
l-au făcut să creadă că nu era băieţelul așteptat de părinţii lui. Are 
treizeci și opt de ani, dar ori de câte ori i se pare că cineva îl judecă, 
revine în copilăria lui solitară și neînteleasä. 


Pentru a se elibera de acest ,elastic” legat de judecată, David 
trebuie să denunțe reprosurile părintești, să înțeleagă că 

acestea erau nedrepte. După cum vom vedea mai târziu, lenea este 
un 


Latent al depresiei. Pentru a înfrunta autoritatea tatălui său și 
înjosirile“sale permanente, David pur și simplu făcea grevă... Nu era 
„puturos”, ci suferea pentru că nu era acceptat de tatăl său. Luând în 
considerare suferința și nu judecätile, astăzi David poate să dezlege 
elasticul care îl face mereu să se simtă singur și neînțeles. 


Transferuri și proiecții 


„Cât poţi să fii de zgârcită !” Robert este foarte agresiv cu Camille, 
soacra lui ; o acuză... de tot ceea ce nu-i poate reproșa propriei sale 
mame. Camille nu înţelege. Este foarte generoasă cu copiii ei, ca de 
altfel cu toată lumea. Insultele lui Robert o rănesc, dar le acceptă 
fără să spună nimic. Nu vrea să facă valuri. Din acest motiv Robert a 
ales-o pentru a se defula. își iubește mult soacra. Asta îi dă curaj. 


în cuplu sau la serviciu, cei din jur ne amintesc, printr-un detaliu, o 
trăsătură comună sau o poziţie similară, de cineva din trecut. Le 
atribuim oamenilor de astăzi caracteristici ale persoa-nelor cfintrecut. 
Asa se întâmplă că, uneori, ne simțim tentati să stricăm sau chiar să 
distrugem relaţii importante pentru noi. Re-vărsăm asupra celor în 
care avem încredere ranchiuna și sentimentele noastre provocate de 
frustrări străvechi, pe care însă nu le-am putut exprima față de 
persoanele din copilăria noastră. 


Acesta este mecanismul transferului. Redus mult prea des la un 
sentiment de dragoste pentru psihanalist, transferul este 


de fapt un proces complex. Pacientul proiectează asupra 
psihanalistului imagini din propria copilărie — lucru cu atât mai ușor 
de făcut cu cât acesta din urmă se dezvăluie foarte puţin. Pacientul 
pune pe seama lui sentimente, gânduri, intenţii care (presupune că) 
aparțineau părinţilor lui (sau fraţilor, surorilor, bunicilor...) 


Transferul nu este rezervat psihanaliștilor ; este un mecanism psihic 
foarte răspândit. Transferul este o particularitate a proiecției. Ne face 
să trăim într-o lume a iluziei și ne perturbă relaţiile cu ceilalți. 


Stephanie este infirmieră. lată ce spune despre supraveghetoarea ei 
: „Mă detestă, mă eclipsează. în plus, o cheamă la fel ca pe sora 
mea.... Christiane a fost întotdeauna mai interesantă decât mine, 
este drăguță, o place toată lumea, este destinsă, eu sunt mereu în 
urmă, n-am curaj, n-am nimic de spus, mereu am fost în umbra ei.” 


Fantasme paranoice 


E posibil să ne facem singuri idei „paranoice” (cuvântul paranoia 
este folosit aici cu sensul de frică exagerată, de senzaţie că cineva 
ne vrea răul. Nu este vorba despre paranoia ca tulburare patologică, 
aceasta depășind scopul cărţii de faţă). 


Christophe este un băiat politicos, mai degrabă timid și rezervat. Dar 
când merge pe stradă, sau când atenţia nu îi este ocupată cu 
altceva, în minte îi răsar scene violente, imagini izolate de cutite, 
accidente... uneori chiar adevărate filme. Urmăriri, crime, incendii... 
Christophe are o imaginaţie bogată, dar proiecţiile de pe ecranul lui 
interior includ întotdeauna râuri de sânge și drame. Uneori joacă 
rolul eroului curajos, dar cel mai adesea este victima molestată. 


Fiecare dintre noi are propria lui ,colectie” mentală de filme, de ; 
scenarii diverse care-i transpun viaţa în imagini ; acestea simt 


fantasmele. Elementele de violenţă dorințele agresive sunt de fapt 
ale noastre, dar le proiectăm asupra altora. Ele sunt 


reflexii ale emoţiilor noastre refulate, proiecţii ale propriilor noastre 
trăiri, prezente sau trecute. Ele servesc deopotrivă la reducerea 
tensiunilor interioare și la menţinerea negării. 


Este important să descifrăm aceste mesaje pe care ni le trimite 
inconştientul. Dincolo de orice fantasmă paranoică se află o 
suferinţă. 


Christophe are foarte multă furie îrî el. Copilăria lui a fost 


lun pustiu) își aminteşte că în adolescenţă rămânea ore întregi întins 
în pat, așteptând să treacă timpul. Nimeni nu se interesa de el. 
Pentru toată lumea era băiatul cel politicos. Sentimentele lui de furie 
și neputinţă nu se exprimau decât prin afișele pe 


care le lipea pe pereţii camerei sau în muzica pe care o asculta cu 
volumul la maxim. Era un revoluţionar, dar numai în capul lui. N-a 
îndrăznit niciodată să militeze. îi dispretuia pe adulţi, îndeosebi pe 
cei bogaţi. Astăzi, când se întoarce acasă, Christophe grăbeşte 
pasul. Locuiește într-un oraș. Se teme să nu dea peste vreo bandă 
de adolescenţi fără ocupaţie. Se teme de privirile lor, de remarcile 
lor, de violenţa lor potenţială. Pune pe seama lor ura și disprețul pe 
care le-a trăit el însuși în adolescenţă. „Au ceva cu mine.” 
Christophe se pune în mintea lor și le atribuie gânduri agresive. 


Sugarul este egocentric în mod natural. Trăind în simbioză cu mediul 
din jur, este centrul lumii. încă nu este capabil să se detașeze de el 
însuși și să-și închipuie că purtarea celorlalți are un motiv de a fi în 
afara lui. Dincolo de egocentrismul lui Cristophe (care interpretează 
comportamentele celorlalți ca fiind legate de el) se află nevoia de a 
se simţi important pentru altcineva. Pentru părinţii lui aproape că nici 
n-a existat. 


Recunoașterea și acceptarea adevăratelor noastre emoții ne permit 
să nu mai proiectăm asupra altora trecutul nostru, trăirile și gândurile 
noastre, și să avem relaţii mai autentice și mai rodnice cu cei din jur. 


împărtășirea fantasmelor paranoice — un exerciţiu de gramatică 
relațională 


De la începutul anilor șaptezeci, Claude Steiner, unul dintre pionierii 
analizei tranzactionale, conduce grupe de „gramatică relaţională”. 
Asezati în cerc, în cadrul protector pe care-1 asigură promisiunea de 
confidentialitate, participanţii sunt invitaţi să-și formuleze 
sentimentele si fantasmele în modul următor : 


Când... (situaţie sau acţiune) 

mă simt... (sentiment) 

fiindcă am fantasma că tu... 

îmi imaginez că tu... am impresia că tu... 


Fiecare îşi împărtășește trăirea : „Mi-e frică să vorbesc în faţa dvs. 
deoarece cred că o să mă judecaţi” / „Când vorbesc si tu te uiţi în 
altă parte, îmi închipui că mă crezi prost” / „Sunt furios fiindcă m-ai 
întrerupt când vorbeam” / „Când îmi vorbeşti despre fata aceasta, 
am impresia că încerci să-mi spui ceva fără să îndrăznești să-mi 
spui în faţă, așa e ?” / „Cred că ești foarte frumoasă și, când te văd, 
mi se pare că sunt urâtă și sunt geloasă." 


Acest exercițiu extrem de simplu este foarte dificil. Am învăţat să ne 
ascundem emoţiile, nu ne place să ne expunem, 


vorbind despre fantasmele noastre. Cu toate acestea, ar fî mare 
nevoie să verificăm în raport cu ceilalţi „intuiţiile” sau certitudinile 
noastre. Dar proiecţiile noastre paranoice confirmă atât de bine 
(foarte firesc, de vreme ce noi le-am creat) ideile negative pe care le 


avem despre noi înșine, încât nu vedem necesitatea acestui lucru. 
„Crede că sunt prost, e normal, niciodată n-am nimic de spus, 
întotdeauna am fost un idiot.” 


Ne trec prin cap tot felul de lucruri iraționale... însă capabile să ne 
submineze moralul. 


Care sunt fantasmele dvs. paranoice ? Identificati-le și încercaţi să le 
exprimati. 


„Când pleci fără să-mi spui nimic, mă simt părăsit(ă) fiindcă am 
fantasma că nu ti se par interesant(ă) și că te-ai plictisit de mine. ” 


„Când pleci în camera ta fără să te mai uiţi la mine, fără să-mi 
vorbeşti, am impresia că am spus ceva ce nu trebuia." 


13 


Evaluaţi-vă coeficientul emoţional 


QE, coeficientul emoţional, este noua cheie a succesului în Statele 
Unite. Să nu-1 dăm la o parte clasificându-1 drept un fenomen la 
modă sau un gadget american. Nașterea și reușita lui arată că am 
devenit conștienți de un lucru : necesitatea dezvoltării potenţialului 
uman. Pe unii i-ar putea neliniști utilizarea abuzivă a testelor de 
evaluare emoţională. însă nu se pune problema să ne exprimăm în 
cifre viața emoţională sau să propunem o standardizare oarecare a 
ei. Termenul de coeficient emoţional, analogul celebrului coeficient 
intelectual, este un truc de vânzări. Este un termen din media și 
trebuie înţeles ca atare. IQ este foarte prețuit în Statele Unite. în 
Franţa se bucură de mai puţină importanţă decât diplomele (ceea ce 
e departe de a fi o alegere bună). Conceptul de QE ne invită să 
acordăm mai multă atenţie vieţii noastre emoţionale. 


Bifati răspunsurile care vi se par cele mai apropiate de ceea ce trăiţi. 
Nu există ,corectii” si nici cifre. Evaluaţi-vă singur poziţia și 
progresele pe care trebuie să le faceţi. Scopul acestui test este acela 


de a vă permite să vă puneţi întrebări si să identificați progresele 
necesare, nu să vă încadraţi într-o categorie. 


La fel ca orice alt test, are limitările lui ; n-ar avea sens să adunați 
estimările pentru fiecare competenţă, așa cum n-ar avea sens sa 
adunaţi numărul de plante, de mobile, de cărţi, de obiecte, de fructe 
și de legume pe care le aveţi acasă. 


Pe săgeata desenată după fiecare întrebare, deplasati cursorul în 
funcție de percepţia dvs. Sägetile sunt numerotate și vor fi adunate 
la un loc la sfârșitul testului, ca să vă puteţi face o imagine vizuală 
asupra competențelor dvs. emoţionale. 


niciodată -------------------------- >întotdeauna 


O Sunteţi capabil să rămâneţi conştient de respiraţia dvs, în timp ce 
vă desfäsurati activitățile : 


o Întotdeauna 
o aproape întotdeauna 
o uneori 


o rareori 


o niciodată 


niciodată 


întotdeauna 
O Stiti să recunoasteti în dvs. : 


o frica o furia o tristeţea o dragostea n bucuria 


o toate emoțiile 


nici o emoție toate emoțiile 

2 

O Stiti să identificați factorul declanșator al emotiei dvs. : 
o întotdeauna 

o aproape întotdeauna 

o uneori 


o rareori 


o niciodată 

niciodată 

3 

întotdeauna 

O Stiti să identificați cauzele reale ale emoțiilor dvs. : 
m întotdeauna 

m aproape întotdeauna 

m uneori 


o rareori 


o niciodată 


niciodată 


4 

-> 

întotdeauna 

0 Cănd sunteti tristfà) : 

o nu sunt niciodată trist(ă) 

m sunt mai curând irascibil(ă), mă înfurii din orice fleac 
m răcesc 


o plâng singur(ă) 


o plâng în brațele cuiva care poate să mă asculte 
79 

-> 

niciodată  plăng în braţele cuiva 

O Cänd nu vă convine ceva, spuneți : 

o întotdeauna 

o aproape întotdeauna 

o uneori 


o rareori 


o niciodată 
niciodată 


întotdeauna 


0 Vorbiti despre emotiile dvs. profunde : 
o uşor și cu toată lumea 
o ușor, dar numai cu una sau câteva persoane 


D cu greu 


m eimposibil 

--- J> 

imposibil foarte ușor 
7 


O Stiti să vă manifestati bucuria : strigati, rädeti, îmbrăţi sati pe 
cineva... 


O da, cu ușurință 
m doar cu anumite persoane 
m spun că sunt multumit(àä), dar nu o arăt 


o mi-e rușine, plec privirea 


o deloc, vorbesc despre altceva ca să distrag atenţia 


deloc da, cu ușurință 
8 
O Ca să duc un lucru la bun sfârșit, trebuie să fiu stimulat : 


o întotdeauna 


m aproape întotdeauna 
m uneori 


o rareori 


m niciodată 
-> 

niciodată 
întotdeauna 


9 


Vi se întâmplă să faceţi ceva care vine în contradicţie cu stima față 
de propria persoană : 


m foarte des 


m adesea 
o uneori 
o rareori 


o niciodată 


foarte des niciodată 
10 


0 Când sunteţi singurul care sustineti o părere, în dezacord cu un 
grup de persoane : 


o nu sunt niciodată în dezacord cu alţii 


o nu spun nimic, mă prefac că sunt de acord 


o nu spun nimic în timpul întâlnirii, dar pe hol sau în pauză 
îmi împărtășesc dezaprobarea unei persoane pe care o cunosc 
mai bine 

o devin agresiv, e posibil să-i insult 


o Încerc să-i conving de punctul meu de vedere 


o le ascult ideile și le afirm pe ale mele 

D 

nu sunt niciodată de altă părere ascult și îmi afirm ideile 

11 

0 Când vă confruntati cu o nedreptate : 

m merg mai departe, nu vreau să văd 

o uit repede, îmi spun că asta-i viaţa, e trist, dar nu poţi face nimic 
o mă simt trist și neputincios (oasă) 


m mă înfurii, vorbesc cu cei din jur 


m mă înfurii și încerc să fac ceva 


merg mai departe mă înfurii și încerc să actionez 
12 

O In fața obstacolelor, vă descurajati : 

o foarte ușor 

o destul de ușor 

o depinde 


o destul de greu 


o niciodată 

81 

foarte ușor 

13 

-> 

niciodată 

O Când trebuie să vorbiti în public : 

o sunt paralizat de frică și dau înapoi 
o n-am niciodată trac 

o am trac si mă controlez 


o îmi spun că toată lumea are trac și îl depășesc 


o îmi accept tracul, folosesc energia acestuia 


-> 


sunt paralizat n-am mă controlez toată lumea îmi folosesc de 
frică trac elafel tracul 


14 

O Când într-un grup se așterne tăcerea : 

m nu suport, fac orice ca să sparg tăcerea 
m mă prefac că sunt ocupat cu altceva 

m mă simt prost 


m e-n regulă, las să treacă timpul 


o mă simt bine, în comuniune cu ceilalți 

1.9 

nu suport 

15 

-> 

mă simt în comuniune cu ceilalți 

0 Când toată lumea este nervoasă, mă enervez si eu 
o întotdeauna 

o aproape întotdeauna 


o uneori 


o rareori 


m niciodată, știu să rezist contagiunii emoţionale 
—--> 

întotdeauna niciodată 

16 

O Vorbiti despre dvs. : 

o ușor și cu oameni de toate felurile 

o destul de ușor, dar numai cu anumite persoane 

m povestesc ce mi se întâmplă, fără să spun ce simt 


m doar când este în avantajul meu 


m niciodată 

niciodată 

17 

-> 

întotdeauna 

82 

O Spuneţi bună ziua : 

o automat, sunt indiferent 
o dacă mi se întinde mâna 


o ascunzându-mi mâinile 


o ca să preiau puterea, să fiu primul 


o cu reținere 


o cu căldură, bucurie si empatie 
sunt mă simt 

indiferent prost 

mă simt sunt afectuos 

în largul meu si primitor 

O Stiti să spuneţi o vorbă bună persoanelor de la ghisee : 
o întotdeauna 

o aproape întotdeauna 
o uneori 


o rareori 


o niciodată 

niciodată întotdeauna 

19 

O Stiti să spuneţi „Te iubesc” : 
o întotdeauna 

o aproape întotdeauna 


o uneori 


o rareori 


o niciodată 

-> 

niciodată întotdeauna 

20 

O Dacă vă simtiti intimidat în fața cuiva : 
m mă retrag și nu spun nimic 

o mă retrag și îl critic pe la spate 

m  îlagresez 


m mă controlez, mă duc la el încercând să-mi ascund tensiunile 


o profit de această ocazie pentru a-1 vindeca pe copilul rusinos din 
mine, apoi nu mai sunt intimidat. Am încredere în mine și intru ușor 
în contact cu persoana. 


-> 


mă retrag critic agresez mă controlez vindec copilul din mine si mă 
duc la el si mă duc la el 


(Săgeata merge în sensul contactului progresiv stabilit cu celălalt) 


21 


O Primiti un compliment : 


o fÎlignorati 


m vă întrebaţi oare ce ascunde 


o  minimizati situaţia 
o vă simtiti îndatorat si întoarceţi complimentul 


o îl primiţi 


o îl primiți si multumiti 

-> 

îl ignorati îl primiţi și mulţumiţi 

22 

O Stiti să cereţi ceea ce aveţi nevoie : 
o întotdeauna 

o aproape întotdeauna 

o uneori 


o rareori 


o niciodată 

— 

niciodată întotdeauna 

23 

O Stiti să refuzati ceea ce nu vă convine : 
m întotdeauna 


m aproape întotdeauna 


o uneori 


o rareori 


o niciodată 

-> 

întotdeauna 

negociez 

niciodată 

24 

0 Cänd aveţi un conflict : 

m fug de problemă 

m mă supun sau încerc să domin 


o caut un intermediar 


o négociez 
fug 
25 


0 Sunteti conştient de efectul comportamentului dvs. asu pra 
celorlalți 


o întotdeauna 


o aproape întotdeauna 
84 


o uneori 


o rareori 


o niciodată 
niciodată 
întotdeauna 
26 


0 Stiti să vă detasati de propriul punct de vedere si să vă puneti în 
locul altcuiva 


o întotdeauna 
m aproape întotdeauna 
m uneori 


o rareori 


m niciodată 

-> 

întotdeauna 

niciodată 

27 

0 Când sunteti agresat : 

o mă simt vinovat în mod sistematic 


o pot deveni violent 


o sunt furios si o spun 


o nu spun nimic, îmi văd de drum 


o încerc să înțeleg ce a determinat-o pe persoana aceea să 
mă agreseze astfel, reactionez cu empatie 


mă simt vinovat  reacţionez cu empatie 
O Știu să identific ce simt ceilalţi : 

o întotdeauna 

o aproape întotdeauna 

o uneori 


o rareori 


o niciodată 

“k 

niciodată întotdeauna 

29 

0 Când ascultați pe cineva, nu vă puteți abtine să nu-i dati sfaturi : 


o întotdeauna 


o aproape întotdeauna 
85 


o uneori 


o rareori 


m niciodată 

întotdeauna 

30 

-> 

niciodată 

0 Cănd cineva plânge : 

m nu suport, ies din cameră 

o încerc să-i distrag atenţia 

o nu mă pot abtine să nu plâng si eu 


o încerc să-l consolez 


m rămân în ascultarea emotiei sale, sunt alături de el în inima mea 
nu suport 

31 

-> 

sunt alături de el 

0 Cănd sunteţi în situația de a lucra în echipă : 

o evit munca în echipă 

o am tendința să mă izolez 


o sunt una cu grupul, mă conformez majorității 


o mi-e frică, dar particip 


o iau inițiative, particip deschis, colaborez cu toată echipa 
evit 

32 

-> 

cooperez 


Coeficientul emoțional nu se poate reduce la o cifră ; ca să vă faceți 
o idee cu privire la punctele dvs. forte si cele slabe, uniți vârfurile 
sägetilor ca în figura următoare. 


86 

lată cam ce ar trebui să obtineti : 
2 

32 


31 


11 
12 


13 


S ZA 
AN 


28 | 23 


87 


Notati rezultatele dvs. pe rozeta următoare și uniţi vârfurile cursoa 
relor : 


18 


20 


29 


7 11 
6 12 
5 13 
4 14 
3 15 
2 16 
32 > 19 
31 | 19 
30 20 
29 21 
28 | 22 
23 
27 
26 25 24 


88 
Observati-và resursele : care sunt atu-urile dvs. în privinţa relaţiilor ? 
Remarcati zone prea limitate în personalitatea dvs. ? 


Având în vedere rezultatele obținute, ce competenţe emoţionale sau 
relationale vreţi să vă dezvoltați ? 


lată câteva repere : 


Sägetile de la 1 la 4 reflectä constiinta de sine ; 

cele de la 5 la 8 măsoară facilitățile de exprimare emoţională ; 
cele de la 9 la 13 — nivelul de autonomie ; 

cele de la 14 la 17 — încrederea în dvs. ; 

cele de la 18 la 25 — atitudinea faţă de ceilalţi ; : 

cele de la 26 la 31 — capacitatea dvs. de a asculta, de a-i 
accepta pe ceilalţi ; 

32 reprezintă abilitatea dvs. de a evolua într-un grup. 


Acestea fiind spuse, trebuie să știți că aceste separări sunt arbitrare 
; folosiţi rozeta ca pe un joc. Obiectivul testului este acela de a vă 
determina să reflectati la dvs. înșivă și să vă puneţi întrebări, nu de a 
vă evalua. 


Analizati punctele ; ce spun ele despre felul dvs. de a fi ? în 
exemplul nostru, punctele cele mai înalte se află pe săgețile 6, 11, 
12, 16, 23, 24 si 32, toate reprezentând reacții asemănătoare furiei. 
Yvan are tendinţa de a fi irascibil, se exteriorizează ușor, se afirmă. 
Pe de altă parte, evită să-și simtă vulnerabilitatea și să o dezvăluie 
în faţa altora, ceea ce-i afectează relaţiile. Punctele cele mai joase 
se află pe săgețile 1, 7, 15 și 20 ; nu este în contact cu el însuși, nu 
știe nici să-și arate frica, nici să stea liniștit, nici — mai ales — să 
spună „Te iubesc”. Furia lui ascunde frica de intimitate. 


Numeroasele chipuri ale fricii 


14 


In faţa riscului 


Pauline s-a dus cu surioara ei să adune vacile de pe pășune. Tatăl 
lor a uitat să le spună că taurul era acolo. Fetele trec de gard și se 
îndreaptă spre bovine. Taurul le vede... și trece la atac. Surioara are 
timp să fugă și să se pună la adăpost. Pauline nu. Se trântește pe 
jos și rămâne nemișcată. Are șase ani. Nu gândește, nu știe de ce a 
procedat așa, frica i-a dictat singurul comportament care o poate 
salva. Taurul se opreşte, o adulmecă. Pauline este paralizată de 
frică. Rămâne acolo până când vine tatăl, pe care l-a chemat sora ei. 


Frica este reacţia organismului în faţa unui pericol. Ea dă alarma și 
ne mobilizează resursele pentru a face faţă dificultății, în stare de 
alertă maximă, creierul analizează situaţia, confruntând datele aflate 
la dispoziţie. Ne organizează protecţia și alege cea mai bună 
atitudine : fugim, luptăm sau ne prefacem morți. 


în anumite situaţii, frica ne face mai puternici. Multi come-dianti spun 
că au nevoie de trac ca să joace intens. Atletii dau tot ce-i mai bun în 
ei în timpul concursurilor, în momentele de stres maxim. De ce unii 
dintre noi dau greș la examene ? se bâlbâie în public ? se simt 
paralizati în faţa unui salt în gol, a unei întâlniri amoroase sau a unui 
telefon pentru a anula o cină ? 


Interpretăm negativ bătăile inimii, mâinile umede și dorinţa de a o lua 
la fugă... Căutăm să ne controlăm, ne folosim energia pentru a 
încerca să ne reprimăm spaima. 


Chiar și în situaţii de pericol extrem, frica (cu condiţia să nu fie 
exagerată sau minimizată) rămâne cel mai bun sfetnic. în pofida 
ideilor acceptate de toată lumea și pe care le prezintă filmele, 
oamenii care se descurcă cel mai bine nu sunt cei care se blindează, 
ci aceia care își ascultă emoţiile. Voluntarii de la PBI, Brigada 
internaţională de pace, vizitează ţări aflate în conflict, unde drepturile 
omului sunt încălcate. Nu sunt înarmaţi, nu iau parte la lupte. 
Obiectivul lor ? Să protejeze vieţile omenești, să evite escaladarea 
violenţei prin simpla lor prezenţă. Rolul lor este să fie acolo, să 
privească, să fie martori la ceea ce văd. Deoarece e mult mai dificil 


să comiti infracţiuni în fața unor martori, ei protejează prin prezenţa 
lor pașnică, non-violentă. în pofida acordului prealabil între guverne, 
pericolul este imens și unii voluntari mor. Jean-Jacques Samuel face 
parte din PIB. A 


participat la o misiune în Salvador. Ne vorbește despre experienţa lui 
: „Fără frică nu ar exista luptă.” El formează militanti : „Trebuie să 
recunoaștem, să acceptăm frica, fără să ne socotim lași sau să 
încercăm în zadar să avem aerul unor eroi. Pornind de la asta, 
trebuie să privim situaţia așa cum este, fără să ne lăsăm pradă 
gândurilor și imaginaţiei și să ne rupem de realitate. O metodă 
eficientă este pur și simplu să respirăm conștient.” 


Militantii din organizaţiile populare salvadoriene se confruntă 
permanent cu riscul torturii și al asasinatului. Ei spun că frica 
favorizează elaborarea unei tactici eficace. Cunoașterea propriei frici 
îţi permite să simti frica celuilalt. Nu să ţi-o imaginezi, ci să o vezi, să 
o percepi în fiinţa reală aflată în faţa ta. 


Cu condiţia să avem încredere în ea, fără să o minimizăm sau 
exagerăm, frica ne poate salva viaţa. 


Alpiniștii descriu această stare aparte în care pătrund atunci când 
traversează prăpăstii extrem de periculoase, când cel mai mic pas 
poate fi fatal. 


Oare toate fricile sunt justificate ? Teama de șef, de critici, de ce va 
spune lumea, de avion, de șoareci si de insecte pare a fi inutilă și 
produce blocaje. O teamă excesivă sau deplasată este un „elastic” 
sau un ,racket” ; atunci nu trebuie să simţim sau să exprimăm 
emoția, ci să-i smulgem rădăcinile, rămânând atenţi la vechiul 
traumatism sau la trăirea subiacentă. 


Controlati frica de pericol 


„Fiţi în degetele voastre, în mâinile voastre, în picioarele voastre, în 
corpul vostru și cu stânca !' Ghidul ne-a condus într-o ascensiune de 
noapte, pentru ca „mentalul” să n-aibă de lucru. Este miraculos. Sunt 
la prima cätärare. Eu, de obicei atât de putin îndrăzneață, străbat 
peretele stâncos cu o ușurință uluitoare. E prea întuneric ca să văd 
golul de dedesubt. Singura sursă de informaţii este contactul cu 
stânca de sub degetele mele. Atingerea calmează frica. 


Tracul pe care-1 simţim în faţa publicului poate fi transformat în 
același mod. Pericolul nu este real, nu vă mănâncă nimeni. însă 
trebuie să vă adaptati ; e nevoie de mai multă forță pentru a ţine un 
discurs în faţa a cincizeci sau două sute de persoane decât pentru a 
vorbi cu vecinul tău. în lipsa tracului, energia dvs. riscă să fie 
insuficientă pentru a transmite mesajul cu succes. Pentru marii 
oratori, actori, cântăreți, tracul este o sursă de energie care le 
hrănește charisma. Tracul devine un “Blocaj atunci când îl 
interpretăm negativ și încercăm să-l controlăm, să-l disimulăm. în 
acest caz, energia expansivă pe care ne-o oferă în vederea acţiunii 
nu este folosită, iar tentativele de repri 


mare și control vă epuizează energia psihică. Tracul este o resursă, 
sau mai curând o punere la dispoziţie a propriilor resurse. Rămâneți 
în dvs insiva sîmţiţi contactul tălpilor cu solul. Even-tual luaţi în mână 
un obiect, dar nu-1 manevrati în nici un fel. Mulţumiţi-vă să simțiți 
senzațiile din degete, din palmă. Si rămâneţi în contact cu publicul 
dvs., nu vă lăsaţi imaginaţia să vagabondeze, să interpreteze ce-ar 
putea gândi oamenii care vă ascultă... Priviti-i, sprijiniţi-vă pe privirile 
lor ca să vorbiti. Fiţi activ, fiţi cel care privește, nu cel care este privit. 


Teama care anticipează 


Bernard se trezește într-o cameră cu totul albă ; zgomotul continuu 
al unui aparat electric i-a tulburat somnul. încearcă să se miște, dar 
durerea îl tintuieste de pat. Caută o sonerie. „Mi-e rău”, îi spune el 
infirmierei care apare la ușă. Efectul anesteziei a început să treacă ; 
Bernard n-a prevăzut că o să-l doarä., se simte dezarmat. însă 
doctorul i-a spus că „Totul o să fie bine” ! Bernard a intrat pe usa 
clinicii cu toată încrederea. N-a simţit nevoia să-i pună întrebări 
chirurgului. „Am încredere deplină în el, nu mi-e frică de nimic, într-o 
săptămână sunt pe picioare”, îi spusese el surorii sale, surprinsă de 
lipsa lui de curiozitate. Trei săptămâni mai târziu, Bernard este încă 
la clinică. Complicatiile postoperatorii au impus o nouă intervenţie, a 
făcut o suprain-fectie, suferă mult și și-a pierdut încrederea în 
medicul lui. 


Emilie își revine în camera vecină. Se temea foarte tare de operaţie 
si s-a întâlnit de mai multe ori cu chirurgul ca să-i pună tot felul de 
întrebări. Odată intrată în blocul operator, știa totul despre cum avea 
să decurgă intervenţia. La trezire, s-a simțit liniştită, recunoscând 
impresiile anticipate. Datorită efortului de a se pregăti, de a pune 
întrebări, se afla pe un teren cunoscut. Durerea este mai puţin 
intensă atunci când putem identifica, numi, cunoaște sursele ei. 


Este un lucru pe care-1 constată zi de zi personalul de îngrijire și 
confirmat prin studii sistematice : bolnavii care se tem înainte de 
operaţie (firește, când teama nu depășește anumite limite) își revin 
mai ușor și mai repede. Cei care „au încredere” rămân pasivi, 
așteaptă totul de la medici... și sunt dezamägiti când durerea le 
reamintește că trupul lor le aparţine. Anticiparea ne permite să ne 
pregătim. 


Anxietea în faţa unei îi sau a schimbării 


Un examen, un concurs, o întrecere sportivă, o schimbare de 
domiciliu, o concediere, un nou loc de muncă, o întrevedere 


importantă, o întâlnire amoroasă... Riscul, deși pur psihologic, nu 
este mai puţin prezent. Angoasa legată de viitor pare să fie o 
emoție specific umană ; ea este inerentă conștiinței 

viitorului, capacităţii de a ne reprezenta posibilităţile. Frica de a ne 
înșela, de a da greş, de a nu face faţă, de a nu ff apreciaţi este o 
emoție firească pentru fiecare dintre noi. 


Este normal să fim nelinistiti în fata perspectivelor pe care ni le 
deschide viitorul incert. Ceea ce ne permite să ne linistim, să 
suportăm anxietatea fără a dori s-o suprimäm cu orice pret printr-o 
țigară sau un pahar cu vin, este siguranţa interioară, încrederea în 
noi. 


într-o vineri seară, primesc un telefon, cu rugămintea ca lunea 
următoare să particip la o emisiune televizată. N-am fost niciodată la 
televiziune. Firește, accept, nu pot refuza o asemenea ofertă, dar mă 
simt îngrozită. Am două zile ca să mă pregătesc. în primul rând să 
fac selecţia. Una peste alta, fac lista. Mă tem : 


1. că n-o să știu să răspund, 

2. sănu fiu incompetentä, 

3. să nu spun prostii, 

4. să nu par idioată 

5. să nu fiu o nulitate, 

6. să nu mă bâlbâi, 

7. că n-o să fiu în stare să construiesc fraze elegante, 
8. că n-o să stiu ce să spun. 


Fiecare frică are antidotul său. 


1) Casă știu să răspund, am nevoie de informaţii. Mă pun 

pe treabă și cercetez subiectul. Reflectez la întrebările pe care 
aș putea să le primesc, îmi organizez cunoștințele, adică 
elaborez informaţiile aflate la dispoziţie ca să le adun într-un 
ansamblu coerent si să fiu în stare să fac faţă diverselor solicitări 
din partea interlocutorilor. 


2) îmi amintesc de mai multe situaţii în care m-am simțit oprimată 
de aceeași teamă de a nu fi incompetentă... si din care am ieșit cu 
bine. 


3) înce priveşte frica de a nu spune prostii... încerc să mă accept 
în interior. Nimeni nu e perfect. Este prima mea experienţă la 
televiziune, am dreptul la indulgență. 


Sâmbătă seara, sun o prietenă care a fost și ea invitată pe platou. 
Râde și îmi spune : „Nu, nu mi-e frică deloc, n-am de ce, eo 
emisiune fără importanţă, difuzată luni dimineaţa la ora 


zece, nimeni n-o să se uite la noi, nu-ţi face griji. Asta-i strategia ei 
— minimizează situația. Eu îmi continui munca interioară. Mental, 
mă imaginez așezată sub lumina reflectoarelor, în faţa camerelor de 
luat vederi. Mă văd vorbind cu invitaţii pre-zenti, păstrându-mi toate 
competențele (2). 


Frica să nu mă bâlbâi (6), să nu fac o impresie proastă (4), se 
reduce la teama de a nu părea că nu sunt bună de nimic. 


Senzatia că nu sunt bună de nimic vine din fragedă copilărie. Fraţii 
mei îmi spuneau atât de des „Nu ești bună de nimic” încât, ignorând 
motivele pentru care se purtau așa cu mine (se protejau de invidia 
resimţită faţă de o soră mai mare și, deci, mai evoluată decât ei), eu 
îi credeam. Pentru a contrabalansa acest sentiment, trebuie să-mi 
fac bilanţul resurselor. îmi trec în revistă succesele și îmi analizez 
eșecurile. Apoi mă duc la fetița care am fost si îi povestesc viața 
mea. îi explic de ce avea impresia că nu e bună de nimic, că nu e 


interesantă si cât de nejustificat este acest lucru. îi dăruiesc dragoste 
si încredere. 


Duminică seara îmi sun din nou prietena. Preocupările mele o fac să 
râdă : „Tot mai ţi-e frică ? Mie nu mi-e deloc, dealtfel o să iau un 
calmant. Am vorbit la telefon cu prezentatorul, mi-a mărturisit că el o 
să ia o cutie întreagă !” Tot nu vrea să-și recunoască anxietatea. 
Pentru prezentator, această emisiune — prima dintr-o nouă serie — 
reprezintă cu siguranţă o miză, dar el e un profesionist cunoscut și 
recunoscut. la si el calmante ? Uneori ne închipuim tot felul de 
lucruri despre ceilalți. 


Până la urmă, în faţa camerelor, prietena mea a rămas înțepenită pe 
scaun. Era extrem de încordată, nu putea să zâmbească. 
Prezentatorul era surescitat, emana tensiune prin toţi porii. Odată 
ajunsă pe platou, eu m-am simțit pregătită, relaxată... poate prea 
relaxată în raport cu stresul ambiant ! Prestaţia mea n-a fost 
excelentă, dar a fost bună. 


Mai târziu am vizionat înregistrarea. Ca să nu mă critic, m-am 
conectat la inima mea și nu la cap și am urmărit filmul de mai multe 
ori la rând, cu tandrete, până când am ajuns să mă accept pe deplin, 
cu toate imperfectiunile mele de limbaj și de atitudine (Nu-i așa de 
ușor să fii indulgent cu tine însuţi 2J 


Etapele necesare pentru a înfrunta anxietatea anticipativă 


Recunoasteti-và frica, acceptati-o. 
Vorbiti despre ea, impärtäsiti-o. 
Descifrati-o : din ce sentimente este compusă această 


Căutaţi toate informaţiile de care aţi putea avea nevoie. 


Liniștiţi-vă, amintiţi-vă toate reușitele, faceţi o listă cu calităţile dvs., 
iubiţi-vă. Vorbi ti-vä cu respect și tandrete. Intraţi în contact cu copilul 
din dvs., vindecati-1. 


Căutaţi contactul fizic cu o persoană apropiată. Dacă respectivul 
este în spate și își pune mâinile pe umerii dvs., simtiti-i căldura 
pieptului și a abdomenului. Este în spatele dvs., vă sprijină, puteți 
face faţă. Tineti minte senzaţia ca să o puteți lua cu dvs. în cursul 
„încercării”. 


Lăsaţi-vă un spaţiu pentru anticipări pozitive. Vizualizaţi scena, 
priviți-vă acţionând, comportându-vă și fiind așa cum doriți. 


Treceti la acţiune, rămânând conștient(ă) de idealul dvs., de 
anticiparea pozitivă si de sprijinul persoanei pe care ati ales-o. 


După ce ati depășit încercarea și frica, după ce ati reușit, amintiţi-vă 
cine erati înainte. Priviti-và înainte de salt sau de examen, cuprins(ă) 
de frică. Apoi, dvs., cel de astăzi, împărtă-șiţi-visentimentele de 
mândrie celui care ati fost ieri. 


A noua etapă este fundamentală pentru a vă diminua frica din ce în 
ce mai mult, pentru a aduna resurse pozitive și a căpăta încredere în 
propria persoană. 


De la frică la dorință 


La ora cinci dimineaţa, cineva bate la ușa camerei mele de la hotel : 
„Trezirea |” Astăzi este ziua cea mare : saltul cu coarda de pe un 
pod. Douăsprezece persoane hotărâte să-și depășească frica si să 
se arunce în gol, legate cu o coardă, de la patruzeci de metri 
înălțime. Pregătirea a fost serioasă, progresivă. în prima zi am făcut 
diverse exerciţii care ne-au testat încrederea reciprocă. A doua zi a 
fost consacrată ascensiunii de noapte (despre care am vorbit mai 
devreme). A sosit ziua a treia. Mergem de aproape o oră spre locul 
de unde vom sări. Angoasa crește în mine. Mi-e frică de înălțime, 


niciodată n-am putut suferi balansurile, iar mai mult decât orice urăsc 
să cedez controlul — or, urmează să mă arunc în gol... și să las totul 
pe seama gravitaţiei. Ghidul ne invită să constatăm că nu există nici 
un pericol. De pod sunt fixate patru corzi groase ; nu se pune 
problema să ne lăsăm viaţa pe seama unui singur elastic. Pentru 
fiecare grup se folosesc corzi noi. Dacă s-ar rupe trei dintre ele, ar 
mai rămâne a patra ! Pentru mai multă siguranţă, două sunt fixate în 
partea de jos, iar celelalte două sunt ţinute de membrii grupului. 

Nu trebuie să ne temem că ne vom lovi ; corpul aruncat în gol 

intră într-o mișcare de balans. După ce vă legänati sub pod, 
rămâneți nemișcat la câțiva metri de sol. Apoi veți fi coborât și depus 
pe pământ. Nici o problemă în ceea ce privește siguranţa. 


După mai multe mișcări de încălzire, ghidul întreabă : „Cine vrea să 
înceapă ?” Simt că mă ia cu amețeală... M-am hotărât ; mă îndrept 
spre ghid și îl anunţ : „Eu n-o să sar, mi-e frică.” Ghidul este 
dezamăgit, dar îmi acceptă refuzul. Cobor sub pod ca să-i privesc pe 
ceilalţi cum sar în gol. Unii urlă ca din gură de șarpe și încep să 
tremure. Alţii strâng din dinţi. Mă ghemuiesc în brațele unui prieten. 
Si lui i-e frică și s-a hotărât să nu sară. îl rog pur și simplu să-și 
petreacă brațele în jurul meu și să-mi spună ceva drăguţ. Treptat, 
încep să prind curaj. îi privesc în continuare pe ceilalţi cum sar de pe 
pod. Mai puţin preocupată de frica mea, pot să observ. Fiecare are o 
altă experienţă și toți sunt mândri că au îndrăznit. încetul cu încetul, 
simt cum urcă în mine dorinţa de a sări. Da, dorinţa si nu provocarea 
! Fiindcă am refuzat provocarea, fiindcă mi-am permis să fiu eu 
însămi, nu mă mai simt tensionată. Simt cum urcă în mine 
anticiparea unei plăceri. 


Mă urc pe pod, mă înham, leg coarda și sar... După o milisecundä de 
panică produsă de pierderea reperelor, simt într-adevăr o mare 
plăcere. 


în lumea noastră competitivă, multi dintre noi se simt motivaţi doar 
de provocări. Au nevoie de provocări ; însă acestea fntretin 
tensiunile și stresul. Ei caută motivaţia în exterior fiindcă nu o mai au 


în interior. Uităm că omul dorește să meargă înainte, să descopere și 
chiar să muncească. Convingerea că „Dacă nu mă fortez, n-o să fac 
nimic” ne impune o dinamică a obligaţiei care ne răpește tot cheful 
de a acţiona... 


Se spune că dincolo de frică există o dorință. Această frază este 
adesea prost înțeleasă ; să-ţi fie frică de șeful tău înseamnă că vrei 
să faci dragoste cu el, frica de a vorbi în public ascunde dorinţa de a 
fi privit... Nu ; dar dacă ne eliberăm de frică, accedem la dorinţă. 
Renunţând la constrângerea lui ,trebuie”, putem simţi dorința. 


însoțiți frica celuilalt 


, Cum putem ajuta pe cineva care se teme-5 Respectati-i emoția. 
Niciodată să nu râdeti de el fiindcă îi este frică. Ascultati, fără 

să căutaţi o soluţie. Nu încercaţi să rationati sau să-i dati sfaturi. Nu 
căutaţi să-l liniștiți, să-i îndepărtați spaima ; läsati-1 mai întâi s-o 
trăiască. Principala lui nevoie este să se simtă acceptat cu emoția 
sa. Aveţi încredere în capacitatea lui de a-și găsi propriile soluții. 
Apoi, cu ajutorul reformulării si al întrebărilor deschise, ajutati-1 să 
exprime în cuvinte ceea ce simte. Cuvintele ne permit să ne 
distantäm de emoția brută. Formulându-le, va deveni conștient de 
sursele angoasei sale. Luati-1 de mână, atingeti-1 pe umăr... Apoi, 
dacă relaţia dintre voi este suficient de 


intimă, propuneti-i să staţi în spatele lui pentru câteva minute, ca să-i 
oferiţi sprijinul de care are nevoie. 


Propuneti-i să vă descrie viitorul, așa cum și-l imaginează, până 
când imaginile devin pozitive și capătă încredere. 

Timiditate și temeri sociale 


Peste jumătate dintre francezi mărturisesc că se tem să vorbească 
în public, fie că trebuie să facă o expunere, să pună întrebări unui 
conferențiar sau să-și spună părerea la o întrunire. Nici nu e de 
mirare, având în vedere sistemul nostru școlar ! Timiditatea este o 
problemă foarte răspândită. Există oameni timorati, ca mine, și falși 
timizi. Aceștia din urmă se ascund în spatele unei măști joviale, 
creează impresia că nu se tem de nimeni și nimic și dau sfaturi 
altora ca să se simtă în siguranţă. 


Timiditatea este răspândită fiindcă la fel este și rușinea, chiar dacă 
nu e mereu identificată ca atare. Ruşinea faţă de propria persoană 
este adesea gonită în inconștient. Se ascunde sub masca 
agresivităţii ; crizele de furie ne permit să-i ţinem pe ceilalți la 
distanță, ca să nu ne descopere secretele. Ea este prezentă cu 
siguranţă sub o atitudine de tipul „Eu sunt cel mai tare” și dincolo de 
orice manifestare prea evidentă a încrederii în sine. 


Toţi timizii au în comun un sentiment de rușine fundamental, care a 
luat ființă în copilărie. 


Aveam douăzeci de ani când o colegă de școală m-a făcut să mă 
confrunt cu vidul din viața mea. „Eşti moartă”, mi-a declarat ea fără 
menajamente. Dur, dar adevărat. Nu ieșeam, nu mă vedeam cu 
nimeni. Studiam, cufundată în cărţi. Pe lângă cursurile de la 
universitate, eram pasionată de biologie, chimie și astrofi-zică. 
Acumulam cunoștințe despre lumea vie, dar evitam oamenii. 
Stăteam foarte prost cu relaţiile umane. 


în noaptea aceea n-am prea putut să dorm. Dar în zori de zi decizia 
mea era luată : aveam să trăiesc î M-am pregătit să înfrunt altfel noul 
an universitar. De ce să-mi fie frică de ceilalţi ? 


O imagine negativă 


Mă gândeam. Mă simţeam „nasoală, proastă și idioată”. Oare chiar 
așa eram ? De unde îmi veneau aceste idei ? Cäutam în interiorul 


meu. Era pärerea fratilor mei mai mici. Nu puteau fi 


obiectivi. Se apărau de mine așa cum puteau. însă de-a lungul 
acestor douăzeci de ani acumulasem o serie de experiențe negative 
care-mi dovedeau că nu eram interesantă pentru ceilalți. Reflectam 
la fiecare dintre aceste situaţii. într-adevăr, fiind convinsă că sunt 
proastă și neinteresantă, aveam grijă să nu mă fac remarcată ! 
Vorbeam puţin. lar când o făceam, încercam să-mi etalez 
cunoștințele ca să dau bine în ochii celorlalți... Această atitudine era 
privită prost, mai ales la liceu. Decalajul dintre mine și ceilalţi era 
prea mare. Ei își petreceau timpul la o cafea în timp ce eu citeam. își 
băteau joc de „tocilarii” ca mine, iar eu aveam impresia că mă 
consideră proastă. Pe scurt, eram într-un cerc vicios ; convingerile 
negative pe care le aveam despre mine mă determinau să mă izolez 
sau să suprainvestesc în mental. Ceilalţi reactionau ţinându-mă la 
distanță, bătându-și joc de mine, ponegrindu-mă... Ceea ce îmi 
confirma convingerile iniţiale. 


în ziua deschiderii noului an universitar, m-am hotărât să ajung la 
facultate mult mai devreme. Intram în bibliotecă, puneam ochii pe un 
student, îmi luam inima în dinţi și mă duceam către el. Inima îmi 
bătea cu putere, dar îi vorbeam. Dimineaţa meditam ca să-mi fac 
curaj. Seara plângeam ca să mă eliberez de tensiuni. Opt zile mai 
târziu, eram înconjurată de un mic grup de prieteni. După ce m-a 
prezentat unei prietene, o studentă a pronunţat o frază banală, dar 
atât de importantă pentru mine : „Myriam spune că ești tare 
simpatică.” 


De atunci, încrederea în mine a continuat să crească. Treptat, am 
început să mă simt mai degajată în relaţiile cu ceilalţi sau într-un 
grup. în prezent, anim grupuri și ţin conferinţe cu cea mai mare 
plăcere. Când privesc fotografii cu mine în adolescenţă, măsor 
distanța parcursă. Mă uit la fata aceea drăguță care eram fără să 
știu și îi transmit mental încrederea pe care am dobândit-o. 


Ce convingeri vă tin pe loc ? Credintele noastre ne dirijează 
comportamentul. Ceilalţi reacționează la atitudinea noastră și 

ne confirmă ideile. Orice convingere despre sine sau despre 
ceilalți se susține pe ea Însăși. Pentru a ne elibera, trebuie să 
înțelegem originea ei, să ne îndoim de ea, să ne schimbăm 
comportamen-l tul. Suntem cei care decidem să fim, nu doar cei ce 
avem obice-[ jul să fim. 


' Aveţi libertatea să vă arätati așa cum sunteţi ? Puteţi să conduceţi, 
să mergeţi, să lucraţi, să dansati, să cântati sub privirea altcuiva fără 
să vă simtiti inhibat ? 


Cei care în copilărie care au avut șansa să fie priviţi, apreci-ati și 
pretuiti de părinţii lor — și de fraţii și surorile lor — se lasă observați 
cu plăcere ; și poate chiar vor merge, conduce, munci sau dansa mai 
bine... Ceilalţi se vor simţi stângaci, vor face greșeli sau se vor opri 
din activitatea lor. 


Pentru a ne vindeca de timiditate, trebuie să reparăm trecutul, să ne 
acceptăm necondiţionat pe noi înşine. Si să îndrăznim să facem față 
emoțiilor care ne încearcă atunci când vrem să ne apropiem de 
ceilalţi. 


Fobii sociale 


Vă simtiti în largul dvs. când întâlniți omeni noi ? vă exprimati 
interesul sau dezacordul ? vă arätati sentimentele ? spuneți 
„Te iubesc” ? Stiti să-i cereti un serviciu vecinului dvs. ? să 
trimiteţi înapoi mâncarea la restaurant ? 


Fobia socială este o frică persistentă si iraţională în faţa unei situații 
sociale. Frica de a fî observat, de a se simţi ridicol, de a nu se face 
de râs... cel care trăiește asemenea temeri își dă seama că sunt 
exagerate, dar nu le poate controla. Ele îl determină să evite pe cât 


posibil situaţiile care le declanșează. Orice persoană care suferă de 
fobie socială se teme ca alţii să nu observe problema sa și o 
disimulează în spatele unor raționamente mai mult sau mai putin 
credibile. 


In adolescenţă, Caroline se temea să intre în magazinele de blugi și 
alte confecţii pentru tineri. Era intimidată de vânzătorii tineri și 
frumoși. li era frică mai cu seamă să nu râdă de ea, să nu-și bată joc 
de corpul ei. In plus, se temea că nu va ști să le reziste și va 
cumpăra ceva nepotrivit, fiind incapabilă să spună nu, să-și afirme 
gusturile și dorinţele. 


Dar nu vorbea despre asta ; celor dispuși să asculte le spunea că 
nu-i place acest stil de îmbrăcăminte și că preferă să cumpere de la 
magazinele mari. 


Frica de ceilalți... sau de sine ? Rusinea 


Remi preferă magazinele mari, ca să nu fie nevoit să vorbească cu 
vânzătorii. Nu suportă clișeele rostite cu asemenea ocazii. Susţine 
că disprețuiește banalitätile. In realitate, el nu știe ce să spună. 
Aceste ritualuri i se par neinteresante, dar de fapt el este cel care se 
simte neinteresant. 


Pe de altă parte, lui Marion îi plac conversațiile lejere. Pentru ea, 
încurcăturile încep de aici încolo. De îndată ce devine mai apropiată 
de cineva, se teme să nu-1 dezamăgească : „O să-și dea seama că 
nu sunt cea care crede.” In pofida dorinţei ei de a avea o familie, 
mereu pune capăt prematur aventurilor amoroase, de teamă să nu 
fie descoperită. 


La fel ca Remi, Marion se rușinează de propria persoană. Dar de ce 
se simte nedemnă de a fi iubită ? Nu înţelege ; nici 


mama, nici tatăl ei n-au făcut-o să se simtă inferioară. Remi a fost 
supus fără încetare criticilor, ea nu. 


Cufundându-se în copilărie, Marion își amintește că nimeni nu se 
interesa de sentimentele ei. Mama ei nu-i dădea prea multă libertate. 
Ea decidea ce să mănânce, cu ce să se îmbrace, când trebuie să se 
joace afară sau în cameră... și asta până în adolescenţă. Marion a 
învăţat că n-are dreptul la propriile dorințe. Deoarece nu era 
respectată, a dedus că nu era demnă de respect. Deoarece nimeni 
n-o asculta, a dedus că era neinteresantă. 


ARușinea duce la izolarejcând ţi-e ruşine simţi nevoia să te ascunzi, 
să dispari. Nu vrei să vorbești, deși tocmai asta ti-ar permite să te 
eliberezi. Pentru Marion, a vorbi ar fi prima nesupunere faţă de 
mama ei, un semn de autonomie. 


într-un grup terapeutic, o femeie își amintește copilăria petrecută la 
țară, în sărăcie. Părinţii ei erau agricultori ; la ea acasă era murdar, 
erau puţine mobile, vesela nu era frumoasă. îi era rușine de părinți, 
evita să vorbească despre ei și nu-și invita niciodată acasă 
prietenele. Invidia familiile bogate... Atunci luă cuvântul o altă femeie 
din grup : „Părinţii mei erau bogaţi, aveam tot ce-mi doream, tone de 
jucării, haine frumoase... aveam o casă foarte frumoasă, mobilă 
frumoasă, covoare frumoase, tablouri pe pereți... și mi-era rușine de 
ei. Nu invitam pe nimeni la mine, nu voiam ca prietenii să-mi vadă 
părinţii.” Nu tuturor copiilor săraci nu le este rușine de părinții lor si 
nici tuturor copiilor bogați. 


în realitate, nu este vorba despre statutul social, murdări; sau mobila 
urâtă, ci despre lipsa afectivității. Nu ţi-e rușine d părinţii tăi atunci 
când poţi să vorbesti cu ei despre aceste lu cruri, să te joci, să râzi, 
să plângi și să le împărtășești emoțiile tale. 


Sentimentul de vinovăţie 


Cine se simte vinovat, victima unui furt sau hoțul ? Victima unui viol 
sau violatorul ? Fetiţa abuzată sau tatăl incestuos ? Mama grijulie 
sau cea care-și bruschează copiii ? Situaţia e mereu aceeași : 
victima se simte vinovată. Adevăratul vinovat n-are acces la 


sentimentul de vinovăţie. Un sentiment de vinovăţie sănătos indică 
atenţie faţă de trăirile celuilalt. Absența lui permite manifestările 
violente. în momentul comiterii crimei, ucigașii refuză să simtă 
emoția victimei. Altfel, nu și-ar putea duce gestul până la capăt. 


De ce victimele sunt cele care se simt vinovate ? N-are nici t un 
sens. Sentimentul de vinovăţie este compus din furia neexpri-lmată 
pe care o simt contra agresorului și din rușinea de a fi fost J slabe și 
agresate, de a fi fost umilite. 


Când accede la mânia de a fi fost molestată, victima nu simte nici 
rușine, nici culpabilitate. Este capabilă să-și proiecteze furia asupra 
vinovatului, să-1 lase să simtă rușinea. 


Nu-i ușor când în copilărie ai integrat rușinea și vinovăția ca părți 
componente ale propriei persoane. 


Când un copil este supus unei frustrări, unei jigniri, unei ofense, este 
firesc și sănătos să-și manifeste furia. Dacă, așa cum se întâmplă 
adesea, adulții nu-i acceptă furia, nu îl ascultă și chiar îi spun că l-au 
făcut să sufere „spre binele lui” și că ar trebui să le fie recunoscător, 
copilul este constrâns să accepte că părinţii au dreptate. Prin 
urmare, este evident că cel care greșește este el. Lucru confirmat 
dealtfel de adulți, de părinții lui, dar si de profesori : „Eşti rău, ești 
insuportabil, ești infernal...” Pentru copil este limpede ; când se simte 
frustrat, când nevoile sau dorinţele lui nu sunt auzite, este inutil să-și 
spună necazul, fiindcă el e de vină. Rușinea ia naștere din această 
frustrare revărsată asupra propriei persoane. Deoarece adultii de 
care_de-pinde nu-1 consideră Aemnl de „a n ascultat, 


copilulintegrează sentimentul că nu merita aceste lucruri 


Câteva precizări cu privire la termeni. Rușinea implică ideea unui 

defect al fiinţei, conștiința faptului că ceva nu e în regulă cu propria 
mea persoană. în cazul vinovätiei, comportamentul meu este greșit. 
Am făcut ceva rău, am încălcat o regulă, o lege, mi-e frică să nu fiu 


pedepsit. în limbajul curent, cele două cuvinte sunt folosite frecvent 
unul în locul altuia. 


Sentimentul de vinovăţie ca mijloc de apărare 


Sentimentul de vinovăţie poate fi folosit și ca un mijloc de apărare 
împotriva altor trăiri mai intense și mai greu de suportat. Este un 
racket des întâlnit. 


Catherine are cancer la ficat. Vorbind despre boala ei, spune : „Mă 
simt vinovată, o chinuiesc pe mama, ar fi putut să-și sfârșească viața 
în liniște...” Catherine fuge de suferinţa interioară punându-se în 
mintea altora. în loc să-și spună : „Sunt nefericită”, ea spune : „îi fac 
pe alţii nefericiti.” Când o fac să se confrunte cu această distorsiune, 
îmi răspunde : 


„Atunci aș plânge tot timpul. 
— Dacă plângi, crezi că nu te mai poţi opri ? 
— Da. 


— E adevărat, ai multe lacrimi în tine. Dar plânsul este singurul mod 
în care poţi fi în contact cu tine însăţi, singura șansă să-ţi trezesti 
forța interioară. Dincolo de lacrimi se află puterea ta, ai nevoie de 


LE] 


ea. 


Plânsul nu se potriveşte cu imaginea Catherinei despte sine o 
femeie puternică și perfectă în tot ce face. O imagine la care 


ține cu atât mai mult cu cât încearcă să contrabalanseze sentimentul 
interior de rușine. 


Pentru a ne elibera de sentimentele iraționale de rușine și vinovăţie : 


1.  Recunoasteti frustrările sau chiar pierderea care poate fi cauza 
emotiei respective. 


2. Exprimati-vä emoțiile. 


Când suntem în contact cu adevăratele noastre emoții, când 
exprimăm ceea ce simţim în profunzimile sufletului, rușinea nu mai 
are nici o putere asupra noastră. 


Cu teroarea în sânge 


Unele persoane au suferit atât în copilărie, încât aceasta le-a inhibat 
întreaga viaţă socială. Toate relaţiile lor sunt marcate de frică. 


* 


Maltratarea este încă prea puțin recunoscută. Când victimele 
vorbesc despre ea, interlocutorii lor încearcă adesea să-i facă să 
tacă : „Uită, träieste-ti viața, detașează-te... mama ta a făcut si ea 
ce-a putut, la vârsta ta trebuie să ierți...” Chiar si psihote-rapeutii 
insistă uneori în acest sens, iar pacientul nu face decât să se închidă 
si mai mult în sine. 


Acești bărbaţi și aceste femei au crescut cu frica. Pentru copiii loviti, 
mutilati, dar și cei ignorati, umiliti, jigniti sau atât de copleșiți încât n- 
au putut fî ei înșiși, teroarea, violenţa și indiferența celorlalți au 
devenit elemente firești ale vieții. 


Sunt oameni care rămân toată viața paralizati de groază. Unii dintre 
ei sunt conștienți de asta, alţii nu. Aceștia din urmă trăiesc la minima 
rezistență, aleg întotdeauna calea cea sigură ori devin alcoolici sau 
toxicomani, se anesteziază ca să nu simtă golul și oroarea. 


Ei au nevoie în primul rând să fie auziti, să fie crezuti că au îndurat 
suferinţe incredibile. Uneori, chiar și lor le vine greu să creadă prin 
ce-au trecut. Se simt prost fiindcă nu sunt în stare, „la fel ca ceilalţi”, 
să lase în urmă copilăria. Dacă încercaţi să construiți ceva pe o 
fundaţie șubredă, nu va rezista. Pentru a recăpăta o bază solidă, 
trebuie să clarificăm trecutul cu răi să-l înțelegem, să exprimăm 


lucrurile înspăimântătoare. Trebuie să-i permitem persoanei în cauză 
să dea glas suferinţei, să se facă auzită, astfel încât copilul din ea să 
nu mai creadă că este vina lui, că este rău, că nu satisface 
așteptările părinţilor, că este prost, urât sau nebun. 


16 
Angoase și fobii 


Fobiile, angoasa, neliniștea, crizele de panică, tulburările obsesi-vo- 
compulsive și stările de stres post-traumatic fac parte din aceeași 
categorie a „tulburărilor anxiose”. însă toate aceste probleme 
corespund unor realități individuale foarte diferite. 


Sunt oameni care trăiesc într-o stare de neliniște generalizată, 
veșnic așteptându-se la ce poate fi mai rău. Sunt tensionati, se plâng 
de dureri musculare și de probleme digestive. Deși obosiţi, nu 
reușesc să se relaxeze și dorm prost. în alte cazuri, angoasa este 
asociată cu situaţii specifice : a dormi cu cineva anume sau cu usa 
deschisă, a se afirma, a cere ceva, a ieși afară... Unii încearcă să-și 
ascundă frica. Dar îi trădează clipitul involuntar, ticurile, transpiratia, 
mâinile reci sau umede. Alţii pur și simplu nu simt angoasa, au 
îngropat-o. Cu toate acestea, nu se pot abtine să nu fie preocupaţi, 
să muncească până târziu, să-și roadă unghiile, să rontäie sau să 
fumeze. Noaptea sforăie. Nimeni n-ar spune că suferă de angoasă. 
Nici măcar ei nu sunt conștienți de asta. 


De la anxietate la angoasă 


Profesioniștii n-au stabilit o demarcaţie clară între anxietate și 
angoasă. însă termenul de angoasă se referă de obicei la o stare de 
anxietate paroxistică, însoţită de tulburări psihice. Anxietatea și 
angoasa se înscriu așadar pe o linie continuă. 


După cum am văzut, este firesc și util să te simți nelinistit înaintea 
unui examen, a unei încercări, a unei schimbări importante sau în 
faţa viitorului nesigur. Nelinistea devine patologică atunci când este 
exagerată, deplasată sau cronică. Anxietatea diferă de frică prin 
aceea că obiectul ei este imprecis, inconsistent. Nu e atât o emoție 
cu un factor declanșator, un început, o derulare si un sfârșit, ci mai 
curând o stare de spirit care se instalează și își pune amprenta 
asupra trăirilor noastre. Dispariţia pericolului calmează frica, dar nu 
și angoasa. 


Senzatie de sufocare, palpitaţii cardiace, valuri de căldură și de frig, 
furnicături, senzația de gol în cap, transpiratie, mâini 


umede, teamă de moarte — Guillaume are niște crize de nestăpânit. 
Ele apar atunci când încearcă să se afirme. 


Angoasa este un amestec de emoţii. Ea se dezvoltă atunci când 
există o contradicţie între două părţi ale noastre, una care încearcă 
să se conformeze pentru a fi iubită și alta care caută autonomia. 
Conflictul apare din cauza imposibilității de a satisface simultan 
nevoile de siguranţă și de libertate, de protecţie și de creaţie. Cu alte 
cuvinte, angoasa este reflexia unei ambivalente incontrolabile : o 
frică și o dorinţă, o frică și o furie sau două dorinţe contradictorii... 


Devin victime ale acestei capcane doar aceia care n-au reușit să-și 
clădească un sentiment puternic de siguranţă interioară. 


Firește, angoasa variază foarte mult ca intensitate. Diferitele tipuri de 
angoasă — de aneantizare, de färâmitare, de devorare, de 
distrugere, de castrare, de inferioritate — depind de vârsta la care au 
fost blocate emoțiile și de natura traumatismului. Deși este 
declanșată de evenimente din prezent, rădăcinile ei sunt în copilărie. 
Cele mai mari angoase sunt provocate de despărțire, indiferența 
părinţilor, abandon sau supunere obligatorie faţă de niște părinţi 
violenti, dispretuitori, înclinați spre abuzuri sexuale și/sau poate 
suferinzi ei înșiși de angoasă. 


însă nici un copil nu este scutit de perioadele de angoasă care îi 
jalonează creșterea. Fiecare etapă în drumul spre autonomie — 
când învaţă să spună nu, să meargă singur, când începe școala — 
marchează o îndepărtare de mama lui. Despärtirile, separarea 
impusă de nașterea unui frățior fac parte din dezvoltarea lui. Copilul 
învaţă să-și înăbușe angoasele graţie dragostei necondiționate a 
părinţilor lui. 


Câteva strategii pentru controlul angoasei 


1. Respirati! 


E imposibil să-ţi fie frică atunci când respiri profund si ești relaxat. 
Așezaţi-vă confortabil, cu pieptul deschis și inspirați calm până în 
abdomenul inferior. Frica este asociată cu o stare de tensiune și cu 
respiraţia accelerată. 


Exprimarea unei temeri nejustificate este inutilă, nu va face decât să 
adâncească angoasa. E preferabil să evitati strigătele, tremurăturile 
și plânsul. Mai bine luaţi o hârtie si un creion si desenati, scrieți tot 
ce vă trece prin cap. 


2. Dincolo de angoasă, căutaţi furia. în acest moment, simtiti furie 
sau nedreptate ? Aveţi resentimente împotriva cuiva ? Poate fi vorba 
despre reactivarea unui sentiment de mânie din trecut. 


Faceţi ceea ce probabil aveţi cel mai putin chef în momentul acela, 
loviți cu pumnii în pernele din jur. 


3. Exprimaţi și iar exprimati : scrieți, pictaţi, desenati, sculptați, 
cântati la instrumentul preferat, cântaţi... creați ! 


Actul de creaţie, exprimarea sinelui eliberează tensiunea anxioasă. 
Claire descoperă cu uimire că scrie niște poezii superbe, nu-și 
cunoștea acest talent. La un moment dat în cursul psiho-terapiei, 
când se trezea noaptea din somn sufocată de angoasă, a luat un 


creion si a asternut pe hârtie cuvintele, emoțiile care-i veneau. Și-a 
recăpătat liniștea abia după ce a terminat poezia. Alţii încep să 
picteze, să deseneze sau să-și exprime prin tapiserii trăirile refulate. 


Pictorii, muzicienii, scriitorii vorbesc despre angoasa care precede — 
și, pentru unii, guvernează — actul creator. De parcă energia s-ar 
acumula, ar prinde formă și s-ar manifesta într-o creaţie. 


4. Ca să vă liniștiți, numărați 10 respiratii și apoi luati-o de la capăt. 
înlăturați gândurile parazite, fiţi atent la numărătoare. 


5. Pentru a învinge angoasa legată de o anumită situaţie, în timpul 
relaxării, vizualizaţi-vă cu toate resursele dvs. 


6. Pentru a vă elibera de o angoasă mai profundă, intraţi în 
legătură cu copilul care ati fost, linistiti-1 si iubiti-1. 


Fobii 


Există trei tipuri principale de fobii : fobiile sociale, despre care am 
vorbit deja, agorafobia și fobiile simple, focalizate pe un obiect, 
precum un animal, înălțimea sau spaţiile închise. 


Agorafobia este o frică neîntemeiată de spaţiile publice. Zone 
împrejmuite de unde nu poţi scăpa (mijloace de transport în comun, 
mulțimi de oameni, magazine mari), locuri izolate unde te temi că nu 
poţi găsi ajutor (tunele, poduri, ascensoare)... Din dorinţa de a evita 
situaţiile de panică, agorafobul își restrânge din ce în ce mai mult 
perimetrul iesirilor și încearcă să fie mereu însoţit. Tulburarea se 
poate agrava într-atât încât persoana se izolează în casă și nu mai 
poate ieși decât în compania unei persoane apropiate, de multe ori 
mama. 


Poate nu e întâmplător că agorafobia apare cel mai frecvent în jur de 
douăzeci de ani, vârsta autonomiei. Ea pare să fie legată de o 
despărțire în timpul copilăriei, o pierdere survenită brusc, care n-a 


putut fi gestionată. Frica de o nouă pierdere creează dependenţă. 
Agorafobilor le este greu să se afirme, să se opună părinţilor. La 
sfârșitul adolescenţei, perspectiva unei vieți 

independente reactivează sentimentele de panică legate de 
pierderea suferită prea devreme si fără ajutor emoţional. în plus, 
intervine o furie teribilă împotriva părintelui care s-a făcut vinovat de 
acest aban- 


don precoce. Furia rămâne neexprimată, din teama de a nu pierde 
din nou această persoană de care adolescentul are atâta nevoie. 

O modalitate de a-1 face să „plătească” pe vinovat este aceea de a- 
1 obliga să ne însoțească pretutindeni, de a ne „lăsa pe el” cu 

toată greutatea, pentru a vedea cât de importanţi suntem pentru el și 
a ne răzbuna astfel pentru răul suferit. Putem alege un înlocuitor, de 
pildă partenerul de viaţă în locul mamei. 


Situaţia agorafobului este cu atât mai complexă cu cât părintele ales 
ca însoțitor este adesea foarte cooperant, având el însuși nevoi 
afective nesatisfăcute. Câstigul afectiv al acestuia este că agorafobul 
este cel ,bolnav”, deși este vorba despre o problemă în doi. Fără să- 
și dea seama, insotitorul profită de situația de dependenţă a 
protejatului său : nu se mai confruntă cu singurătatea lui, se simte 
util și asta îl ajută să se dezvinoväteascä de abandonul din trecut. 
Unii își disimulează în acest fel propria anxietate, protejând pe 
cineva care se teme mai mult decât ei. 


Pentru a se elibera de terorile sale, agorafobul trebuie să-și vindece 
angoasa de despărțire (iar pentru asta trebuie s-o recunoască), să-și 
exprime emoțiile refulate de neliniște, furie și tristeţe și să înveţe 
treptat să se afirme ca o persoană independentă. 


Frica de spaţii închise, de avion, de ascensor sau fobia de dentist, 
de microbi, de șerpi, de păianjeni, de sânge... Obiectele fobiilor sunt 
numeroase, dar procesul este același. Este vorba fie de un ,elastic” 
simplu, fie de un elastic asociat cu o emoție substituită (ceea ce am 
numit racket). 


Julie are fobie de păianjeni. își amintește cum a început. Era mică, 
avea vreo patru ani si se uita la televizor la un documentar despre 
animale de Frederic Rossif. Sedea pe canapea, mama spăla vasele 
la doi pași de ea. Pe ecran au apărut niște păianjeni în prim plan. 
Picioarele lor negre și păroase se mișcau de parcă ar fi fost gata să 
iasă din imagine. Julie privea fascinată, îngrozită, nu îndrăznea să 
urle. A rămas în faţa televizorului. Nu i-a spus nimic mamei, care de 
altfel nici n-a întrebat-o nimic. Dar de atunci încolo, cele mai 
inofensive gângănii îi aminteau senzaţia aceea de groază trăită pe 
canapea ; corpul ei reacţiona involuntar : încremenea și nu mai 
putea să respire. 


Fobia lui Julie este un simplu elastic ; un obiect de astăzi care 
seamănă cu un obiect de ieri trezește emoții din trecut. 


Lucie are fobia de a conduce automobilul. O paralizează ideea că ar 
putea da peste cineva. De fapt, ea asociază ideea de a conduce cu 
autonomia, un spaţiu de care mama ei n-a dispus niciodată. A 
conduce înseamnă să renunti la rolul clasic al femeii, în care mama 
ei a rămas întreaga viață. A conduce înseamnă să-i spui nu mamei 
și să o depäsesti. Lucie e incapabilă să-și învinovățească mama, să 
se afirme în faţa ei. Din punct de vedere simbolic, e adevărat : dacă 
ar conduce, ar putea să-și zdrobească mama ! Emotia reprimată de 
Lucie este furia. Aceas- 


tă furie este inacceptabilă, așa că o transformă în frică și o 
deplasează asupra unei acțiuni : conducerea unui automobil. 
Psihicul ei n-a ales această fobie la întâmplare. Conform obiceiului 
său (și artei sale, am putea spune), arată totul sub un alt chip. Fobia 
lui Lucie este o metaforă a conflictului ei interior. 


Pentru ca emoția inexprimabilă să rămână ascunsă în inconștient, 
efortul de camuflare este dublu : o deplasare/proiectare asupra unui 
obiect sau acţiuni și o substituire. 


Pentru vindecarea unei fobii se pot folosi diferite tehnici : 


1. O opțiune este să revenim mental la situaţia originară și să o 
modificăm, dăruind sprijin și încredere copilului care am fost. 
Dorothee avea fobie de animalele moarte. Când era mică, fratele ei 
îi agita în faţă labe de fazani proaspăt uciși. Ea era îngrozită, iar 
fratele îşi bătea joc de frica ei... De atunci, nu poate să gătească 
pește decât sub formă de file ! Amintindu-și de copilărie, s-a 
vizualizat afirmându-se în faţa fratelui ei. 


2. Bernadette avea fobie de șoareci. Nu-și amintea de 

vreun eveniment anume care să-i fi declanșat frica. M-am așezat 
lângă ea ca să se simtă în siguranţă și i-am propus să-și imagineze 
un șoarece în celălalt capăt al camerei. Apoi am invitat-o să 
schimbe culoarea animalului și dimensiunea lui. După ce l-a văzut 
verde, roz și albastru în degrade, după ce l-a făcut minuscul, 
microscopic și apoi uriaș, după ce l-a făcut să meargă înainte sau 
înapoi după bunul ei plac, a devenit conștientă de puterea pe care 
o avea asupra șoarecelui... La plecare avea îndoieli cu privire la 
eficienţa unei tehnici atât de simple... și a revenit peste o lună, la 
a doua sesiune, când ne-a povestit aventura din ajun. In 

propria grădină, a dat nas în nas cu un drăguţ de soricel gri. Spre 
marea ei stupefactie, în loc să fugă, șoarecele a rămas câteva 
momente nemișcat, privind-o. Ca și cum ar fi vrut să-i pună la 
încercare încrederea proaspăt dobândită ! ne-a spus Bernadette, 
care nu s-a temut nici o clipă. 


3. Cu Sara, am folosit o altă stratagemă, un instrument 

din kinesiologie, pentru a o ajuta să scape de frica de 

ascensoare. Puteţi găsi această tehnică în cartea dr. Roger Callahan 
Cinq minutes pour traiter vos phobies (Tratamentul fobiilor în cinci 
minute), unde se explică totul foarte clar. 


Vindecarea fobiilor complexe și mai cu seamă a agorafobiei poate 
impune (sau permite) o reorganizare a personalităţii. Fobiile simple 
sau ,elasticele” sunt ușor de vindecat în prezent. Păcat că aceste 
cunoștințe nu sunt mai răspândite și că atâţia oameni continuă să 
sufere, deși câteva minute ar fi suficiente pentru a se elibera. 


17 
Socuri si traumatisme 


Paris, statia de metrou Saint-Michel, 25 iulie 1995. O explozie 
violentă, sânge peste tot, corpuri präbusite la pământ, 

strigăte, urlete. Stupoare, șoc, oroare. A explodat o bombă pusă de 
un terorist. Bilanţul : șapte morţi, un altul care va deceda patru 

luni mai târziu, două sute de răniţi... și câți oameni traumatizati? Un 
spital și-a deschis porțile pentru consilierea psihologică a acestor 
martori neputincioși, care au suferit tulburări grave ale echilibrului 
emotional. 


Inundatiile, cutremurele, erupțiile vulcanice, incendiile, catastrofele 
naturale, războaiele, violențele de tot felul ne transformă pentru 
totdeauna. Din echipele de prim ajutor fac parte acum și psihologi, 
având sarcina de a fî alături de oameni în suferinţa lor. Din punct de 
vedere psihic, dezastrele provocate de alți oameni sunt mai greu de 
gestionat decât cele provocate de forțele naturii. Pierderea unui 
picior prin explozia unei mine e mai greu de suportat decât pierderea 
unui picior într-o avalanșă. La suferinţa pierderii se adaugă 
sentimentul de nedreptate. Faptul de a fi implicat într-un război, 
închis într-un lagăr de concentrare, de a fi victima torturilor, a unui 
atac criminal sau a unui viol produce șocuri grave. Efortul psihologic 
de integrare este recunoscut în prezent și există psihologi cu 
formaţie în victimologie, o specializare universitară cu diplome. După 
ce trecem de șocul iniţial, trebuie să învăţăm să trăim din nou, să o 
luăm de la început, să reconstruim. 


Traumatismul nu se reduce la un eveniment punctual care 
depășește capacităţile emoţionale ale persoanei. Teroarea 

impusă prin educaţie, maltratarea banală repetată zi de zi provoacă 
tulburări psihice similare. 


Simptomele șocului traumatic sunt variate. De multe ori, victimele nu 
recunosc de la început legătura dintre evenimentul traumatic și 


tulburärile din prezent. Cu atât mai mult cu cât acestea apar adesea 
cu întârziere. Victimele se confruntă cu dificultăți de concentrare, 
insomnii, coșmaruri, anxietate, depresie, culpabilitate... Și o tendinţă 
paradoxală spre insensibilitate, își exprimă sau chiar simt mai putin 
emoţiile ,obisnuite”. Uneori, viața cotidiană este punctată de 
sentimente de detașare, poate chiar de senzaţia de a fi străin. în 
ceea ce privește relațiile cu 


ceilalţi, o persoană traumatizată are tendinţa de a se feri de alţii în 
general, ca și cum oricine ar putea s-o agreseze ; poate să-i fie greu 
să trăiască plăcere în intimitate, în tandrete și 

sexualitate. Coșmarurile, dar și starea de veghe abundă în imagini 
ale trecutului, eludând realitatea. 


Uneori, imposibilitatea de a gestiona traumatismul obligă persoana 
să se scindeze pentru a păstra intactă o parte din ea însăși. Un 
fragment din ea rămâne mort, rupt de viaţă, celălalt supraviețuiește. 
Se realizează profesional, dar viaţa afectivă este moartă — sau 
invers. 


Când persoana și-a exprimat emoțiile, a plâns, și-a urlat durerea în 
fața cuiva, imaginile recurente încetează să mai apară. Este nevoie 
de prezenţa unui prieten sau a unui terapeut pentru a restabili 
comunicarea, pentru a reintegra, în momentul și la locul groazei, 
siguranţa, dragostea, tandretea, încrederea. Nu poţi să te vindeci 
retrăind un eveniment dureros, zi de zi, singur în camera ta. Dar nici 
retrăindu-1 în faţa unui spectator impasibil, părinte, prieten sau 
terapeut. Ceea ce vindecă este relaţia de încredere percepută în 
momentul exprimării suferinţei. Nu este vorba despre a retrăi 
momentele din trecut, ci despre a retrăi sau chiar a simţi emoțiile 
asociate cu evenimentul într-un cadru protector, alături de cineva 
care îţi oferă sprijin, afecţiune si acceptare. 


Pentru a depăși un traumatism, este de asemenea important să-i 
găsim un sens. Să răspundem la întrebarea „de ce”. Care erau 
cauzele exterioare, cum s-a întâmplat, care erau mecanismele 


psihice probabile ale agresorului... Dar mai ales să răspundem la 
întrebarea „de ce eu” ? Răspunsul nu trebuie căutat neapărat în noi 
înșine. Putem invoca motive personale, transgenerationale, istorice, 
universale ; cauze în prezent, în trecut sau chiar în viitor, cauze 
fizice, psihice, sociale sau spirituale — acestea din urmă referindu- 
se la tot ceea ce ne depășește. 

Frica de moarte 


Este una dintre fricile cu care nu vrem să ne confruntăm, fiindcă este 
legată de o situaţie pentru care avem oroare să ne pregătim : 
moartea. Nu iartă pe nimeni si vine când vrea ea. Räpeste bătrâni 
care o cheamă prin rugăciunile lor, dar și oameni în floarea vârstei și, 
uneori (mult prea des), copii.- în faţa ei suntem neputinciosi. Frica de 
moarte nu ne ajută să o evităm, dar are puterea să ne frâneze în 
viaţă. 


în societatea noastră, moartea este un subiect tabu. Pe acest tărâm 
scăldat în lumină și strălucire, refuzăm suferinţa, bätrânetea și 
moartea. Prin urmare, suntem luaţi pe nepregătite. Moartea acasă 
este ceva rar. Spitalele primesc oameni în pragul morții. în pofida 
numărului de decese din instituţiile spitalicești, moartea își păstrează 
un statut aparte. Adesea este considerată mai curând un eșec decât 
o realitate umană care trebuie însoţită. în afară de instituirea recentă 
a unor servicii de îngrijire paleative, cu rolul de a ușura suferinţa și 
de a însoţi persoana până la moarte, trebuie să recunoaștem că 
moartea este deseori negată. Când un om este pe moarte, de multe 
ori medicii nu mai intră în camera lui, infirmierele îl evită, asistentele 
și agenţii de la spital fac minimum necesar... Se justifică prin fraze 
precum : „Trebuie lăsat să se odihnească”, „Nu mai e nimic de 
făcut”, „Sunt aici ca să-i vindec, nu ca să-i privesc murind”. Unii, 

mai exact anumite persoane și mai ales de sex feminin, îndrăznesc 
să spună : „Mi-e frică”, „N-aș ști ce să-i spun”, „Mă simt 

prost”. Adesea nici familia nu este de faţă. Pe scurt, prea mulţi 


oameni mor în izolare, fără să aibă pe nimeni care să-i ţină de mână 
în timpul trecerii, fără să poată vorbi despre fricile lor, 

despre dorinţele lor, despre regretele lor... fără să-și poată 

împărtăși cuiva sentimentele în acest moment fundamental din viața 

lor. Mi s-a întâmplat să intervin într-un spital unde am aflat că până și 
preotul evita camerele muribunzilor. Totuși, a vorbi cu o persoană în 

pragul morţii este o experienţă importantă. Si toți cei care îndrăznesc 
s-o facă spun că s-au simțit revigorati. 


în faţa acestei ultime încercări, omul este gol ; scoate mästile, 
depune armele, se arată așa cum este el, în toată autenticitatea lui. 
Oare de aici vine frica ? Dacă înainte era rigid și distant, s-ar putea 
să devină tandru. Dacă era autoritar, poate deveni 


tolerant. Și asta nu din slăbiciune, ci pur și simplu fiindcă își dă 
seama că toate astea nu mai au nici o importanţă. La ce bun jocurile 
de putere ? Adevăratele mize ies la lumină. Deseori, cel aflat pe 
punctul de a pleca din această lume devine conștient de nevoile sale 
și de nevoile celorlalţi. Este o posibilitate. Nu se întâmplă așa 
întotdeauna. Unii mor fără să fi reușit să spună un cuvânt de 
dragoste celor apropiaţi. Dar li s-a dat ocazia să o facă ? Li s-a vorbit 
cu adevărat ? Apropierea morții este o ocazie de a vindeca rănile din 
trecut, de a face bilanţul vieții și de a repara ce se poate. Pentru 
asta, muribundul are nevoie să fie ascultat, auzit, însoțit în emoțiile 
lui. Adesea, cel care se teme cel mai tare nu este cel care pleacă. 
Trebuie să învăţăm neîntârziat să ne dominăm angoasele pentru a 
îndrăzni să intrăm în legătură cu cei aflaţi la sfârșitul vieții. 


De fapt, majoritatea oamenilor se tem mai mult de emoţii decât de 
moarte. îi neliniștește ideea că nu știu să se confrunte cu emoțiile 
celorlalţi, că sunt nepregätiti în faţa atâtor suferințe, atâtor spaime... 
Se tem că nu știu să-și gestioneze propriile emoții. în plus, se 
vorbește despre „frica de moarte” ca si cum ar fî un fapt stabilit : 
toată lumea se teme de moarte și toată lumea trăiește aceeași frică. 
în realitate, sub această expresie se ascund experienţe foarte 
diferite. 


Frica de despärtire 


Frica de moarte cea mai frecventă în societatea noastră este, fără 
îndoială, frica de despărțire. A muri înseamnă să-i päräsesti pe cei 
dragi. „Nu suport ideea să mă despart de fetele mele și de soțul 
meu.” Juliane are cancer și vrea să trăiască. Sau, mai exact, nu vrea 
să moară. Nu-i pasă de durere, nu se întreabă ce va fî dincolo. Ea 
se teme de despărțire. Fetele sunt viaţa ei, nu vrea să le 
părăsească. Această frică este exacerbată de prezenţa bolii, dar 
Julianei i-a fost întotdeauna greu să se despartă. în copilărie, s-a 
simţit abandonată când mama ei a lăsat-o la niște rude timp de două 
luni, fără să-i spună nimic. Avea patru ani. Astăzi, ea este cea care 
pleacă, dar tot ea se teme să nu fie abandonată. Spune despre 
fiicele ei : „Ele se descurcă întotdeauna”. Un mort nu mai simte 
nimic, dar frica Julianei nu se împiedică de logică. 


Frica lui Adrienne este altfel. O să moară și se teme pentru copiii ei. 
Nu au decât doi și patru ani. „Ce-o să facă fără mine ? Ce-o să se 
aleagă de ei ? N-am dreptul să-i las.” Frica a determinat-o să 
vorbească cu tatăl, cu nașul și nașa ; le-a dat indicații, le-a spus la 
revedere, a plecat liniștită. O frică reactivă și autentică este 
constructivă. 


Frica de necunoscut 


Ce se întâmplă dincolo ? Ce e după moarte ? Frica de necunoscut 
are o parte firească, cea care ne incită să reflectăm și să ne 
pregătim. în caz contrar, frica naturală este însoţită de o lipsă 

de încredere în sine. „Voi ști să fac faţă ?” 


Atâta vreme cât nu am făcut noi înșine această călătorie, nu putem fi 
siguri ce se întâmplă după moarte. Dar tot mai multe cărți relatează 
experienţe ale unor bărbați și femei care și-au revenit din moartea 
clinică. în poveştile lor se împletesc tradiţii (cartea tibetană a morţilor, 


cartea egipteană a morţilor...) și spusele clarvăzătorilor. Toţi avem 
păreri, mai mult sau mai putin conștiente, despre ceea ce se petrece 
după moarte. Dar o părere nu este suficientă pentru a calma teama 
de necunoscut. Pentru a aborda trecerea cu mai multă seninătate, 
trebuie să vorbim despre moarte, să ne gândim la ea, până când 
simțim că se naște o convingere. 


Frica de aneantizare 


După moarte, corpul se dezintegrează, se transformă în pulbere ; toți 
ne întoarcem în neant... Josepha nu suportă ideea. O îngrozeşte 
gândul că nu va mai exista. A muncit atât ca să-și construiască o 
personalitate, cu niște părinţi care nici n-o băgau în seamă, încât 
ideea că va dispărea scoate la lumină toate spaimele din copilărie. 
Relaxarea, dar și furia au ajutat-o să se simtă mai liniștită. Furia ne 
permite să simţim că existăm. 


Frica de suferință 


Maxime este îngrozit de perspectiva durerii. Şi-a văzut tatăl suferind. 
Frica lui Maxime este absolut iraţională. Nu este bolnav sau în 
pericol. Dar de când tatăl lui l-a părăsit, frica de moarte îl urmăreşte 
cu perfidie. Se teme că n-o să fie la înălțime, că o să plângă, o să 
geamă, că nu va avea curajul să înfrunte durerea. Când suferi, când 
plângi, e greu să păstrezi o imagine bună despre tine. La frica de a 
nu-și pierde controlul se adaugă frica de suferinţă. Fiecare dintre noi 
are propriile limite ale durerii. Nu putem judeca reacţia cuiva față de 
intensitatea suferinţei sale și ar fi timpul să nu ne mai propunem 
obiective atât de dificile. 


Pentru ca suferinţa să fie mai suportabilă, nu trebuie nici s-o 
combatem, nici să încercăm să-i rezistăm, ci să ne lăsăm în voia 
curentului și, mai presus de toate, să nu tăcem ! Atunci când vă 
doare, strigati, gemeti sau, chiar mai eficient, cântati. 


Frica de dependenta 


Huguette și-a asumat întotdeauna răspunderi, s-a ocupat de alții, dar 
niciodată n-a cerut nimic nimănui. Perspectiva dependenţei o 
îngrozește. Poate pentru că îi amintește de primele luni de viață. Ce- 
i drept, nu i-a fost prea bine. Oficial, avea o mamă perfectă, 
afectuoasă, atentă... Dar în realitate această mamă o lăsa în leagăn 
fără să reacționeze la strigătele ei, se ascundea în spatele teoriilor 
sale educative „nu trebuie să iei bebelușul în braţe fiindcă se 
obișnuiește prost” (sic). Huguette a înţeles repede că nevoile ei nu 
vor fi auzite, mai ales dacă intrau în concurenţă cu dorințele mamei 
sale. Mai rău, nu obținea satisfacție decât dacă mergea împotriva 
propriilor impulsuri. Mama ei o hrănea când era tăcută și calmă, nu 
când plângea ! Mai târziu, a fost nevoită să se supună în continuare, 
să fie cuminte și, mai ales, să nu aibă nevoi. Huguette se teme să-și 
recunoască nevoile de atenţie și de contacte afectuoase ; în toate 
împrejurările, are grijă „să se descurce singură” și „să nu depindă de 
nimeni”. 


Frica de degradare 


Sylvie îşi face griji în legătură cu imaginea pe care și-o vor face 
ceilalţi despre ea. îi este frică de degradarea fizică. Gerard se teme 
să nu-și piardă capacităţile mentale. Când personajul joacă rolul 
identităţii, când aparenţa este mai importantă decât trăirea, e greu să 
te arăţi în realitatea ta umană de ființă care suferă. Când n-ai fost 
acceptat necondiţionat în copilărie, când ai fost obligat să-ţi 
disimulezi adevăratele sentimente, când ai învăţat să investești mai 
mult în aparente decât în autenticitate, e greu să fii pur si simplu tu 
însuți. 


Frica de nerealizare 


Pe Thierry, cel mai mult îl îngrozește impresia că n-a realizat nimic : 
„N-am terminat, mai am atâtea lucruri de făcut.” Soluţia : trăiţi 


conform aspirațiilor dvs., fără să lăsaţi nimic pe mâine. Faceţi treptat 
tot ce aveţi de făcut si nu lăsaţi nimic neexprimat în relaţiile dvs. 
Această frică indică probabil că în viaţa noastră există un lucru pe 
care nu l-am făcut încă și ne gândim că ar fi trebuit să-l facem deja... 
însă totodată îl amânăm pe mai târziu, mai mult sau mai puţin 
conștient. Ziua de azi este neterminată. 


Frica de judecata 


Cântărirea sufletelor, întâlnirea cu sfântul Petru... ideea judecății este 
prezentă în majoritatea culturilor. Ca să ne liniștim cu privire la 
sentimentul de nedreptate ? Pe unii, această idee îi afectează mai 
mult decât pe alţii. Dar asta nu-i face neapărat să fie mai drepţi — 
nici pe departe. In această privinţă, religiile au luat-o pe un drum 
greșit. Nu putem învăţa din frică. Quentin se teme de judecată. Nu 
se simte cu conștiința împăcată. Se teme de judecata lui Dumnezeu 
sau de a lui proprie ? Quentin trebuie să fie întotdeauna perfect. 
Este sever cu ceilalţi și cere foarte mult de la sine însuși. în sufletul 
lui există un sentiment confuz, mai mult sau mai putin conștient, de 
vinovăţie. Nu s-a simţit acceptat necondiţionat de familia lui. Se 
așteptau de la el să fie perfect. Să te accepti în imperfectiunea ta, să 
te iubesti cu greșelile și suferințele tale este condiţia necesară pentru 
a fî cu adevărat mândru de tine. Fuga după un ideal, încercarea de a 
te conforma unei imagini constituie sursa unui sentiment profund de 
nemulțumire. 


Frica de frică 


în fine, la frica de toate emoţiile se adaugă frica de frică. Este frica 
de a simţi — de a ne simţi nepregätiti, incompetenti. Preferăm să nu 
ne gândim și devenim incompetenti și nepregätiti. în pragul trecerii, 
frica de emoții este cea care-1 împiedică pe muribund să vorbească 
despre iminenta plecării. El poate avea tendința să se disocieze, să 


se rupă de realitate, să o nege sau chiar să se cufunde în delir. Când 
poate să vorbească și să fie ascultată, persoana aflată în pragul 
morții este capabilă să-și prelucreze emoția și să se liniștească. 
Dacă este exprimată, auzită, împărtășită, spaima poate fi traversată. 
Cel puţin așa ne învaţă munca cu muribunzii. Cei mai mulţi oameni 
se tem de moarte, dar această frică îmbracă în fiecare caz altă 
formă. Pentru a combate aceste tipuri de anxietate, trebuie : 


1) Să învăţăm să ne iubim și să ne redobândim încrederea în noi 
printr-un efort de clarificare a presiunilor părintești asupra copilului 
care am fost, un efort de regăsire a adevăratelor emoții. 


2) Să trăim viaţa pe care ne-o dorim, să fim pe deplin noi înşine, să 
ne exprimăm nevoile și sentimentele. 


Frica de viaţă 


Se spune uneori că frica de moarte este rădăcina tuturor fricilor. în 
lumina experienţei mele de terapeut, aș spune mai curând că 


frica de viaţă este rădăcina fricii de moarte și a tuturor celorlalte frici 
— de șerpi, de viitor, de necunoscut, de ceilalţi și de intimitate. Este 
frica de a simţi prea multă viaţă în noi, de a avea emoții interzise. 


Se întâmplă chiar ca unii să se teamă mai mult de viață decât de 
moarte, preferând să se sinucidă decât să divorțeze, 
să mărturisească un secret sau să le spună NU părinţilor. 


„Vreau să mă sinucid. E prea greu. Nu voi reuși niciodată”, spune 
Véronique, simțind că a ajuns la capătul puterilor. 


Gerard în schimb nu îndrăznește să se afirme : „Nu pot să mă supăr 
pe mama, mai bine mor.” 


Sinuciderea este un act de disperare și un mesaj. Din păcate, rareori 
este percepută ca atare. Părinţii se simt uneori vinovați... rareori 


responsabili. Totuși, probabil că ceva a lipsit din copilăria celor care 
n-au putut integra sentimentul că sunt suficient de valoroși pentru 
ceilalți pentru a continua să trăiască. 


Angoasa existenţială 


Ce este viaţa ? Ce este omul ? Există Dumnezeu ? Care este locul 
meu în infinit ? încotro se îndreaptă universul ? Ce sens au 

toate acestea ? Care este sensul vieţii mele ? Cine sunt eu ? De 
unde vin ? Unde mă duc ? Toate aceste întrebări sunt profund 
umane, fiindcă se pare că suntem singurii — dacă nu în univers, 
cel putin pe Pământ — capabili să ni le punem. Aceste întrebări 
despre însuși fundamentul existenţei noastre constituie 

bogăţia noastră interioară, ele ne îndeamnă să mergem înainte, să 
căutăm, să devenim mai conștienți. Uneori, chiar și fricile cele 

mai banale devin probleme existenţiale. Avem impresia că 
pământul s-ar opri în loc dacă nu vom reuși la un examen, dacă 
bărbatul vieţii noastre ne va părăsi, dacă nu vom obţine promovarea 
mult așteptată... Trebuie să păstrăm proporțiile potrivite. 

Meditatia asupra nemărginirii universului, a menirii noastre sau a 
organizării fabuloase a vieţii ne poate ajuta să fim mai puţin 
dependent de profesorii, iubiții sau șefii noștri. 


Pentru a fi cu adevărat umani, nu numai că nu trebuie să combatem 
angoasa existenţială, ci trebuie s-o acceptăm ca atare, s-o privim în 
față. Accesul la conștiință ne asigură un loc puţin important în 
univers, deși privilegiat. Constiinta limitărilor noastre, a prezenţei 
morții în gesturile noastre de zi cu zi îi poate conferi acesteia o 
dimensiune mai vastă. Angoasa existenţială ne invită să căutăm un 
sens. Ea ne deschide spre spiritualitate. Ea ne îndeamnă să ne 
amintim că viaţa trebuie clădită pe niște valori. Toţi oamenii se 
confruntă cu aceleași întrebări. Suntem legaţi prin aceeași angoasă. 


Despre violenţa și putere 

De la forță fizică la putere 


Un samurai căuta răspunsuri la întrebările lui despre sensul vieții. 
Drumurile îl conduseră în cele din urmă pe vârful unui munte izolat, 
la un călugăr vestit pentru înţelepciunea lui. Ajuns în faţa lui, 
samuraiul îl întrebă : „Călugăre, învaţă-mă despre infern si paradis/ 
Călugărul replică, fără să-l privească : „Să învăţ un orgolios ca tine 
?” Furios, samuraiul ridică sabia : „Insulta asta o să te coste scump !” 
Chiar înainte ca sabia să se prăvălească peste capul lui, călugărul 
răspunse liniștit : „Acesta este infernul.” Bratul samuraiului încremeni 
și sabia își întrerupse căderea. Samuraiul întrebă, bâlbâindu-se : 
„Vrei să spui că ţi-ai riscat viaţa ca să mă înveţi asta ?” Călugărul îl 
privi : „lar acesta este paradisul.” 


Samuraiul avea forţă fizică, călugărul avea puterea. Samuraiul a fost 
copleșit de propriile impulsuri ; câteva cuvinte au fost de-ajuns ca să 
se cufunde în infernul violenţei. Călugărul nu s-a temut, a rămas 

puternic și i-a dezvăluit adevărul samuraiului : „Acesta este infernul.” 


Devenind conștient, samuraiul a renunţat la violenţă și a găsit drumul 
spre paradis. 


Impulsuri ? 


„Dar dvs. ? Dvs. nu vă simţiţi niciodată tentat să ucideti ?” repeta 
fără încetare Henry Adolphe Busch în faţa polițiștilor. își sugrumase 
mătușa de cincizeci și patru de ani, pe o prietenă de-a mătușii sale, 
o bătrână în vârstă de șaptezeci și patru de ani și, după toate 
aparențele, alte opt femei, prostituate sau doamne în vârstă. 


Când a fost interogat cu privire la motive : „De ce v-aţi sugrumat 
mătușa ?” 


A răspuns : „Nu știu. Ne uitam împreună la televizor. M-am ridicat ca 
să caut niște ţigări într-un dulap. Când am trecut prin spatele ei, i-am 
văzut gâtul. Mi-am pus mâinile în jurul acestui gât și am strâns până 
când a murit. Am omorât-o fiindcă mi-a venit s-o omor. Dvs. nu vă 
vine niciodată să omorâţi pe cineva ? 


— Ba da, răspunde într-o zi sergentul care-1 retinuse. Când mă cert 
cu soacră-mea, apoi trec prin spatele ei si îi văd ceafa, și mie îmi 
vine s-o strâng de gât. Doar că eu nu o fac.” 


Fiecare dintre noi s-a simțit cel putin o dată în viată cuprins de un 
impuls distructiv împotriva cuiva, de dorinţa de a-1 supune, de a-1 
molesta... Toţi am simțit dorinţa de a ucide, de a-1 face să dispară pe 
cel răspunzător de suferințele noastre, de a elimina un rival... Toţi 
avem impulsuri de ură, rasism, fascism... Dar, în imensa majoritate a 
cazurilor, nu trecem la fapte. 


Uneori suntem tentaţi să ne eliberăm puţin de tensiunea psihică. Nu 
ajungem chiar până la crimă... dar ni se întâmplă să provocäm răni 
morale sau chiar fizice. Mai ales că furia ne oferă o justificare... „Nu 
înţelegi, eram furios..." în mod surprinzător, într-o societate în care 
trăirile sunt reprimate, emoția trece drept o scuză. Dacă sunteți 
supărat, nu mai sunteți responsabil de ceea ce spuneți și ceea ce 
faceţi ! Chiar și la tribunal, invocarea pasiunii vă câștigă simpatia 
juratilor. Nu, furia nu trebuie să constituie o justificare a violenţei. La 
fel cum samuraiul a ridicat sabia în loc să caute în el însuși sursa 
mâniei, violenţa față de un altul este un proces pasiv, un refuz sau o 
incapacitate de a accede la responsabilitatea propriilor noastre 
sentimente, comportamente sau gânduri. 


în general, oamenii violenti nu vor să-și asume nici o responsabilitate 
— nici în ceea ce privește originea problemei, nici în privinţa 
propriilor nevoi, nici a mijloacelor pe care le folosesc pentru a 


rezolva diferendul. Pentru ei, întotdeauna celălalt este responsabil. 
Copilul m-a provocat, celălalt m-a ameninţat, s-a uitat urât la mine. 
„Când am lucrat la Sarcelles și în alte zone ale periferiei pariziene, n- 
am văzut și n-am auzit nicăieri decât victime, persoane care 
considerau că fac tot ce pot, așa cum se cuvine. Nimeni nu-și 
revendica rolul de călău sau asupritor, dimpotrivă, fiecare își justifica 
propriile fapte și îi acuza pe ceilalţi”, spune Charles Rojzman. 
Nimănui nu-i place să se considere violent. 


Agresivitate sau distrugere ? 


Se spune uneori că violenţa este inevitabilă deoarece agresivitatea 
este o atitudine firească la ființa umană. Majoritatea specialiștilor 
consideră agresivitatea drept o dimensiune înnăscută, ea fiind 
necesară pentru a supravieţui. Aceasta e de ajuns pentru ca unii să 
facă o mică deplasare semantică și să deducă de aici că violenţa 
este ceva înnăscut si natural pentru om. Raționamentul este putin 
prea scurt, iar conceptul de agresivitate se folosește prea pripit. 
Trebuie să precizăm că același cuvânt se folosește și în cazul unui 
copil care se bate cu alţii, al unui pa- 


tron cu o atitudine dură în afaceri, al unei reclame provocatoare sau 
al unui automobilist belicos. Pe de altă parte, cineva este capabil să 
ucidă cu sânge rece sau să comită o agresiune fără a avea o 
atitudine agresivă. Si-atunci, care este adevărul ? 


în cartea sa La passion de détruire (Pasiunea de a distruge), Erich 
Fromm realizează o distincţie între agresivitatea defensivă, care este 
un proces adaptiv înnăscut în slujba individului și a speciei, și 
impulsul distructiv, cruzimea caracteristică speciei umane. Fromm o 
numește pe prima agresivitate biofilă (bio — viaţă, philia — a iubi). 
Este impulsul de a iubi viaţa, de a o proteja — deci nu o distruge. 
Cuvântul agresivitate vine din latină : ad-gredior (participiu trecut : 
ad-agressus), a merge către. Reprezintă elanul vital al unei fiinţe. 
Agresivitatea biofilă este naturală. Dar nu și impulsul distructiv. 
Acesta este practic inexistent la majoritatea mamiferelor, nu este nici 


programat filogenetic, nici adaptiv din punct de vedere biologic. Este 
ceea ce numesc eu violenţă. E de neconceput ca o ființă umană 
adultă care a fost întotdeauna acceptată, iubită, respectată să simtă 
dorința de a-și distruge semenul. Pe de altă parte, un om rănit, umilit 
se de sensibilizează pentru a nu suferi prea mult și acumulează 
ranchiună. Mai târziu se poate simţi tentat să agreseze la rândul său 
pentru a-și elibera furia și pentru că a devenit insensibil la suferința 
celorlalţi. 


Agresivitatea biofilă este energia pusă în slujba nevoilor de afirmare, 
de dragoste și de realizare. Ea ne ajută să ne apărăm pe noi înşine, 
să ne protejăm limitele și valorile. Se deosebește de impulsul 
distructiv mai cu seamă prin durata ei, în sensul că se întrerupe de 
îndată ce fenomenul care a declanșat-o s-a rezolvat. Furia 
distructivă își are originea în istoria noastră personală, ea este 
dirijată contra unor înlocuitori si, ca urmare, este insaţiabilă. 
Impulsurile agresive sunt sănătoase. Nevoia de a distruge, de a face 
rău, de a ucide nu este un impuls, ci o reacţie la aceste impulsuri 
frustrate. Violenţa și tentatia de a-1 controla cu forța pe celălalt se 
nasc din neputinţă. 


Agresivitatea la copii 


La copilul mic se observă o anumită agresivitate. împinge, lovește, 
mușcă, smulge jucăriile din mâinile altuia. Această ,violentä” este 
normală, ea contribuie la dezvoltarea copilului. Specialiştii sunt de 
acord că punctul culminant al acestor impulsuri necontrolate se 
situează în jurul vârstei de doi ani13, când copilul își formează 
sentimentul propriei identități, frontierele. Compor- 


13. Enfant d'abord, nr. 196. 


tamentele agresive reprezintă reacții la niște impulsuri pe care 
copilul nu știe încă să le prelucreze. „Este mingea mea, 


lopätica mea, e päpusa mea, să nu te atingi de ea, du-te de-aici, 
este spațiul meu” înseamnă „Exist, sunt o persoană, tu ești 
altcineva, încerc să definesc limitele a ceea ce sunt eu și ceea ce nu 
sunt.” Faptul că se afirmă, că reacționează la ameninţarea frusträrii, 
că se protejează de suferinţa de a fi privat de ceva reprezintă 

o agresivitate biofilă care se exprimă încă stângaci. Uneori, când 

îl mușcă pe frätiorul său sau pe amicul de la creșă, vrea să spună că 
„N-am destul spaţiu, îmi iei spaţiul, nu primesc suficientă atenţie, tata 
e trist, mama nu mă iubește așa cum sunt...” Copilul de doi ani nu-și 
poate stăpâni încă impulsurile de a face rău, de fapt nici nu este cu 
adevărat conștient de ceea ce-i face celuilalt, fiindcă încă nu e în 
stare să se detașeze suficient de el însuși pentru a se pune în locul 
altcuiva. îşi expulzează furiile și fricile, testându-și astfel capacitatea 
de a răni... și puterea de a-i mobiliza pe adulți. 


Când dobândește acces la limbaj, copilul învaţă să-și numească 
frustrările sau dorinţele. Pe de altă parte, comportamentele sale 
agresive se confruntă cu obstacole, părinţii sunt nemulţumiţi, 
victimele plâng sau îi răspund cu lovituri. Devine conștient de 
existenţa celuilalt, care e diferit de el. învaţă să ţină cont de celălalt 
și de realitatea sa, să se exprime și să negocieze. Această 
gestionare pozitivă a agresivităţii este posibilă doar când copilul are 
locul lui, dacă nu-1 ameninţă nici un pericol, dacă este însoțit în 
emoțiile lui și dacă n-a devenit insensibil din cauza insensibilitätii 
părinţilor față de el. 


Când răspunsurile părinţilor sunt ele însele violente : „Ai lovit, și eu 
te lovesc, ai mușcat, și eu te musc”, când este pedepsit pentru 
faptele sale agresive fără a avea posibilitatea să vorbească despre 
ele și să înțeleagă mai bine ce se petrece cu el, copilul nu învaţă să- 
si identifice sentimentele și să le gestioneze. în plus, el integrează 
un sentiment de neputinţă care ulterior poate da naștere la violenţă 
(îndreptată împotriva altcuiva sau împotriva lui însuși). 


Limbajul violenţei 


Pentru a evita violenţa, pentru a o face să înceteze, este necesar să 
instaurăm un dialog, să înlocuim loviturile cu vorbe. Așadar, calea 
spre non-violenţă trece prin limbaj — dar ce limbaj ? Fiecare dintre 
noi știe în ce măsură ne poate înfuria un cuvânt sau că o frază ne 
poate închide mai mult decât niște gratii. Există un limbaj al violenţei. 
Este un limbaj care judecă, devalorizează, neagă existenţa celuilalt, 
refuză orice emoție. Nazistul Eich-mann, închis la lerusalim, afirmă 
în confesiunea lui că a folosit 


Fachsprache sau „limbajul meseriei”, un limbaj care neagă 
responsabilitatea „erau ordinele superiorilor, linia politică”. Și mai 
există limbajul non-violentei, cel care ascultă și respectă, cel care-1 
recunoaște pe celălalt, care împărtășește emoții și exprimă nevoi. 


Limbajul violenţei este cel pe care l-am învăţat cu toţii (sau aproape). 
învăţăm acest limbaj de la părinţii noștri, iar pentru majoritatea 
părinţilor din trecut era limbajul jocurilor de putere. Ei aveau 
întotdeauna dreptate și știau mai bine decât noi ce era bine pentru 
noi. Se înţelege de la sine că tot ceea ce făceau era spre binele 
nostru, chiar dacă ne făcea să suferim. Emotiile noastre erau putin 
importante. Mai cu seamă furia era interzisă și era un mare păcat să 
te superi pe părinţii tăi. Am deprins așadar acest limbaj al puterii 
asupra celuilalt și, odată deveniți adulţi, avem tendinţa să-l folosim la 
rândul nostru. Particularitatea sa este negarea emoțiilor pentru a 
face loc judecății. Prin urmare, limbajul non-violentei trebuie să ne 
permită să recunoaștem și să împărtășim emoţii, precum si să 
evităm orice judecată. Vom descoperi gramatica și vocabularul său 
în capitolele „Arta de a fi fericit...” și „Empatia”. 

Rădăcinile violenţei 
Contrar unei idei comun acceptate, violenţa nu este direct legată nici 


de nedreptate, nici de lezare, nici de frustrare, ci de neputinta de a 
ne gestiona trăirile în fața acestor situatii dificile, de a ne exprima 


nevoile si de a primi satisfacţie. Această distincţie e importantă. 
Violenţa este guvernată de neputinţă. 


Dacă emoţiile generate de jignire, nedreptate sau frustrare sunt 
exprimate și auzite, persoana care le trăiește își poate reface 
integritatea. Violenţa nu înseamnă furie, ci eșecul furiei. 


Când nu avem posibilitatea să ne afirmăm, să fim auziti sau să 
rezolvăm o problemă, ne simţim neputinciosi si tot mai dependent de 
alţii. Ne simţim mici, copleșiți de frică. Pe lângă durere, apar 
resentimente. Prea multe nevoi nesatisfăcute, dar mai ales faptul de 
a nu fi cu adevărat stăpâni pe viaţa noastră conduc la violenţă. Ura 
este acumularea unor sentimente de nedreptate, suferință, frustrare 
care n-au găsit o cale de rezolvare. 


Neputinta care trebuie auzită 


Violenţa face ravagii până și în școli. Până mai ieri supuși, copiii 
îndrăznesc astăzi să-i atace pe reprezentanţii autorităţii. Un director 
de studii agresat, un profesor molestat — este îngrijorător. lar 
oamenii critică degradarea societăţii și pierderea valorilor. Dau vina 
pe șomaj, pe părinţii care-și dau demisia. Li se trimite poliția pe cap : 
„Tinerii ăștia trebuie ţinuţi în frâu ! Am putea spune că au fost ţinuţi 
prea mult în frâu. Ceea ce le lipsește lor este respectul, puterea, 
dreptatea și perspectivele viitorului. Violenţa copiilor încearcă să 
atragă atenţia adulţilor asupra disperării lor. Oare vor striga suficient 
de puternic pentru a fi auziti în sfârșit ? 


Se vorbește despre violenţa tinerilor împotriva adulților, uitând prea 
repede câţi copii au fost mutilati sufletește de părinţi sau învăţători 
fără scrupule. Câţi dintre ei n-au'fost loviți acasă, dar și la școală ? 
Câţi dintre ei n-au fost umiliti în faţa colegilor ? Câţi dintre ei n-au 
fost abuzati sexual, în tăcerea cea mai deplină, de un profesor 
pedofil ? Tinerii care sparg și lovesc au fost 


respectaţi întotdeauna de adulţi ? Toate aceste suferințe care n-au 
fost auzite s-au transformat în ură. Violenţa copiilor este o reacţie 
față de violenţa instituţională ; ea este totodată expresia ranchiunei 
împotriva unor părinţi care n-au știut să fie părinţi, a unei societăți 
care le-a transformat părinţii în sclavi, îndemnân-du-i să fie niște 
rotite inconștiente ale unei civilizații din ce în ce mai anonime și 
lipsite de sens. 


Atunci când cuvintele nu mai răzbesc, când nevoile nu mai pot fi 
ținute sub control, violenţa reprezintă o ultimă încercare de a 
transmite un mesaj, un efort disperat de a provoca un contact, de a 
combate îngrozitoarea neputinţă de a se face auzit. Dealtfel, după 
cum ne reamintește cartea Les étymologies surprises (Etimologii 
surprinzătoare) de Rene Garrus, cuvintele ,atac” și „atașare” sunt 
înrudite. 


în licee și în suburbii, reprimarea politieneascä nu înlătură tendinţele 
distructive, ci în cel mai bun caz (sau în cel mai rău) o refulează. 
Atâta vreme cât emoțiile nu vor fi auzite și recunoscute, reprimarea 
nu va face decât să amplifice frustrarea, să alimenteze furia. Este ca 
si cum ai fabrica o bombă cu explozie întârziată. Orice om are 
nevoie să fie ascultat și să fie stăpânul propriei sale vieți. 


Nu numai mizeria — deși insuportabilă — face să sară în aer 
suburbiile calamitate de șomaj, ci și sentimentul de nedreptate și 
absența comunicării, lipsa recunoașterii și a aprecierii. Cele mai mari 
violenţe nu se înregistrează la periferia orașelor cele mai sărace 
(Valenciennes, Calais...), ci pe lângă orașele cele mai bogate din 
Franţa (Paris, Lyon, Grenoble...) „Ca și cum principalul declanșator 
al delincventei urbane ar fi distanţa socială14”, acolo unde 
sentimentele de nedreptate și neputinţă sunt exacerbate. 


Până în prezent, multe acţiuni au eșuat fiindcă nu ţineau cont de 
importanţa factorilor irationali si afectivi. Dacă 

restabiliți comunicarea, ura se diminuează. în cartierele sensibile, 
Charles Rojzman, animator și director al cabinetului Transformations 


de terapie socială, este martor în fiecare zi la acest lucru. 

Grupurile lui, care reunesc tineri, funcţionari la poștă, polițiști, portari, 
pot să-și exprime emoțiile, furia, să-și arate frica. Rezultatul 

pare miraculos pentru cei ce nu cunosc sufletul omenesc și nevoia 
lui de recunoaștere. Acești oameni pe care i-ai fi crezut sortiti să 

se urască încep să colaboreze spontan, de bunăvoie. 


14. A.N.V. (Alternativa non-violentă). 


Reprimarea emoţională 


Vecinii unui ucigaș sunt interogati în mod regulat, obținând de fiecare 
dată același răspuns : „Nu l-aș ff crezut în stare de așa ceva, era un 
băiat drăguţ, nu ridica niciodată tonul...Și-a pierdut controlul”. Nimeni 
n-a încercat vreodată să înțeleagă ce se întâmpla dincolo de 
zâmbetul lui, până când și-a urlat suferinţa printr-un act disperat — 
omuciderea. El a învăţat dintotdeauna să nu-și arate sau chiar să 
nu-și simtă emoțiile. Majoritatea oamenilor care ajung să treacă la 
fapte nu-și arată sentimentele. Nu mai știu să plângă, nu mai știu să- 
si încredințeze altuia îndoielile și fricile, adesea nici măcar nu știu să 
spună nu. într-o bună zi, zidurile pe care le-au construit pentru a-și 
ascunde frica sau furia se prăbușesc, iar sângele împroașcă o 
victimă probabil nevinovată. 


într-un mare spital de provincie, un nou-născut a fost găsit mort pe 
podea, lângă leagănul său. Tatăl lui l-a aruncat pe jos și l-a lovit cu 
piciorul. Născut cu o malformatie, abia fusese operat, încercăm să 
înțelegem această faptă împreună cu personalul de serviciu. Ce s-a 
întâmplat în mintea tatălui ? Să fie vorba despre o rană narcisiacă ? 
Despre incapacitatea de a-și asuma paternitatea unui copil 
malformat ? Infirmierele au observat că bărbatul avea sechele de 
poliomielită. A vrut să-și ucidă fiul pentru ca acesta să nu treacă prin 
același calvar ? în acest caz, de ce-1 lovise cu atâta violenţă ? Să fie 
un sentiment de nedreptate, de neputinţă în faţa lui Dumnezeu, a 


destinului... ? Suferinta era atât de insuportabilă încât și-a omorât 
propriul copil, cauza aparentă a nefericirii sale. Nimeni nu l-a ascultat 
pe acest tată ca să-i permită să-și exprime emoțiile prin cuvinte și 
lacrimi, nu prin lovituri. Nimeni nu l-a ajutat să identifice sursa 
propriei suferinţe. 


Persoanele violente se simt cel mai adesea surprinse de propriile 
comportamente. Deseori ele nu știu de ce au lovit. S-au simtit 
copleșite de o forță care le depășea. Se refugiază în 

spatele interpretărilor, al justificărilor, „El m-a provocat, m-a enervat, 
e un nimeni...” în realitate, rădăcinile violenţei trebuie căutate 

mai departe în istoria persoanei. 


Furii străvechi 


Frangoise se înfurie ușor pe fiica ei cea mare : „O cert pentru orice 
fleac, știu că nu e drept, dar mă enervează, nu mă pot abtine !” 


Pe de altă parte, cu cel mic e întotdeauna tandră șidrăgăs-toasă. 
Se justifică : Karine este dificilă, plânge ușor și e foarte ge- 


loasă pe fratele ei. E geloasă pe bună dreptate, fiindcă Françoise 
mărturisește că-i este greu să se ocupe de ea ! 


în copilărie, Frangoise a fost îngrijită, bine îmbrăcată. Dar între ea și 
părinţii ei nu exista nici un fel de afecţiune. Odată devenită adultă, 
putea fi afectuoasă cu fiul ei, dar nu și cu fiica. De ce această 
diferenţă ? Karine este fata cea mare, la fel ca ea. îi seamănă prea 
mult. E blondă, la fel ca ea, exigentă, la fel ca ea. Françoise îi refuză 
mângâierile și o loveşte. Se poartă cu ea așa cum s-au purtat părinții 
cu ea. Frangoise știe că a suferit de singurătate în copilărie, dar nu 
este supărată pe părinții ei. Pentru a supravieţui, Françoise a fost 
nevoită să-și refuleze conștiința lipsei. Or, dacă ea nu consideră 
nedreaptă această indiferenţă față de nevoile ei de afecţiune, dacă 
părinţii ei nu sunt răspunzători de lipsa de afectivitate, nu poate da 
vina decât pe ea însăși ; ea era rea. Toată furia pe care a trebuit s-o 


înghită când era mică se revarsă acum asupra propriei fiice. Este 
rândul lui Karine să fie ,rea”. 


Atitudinea distructivă se naște din refuzul de a identifica în sine 
adevărata cauză a frustrărilor. E mult mai ușor să pui pe umerii 
altcuiva întreaga responsabilitate. 


„Mai răbufnesc din când în când, mă defulez, și-apoi asta nu-i face 
rău, îl învaţă cum e viaţa”, spune Hervé, care își lovește fiul „ca să-i 
bage minţile în cap”. Defularea nu ne eliberează. Agresiunea nu 
reduce tensiunile. Ușurează... dar numai pe moment. Supapa „oalei 
sub presiune” lasă să scape niște vapori, dar focul arde în 
continuare sub vasul închis, aburii continuă să se acumuleze, iar în 
curând trebuie să deschidem din nou supapa... 


Nimeni nu este perfect ; e greu să fii alături de un copil, este o 
încercare, uneori ne exasperează... dar să nu banalizăm violenţa și 
nedreptatea, fiindcă s-ar putea să nu mai scăpăm de ele. A te defula 
pe altcineva este întotdeauna inutil și dăunător. Pe de altă parte, 
exprimarea suferinţei și furiei față de proprii părinţi îţi permite să te 
eliberezi de povara trecutului. Vom fi surprinși cât de toleranti vom 
deveni faţă de copiii noștri, pe de-o parte fiindcă nu mai avem nevoie 
să ne descărcăm de frustrările acumulate, pe de altă parte fiindcă 
avem ocazia să ne identificăm cu trăirile lor. 


îndelungata dependenţă a copilului 


Oricine vede un copil nou-născut este frapat de vulnerabilitatea lui. 
Total incapabil să-și satisfacă nevoile cele mai elementare, 

el depinde de bunăvoința adulţilor din jur. Fiinţa umană se 

naște imatură. Multă vreme nu se poate hrăni și nu poate merge 
singură. Această perioadă îndelungată de dependenţă ne 

poate marca întreaga viaţă. în mod firesc, ea trezește în sufletul 
părinţilor atenţie, compasiune și o atitudine ocrotitoare. Această pe- 


noadă de dependenţă îi permite (sau ar trebui să-i permită) copilului 
să înveţe că poate avea încredere. Părinţii sunt întotdeauna atenți și 
ocrotitori ? Uneori, suferinţele din propria lor copilărie îi împiedică. 


Daniele îmi mărturisește : „Medicul meu mi-a spus să o alăptez la 
trei ore, să nu-i dau mai des sub nici un motiv. în general, fetița mea 
începea să plângă după o oră și jumătate. O plimbam, îi cântam, dar 
aşteptam, cu ochii pe ceas. Mi-era frică să n-o omor dacă îi dădeam 
sânul mai devreme ; era oribil, dar cum aș ff putut să mă îndoiesc ? 
Era cel mai bun pediatru pe vremea aceea, cel mai renumit, era o 
autoritate...” Daniele aplica regula. Propria ei copilărie a condamnat- 
o să fie insensibilă la urletele propriului copil... Crescută de niște 
părinţi foarte autoritari, era așa de obișnuită cu supunerea, încât s-ar 
fi simţit vinovată dacă n-ar fi aplicat cu exactitate indicaţiile 
doctorului. Nimeni nu-i ascultase vreodată nevoile și sentimentele, 
nici măcar părinţii, fiindcă nici părinţii lor n-o făcuseră... E surdă 

la nevoile copilului ei, așa cum au fost și proprii ei părinţi la 

nevoile ei. Plânsetele bebelușului îi trezesc propria suferință. Trebuie 
să fugă de acest sentiment ca să nu devină conștientă de 

suferința din copilărie, trebuie să-și supună fiica acelorași chinuri. 


Am putea crede că nu-i așa de grav dacă un copil trebuie să aștepte 
suptul o oră și jumătate. Dar e dramatic. încă din primele ore, din 
primele zile de viaţă, sugarul integrează un sentiment de neputinţă 
care-i va marca de atunci înainte toate experienţele. 


Când suntem cu bebelușul în braţe, auzim deseori : ,Profitati cât se 
poate. Cänd sunt mici, vă aparţin. Când încep să meargă, s-a 
terminat.” Cu cei mai mari nu putem face tot ce vrem, ei au propriul 
lor caracter. Aceste reflecţii nu sunt lipsite de importanţă. Ele 
înseamnă că un copil este iubit ca o prelungire a părinţilor săi, nu 
pentru el însuși. 


Copiii sunt obligaţi să se supună, ei învaţă să-și reprime emoţiile, să- 
și treacă sub tăcere eul interior... până când ajung ei înșiși în poziția 


de a domina, fie la școală, fie ca „șef la o firmă. Dar niciodată nu vor 
avea atâta putere ca în relaţie cu proprii lor copii. 


Fantasma puterii absolute 


Câte filme, benzi desenate si desene animate nu s-au făcut pe 
această temă : un om vrea să preia puterea asupra lumii întregi si s- 
o distrugă. Cum se face că această fantasmă a puterii absolute este 
atât de răspândită ? Problema nu constă în câteva cazuri izolate sau 
în câţiva bolnavi ; aceste ficțiuni au milioane de spectatori. 


Fantasma puterii absolute este o încercare stângace și ucigătoare 
de a ne restabili identitatea lezată de teribila neputinţă trăită în 
copilărie. Pentru a dobândi iluzia puterii, fostul copil rănit poate să se 
identifice cu o persoană sau cu un grup care deţine puterea sau să 
devină violent. 


Furia este una dintre emoțiile cel mai greu de controlat fiindcă ne dă 
energie sau chiar o stare de exaltare. Ne simţim puternici. Faptul de 
a domina pe un altul ne produce un fel de plăcere. Odată ajunși într- 
o poziție de putere, e ușor să alunecăm pe panta violenţei. Mânia 
acumulată în copilărie are în sfârșit șansa să se exteriorizeze. 
Procesul trebuie să rămână inconștient. Cel violent nu vrea să vadă 
că furia vine din el. Dă vina pe copil (pe soţie, evreu, tibetan...) Se 
justifică punând pe seama victimelor propriile lui sentimente de 
rușine și răutate. Trebuie să-l „pedepsească' pe acest netrebnic, să-l 
dea afară pe acest străin, să curețe planeta de aceste ființe sub- 
umane. 


„Nu exagerăm deloc spunând că orice tiran, fără excepţie, preferă să 
vadă uciși și torturați mii și chiar milioane de bărbaţi și femei în loc 
să scoată la lumină maltratarea și umilirile suportate în propria 
copilărie : să-și simtă furia și neputinta în faţa propriilor părinţi, să-i 
pună la îndoială și să le condamne faptele.” (Alice Miller) 


Mustrările repetate adresate copiilor, certurile cu partenerul de viaţă 
reprezintă încercări de a ne răzbuna pe cele trăite în copilărie. 


Când agresorul este mai puternic, victima trebuie să se supună, 
înghiţindu-și furia. Abia atunci când se va găsi ea însăși în poziţia de 
a domina pe cineva va avea ocazia să-și elibereze furia fără riscuri. 
Persoana aleasă ca victimă a răzbunării poate avea trăsături 
comune cu obiectul resentimentului nostru, dar ne putem mulţumi cu 
orice ființă care dă dovadă de vulnerabilitate. Este de înțeles de ce 
violenţa are ca ţintă predilectă femeile — supuse din punct de 
vedere cultural, minoritățile — handicapate pe plan social și copiii — 
dependenți biologic. 


21 
O istorie a puterii 


Refuzul emoţiilor este legat de putere si de supunere. După cum 
subliniază Pierre Tap în La société pygmalion ?, „blestemul speciei 
noastre nu este excesul de agresivitate, ci un devotament fanatic.” 


Ascultarea 


Să ne amintim de cercetările lui Stanley Milgram'$ cu privire la 
ascultare. Micul anunţ din ziar se referă la un studiu despre memorie 
și învăţare. Realizatorul experimentului le spune voluntarilor că 
urmează să măsoare efectul pedepsei asupra învăţării. în urma unei 
trageri la sorti trucate, subiectul devine ,supraveghetor”. „Elevul” lui 
este așezat pe un scaun, cu un electrod fixat pe piept. 
Supraveghetorul citește perechi de cuvinte pe care elevul trebuie să 
le repete și să le asocieze corect. El este sfătuit să aplice descărcări 
electrice tot mai severe la fiecare greșeală comisă. Elevul este un 
complice, el nu primește bineînţeles nici un fel de șocuri, dar 
mimează durerea în mod convingător, lovește peretele care-1 
separă de supraveghetor, scoate tipete de durere și-l imploră să 


oprească experienţa atunci când supraveghetorul îl poate auzi. 
Există treizeci de manete dispuse în ordine crescătoare, prevăzute 
cu menţiuni ca : soc ușor, moderat, puternic, foarte puternic, intens, 
extrem de intens, atenţie : șoc periculos și, în fine, două manete cu 
inscripția XXX. Scopul acestei înscenări este acela de a descoperi 
când și cum subiectul va înceta să se mai supună autorităţii care îi 
ordonă să continue, în pofida imperativului moral care spune să nu 
faci rău unei ființe nevinovate, lipsite de apărare. După ce le descrie 
dispozitivul experimental, Milgram le cere unor psihiatri, studenți și 
adulţi din clasa mijlocie, de diverse profesii, să facă previziuni 
asupra comportamentului subiecţilor. Persoanele consultate prevăd 
că aproape toţi subiecții se vor împotrivi să aplice șocurile. Dar 


15. Soumission à l'autorité (Supunerea faţă de autoritate), Stanley 
MILGRAM, Calmann-Levy, 1974. 


realitatea este că, în cadrul primelor experienţe realizate la 
universitatea Yale, nici un participant nu refuză să se supună înainte 
de a ajunge la trei sute de volti — un soc deja important și dureros. 
Surprinși de rezultate, cercetătorii bănuiesc că subiecţii sunt 
impresionați de prestigiul universităţii. Prin urmare, decid să se mute 
la Bridgeport, unde laboratorul nu are un aer oficial. Stupoare ! Doar 
două persoane refuză cu totul să administreze șocurile. 


în urma confruntării tuturor experienţelor, șaizeci și cinci la sută 
dintre subiecţi au fost ascultători până la capăt. Cu alte cuvinte, au 
administrat unui elev șocuri periculoase doar pentru că un om cu 
cămașă albă le cerea acest lucru în numele științei ! Dar să nu-i 
ironizăm pe americani. Experienţa a fost repetată în Europa... iar 
europenii au obținut un strălucit procent de optzeci și cinci la sută ! 
Suntem dezgustător de supuși. 


Milgram nici nu-și închipuia că va obține asemenea rezultate. „Până 
unde poate să meargă această supunere ? în cadrul experimentului, 


am încercat de mai multe ori să stabilim o limită. Strigätele de durere 
ale victimei au fost introduse în derularea testelor : s-au dovedit 
insuficiente. Elevul s-a plâns că are probleme cu inima. Subiectii 
noștri au continuat să se supună ordinelor. Ne-a implorat să-l 
eliberăm și răspunsurile lui n-au mai apărut pe ecranul de 
semnalizare : în zadar. La început nu ne-am gândit să recurgem la 
proceduri atât de radicale pentru a provoca refuzul de a asculta și 
fiecare dintre ele a fost utilizată abia după eșecul flagrant al celei 
precedente. Ultima noastră încercare a fost varianta Contact, în 
cursul căreia subiectul trebuia să apese pe braţul elevului și să-l 
așeze cu forța pe placa electrificată. însă chiar primul participant a 
apăsat încheietura nefericitei victime imediat ce i s-a cerut și a 
continuat până la nivelul maxim. Un sfert dintre subiecții noștri s-au 
comportat similar în această variantă.” De-a dreptul incredibil ! 


Răspunzând la un chestionar trimis de Milgram la un an după 
participarea sa la această experienţă, un subiect a scris : „Ceea ce 
m-a îngrozit a fost constatarea că aveam o tendinţă atât de puternică 
spre ascultare și supunere totală față de o idee-fortä, în cazul de față 
interesul unei experienţe asupra memoriei, chiar și după ce mi-am 
dat seama că nu putea fi realizată decât cu prețul încălcării unei alte 
valori morale, adică interdicţia de a face să sufere un nevinovat fără 
apărare. După cum mi-a spus soţia mea : « Eşti un adevărat 
Eichmann ! » Sper ca de acum înainte să fiu în stare să rezolv 
conflictele de valori morale cu care mă voi confrunta." 


Ce se întâmplă mai exact în cursul acestor experiențe ? Oamenii 
profită de ele pentru a se elibera de impulsurile agresive ? Nu, la un 
moment dat Milgram le-a permis particip an tilor să administreze 
socurile de intensitatea dorită ; atunci toți s-au 


limitat la descărcările cele mai slabe. Nici unul dintre subiecţi nu era 
deosebit de agresiv sau violent, multi dintre ei spuneau că n-ar fi 
omorât o muscă, unii erau implicaţi în asociaţii umanitare. Mulţi 
participanţi erau încordați în timpul experienţei si își exprimau 
dezgustul faţă de suferința pricinuită... dar continuau, socotindu-se 


„constrânși” de o voinţă superioară. Stanley Milgram conchide : 
„Marea majoritate a oamenilor fac ceea ce li se spune, fără să ţină 
seama de natura actului impus si fără a se lăsa frânati de propria 
conștiință atunci când ordinul pare să provină de la o autoritate 
legitimă.” 


Această capacitate de a ne lepăda de umanitatea noastră pentru a 
comite cele mai rele abuzuri este îngrijorătoare. Ea se află la 
originea atrocităților comise în timpul războaielor. Este una dintre 
cauzele colaborării cu nazismul. De curând a fost difuzată o serie de 
documentare despre holocaust. îi auzim pe gardieni, pe 
supraveghetori, pe „simplii executanți'... Pe un ton neutru, aceștia 
descriu ,munca” ce le era rezervată. „Apăsam pe această manetă. 
Atunci gazul venea prin aceste tuburi pe care le vedeţi aici. Printr-o 
ferestruică vedeam ce se întâmplă înăuntru, oamenii mureau. 
Auzeam strigăte, apoi un horcäit.” Nu se vede nici o emoție. Unii au 
spus că era oribil... dar au continuat. Hitler a folosit pe scară largă 
această capacitate de supunere, i-a fost suficient un număr mic de 
persoane pentru a extermina milioane de oameni. Holocaustul a 
pornit de la nebunia unui om. Unii i s-au alăturat cu ușurință fiindcă 
beneficiau de ocazia unei răzbunări inconștiente, sadismul lor găsea 
un cadru pentru a se exprima. Dar ar fi un abuz să socotim că ei 
poartă întreaga responsabilitate. Realitatea este că toate aceste 
atrocități n-ar fi putut avea loc fără supunerea miilor de nemti si 
francezi. Supunerea este forța societăţilor ierarhice. Ea se obține 
dresându-i pe copii de la vârsta cea mai fragedă, cu preţul înăbușirii 
emoțiilor primordiale. 


Printre provocările cu care se confruntă educaţia de astăzi se 
numără și aceea de a-i învăţa pe copii respectul față de ceilalţi și nu 
supunerea, empatia și nu ascultarea. Eliberarea de violenţă impune 
o revoluţie importantă a mentalităților. 


Civilizatie ? 


Pentru Sigmund Freud, părintele psihanalizei, „războiul însoțește 
civilizația în mod inevitabil ; agresivitatea naturală a omului este într- 
atât de frustrată și refulată încât, periodic, măsurile paleative nu mai 
reușesc să se opună presiunii interioare și apare o etapă a 
dezläntuirii generale.” Această viziune pesimistă asupra omului 
prezintă războiul ca pe o consecinţă inevitabilă a progresului. Freud 
asociază violenţa cu efortul de civilizare. Oare e 


corect ? Să ne gândim la Evul Mediu. Istorisirile ne arată că, de 
îndată ce erau în măsură s-o facă, adică în poziţia de a avea putere 
asupra unui semen de-al lor, imensa majoritate a oamenilor se 
dedau cu ușurință torturii, violului, crimei. Sadismul era foarte 
răspândit. Fiindcă oamenii erau civilizati ? Sau din cauza oprimării și 
a suferinței ? Dacă demonstraţia este corectă, izbucnirile violente 
sunt consecinţa refulării sentimentelor. Trebuie să deducem de aici 
că violenţa și războiul sunt inevitabile ? N-am putea concepe o 
civilizaţie care respectă nevoile umane ? O societate în care 
agresivitatea este gestionată în loc să fie refulată ? 


Cuvântul civilizație are ca sinonime : progres, evoluţie, avansare, 
rafinare, lumină. O civilizație demnă de acest nume n-ar trebui să 
dea naștere civismului, adică respectului față de celălalt si de 
comunitate ? 


Copilul imită comportamentul părinţilor săi. El învaţă în mod natural, 
respectul și chiar politetea dacă părinții îl respectă și îi vorbesc 
politicos. Dacă respectul devine o datorie, înseamnă că este obținut 
prin ameninţări. Frica nu înseamnă respect ; educaţia bazată pe frică 
și datorie, „trebuie să-ţi respecţi părinţii... să respecţi legile...” nu 
conduce la civism, ci la o curtoazie servilă, care dispare de îndată ce 
gardianul adoarme. Lipsa dramatică de simţ civic a parizienilor a ieșit 
la iveală în ajunul amnistiei prezidenţiale de la alegerile din 1995. 
Imediat ce sancţiunile au fost ridicate, staționarea a devenit total 


anarhică. Fiecare pentru el. Ambulante blocate, camioane ale 
pompierilor incapabile să ajungă la imobilele în flăcări, oameni morți 
fiindcă unii au găsit de cuviință să-și parcheze mașinile în locuri 
unde de obicei parcarea era interzisă. Oare suntem civilizati ? în 
orice caz, s-a dovedit, dacă mai era nevoie, că frica de sancţiuni 

ne ţine în frâu, dar nu ne educă. 


O serie de studii efectuate la creșe au arătat, fără umbră de îndoială, 
că bebeluşii sunt în mod fundamental sensibili unii față de alţii. în 
condiţii prielnice de calm, confort și siguranţă, sunt dispuși să 
coopereze și să se ajute unii pe alţii. Când niște adulţi puţin prea 
insistenti încearcă să-i „ajute' să interacţioneze sau le cer să-și 
împrumute jucăriile, situaţia degenerează. în acest sens, Freud avea 
dreptate ; încercările de „civilizare” conduc în mod sistematic la 
conflicte. Copiii se agresează, își iau unii altora obiectele... Poate 
pentru că stăruința adulţilor le provoacă nesiguranţă și astfel refuză 
să facă sub constrângere ceea ce ar fi făcut în mod spontan. Cei 
mari uită uneori că libertatea este cel mai preţios lucru pentru orice 
om, chiar și foarte tânăr. 


Mi-a plăcut răspunsul lui Gandhi la întrebarea unui ziarist : „Ce 
credeţi despre civilizaţia occidentală ?” 


— Ar fi o idee bună.” 


Nu putem visa, asemenea lui Martin Luther King, la o lume într- 
adevăr civilizată, umană și solidară ? Totuși, este un vis realist. Este 
suficient să învăţăm să ne controlăm impulsurile și să le găsim 
moduri de exprimare „biofile” în loc să le reprimăm. 


Ura nu se vindecă prin porunca „lubiţi-vă unii pe alţii, ci prin 
exprimarea furiei. 


O furie sănătoasă 

Afirmarea identităţii — apărarea integrităţii 


Daphne a fost fericită în dragoste timp de doi ani. Dintr-o dată, iubitul 
ei o anunţă brutal că o părăsește : „Te iubesc, înțe-lege-mă, dar nu 
sunt în stare să trăiesc alături de tine, într-o zi sau alta o să doresc o 
altă femeie, nu vreau să-ţi fac rău, prefer să te părăsesc acum.” 


înțelege. Suferă. îşi pune o mie și una de întrebări despre 
responsabilitatea ei. Se îndoiește de ea însăși, de capacitatea ei de 
a iubi si de a li iubită. Se simtă umilită și vinovată. Precizează : „Mă 
simt distrusă, dar nu sunt supărată pe el.” 


Această ultimă frază îmi arată calea : „Uite în ce stare ești ! E normal 
să te doară când te părăsește bărbatul iubit, dar dacă tu te simți 
„distrusă”, ceva nu-i în regulă aici. Totul mergea bine între voi, nu ti 
se pare nedrept că el rupe relația atât de brutal și din motive atât de 
bizare ? 


— Ba da, dar... 

— N-ai simţit că ti se pregătește ceva ? 
— De două luni se schimbase. 

— Ai vorbit cu el despre asta ? 


— Nu. N-am îndrăznit, mi-am spus că mi se pare mie. Acum îmi 
aduc aminte de asta, de detalii. 


— Ascultă ce simți. 


— Da, sunt furioasă, explicaţia lui nu ţine, apoi mă anunţă așa, dintr- 
o dată, fără să-mi ceară sfatul. Totuși, într-o relație suntem doi ! îmi 
spune că vrea să mă părăsească pentru binele meu. Gândește în 
locul meu, eu nici nu exist. 


— Poţi să-i vorbesti despre furia ta ? 
— N-are nici un rost. 


— Ba da, bineînţeles, ca să-ţi afirmi identitatea, limitele, să nu te 
simţi distrusă de neputinţă. Vorbește-i despre furia ta, asta înseamnă 
să exiști în relaţia voastră." 


Simtindu-se încurajată după ședință, Daphne a vorbit cu Marc. în 
fața hotărârii ei, până la urmă a recunoscut că iubea o altă femeie. O 
cunoscuse cu trei luni în urmă și trăia cu ea de o săptămână ! 
Daphne a suferit, firește, dar această discuţie i-a permis în sfârşit să 
exprime sentimentele confuze din sufletul ei. 


In loc să se chinuie întrebându-se cu ce greșise, a descoperit 
adevăratele motive pentru care prietenul ei dezertase. Marc nu era 
doar un seducător înrăit, ceea ce îi spusese deja, ci o mintise și o 
manipulase. Daphne nu mai avea nimic în comun cu acest bărbat. 


Firește, mai rămâne faptul că se lăsase abuzată. Ca să fie sigură că 
nu va mai trece prin același lucru cu un alt bărbat, Daphne a trebuit 
să se analizeze. în general, îi este greu să-și găsească poziţia în 
raport cu iubiții ei. Prietenii îi apreciază toleranța, dar în dragoste e 
riscant dacă toleranța nu e însoțită de respectul de sine. Daphne știe 
să se afirme în profesia ei, dar nu și în faţa unui bărbat. O voce din 
interiorul ei, venită din singurătatea copilăriei, continuă să-i 
șoptească : „Nu ești interesantă, nu meriti să fii iubită.” Atunci își 
stăpânește frustrările, iartă, poate chiar își asumă dificultatea 
bărbaților de a iubi și de a-și arăta sentimentele... Faptul că astăzi și- 
a exprimat furia în faţa lui Marc este un prim pas către a se centra pe 
sine în loc să fie atentă doar la nevoile și dorinţele celuilalt. 


Vorbele nerostite 


Evitarea sistematică a conflictelor conduce la depersonalizare, 
rareori în mod conștient. O femeie poate merge până într-acolo încât 


să se simtă „în armonie perfectă” cu partenerul ei, deși în sufletul ei 
e foarte furioasă pe el. Uneori e neliniștită, se simte deprimată, are 
dureri de spate sau probleme digestive, dar nu-i trece prin cap să 
asocieze aceste tulburări cu sacrificiile pe care le face pentru a-1 
proteja pe celălalt sau a menţine pacea. Multe femei au constatat că 
angoasa sau durerile pe care le credeau cronice au dispărut după 
divorț sau după ședințele de psihoterapie. Orice asemenea simptom 
se înscrie într-o dinamică relațională. Să ne exprimăm furia 
înseamnă să spunem care sunt consecințele comportamentului său 
asupra emoţiilor noastre. în nici un caz nu e vorba despre un afront, 
despre o luptă. De prea multe ori confundăm conflictele cu certurile. 
Conflictul este o confruntare între două universuri, pe când cearta 
este încercarea de a prelua puterea asupra celuilalt. Scopul 

rămâne armonia, care impune adaptarea reciprocă între două 
persoane întregi ; ea nu se naște din fuziunea lor. într-o relaţie apar 
în mod inevitabil frictiuni dacă protagoniștii vor să participe la ea ca 
fiinţe complete. Cum poţi să te afirmi, să-ţi exprimi furia fără să te 
certi ? 


Este esenţial să spuneţi cât mai repede ce aveţi de spus. Limitele 
trebuie precizate încă de la începutul unei relații. Prăpastia între cei 
doi se cască rapid. Cuvintele nerostite creează o distanţă care 
devine tot mai greu de trecut. Nu vă spuneți po- 


vești, nu încercaţi să-l protejaţi pe celălalt, nu vă fie frică să-l plictisiti 
cu întrebările dvs. Dacă îl plictisesc, înseamnă că e ceva putred la 
mijloc ! 


„Soţia mea e geloasă, mă enervează, mă asaltează cu întrebări, mă 
bănuiește că mă întâlnesc cu secretara, degeaba i-am spus că nu-i 
nimic între noi, ea continuă, e de-a dreptul obsedată”, îmi 
mărturisește Paul. 


— N-are nici un motiv să fie geloasă ?” Știu că Paul are o amantă de 
un an... Ce-i drept, nu e secretara ! 


„Nu, i se pare, vede răul acolo unde nu este.” 


Paul nu suportă să fie bănuit. îi jură soţiei sale că nu o înșeală cu 
secretara... Considerându-și soția bolnavă, evită să privească 
adevărul în faţă. Din păcate, soţia îl crede, se învinoväteste și îi cere 
iertare pentru gelozia ei exagerată ! 


Dacă bänuiti ceva, aveţi încredere în dvs. ! în general ne putem baza 
pe senzațiile noastre, adesea sunt corecte. Pe de altă parte, în lipsa 
informaţiilor care ne permit să le descifrăm, e posibil ca interpretările 
noastre să fie greșite. lată de ce acuzaţiile riscă să dea greș. E mai 
bine să vă exprimati nevoile, să spuneţi ce simtiti, să dati glas furiei 
pentru a înțelege și a cunoaște adevărul. 


Frustrările, indispozitiile, nevoile de care nu suntem conștienți ne 
schimbă relaţia cu realitatea. De pildă, o experienţă a arătat că 
profesorii corectează mai sever lucrările de control atunci când în 
încăpere e prea cald. Ei nu-și dau seama că temperatura ridicată îi 
deranjează. Vorbele nerostite nu afectează doar relația de cuplu, ci 
întreaga viață afectivă, profesională și socială. 


De asemenea, sunt șanse bune ca tot copiii să suporte consecinţele. 
E suficientă o farfurie răsturnată sau dezordinea din cameră pentru 
ca părintele să izbucnească. Nu-i întotdeauna ușor să-ţi exprimi furia 
în fața soţiei sau a soțului, dar să-ți descarci nervii pe copii îi 
afectează pe termen lung. Riscă să le inducă un sentiment nedefinit 
(fiindcă ei nu sunt vinovaţi de nimic) de culpabilitate, care mai târziu 
îi va împiedica să se afirme. E mai bine să le oferiţi un model pozitiv 
de rezolvare a conflictului, arătându-le cum decurge un dialog între 
soți. Si cu toate că o bătaie „defulează” sau eliberează într-o 
oarecare măsură tensiunile, ea este dăunătoare nu doar pentru 
copil, ci și pentru părintele care o administrează, fiindcă îi permite să 
nege adevărata cauză a furiei sale. 


Dorinţă și plăcere 


Nu poţi să-l dorești pe celălalt decât atunci când sunteţi doi. Când 
fiecare încearcă să devină ceea ce-și închipuie că așteaptă 


celălalt de la el, când conflictele sunt evitate în mod sistematic, 
individul nu mai există și dorința moare. Poate nu e o 

întâmplare faptul că multe cupluri se împacă în pat după o ceartă. 
Oare lipsa dorinţei care se instalează treptat într-un cuplu poate 

fî legată de furia neexprimată ? Da, din experienţa mea de 
terapeut pot spune că deseori așa stau lucrurile. Dar sentimentele 
de ranchiună nu mai sunt conștiente, fiind refulate. 


Vă schimbaţi pentru celălalt ? Vă alegeţi hainele în funcţie de el (ea) 
? Nu mergeţi decât la filme care îi plac lui (ei) ? Nu mai gätiti decât 
ce-i place lui (ei) ? Aţi devenit o prelungire a lui (ei). Cum să simţi 
dorinţa când el (ea) a devenit o parte din dvs. ? Cu atât mai mult cu 
cât, conformându-vă astfel, negati o parte din personalitatea dvs. și 
acumulati resentimente în mod inconștient ; astfel ia naștere o 
distanță care nu e deloc propice apropierilor amoroase. într-un cuplu 
care se iubește, o anumită doză de modelare e inevitabilă. Pe de o 
parte vrem să-i facem plăcere celuilalt, pe de altă parte, printr-un 
proces asupra căruia vom reveni, sincronizarea (vezi capitolul 
„Empatia și rezolvarea conflictelor”) încurcă şi mai tare lucrurile. într- 
adevăr două persoane care trăiesc împreună au tendinţa să se pună 
la unison, să-și unifice ritmurile. Nu-i așa de simplu să-ţi afirmi 
dorinţele, să păstrezi diferenţele de gust, să rămâi tu însuţi într-o 
relaţie. E nevoie de o atenţie deosebită și de ajustări regulate. 

Cum gestionăm frustrarea 


Admirati în vitrină un obiect care vă depășește bugetul ; vreţi să vă 
lăsaţi de fumat ; urmaţi o cură de slăbire ; femeia visurilor dvs, vă 
respinge ; bărbatul vieţii dvs, este însurat ; postul la care râvniti este 
atribuit altcuiva... Cum gestionati frustrarea ? 


Privarea, neîndeplinirea dorințelor, așteptările neîmplinite provoacă 
furie. Aceasta urmărește să restabilească unitatea ameninţată de 
perspectiva lipsei. Copilul se înfurie pe părintele care îl privează de 
ceva. El proiectează asupra adultului suferinţa lipsei. Dacă acesta 
din urmă știe să-i înțeleagă emoțiile, să fie alături de el, să-i ofere 
siguranţă și afecțiune, copilul își reconstituie identitatea, acceptă 
treptat să facă față sentimentelor agresive. Poate să-și tolereze 
negativitatea fără să se simtă „rău'. Pe de altă parte, dacă părintele 
se supără, îl înspăimântă pe copilul care rămâne dezarmat în faţa 
frustrărilor. Copilul integrează sentimentul că este rău, împreună cu 
frica de a nu fi distrus de propria agresivitate. Devenit adult, el nu va 
şti să-și controleze ura și furia, îi va fi greu să înfrunte frustrarea și 
se va proteja de ea prin toate mijloacele. în cartea ei L Amour et la 
Haine (Dragostea și ura), Melanie Klein descrie foarte bine acest 
proces prin care ne protejăm de agresivitatea faţă de noi înșine, 
evitând cu dispreţ lucrul la care jinduim. Așa se face că ajungem să 
desconsiderăm fiinţele pe care le dorim, dar care ne sunt 
inaccesibile. Atenţie, asta nu înseamnă neapărat că sunteţi 
îndrăgostit fără să ştiţi de toţi cei pe care-i urâţi ! „A pretinde că nu-i 
putem urî decât pe cei pe care-i iubim înseamnă a transforma 
sâmburele de adevăr din această afirmaţie într-o simplă absurditate 
(Erich Fromm, La passion de detruire— Pasiunea de a distruge, p. 
46). 


Lupta interioară pentru stăpânirea dorinţei este dealtfel mai dificilă 
decât evitarea tentatiei. Ea ne cere să ne înfruntăm agresivitatea 
fără să fim distruși de ea. Evitarea tentatiei este o opţiune (din ce în 
ce mai greu de pus în practică în societatea de consum, plină de 
reclame agresive). Fuga de tentatie, denigrarea obiectului dorit arată 
că încă nu știm prea bine să gestionăm frustrarea, fiindcă obiectul 
este dorit în continuare... Și atunci cädem din nou pradă ispitei. Unul 
dintre motivele pentru care dăm greș cu dietele și alte încercări de 
stopare a dependentelor este că nu ţinem cont de emoţiile implicate. 
Decidem cu capul, 


dar dacă nu ne ascultăm inima, stomacul va prelua controlul. 
Adevăratul control al frustrării înseamnă să privim obiectul dorinţei și 
să traversăm în mod conștient toate emoţiile care apar, fără să ne 
atasäm de ele, fără să ne lăsăm controlati de ele, privindu-le pur și 
simplu, acceptându-le așa cum sunt. 

Exprimarea pozitivă a furiei 


Furia este o emoție apărută ca urmare a unei jigniri, a unei lipse, a 
unei frustrări. Ea reprezintă afirmarea eului. Rolul ei este acela de a 
ne păstra integritatea fizică și psihică. O furie sănătoasă nu 
presupune să-i judecäm pe alţii. Ea se exprimă pornind de la noi, 
folosind mai degrabă pronumele „eu' în locul acuzatiei „tu ești...” 


Când tu... (enuntati cu precizie comportamentul) eu... (spuneţi ce 
simtiti) 


fiindcă... (impärtäsiti-và așteptările, nevoile, motivele emotiei) 


si îţi cer să... (care este nevoia dvs. din prezent ?) pentru ca să... 
(oferiţi o motivaţie). 


De exemplu : 

Când îmi spuneti ,bäiete”, mă simt prost 

fiindcă simt nevoia să știu că mă respectaţi, sunteţi șeful 
meu 

și prefer să-mi spuneţi pe nume. 


Astfel mi-ar face mai multă plăcere să lucrez cu dvs. 


Sau cum a procedat Milena, care la 28 de ani s-a confruntat în scris 
(cu succes !) cu un tată care o violase de la doisprezece până la 
șaptesprezece ani : 


Când ai abuzat de mine de la doisprezece până la șaptesprezece 
ani 


m-am simțit rănită, trădată, distrusă. Sunt cu atât mai furioasă cu cât 
erai tatăl meu. 


M-aș fi așteptat de la tine să-mi respecţi trupul și sufletul și să mă 
protejezi, așa cum face un tată cu copiii lui. 


îți cer să-mi recunosti suferinţa și să înţelegi căt m-au afectat faptele 
tale ca femeie. 


îţi cer să te scuzi pentru ceea ce ai făcut si să vorbim despre ce ai 
putea face sau ce ai putea să-mi dai în schimb. 


Fiindcă astfel există șanse să putem comunica din nou. 


1. Aveti grijă să nu emite ti judecăţi : 


Specificati cât mai precis comportamentul celuilalt, evitati exprimările 
de genul „tu ești... :”, definițiile care îl închid pe celălalt într-o schemă 
si generalizările : „mereu faci așa”. 


„M-am simţit respinsă” nu este un sentiment, ci o judecată. V-aţi 
simțit tristă ? Furioasă ? V-a fost ruşine ? 


„M-am simţit agresatàä” este o judecată. 


Judecata este interzisă fiindcă trezește vinovăţie, furie și alte 
complicaţii emoţionale nedorite. 


2. Nu confundați sentimentele cu gândurile. 


„Am simţit că nu te interesezi de mine” nu este expresia unui 
sentiment. De fiecare dată când sunteţi tentat să spuneți că după am 
simţit, enuntati un gând și nu o emoție. 


3.  Specificaţi nevoile si așteptările dvs., nu acuzaţi, ci vorbiti 
despre dvs., despre speranţele dvs., despre ceea ce-ati fi dorit. 


4. Alegeţi un moment potrivit. intrebati-1 pe celălalt dacă este 
dispus să vă asculte (sau, dacă e prea dificil, faceţi ca Milena, 
scrieți). 


5.  Afirmaţi-vă nevoia rămânând ancorat în dvs. înșivă, nu deviati, 
aveţi grijă să nu încercaţi să-l protejaţi pe celălalt. 


6.  Verificaţi-vă fraza : ati specificat suficient de precis 
comportamentul care v-a deranjat ? Sentimentul dvs. este 
exprimat cu claritate ? Sau ati încercat să-l atenuati ori să-l 
transformați ca să fie mai acceptabil ? Emiteti o judecată ? Nevoia, 
cererea dumneavoastră este explicită ? 


7. Repetati fraza de maximum trei ori. Dacă celălalt tot 

nu reacţionează, schimbaţi strategia. Probabil nu vă poate 

auzi fiindcă se simte si el prost sau îi este greu să se confrunte 
cu niște emoții mult prea intense. Dacă ţineţi la relaţia dintre 

voi, ascultati-1 cu ajutorul instrumentelor pe care le veţi descoperi 
în capitolul ,Empatia”. 


Mesajele acestea care încep cu ,eu” sunt dificile fiindcă ne obligă să 
ne asumäm responsabilitatea pentru nevoile și sentimentele noastre. 
Fiind non-manpulatorii, ele nu pot exprima decât furii îndreptăţite, 
bazate pe exprimarea unei trăiri și nu pe o acuzaţie. Ele ne invită să 
renuntäm la jocurile de putere. 


8. Nu vă puneţi în gând să-l schimbaţi pe celălalt. N-aveti nici o 
putere asupra modului în care alege să-și conducă 

viața. Comportamentul lui îl privește... atâta vreme cât nu vă 
încalcă drepturile sau nevoile. Celebra frază „nu-i putem schimba 


pe ceilalţi” este interpretată mult prea adesea ca „nu le putem 
cere nimic”. E fals. Nu-i putem schimba pe ceilalți ca persoane, 
dar dacă știm să-i respectăm în fiinţa lor, deseori vor fi dispuși să- 
și schimbe comportamentul pentru binele relaţiei. 


Retinerea nu înseamnă întotdeauna reprimare 


Stagiul a început cu întârziere. Formatorul este lent, Gisele se 
plictisește. Evident, tipul e un pedagog prost, Gisele 

subliniază greșelile pe care le face și-i atrage atenţia asupra 
incoerentelor discursului său. Este furioasă și o spune. însă rămâne 
la curs, sperând că o să fie mai bine. în pauză, tot grupul vine la ea 
să-i mulțumească, a vorbit în numele lor, a spus ceea ce 

gândea toată lumea, dar nu îndrăznea să exprime. Se simte 
susținută. Cu toate acestea, imediat ce intră din nou în sală, nimeni 
nu mai spune nimic. Această formaţie le-a fost impusă de 
conducere. Gisele, responsabilă de sine însăși, știe că poate să 
aleagă : fie pleacă de la curs, fie rămâne și tace. Cântărește 
argumentele pro și contra, conștientă de miză, și decide să rămână. 
Și-a respectat sentimentele, își asumă responsabilitatea propriului 
comportament. în acord cu ea însăși, înfruntă situaţia cu hotărâre și 
își reţine furia. A spus ce avea de spus. De-a lungul zilei, a știut 

să reziste la provocările profesorului, puţin descumpănit de 
schimbarea ei de atitudine. Spre stupefactia colegilor ei, n-a mai 
reacționat, rămânând calmă și surâzătoare, acceptând situația. 
începând din momentul în care s-a hotărât să rămână, știe că 

este responsabilă pentru faptul de a fi acolo, nu mai poate să-l 
acuze pe profesor, să-i pună în cârcă nemulţumirea ei. Ca să-i fie 
mai ușor și să se apere de intepäturile lui, începe să-i trimită 
mental „baloane de dragoste”. Pe de altă parte, când completează 
fișa de evaluare, la întrebarea : vreţi să continuaţi acest curs ? ea 
răspunde NU. Spre marea ei uluire, toți ceilalți au scris DA, deși 

au asigurat-o pe Gisele că formatorul li se părea incompetent ! 


Dar cum este protejat de director... Gisèle a dat dovadă de o 
bună stăpânire a propriilor impulsuri. Nu și-a refulat furia, ci a 
gestionat-o și a retinut-o. Ştie să se respecte și-i respectă pe ceilalți. 


De la ranchiună la iertare 


Ranchiuna este o acumulare de emoţii neexprimate. Pentru a ne 
elibera, nu avem prea multe soluţii : trebuie să ne exprimăm, 

să vorbim. Resentimentul este o toxină care îl otrăvește mai mult 

pe cel care-1 trăiește decât pe acela care l-a ofensat. în mod 
paradoxal, resentimentele îl scutesc pe adversar de furia dvs. Pentru 
a păstra amintirea jignirii, trebuie să suferiti în continuare ! lar pentru 
a întreţine ranchiuna, e nevoie de energie, atât psihică (ce de 
tensiuni !) cât si fizică. N-ar fi mai util să vă vedeţi de viaţa dvs., să 
iubiţi sau să creaţi ? 


Ce anume ne face să păstrăm ranchiuna atâta vreme ? Ea este un 
mijloc de apărare. Dorinţa de răzbunare și resentimentul 


ne împiedică să simţim durerea. „Nu pot să rămân așa cu suferința 
mea, trebuie să-l fac să plătească ! Prin urmare, este vorba despre 
un racket. 


Benedicte nu reușește să se despartă de Kevin. Se teme să înfrunte 
singurătatea. Este supărată fiindcă el continuă să fie îndrăgostit de 
ea, fiindcă nu reușește să-l părăsească, fiindcă este dependent de 
ea... îl face să plătească. îl umilește în faţa prietenilor lui, îl 
ironizează, îi trage o palmă când iau masa la restaurant. îl face să 
plătească și în sens propriu, făcând risipă de electricitate — fiindcă 
el se ocupă de facturi. își face cadou haine de lux, sparge „fără să 
vrea” pahare si vase. Este conștientă de situație, dar nu reușește să 
se oprească. „O să-l coste scump.” Pe Kevin îl miră putin suma de 
pe factură, fără să-și dea seama ce se întâmplă. Dar se face că nu 
vede, nu îndrăznește să vorbească deschis, de teamă ca ea să nu-1 
părăsească... Este complice, preferă să accepte ranchiuna decât să 


recunoască problema si să se confrunte cu un obstacol de 
nedepășit. 


Ceea ce înseamnă că, pentru a ne elibera cu adevărat, mai întâi 
trebuie să recunoaștem suferința în realitatea ei și să traversăm 
emoțiile care o însoțesc. lertarea vine ca o încununare a efortului 
interior de conștientizare a faptelor, responsabilitätilor și träirilor. 


Pentru a trăi liber, trebuie să ne detasäm de ranchiună, dar iertarea 
acordată prea rapid poate fi o încercare de a ne eschiva. De pildă, 
când aud : „l-am iertat pe părinţi, nu sunt supărată pe ei, mă 
îndoiesc că i-a iertat cu adevărat. Mai ales dacă persoana în cauză 
continuă să fie deprimată, să se teamă de autoritate sau să esueze 
în relaţiile sale. Acest gen de iertare constituie o fugă de adevăr, o 
modalitate de a ne sustrage din calea sentimentelor agresive. Mult 
mai bine mi se pare : „Am vorbit cu părinţii despre frustrările mele, 
despre suferințele mele din copilărie. M-au ascultat, au vorbit. Mi-au 
vorbit despre ei. Mi-a trecut furia.” E posibil și se întâmplă mai des 
decât am putea crede. 


Exprimarea sentimentelor restabilește comunicarea. 


Nu există iertare adevărată fără dreptate. Drumul către iertare trece 
prin exprimarea suferinţei și a furiei. 


Etapele iertării 


1.  Exprimaţi-vă sentimentele. Spuneti-i celui care v-a agresat cât 
ati suferit din cauza comportamentului său. Puteţi să-i împărtășiți 
„fantasmele paranoice”, adică motivele pe care vi le imaginati (de 
pildă : „Cred că ai făcut asta pentru că nu mă iubesti”). 


2. Dati-i cuvântul celuilalt, verificaţi-vă intuitiile și concluziile. 
Comportamentul lui vă viza pe dvs. ? 


3. Faceti astfel încât celălalt să vă recunoască sentimentul. Ca să 
puteţi ierta, este important sau chiar necesar ca el să recunoască 
realitatea durerii dvs. 


4.  Cereti-i să îndrepte situația. 
Primiti furia celorlalți 


Ascultati ! Ascultati nevoia celuilalt fără a încerca să-l liniștiți. Simplul 
fapt de a se simţi acceptat în emoția lui îl va calma mult mai bine 
decât orice vorbe pe care le-aţi putea rosti — care, interpretate ca un 
refuz de a-i auzi furia, ar putea chiar s-o amplifice. 


Acceptati emoția, reformulati-o așa cum o percepeti dvs. încercați 
să-i fiţi alături în ceea ce simte. Sprijiniti-1 în exprimarea furiei, 
încurajându-1 : „E într-adevăr nedrept”, „înțeleg că sunteţi furios..." 


Dacă purtarea dvs. constituie obiectul furiei, nu vă justificati. începeţi 
prin a accepta emoția celuilalt. Poate că ea nu vă privește și atunci 
ar fi inutil să vă pierdeţi în discuţii sterile. 


Dacă sunteți într-adevăr vinovat, situaţia e diferită. Aţi făcut o 
greșeală ? Recunoasteti-o. Persoana s-a simţit lezată ? Manifestati 
compasiune. Recunoasteti că suferinţa ei este importantă. Cereţi-vă 
scuze. Propuneti-i să îndreptaţi greșeala. 


„Furia este un instrument formidabil al creșterii și dezvoltării”, ne 
reamintește Harriet Goldhor Lerner în Le pouvoir createur de la 
colere (Puterea creativă a furiei). 


Pentru a nu devia de la o furie sănătoasă, rămâneţi în contact cu 


dvs. înșivă și continuaţi să vă puneţi aceste întrebări : Cine sunt eu ? 
Ce vreau ? Care este nevoia mea ? 


lubirea, bucuria 


25 
Mereu iubirea... 


Dintr-o dată, restul lumii dispare ; sunt singuri în cantina aglomerată 
si zgomotoasă. Nu-1 mai vede decât pe el, de parcă luminile s-ar fî 
stins, lăsând la iveală numai chipul lui. Nu mai aude decât vocea lui, 
de parcă zgomotele din jur ar fi făcut loc liniștii, de parcă toţi cei din 
jurul lor ar ff tăcut. O clipă magică ; ochii lor își spun milioane de 
lucruri. Buzele lor continuă să schimbe banalitäti ; nu se cunosc 
decât de câteva minute, doar întâmplarea a făcut să fie așezați la 
aceeași masă. însă inimile lor se recunosc. „Asta înseamnă dragoste 
la prima vedere ! își spune ea. Ca în romane.” Timp de o săptămână 
nu s-au despărțit deloc. Ca și cum ar fi fost legaţi unul de altul printr- 
un fir invizibil, erau atrași unul de celălalt, magne tizați... în 

pauzele dintre cursuri se întâlneau în chip miraculos. între ei, totul 
era limpede ca lumina zilei, amândoi simțeau același lucru... 


E „la prima vedere”, dar este dragoste ? în unele cazuri, urmează o 
dragoste profundă și o dragoste durabilă, alteori nu e decât o 
aventură de o zi. 


Mitul dragostei la prima vedere 


Impresia că ne cunoaştem dintotdeauna este foarte tulburătoare. 
Pentru a o explica, unii vorbesc despre reîncarnare. De fapt, creierul 
nostru pare să citească inconştientul celuilalt. El detectează o 
problematică pe care o știm, complementară propriilor noastre 
probleme, care ne va permite să retrăim anumite aspecte ale vieţii 
noastre. Așadar, e vorba mai curând de două suferinţe decât de 
două suflete care se cheamă unul pe celălalt. 


De ce am alege pe cineva care ne va redeschide rănile ? Pentru a 
se cicatriza corect, o rană trebuie curățată în profunzime. Am uitat 
rana, dar frustrarea este încă acolo, înfiptă în carnea noastră. 


Mergem dintr-o relație eșuată în alta, alegând mereu același tip de 
persoană (indisponibilă, rece, prefăcută...), repetând același 
comportament greșit (îi facem plăcere, ne ascundem slăbiciunile, ne 
trecem sub tăcere temerile și îndoielile...). Fiecare nou 


eșec ne dă ocazia să ne spunem : „e clar, nu merit să fiu ilibit”, 
deducție venită direct din fragedă copilărie. 


Ca să nu-și spună „părinţii mei sunt incapabili să mă iubească”, 
copilul preferă să creadă „sunt incapabil de a fi iubit”. Devenit adult, 
va purta cu sine această convingere și va simţi mereu nevoia să o 
confirme. Viaţa lui, experienţele sale amoroase îl vor ajuta în acest 
sens. Atâta vreme cât nu înțelegem că această nevoie de dragoste, 
de recunoaștere, de atenţie vine din copilărie, atâta vreme cât nu 
vrem să ne descoperim propria istorie și să punem la îndoială 
atitudinea părinţilor sau a fraţilor și surorilor noastre, vom repeta 
aceleași greșeli. 


Pentru a iubi cu adevărat, pentru a îndrăzni să ne bucurăm de 
libertate și intimitate, trebuie să renuntäm la 
sentimentele inconștiente de rușine și vinovăţie. 


Pasiune și dependenţă 


Pasiunea nu se naște întotdeauna din dragostea la prima vedere. E 
posibil să simţim ostilitate sau chiar dispreţ faţă de cel de care mai 
târziu ne vom îndrăgosti nebunește. Modurile și împrejurările în care 
ne întâlnim sunt diverse. Un singur lucru rămâne neschimbat, fiindcă 
ține de fiziologie... starea de a fi îndrăgostit. Dragostea la prima 
vedere, pasiunea sunt stări deopotrivă psihologice și fiziologice. 
Oamenii de știință ne spun că starea de a fi îndrăgostit este similară 
celei în care ne aflăm sub influența amfetaminelor. Circuitele 
nervoase sunt saturate de endorfîne, molecule asemănătoare cu 
morfina secretate de creier. Adrenalina stimulează excitatia sexuală, 
vremea pasiunii are o puternică încărcătură sexuală. îmbătaţi de 
dorinţă, suntem în stare să facem dragoste de zece, douăzeci de ori 


pe zi, să rămânem în pat împreună șaptezeci și două de ore la 
rând... Pe termen lung, hipofiza devine saturată de adrenalină, 
libidoul scade, impulsurile din primele zile se liniștesc. Unii nu 
suportă această scădere a pasiunii și își schimbă partenerul pentru a 
reträi excitatia puternică din primele clipe. Veritabili drogati din 
dragoste, au nevoie fără încetare de noi parteneri. 


După șocul amoros, urmează o perioadă de euforie. Simtim o nevoie 
ireprimabilà de a ne exprima bucuria, de a ne striga dragostea în 
fața lumii întregi. Neocortexul este stimulat de cateco-lamine, 
inhibiţiile firești sunt suprimate, îndrăgostitul este în stare de orice. 
Este totodată o perioadă a dependenţei. Alături de persoana iubită, 
ne simţim plini de bucurie si seninătate... Fără ea, ne cuprinde 
angoasa. Absența persoanei iubite scade nivelul de endorfîne din 
creier. Simtim că ne lipsește ceva, de parcă am fî drogati. 
Despărțirea nu ne întristează pur și simplu ; este o indispozitie fizică. 
Iritabili tâte, anxietate, nervozitate, plictiseală, dezin- 


teres față de lumea exterioară, izolare, prostratie, tulburări de apetit, 
insomnie... Când celălalt reapare, sinapsele (conexiunile nervoase) 
se încarcă din nou cu substanțe morfinice și bucuria revine. în cazul 
pasiunii, beatitudinea alternează cu suferința atroce. Dependenţa 
amoroasă seamănă cu dependenţa de mamă din primele luni de 
viață. les la lumină conflictele, emoţiile refulate, suferinţele legate de 
acea perioadă. Omul iubit, bărbat sau femeie, este o întrupare a 
mamei. El joacă pe rând rolul mamei bune — atunci când ne este 
alături și ne dăruiește dragostea, și al mamei rele — atunci când 
lipsește si ne simţim frustrati. 


Emotiile pasiunii sunt adesea violente, intense atât pe plan pozitiv 
cât și negativ, fiindcă ele reactivează trăirile arhaice ale nou- 
născutului. în general pasiunile au o durată limitată ; rareori se 
întâmplă ca amantii să devină parteneri de viaţă. Cei doi se privesc 
în ochi, vibrează și respiră la unison. Această stare de fuziune îi 
împiedică să se detașeze suficient pentru a privi împreună în 
aceeași direcție. 


Dragostea de durată este povestea dificilă dintre siguranță și 
libertate, dintre apartenenţă și individualizare, dintre fuziune 
și separare, dintre legătură și autonomie. 


Fremătând de iubire... 


Dragostea este un sentiment sau o emoție ? Același cuvânt cuprinde 
ambele dimensiuni. Emotia dragostei este intensă, violentă, ea 
declanșează senzații fizice puternice, mușchiul inimii este solicitat, îl 
simțim cum se strânge, vibrează, freamătă... 


Sentimentul de dragoste se clădește zi după zi ; el se hrănește din 
emoția dragostei, dar nu se reduce la ea. Ne simțim mulțumiți, fericiţi 
cu celălalt într-o relaţie în care nu mai avem nevoie de prezenţa sa 
permanentă. Legătura s-a format, suntem pregătiți să depășim 
împreună problemele vieții. Fericirea devine durabilă. în cuplu, 
complicitatea și solidaritatea devin mai importante decât erotismul și 
seductia. Palpitaţiile cardiace fac loc unor vibrații mai subtile. Cum 
să le descriem ? Unii vorbesc despre un foc în inimă, despre 
înțepături, senzaţia unui val care urcă, vă copleșește și apoi se 
retrage, lăsându-vă împlinit si senin. 


Emotia dragostei este foarte prezentă la începutul unei relaţii, atunci 
când descoperim universul celuilalt și focul pasiunii. Ea reapare 
atunci când ne regăsim după o despărţire, când o persoană 
apropiată este în pericol... dar și atunci când primim un buchet de 
flori, un semn de tandrete sau de fiecare dată când pronuntäm 
cuvintele magice „Te iubesc”. 


Dragostea maternă (și cea paternă) este de asemenea un sentiment 
care se sprijină pe o relaţie construită zi de zi. 


Sentimentul de dragoste se instalează treptat, iar pentru a dura 
trebuie punctat de emoții tandre. 


26 
A iubi, un verb activ 


Oare putem cuprinde dragostea într-o definiţie ? Cuvintele sunt 
insuficiente pentru a descrie toate subtilitätile acestui sentiment care 
ne leagă de ceilalţi și de lume. 


Ce înseamnă să iubesti ? 


Celine a venit la mine fiindcă suferă foarte mult în relația cu bărbatul 
iubit. Are treizeci și opt de ani, e timpul să facă un copil, dar 
partenerul ei refuză să se implice. Sunt împreună de șapte ani. 
„impreună” e un cuvânt pretentios, fiindcă mereu au locuit separat și 
Yussef a petrecut doi din acești șapte ani în ţara lui. Petrec clipe 
frumoase unul cu celălalt, el îi spune că o iubește... dar întotdeauna 
pleacă și nu-și dorește o viaţă în comun. 


O întreb pe Céline : „Ce înseamnă să iubeşti ?” 

îmi răspunde prompt : „înseamnă să ai grijă de celălalt. 

— Are grijă de tine ? 

— Nu... (plânge)... Nimeni n-a avut grijă de mine, niciodată.” 


Celine a avut niște părinţi foarte ocupați, cu cinci copii și foarte mult 
de lucru. Trimisă la pension de la vârsta de zece ani, a trăit departe 
de familie. De câte ori o întreba pe mama ei „Mami, mă iubesti ?”, 
aceasta îi răspundea : „Sigur că te iubesc”, continuând să curețe 
praz sau cartofi. Dar nu o privea, n-avea timp să se joace cu ea, nu 
se ocupa nici de sentimentele, nici de nevoile ei. Celine a învăţat că 
a iubi pe cineva înseamnă a păstra distanţa. A rămas atâta vreme cu 
Yussef fără a îndrăzni să-și manifeste nevoia de a fi mai apropiaţi 
fiindcă este obișnuită să primească putin. 


A iubi înseamnă a avea grijă 


Erich Fromm o spune foarte limpede — iar eu sunt de acord cu el: 
„Dragostea este o preocupare activă faţă de viaţa și 

creşterea persoanei iubite. Dacă această preocupare lipsește, 
înseamnă că 


nu există dragoste.16" Asta înseamnă, de pildă, că atunci cănd lovim 
un copil nu-1 iubim. în clipa în care ränim, umilim sau trădăm o 
persoană, nu o iubim. 


Astă-seară Etienne s-a enervat îngrozitor. Băiatul lui de șapte ani, 
Fabrice, nu vrea să meargă la culcare. Etienne îl apucă de păr Și îi 
dă o bătaie la fund. în clipa în care pune mâna pe Fabrice, Etienne îl 
urăște. Dacă și-ar fi păstrat dragostea, poate ar fi strigat : „M-am 
săturat, am nevoie de liniște dar n-ar fi încercat să-l supună pe 
Fabrice și n-ar fi putut să-l lovească. E greu să recunoaștem că am 
putea să-i urâm pe copiii noștri. îi iubim și ținem la imaginea noastră 
de „părinţi buni”. Așa că ne ascundem în spatele unor justificări, îi 
pedepsim „pentru binele lor”, „din dragoste”. 


Singurele intervenții brutale care sunt într-adevăr justificate de 
dragoste sunt cele menite a ne salva copilul dintr-un pericol, îl 
apucati brusc ca să nu fie lovit de o mașină... Priviţi în sufletul dvs. 
Starea dvs. interioară este aceeași ca atunci când vreţi să-l obligați 
să mănânce spanac sau să vă asculte ? Nu-i învăţaţi pe copiii dvs. 
că a iubi înseamnă să fii rece, să lovesti, să strigi la celălalt, să-i 
ignori sentimentele, să fii distant, dur sau inaccesibil. învăţaţi-i că 
dragostea adevărată este compusă din empatie și împărtășire, 
atenţie și respect, intimitate si tandrete, apropiere afectivă și 
recunoștință. 


Lecţia Micului Prinţ 


Dragostea atrage după sine responsabilitatea. Așa cum îi explică 
vulpea micului print, a adopta înseamnă a crea o legătură și „devii 


responsabil pentru totdeauna de cel pe care l-ai adoptat!7”. 


Responsabil ? Vine de la cuvântul latin respons, care înseamnă a 
răspunde de. A iubi înseamnă a răspunde de relație. Mai concret, 
asta înseamnă să fii atent la nevoile psihice ale celuilalt. Nu să-l iei 
în grijă, ci să-l respecţi, să-l asculti și să-i răspunzi. A iubi pe cineva 
înseamnă să fîm atenţi la felul în care ne purtăm cu el. 


Comunicarea și ascultarea reciprocă sunt condiţii necesare pentru 
nașterea și, mai ales, pentru menținerea unei iubiri autentice. 


Dragostea nu poate fi separată de respect. Si este incompatibilă cu 
umilirea. îmi amintesc că am fost profund șocată de atitudinea unui 
bărbat vizavi de soţia lui în timpul mesei. De 


16. L'art d'aimer (Arta de a iubi), p. 44. 


17. Le Petit Prince, Antoine de Saint-Exupéry, Gallimard, coll. 
Folio Junior, p. 74. 


față cu toată lumea, a făcut-o „proastă”, apoi „idioată”. Când i-am 
spus cât m-a deranjat să-l aud cum își insultă soţia, mi-a spus că era 
un semn de afecţiune ! întotdeauna îi vorbea așa și asta nu însemna 
că n-o iubește... în realitate, el nu o iubea, dar nu știa încă acest 
lucru. O dorise la un moment dat, simtise o anumită afecţiune, se 
obișnuise să trăiască alături de ea, îi era familiară. Mai târziu s-a 
îndrăgostit de o altă femeie. Pentru prima oară în viaţă, la șaizeci și 
unu de ani, a întâlnit dragostea. Insultele adresate soţiei i-au apărut 
atunci drept ceea ce erau de fapt — manifestări ale frustrării și furiei. 


Cuvântul respect vine de la termenul latin respicere, care înseamnă 
a privi. Respectul nu este o datorie morală, ci o mișcare interioară 
spontană care însoțește dragostea. Este capacitatea de a vedea 
persoana așa cum este, de a fî conștient de unicitatea sa, este 
dorinţa de a o vedea înflorind pe propriile căi și pe potriva propriilor 


dorinte, nu dupä proiectele noastre. Altfel, nu este vorba de 
dragoste, ci despre exploatare. Putem să facem proiecte împreună 
cu alții, dar nu pentru alţii. „Vreau să joace fotbal, îmi spune Pierre 
despre băiatul lui. Nu-i place, dar îl oblig, mie la vârsta lui mi-ar fî 
plăcut atât de mult.” Deși pare caricatural, exemplul este autentic. 
Câţi părinţi nu vor să dirijeze astfel viitorul copiilor lor ? Roger a făcut 
tot ce-a putut pentru a-și stimula fiica să ocupe o funcţie publică, 
asemenea lui. Lui Yves îi e greu să accepte că băiatul lui va deveni 
arheolog și nu profesor de matematică sau contabil. 


într-un cuplu se pot manifesta aceleași tendințe de a controla viața 
celuilalt. Olga s-a săturat să trăiască închisă în casă, vrea să se 
realizeze pe plan social, să-și găsească un loc de muncă... Copiii lor 
au cinci și nouă ani. Dar Patrick se teme să o vadă emancipându-se. 
încearcă s-o descurajeze ca să rămână în slujba lui. Ea se ocupă de 
el pe plan material fiindcă își asumă toate treburile casnice, dar mai 
cu seamă îi satisface nevoile afective. Atâta vrem cât Olga este 
dependentă de el din punct de vedere financiar, Patrick își poate 
permite să depindă de ea pe plan emoţional. 


în cazul lui Roland și Sabrina, ea este cea care pune frâne. El ar dori 
să-și înceapă propria afacere, ea îl convinge să rămână funcţionar 
public... Pretextul este siguranţa financiară, dar de fapt ea se teme 
ca Roland să nu dobândească prea multă autonomie, prea multă 
încredere în el... De ce ? Sabrina se respectă atât de puţin, încât 
perspectiva de a-și vedea soţul progresând fără ea o îngrozește. Se 
treme că n-o să mai fie la înălţime. 


Atâta vreme cât avem nevoie de celălalt pentru a ne umple lipsurile, 
ceea ce numim dragoste este doar un simulacru — seamănă cu 
dragostea, are gustul dragostei, dar nu este dragoste. A iubi 
înseamnă a ne deschide faţă de realitatea celuilalt, fără a încerca 
să-l modelăm pe măsura așteptărilor noastre, înseamnă 


a-1 încuraja pe calea lui, chiar dacă aceasta nu este și a noastră, 
continuând bineînţeles să ne respectăm și să ne exprimăm propriile 


nevoi. 


Recunostinta este la rândul ei o fatetä inevitabilă a dragostei 
adevărate. La fel ca respectul, nu este o datorie morală, ci un elan 
care vine din interior. Când ești fericit cu cineva, simţi recunoștință 
față de el. Nu atât pentru un gest sau un cuvânt, ci pur și simplu 
pentru că există și îţi oferă atâta bucurie. 


27 
Către o relaţie durabilă 


Pentru ca o relaţie să dureze — nu numai să nu se strice, ci să fie în 
continuare pentru amândoi o ocazie de a crește și o sursă de 
energie — ea trebuie să rămână sănătoasă, fluidă și în același timp 
solidă și flexibilă. De fapt, asemenea trestiei, soliditatea ei se 
bazează pe suplete. 


O relaţie presupune (cel putin) două persoane. Legătura implică 
schimbare. lar schimbarea duce în mod inevitabil la conflicte. 
Comunicarea și împărtășirea emoțiilor sunt ingredientele obligatorii 
ale unei relaţii sănătoase. Calitatea ei este dată de capacitatea de a 
asculta, de a învăţa unul de la celălalt, de a rezolva conflictele. A iubi 
nu înseamnă să te contopești cu celălalt. Un cuplu viu este o relaţie 
care îi permite fiecăruia dintre parteneri, în fiecare zi, să devină mai 
mult el însuși. Transformarea partenerului ne confruntă cu noi înșine, 
cu limitele noastre, cu educaţia noastră, cu sentimentele noastre 
refulate. Când am vrea să ne închidem inima față de celălalt, când îl 
acuzăm de toate relele, ne lovim de propriile noastre emoții 
inconștiente. Faptul de a ne păstra inima deschisă de fiecare dată 
când am vrea să o închidem nu este doar un mijloc de a ne 

proteja relaţia, ci și un mod de a crește pe plan personal. 


Atunci când spunem ce-avem de spus, putem găsi întotdeauna o 
cale de înțelegere. Numai cuvintele nerostite creează prăpăstii de 
netrecut. Rezolvarea conflictelor, atât a celor legate de muștar sau 


pasta de dinti cât si a celor importante, privind educatia copiilor, 
sexualitatea sau locuinta, face parte din relatie. Conflictele nu 
perturbă legătura, ci o hrănesc, tot așa cum nodurile tulpinii de 
bambus îi încetinesc creșterea, dar îi oferă mai multă rezistenţă. 
Ceea ce ucide cuplul sunt jocurile de putere. 


Exprimarea sentimentelor si nevoilor 


Dacă nu plângeţi moartea tatălui dvs. împreună cu partenerul de 
viață, dacă nu-i împărtășiţi temerile dvs., dacă vă retineti emoțiile, vă 
ascundeti sentimentele, säpati o prăpastie între voi. 


Dar n-avem dreptul la o „grădină secretă” ? Firește, un copil are 
nevoie de un asemenea spațiu pentru a-și forma o 

personalitate autonomă, diferită de cea a părinţilor, asupra căreia 
aceștia să nu intervină. La rândul lor, părinţii au o grădină secretă — 
inti-mitatea sexuală. In afara acestor aspecte, secretele legate de 
suferințe, boală, morţi, avorturi, infracțiunile comise de un membru al 
familiei, infidelitatea unui părinte, tarele genetice, toate lucrurile care 
de obicei considerăm că nu-i privesc pe ceilalți (cu atât mai puţin pe 
copii) sunt dăunătoare pentru relaţie. 


Atâtea lucruri pot sta în calea dragostei... de fapt, orice emoție 
neexprimată o poate împiedica să circule liber. 


Empatia 


Empatia este' capacitatea de a percepe ce simte celălalt. Pentru a 
trăi o dragoste intensă și adevărată, este important să ne cultivăm 
capacitatea de a ne identifica. Atenţie, asta nu înseamnă să ne 
reflectăm în celălalt, adică să-i atribuim sentimentele noastre, ci să 
ne punem pentru câteva clipe în pielea lui. Dacă înțelegeţi ce simte 
partenerul de viaţă atunci când îl umiliţi... pur și simplu n-o mai 
faceți. Asta presupune totodată să fii în stare să pui interesele și 
emoțiile celuilalt înaintea celor proprii, să te gândești la ce-ar putea 
simţi celălalt. Vom consacra un capitol întreg acestei dimensiuni 
fundamentale a ascultării care este empatia. 


A împărtăși 


împărtășirea este simbolul relaţiei. Etimologic vorbind, un tovarăș de 
viață este cel cu care împărțiți pâinea. Dar în viaţa de zi cu zi nu este 
suficient să mănânci la aceeași masă cu cineva ca să te simţi legat 
de el sau ea. Relaţia se creează si se menţine prin împărtășirea 
emoțiilor... 


Când ne disimulăm emoţiile, începem să ne plictisim. Cu cât mai 
mult încercăm să vedem o imagine ideală a partenerului de viață, cu 
atât mai mult ne îndepărtăm de el. Multe legături extraconjugale au 
drept cauză dorința de a găsi pe cineva care să ne asculte. Amantul 
sau amanta ne ascultă, este o persoană căreia îi putem împărtăși tot 
ce nu-i spunem soțului sau soției. 


Alţii vor spune că „pentru a evita plictiseala, alegeţi diversitatea”. Eu 
cred că e inutil să cauţi în exterior ceea ce trebuie să 


vină din interior. Plimbările, întâlnirile cu alți oameni, călătoriile, 
experienţele variate ne ajută să nu vedem dificultăţile din relaţie, să 
nu ne dăm seama că nu mai avem nimic să ne spunem. Ceea 


ce-i permite unui cuplu să aibă o relaţie de durată este împărtășirea 
emoţiilor. Când schimburile sunt fluide si mișcarea se desfășoară în 
interior, nu mai avem nevoie de ceva din exterior. Cuplul cel mai 
aventurier nu este neapărat cel care face ocolul lumii. Cel care 
îndrăznește să sondeze profunzimile inconstientului ajunge mai 
departe fără a pleca de acasă. Revelația sentimentelor dă naștere la 
intimitate și este cea mai fabuloasă experienţă. 

Deschiderea inimii ; intimitatea 


îmi place să definesc dragostea adevărată drept capacitatea de a 
trăi intimitatea. Intimitatea este un spaţiu relational în care ne putem 
permite un schimb direct, fără mască, autentic și spontan de 
energie, de mângâieri, de gânduri și sentimente. Intimitatea implică 


multă deschidere si receptivitate faţă de celălalt. Abisurile noastre 
interioare ne intimidează, deși lor le datorăm specificul și frumusețea 
noastră. 


Pentru multi oameni, intimitatea este asociată cu secretul. Ei ezită 
să-și deschidă sufletul. îi oprește un vechi sentiment de rușine. Se 
ascund faţă de cei apropiaţi și chiar faţă de partenerul de viaţă, fără 
să-și dea seama ce fac. 


Să-ţi dai voie să iubesti și să fii iubit 


„Nu iubesc pe nimeni în afară de copiii mei. Nu ştiu să iubesc”, 
constată Julie, disperată. Julie se teme de intimitate, mai puţin în 
ceea ce-i privește pe copii, fiindcă sunt dependenţi de ea. Cu ei, își 
permite riscul de a iubi. Cu ceilalţi are relaţii mai curând superficiale. 
Se grăbește să judece, disprețuiește oamenii pentru a-i îndepărta de 
ea. Chiar și în cuplu, s-a lăsat pradă unei dinamici de reprosuri 
permanente pentru a-și ţine soțul la distanță. Deseori, de la începutul 
terapiei, s-a Întrebat dacă îl iubește cu adevărat. S-a atașat de el, 
dar sentimentul de dragoste lipsește. Julie nu-și dă dreptul să 
iubească. 


Vă reproșează că nu-1 (n-o) iubiţi ? Găsiţi sâmburele de adevăr. 
Puteţi să-i spuneți totul ? Să-i împărtășiţi gândurile și sentimentele ? 
Să-i arätati emoţiile dvs. ? Să-i oferiţi tandrete ? Să vă abandonaţi ? 


Rosalie refuză să-i spună băiatului ei „te iubesc”. Cu toate acestea, 
are optzeci de ani, știe să le spună „te iubesc” nepoților, dar nu i-a 
spus-o niciodată fiului ei. El are șaizeci și unu de ani și este măcinat 
de îndoieli. îi este greu să-și facă prieteni adevä-rati, este foarte trist 
si se închide în el însuși. Ca să evite depresia, se cufundă în muncă 
si colecţionează obiecte scumpe. în faţa altora, Rosalie își 
mărturisește dragostea pentru fiul ei, dar 


lui niciodată. Refuză s-o facă, susținând că „Știe prea bine că-1 
iubesc?’ Dar în sufletul ei știe că nu-i adevărat. în realitate, ea 


se teme de intimitatea cu el ; nu vrea să se confrunte cu 
sentimentele intense care ar copleși-o dacă ar pronunţa cuvintele 
„Te iubesc” din toată inima, privindu-1 în ochi. Nu suportă 

emoția dragostei, se teme de ea pentru că i-a lipsit atâta. în copilărie 
a fost abandonată ; apoi a avut de-a face cu severitatea extremă 

a unui tată care o teroriza și care, firește, nu i-a spus niciodată că o 
iubește. în plus, faptul de a-și arăta dragostea față de fiul ei riscă să-i 
trezească sentimente de vinovăţie. Când era mic, l-a lovit, l-a ţinut 
închis, l-a înjosit. l-a făcut atâta rău încât refuză s-o recunoască. 
Astăzi, Rosalie critică atitudinea cheltuitoare a fiului ei și îi deplânge 
izolarea, dar nu vrea să conștientizeze partea ei de responsabilitate 
si, mai ales, nu îndrăzneşte să-i ofere ceea ce l-ar putea vindeca : 
un cuvânt de dragoste și scuze pentru ceea ce i-a făcut. 


Niciodată nu e prea târziu să-ţi dai voie să iubesti. La cabinetul meu 
văd în fiecare zi cum părinţi de șaizeci, șaptezeci sau optzeci de ani 
plâng în faţa fiului sau fiicei, pentru prima oară în viaţa lor, și le spun 
„te iubesc”. Acest act de curaj este recompensat întotdeauna. 
lertarea vine imediat. Relaţia devine mai autentică, mai solidă. 
împăcarea este extraordinară ! 


Niciodată nu e prea târziu pentru împăcare 


Dragostea este mai puternică decât vârsta. Mama lui Rose este la 
un azil de bătrâni ; medicii au diagnosticat-o cu boala Alzheimer. La 
șaizeci și doi de ani, a început să-și piardă minţile. Rose se duce s-o 
vadă în flecare sâmbătă, dar mama ei nici măcar n-o recunoaște. 
Vizita săptămânală este o corvoadă. Cu atât mai mult cu cât Rose 
are impresia că n-a primit de la mama ei decât critici și palme. A 
plecat de acasă foarte devreme fiindcă nu mai suporta această 
înjosire permanentă, suferinţa fizică dar mai ales psihică de a nu se 
simţi acceptată. O invit să-și amintească de copilărie, să 
îndrăznească să se gândească la nedreptate și să simtă furia 
împotriva acestei mame care ar fi trebuit s-o iubească. Sâmbăta 
următoare i-a spus mamei sale cât a suferit în copilărie, dar și mai 


târziu, în viața adultă, din cauza umilintelor, a loviturilor si a lipsei de 
dragoste. Mama ei pare să nu audă nimic, vorbește despre altceva, 
continuă să n-o recunoască. Dar sâmbăta următoare Rose a trăit un 
miracol. Mama ei a primit-o cu brațele deschise. l-a spus pe nume, a 
strâns-o la piept și i-a spus, plângând : „Mulţumesc, Rose, îmi dau 
seama că nu l-am iubit niciodată pe nici unul dintre cei patru copii ai 
mei, o să vă iubesc acum. Te iubesc, Rose.” Din ziua aceea, mama 
lui Rose se simte mai bine, i-a revenit memoria și își controlează 
sfincterele, 


are mai multă autonomie decât ceilalţi pensionari. Este singura din 
institut cu o evoluţie atât de favorabilă. 


„Există un remediu universal... dragostea”, spunea dr. Roger Fix la 
un congres medical. 


„Te iubesc" 


Dacă micuța dvs. Flora vă întreabă „Mă iubeşti, mami ?” în timp ce 
spälati vasele sau sunteţi la calculator, între rupe ţi-vă ca să- 
i räspundeti din inimă, privind-o : „Te iubesc, Flora”. 


Dacă nu sunteţi capabilă încă să vă opriţi ca să-i daţi atenție, 
spuneţi-i : „Pregătesc cina (sau mai lucrez o jumătate de oră...), 
după asta mă ocup de tine imediat.” lar după ce ati terminat, duceti- 
vă la ea și spuneţi-i din inimă, privind-o în ochi : „Te iubesc, Flora”. 


Evitaţi în orice caz să spuneți „Te iubesc” când faceţi altceva ! In felul 
acesta îi trimiteţi două mesaje contradictorii, iar ea va reţine mesajul 
non-verbal ! 


Căutaţi să fiți disponibil. Amintiţi-vă că singurele urgente adevărate 
sunt cele afective. O emoție trebuie să aibă prioritate în raport cu 
restul. 


Däruiti-le copiilor dvs. măcar o jumătate de oră pe zi în care să vă 
jucaţi cu ei și să-i mângâiati. Atenţie, timpul petrecut cu temele si 
toate celelalte lucruri importante pentru dvs. este altceva decât 
timpul dedicat lor. 

Să râzi cu sau să râzi de... 


„Mi se pare că n-am dreptul să fiu fericită, îmi mărturisește Therese. 
Chiar și atunci când totul merge bine, în momentele în care toată 
lumea se distrează eu mă simt prost, nu reușesc să fiu veselă. Soţul 
meu îmi reproșează că nu știu să râd.” 


Capacitatea de a simţi și de a exprima bucurie depinde de 
intensitatea și frecvența mângâierilor împărtășite. Un bebeluș râde 
când îl gâdilăm, când ne jucăm de-a v-aţi ascunselea. Chipul lui 
explodează de bucurie în timpul contactului. Un bebeluș râde cu noi. 
Celor mai multi dintre noi le plac bebelușii. Putem să-i luăm în braţe, 
să-i mângâiem, să-i gâdilăm, să facem tot ce nu îndrăznim cu adulții 
— lucruri pe care ni le dorim și de care avem atâta nevoie. Un copil 
nu râde niciodată în bătaie de joc. Este un râs atât de frumos, de 
pur, un râs al complicitätii, al intimitätii. Bebelușii nu râd de oameni, 
ci râd împreună cu ei. Ceea ce-i face să izbucnească în râs este 
relaţia. Adoră să se joace de-a „cucu... cine-i acolo ?”, mângâierile... 
privirile care se caută. 


După ce mai cresc, copiii râd atunci când aleargă împreună, când 
fug unul după celălalt și se prind, când se ciorovăiesc, când se caută 
si se regăsesc. Este bucuria împărtășită, „să râzi cu cineva”. In 
adolescenţă, râd de totul și nimic, izbucnesc în hohote de râs 
nebunesti, comunicative. Râd fiindcă sunt în gașcă, fiindcă sunt 
împreună. îi copleșesc cu complicitatea lor pe ce mai în vârstă, care 
nu mai știu să se distreze. Ca să se apere, aceștia din urmă îi acuză 
că râd ,prosteste”. Deseori, adulţii nu mai știu să râdă împreună, fără 


nici un motiv, pur si simplu pentru a simţi complicitatea, intimitatea. 
Au nevoie de glume, râd de alţii sau de ei înșiși. 


Se spune despre copii că sunt duri, că sunt răi unii cu alții, că nu-i 
iartă pe cei mai mici decât ei, mai roșcovani, mai prost îmbrăcați, 
mai grași decât alții. își bat joc de „oaia neagră”. Dar care e 
atitudinea firească a unui copil fericit și care se simte bine în pielea 
lui ? Acest tip de comportament nu se manifestă într-un mediu 
primitor. își bat joc pentru a se apăra, pentru a-și proteja identitatea, 
Dacă aceasta este solidă, nu simt nevoia să-i înjosească pe alții. A-ţi 
bate joc implică o distanţă faţă de celălalt, este un mijloc de apărare 
împotriva unor sentimente, jena 


în faţa suferinţei, timiditatea în faţa diferenţei, frica de intimitate, 
nevoia de a controla când îţi pierzi reperele. A te distra pe seama 
altuia înseamnă să te plasezi într-o poziţie de superioritate, adică să 
te simţi mai puternic, mai sigur pe tine. Multi comici, multi oameni 
care-i fac pe alţii să râdă sunt persoane foarte nesigure în ce 
privește identitatea lor și capacitatea lor de a fi iubite. 


Să spui bancuri la o petrecere este o metodă de a evita intimitatea. 
Ne distrăm bine. De fapt, poveștile hazlii îi permit să nu vorbesti 
despre tine, să nu faci faţă tăcerii care riscă să se aştearnă, să nu te 
confrunti cu sensul vieţii tale, cu puţinele lucruri interesante pe care 
ai putea să le spui despre tine. Nu este un râs de bucurie. Deși 
umorul, jocurile de cuvinte și bancurile ne înjositoare sunt surse de 
plăcere si de complicitate, utilizarea lor abuzivă este un paravan. lar 
dacă există umor sănătos, există și umorul bolnăvicios. Glumele 
așa-zis porcoase sau cele răutăcioase și jignitoare la adresa unor 
oameni (femei, homosexuali, evrei, arabi, negri...), la fel ca si orice 
formă de dispreţ, sunt manifestarea reprimării unei părţi din noi, a 
unei rușini interioare, a unor sentimente lezate. Sentimentul 
umanităţii în sine este suprimat. 


Jocurile 


„Cred că aveam vreo patru ani, povestește Nicolas. Eram culcat pe 
jos și mă jucam cu masinutele. Parcă le văd. Dintr-o dată, 

am observat două ghete imense lângă nasul meu. Am ridicat 

ochii. Un bărbat mă privea și mi-a spus : „Ai noroc că știi să te 

joci așa |” Eram șocat : „Dvs. nu știți să vă jucaţi ? Mă privea 

în continuare de la înălțimea lui : „Am știut, dar am uitat”. M-am simțit 
foarte trist pentru el, m-am gândit la masinutele mele și mi-am 
promis să nu uit niciodată. Am treizeci și cinci de ani și n-am uitat, 
încă mai știu să mă joc cu masinutele stând întins pe jos și tot felul 
de alte lucruri." 


Câţi dintre noi mai ştiu încă să se joace ? Mulţi părinţi le citesc 
povești copiilor, le oferă jucării electronice care prind viaţă și „se 
joacă singure”. Privesc robotul mergând sau păpușa care spune 
„mama”, dar nu reușesc să se așeze lângă copiii lor ca să se joace 
de-a piața, de-a școala sau de-a garajul. Unii spun „Am altceva de 
făcut”, alţii mărturisesc „Mă plictisesc”. De fapt, și în acest caz este o 
problemă de intimitate. Acești părinţi nu mai știu să se joace. Unii 
dintre ei n-au știut niciodată, alţii au uitat. 


Adulții nu mai știu să alerge și să se învârtă în jurul copacilor 
cântând, să se suie pe o bordură și să-i ,dirijeze” pe copii, să se bată 
cu bulgări de zăpadă, să se joace de-a prinselea în metrou sau să 
facă slalom printr-o mulţime, țipând. „Nu se 


face” sau „Nu-i pentru vârsta mea”. Dacă sunt invitaţi la un bal 
mascat, își ppartă costumele pe braţ și se îmbracă abia la destinație, 
de teamă să nu se uite lumea la ei pe stradă. „Trebuie să dai 
impresia unui om respectabil.” Când în interiorul tău ești prea putin 
sigur că ești adult cu adevărat, ţii la aparente ! 


De la plăceri la bucurie 


„Când aveam mașină decapotabilă și buzunarul plin de bani, eram 
înconjurat de fete si de ^ute de prieteni. Astăzi sunt ruinat. Am o 
slujbă, o mașină obișnuită, o soţie și câţiva prieteni. Sună îngrozitor, 


dar a fost nevoie să-mi pierd toţi banii ca să mă iubesc cu adevărat. 
Eram prizonierul unui sistem. Niciodată nu eram sigur dacă eram 
iubit pentru mine, mereu îmi spuneam că oamenii erau atrași de 
banii mei și nu de persoana mea. Așa că, aș vrea să adaug, voiam 
să mă fac iubit, îmi cumpăram cele mai frumoase mașini, îmi invitam 
prietenii în localuri șic... Acum sunt sigur că sunt iubit pentru mine, 
sunt mai autentic.” 


Ce ne face fericiţi ? Ce este fericirea ? Fiinţa umană are nevoie de 
împlinire. Bucuria este emoția reușitei si a intimităţii. Suntem fericiţi 
atunci când iubim, când ne simţim liberi, când înflorim, când ne 
depășim. Fericirea nu depinde nici de bogăţiile exterioare, nici de 
împrejurări, ci de capacitatea de a trăi intimitatea. 


Säriti, dansati, îmbrățișaţi... 


Vincent a reușit să pună mâna pe un contract bun. Şi-a susținut 
proiectul cu brio în fața unor clienţi care valorau miliarde și a unei 
adunări de diplomaţi. Chiar a fost aplaudat. După ce a plecat de la 
întrunire, ar fî vrut să iasă cu prietenii, să alerge, să danseze, să 
strige, să sară în sus de bucurie. Dar avea întâlnire cu șeful lui la un 
restaurant de lux ca să „sărbătorească”. S-a simţit obligat să 
vorbească pe un ton amabil și potolit, să se poarte frumos. A doua zi 
s-a trezit cu o durere de burtă cumplită și a rămas trei zile la pat. 
Deoarece și-a reprimat bucuria, n-a reușit să ,digere” cina oficială. 


Jocurile olimpice din 1996 de la Atlanta ne-au oferit un spectacol 
excepțional : exploziile de bucurie. Televiziunea ne propune mai 
degrabă lacrimi, chipuri răvășite de suferinţă, desfigurate de furie, 
încremenite în fața adversitätii. La majoritatea emisiunilor de 
divertisment e bătaie de joc. Manifestările de bucurie din reclame 
sunt imagini ale seducţiei, ale plăcerii. IZbucnirile de bucurie 
autentice sunt extrem de rare. Atât de rar vedem oameni 


care sar în sus, se strâng în braţe... Cu toate acestea, au fost niște 
momente atât de frumoase ! Fiecare medalie a fost întâmpinată cu 


emoții intense. Dopati de intensitatea clipei care încununa ani întregi 
de efort, de prezenţa zecilor de mii de spectatori și a zecilor de 
milioane de telespectatori, atletii jubilau, săreau în sus, ridicau 
brațele. Cu chipul radios, alergau să-și îmbrăţișeze antrenorul sau 
familia. în sporturile de echipă, practicantii au obiceiul să se atingă 
unul pe altul. Știu ce înseamnă complicitatea. Atletii se aruncau unii 
în brațele altora. întreaga echipă medaliată cu aur la handbal s-a 
prăbușit pe jos, urlând de bucurie, trăgându-1 după sine pe cel care 
marcase ultimul punct. 


La sfârșitul competiţiei, gimnastele au dat un spectacol „de plăcere”. 
Nu se mai punea problema de note, de performanţă ; era doar 
plăcerea trupului, plăcerea reprezentatiei, bucuria de a împărtăși. 
Comentatorul francez ilustra foarte bine dificultăţile noastre culturale 
legate de plăcere. Nu se putea împiedica să nu critice. Chiar el își 
dădea seama de asta, amintea că exerciţiile nu vor fi notate, totuși 
continua să repereze greșelile în loc să admire spectacolul. Tendinţa 
asta diabolică de a judeca ne răpește plăcerea comuniunii ! Trebuie 


să câștigăm o medalie de aur ca să ne exprimăm bucuria zgomotos 
? 


Nu vă refugiaţi în spatele scuzei „Nu-mi place să mă manifest”. 
Bucuria este o explozie. Lăsaţi-vă condus de ea ! Veţi fi si mai fericit. 

Către o sexualitate împlinită 


Sexul este în continuare un subiect tabu, în pofida numerelor de 
telefon „fierbinţi”, a înmulțirii partenerilor și a aluziilor erotice aproape 
omniprezente în mediul înconjurător. A devenit un produs de 
consumatie și se vorbește despre el ca atare. Lucrurile care se 
petrec de fapt în intimitate sunt ascunse sub o pudoare marcată de 
îndoieli și vinovăţie. Puţini îndrăznesc să discute cu prietenii (sau 
chiar cu partenerul) despre ceea ce simt în pat. Zâmbetele 
stingherite sau hohotele de râs care însoțesc bancurile porcoase au 


același scop : să menţină acest tabu. Una dintre cele mai importante 
activităţi din viaţa oamenilor este trecută sub tăcere. Atunci de ce să 
ne mai mirăm că dă naștere atâtor fantasme ? Una dintre cele mai 
mari surse de bucurii și de plăceri este adesea marcată de violenţă 
și de raporturile de forță. Cum se face că în sfera celor mai intime 
apropieri între două ființe există atâta ură ? Cine a permis pervertirea 
dragostei ? 


Frica 


Se spune că bărbatul se teme de femeie, că sexualitatea ei 
misterioasă și puternică îl fascinează și-1 intimidează deopotrivă. El 
trebuie s-o controleze ca să nu fie depășit. Contopirea 

amoroasă seamănă cu simbioza maternă în care ne scăldam în zorii 
vieţii noastre. Pentru bărbat, a se abandona ar Însemna să-și 

piardă reperele sau chiar identitatea... Dacă mama lor a avut 
manifestări contradictorii, era violentă sau acaparatoare, atât 

femeia cât și bărbatul pot avea probleme în a face dragoste. 
Bărbatul penetrează, trebuie s-o domine pe această femeie mult 
prea puternică"; ea ar putea să-l înghită sau să-l distrugă. Femeia 
trebuie să se lase penetrată, cu toată fantasma pericolului că 

ar putea fi distrusă în interior. Frica de a se abandona este legată de 
experienţele de la începutul vieții. Pot avea încredere în această 
persoană ? Pot să-l las să intre în mine, să pătrundă în intimitatea 
mea ? Dacă rămâne inconștientă, frica este cu atât mai nimicitoare. 
Ea se exprimă prin simptome diverse, ejaculare precoce sau 
imposibilă, frigiditate, vaginism, impotentä, donjuanism 


(seduce, dar nu trece la fapte), pornografie, dorință nepotolită de 
sex. Anumiți bărbaţi, care se laudă că ei adoră femeile, nu pot 

să iubească nici una. Fac cuceriri peste cuceriri, dar nu fac niciodată 
dragoste. Ejaculează, firește, dar nu cedează controlul, de frică să 
nu fie absorbiți în lumea feminină. Această spaimă este însoţită de o 
agresivitate acerbă împotriva mamei, ascunsă de asemenea în 
inconștient. Unele mame s-au apropiat prea mult de copii. 


Nemultumite în cuplu, și-au revărsat întreaga atenţie afectivă asupra 
fiului lor, fără a reuși să-i spună niciodată limpede ceea ce el avea 
nevoie să audă : „Nu, n-o să mă mărit și nici n-o să fac dragoste cu 
tine/ Altele au fost de-a dreptul violente. Mulţi bărbaţi simt o nevoie 
nestăpânită — în imaginaţie sau în realitate — de a înjosi femeia, de 
a o poseda, de a o silui, folosind-o ca pe un instrument al răzbunării. 


Multe femei se înfrânează, se controlează, se gândesc la altceva și 
simulează orgasmul pentru a-i face plăcere partenerului. Ele au fost 
profund rănite în trupul și/sau în sufletul lor. Prea multi taţi abuzează 
de fiicele lor, le seduc, le ating, le folosesc pentru propriile nevoi sau 
pur și simplu nu le spun niciodată : „Nu, n-o să mă însor și nici n-o 
să fac dragoste cu tine.” Dar dificultatea femeii de a ajunge la 
orgasm poate fi legată de și de relaţia cu mama. Cum era intimitatea 
dintre ele ? 


Cine a învăţat să facă dragoste ? Nimeni nu vorbește despre aceste 
lucruri, totul se reduce la glume deocheate... Educaţia sexuală de 
care au parte astăzi copiii la școală se limitează la aspecte tehnice și 
este centrată pe procreatie. Dimensiunile dorinţei și plăcerii lipsesc 
adesea din discursul profesorilor si cel al părinţilor. 


Păcatul originar 


Sexualitatea se află la originea vieţii omenești. în Occident, originea 
este asociată cu Geneza și cu păcatul originar. De la Adam și Eva, 
sexualitatea este marcată de pecetea răului. Unele traduceri al 
Bibliei sugerează că păcatul carnal i-a izgonit pe primii doi oameni 
din rai. Femeia, sursa ispitei, a fost declarată vinovată. Bărbatul, 
incapabil să-i reziste, a fost decretat iresponsabil de faptele sale. 


înaintea Evei a fost Lilith, prima femeie creată de Dumnezeu ca 
egala bărbatului. „A creat parte bărbătească și parte femeiasca. 


Există diverse versiuni ale istoriei lui Lilith, dar în toate ea 


manifestă o sexualitate prea puternică si își exprimă autonomia. 
Conștientă de faptul că a fost creată ca egala bărbatului, ea refuză 
dominaţia lui Adam, ceea ce el nu poate suporta. Lilith pleacă cu 
Satan. Dumnezeu creează atunci pentru sărmanul Adam o altă 
făptură, mai docilă, dintr-una din coastele sale. (Dar 


Lilith va veni din nou să-l ispitească pe Adam când acesta se va fi 
săturat de Eva.) 


De multă vreme, se pare că bărbaţii își proiectează dorințele 
,Vinovate” asupra femeii, o acuză că ea este cea care-i provoacă și îi 
ispiteste, mânată de dorinţele cărnii. Prin urmare, femeia este 
responsabilă (vinovată) de excitatia pe care o trezește. Si trebuie 
pedepsită. Inchiziția s-a folosit de acest lucru. Iniţiată de o bulă a 
papei Inocenţiu al VIII-lea, în 1484 începe vânătoarea de vrăjitoare. 
(în Franţa, ea va dura până la revoluţia din 1789 ! lar în Spania, 
până în 1820 î) în Maleus Maleficarum găsim următoarea frază 
edificatoare : „Toate vrăjitoriile pornesc de la pasiuni carnale care, la 
femei, sunt de nepotolit.” E cât de poate de limpede ! Graţie ecuaţiei 
femeie = sex = vrăjitoare, un simplu denunt era suficient pentru a 
dovedi vinovăția suspectei. Acuzata era torturată până când semna 
o confesiune pregătită de inchizitor, în care mărturisea că făcuse un 
pact cu diavolul și că se deda unor practici obscene. Semnătura era 
răsplătită cu moartea prin sugrumare. Cele care continuau să-și 
susţină vinovăția erau arse de vii. Cum au fost posibile atâtea 
abuzuri și cum de au durat atâta vreme ? Ele serveau ordinii 
patriarhale. 


Puritanism și patriarhat 


„Puritanismul însoțește întotdeauna și pretutindeni orice dictatură, fie 
ea militară, politică sau religioasă. Energia sexuală reprimată 
alimentează un fanatism de care ideologia curentă are absolută 
nevoie pentru a se menţine si a triumfa”, spune Ernest Bornemant&. 
Toate societățile matristice1 sunt pacifiste și egalitare. Nu există nici 


ranguri, nici clase, nici ierarhii. Odată cu sfârșitul neoliticului, apar 
proprietatea privată și furturile, puterea bărbaţilor și ierarhiile, 
războaiele. Cinci milioane de ani de egalitate sexuală lasă locul unei 
ere a competiției, a cuceririi și posesiunii. Patriarhatul a luat naștere 
o dată cu transmiterea- 


18. Etnolog, profesor de psihologie la universitatea din 
Salzburg, autorul cărţii Le patriarcat, Paris, PUF, 1979. 


19. Acest termen caracterizează un tip de organizare socială 
dominat de elementele materne. Mă refer la concepțiile lui 
Borneman, citez (p. 11): Termenul matriarhat este incorect deoarece 
rădăcina greacă archos, monarh, pare să indice că, într-o 
organizație de acest tip, mama guvernează și își exercită dominaţia. 
Dar lucrurile nu stau așa. Toate civilizațiile pe care Lewis Henry 
Morgan, care a popularizat această expresie, le descrie în lucrările 
sale se disting anume prin faptul că mamele nu folosesc puterea 
latentă de care dispun în sânul clanului sau al tribului pentru a-și 
impune dominaţia asupra soţilor, a tatilor sau a fiilor. Tocmai prin 
aceasta se deosebesc sistemele amintite de patriarhat care, 
dimpotrivă, constituie un sistem de dominare autentic. 


-prin moștenire. Pentru a se asigura de fidelitatea soţiei, singura 
dovadă a paternităţii copiilor pe care aceasta îi aduce pe 

lume, bărbatul a inventat căsătoria și și-a transmis mesajul : 
„Femeia e făcută pentru a avea copii și a-și sluji soțul.” Patriarhatul 
n-a avut alt scop decât să le poruncească femeilor să-și 

renege trupul, să-și înăbușe dorinţele și să se supună 

autorităţii masculine. Și a reușit atât de bine încât și în ziua de azi 
auzim numeroase femei susținând cu convingere că bărbaţii au 
mai multe dorinţe și nevoi sexuale decât ele. Deși realitatea 
fiziologică este exact pe dos. Fiecare orgasm însoțit de ejaculare il 
oboseste pe bărbat care, chiar dacă este foarte viril, nu poate 
avea mai mult de trei-patru ejaculări la rând. Femeia este „multi- 

orgasmică”, cu cât are mai multe orgasme, cu atât acestea sunt mai 
puternice si cu atât numărul lor poate crește. Dar nu putem simţi 
lipsa a ceea ce nu cunoaștem. In Occident n-a fost nevoie de excizie 
pentru a „cuminţi femeile ; ignoranta a fost suficientă. Kinsey, 
Masters si Johnson, apoi Grafenberg (și Ladas, Whipple, Perry) si, 
în fine, Kitzinger au tulburat apele. Mișcarea pentru eliberarea 
femeilor le-a permis, pentru câteva clipe, să-și recâștige trupul, 
informându-le și permițându-le să vorbească sincer cu prietenele. 
Apoi totul s-a scufundat din nou în uitare. Corpul feminin a redevenit 
un obiect al seducţiei, al dorinţei... și un obiect de consum. 


Neinformate, culpabilizate și convinse că e normal ca o femeie să nu 
simtă prea multă dorință, majoritatea nici măcar nu încearcă să-și 
trezească potenţialul. Cu atât mai mult cu cât se știe bine că o 
femeie care simte prea multă plăcere este o târfă. Liberalizarea 
sexuală a făcut să evolueze lucrurile, dar numărul femeilor care 
simulează orgasmul este în continuare înfricoșător (chiar și printre 
„cuceritoare”). Ce-i drept, orgasmul masculin e mai ușor de 
declanșat. Dacă bărbatul se mulțumește să se culce pe femeie și să 
o penetreze mai mult sau mai putin brutal, e de înțeles că ea se 
plictiseste și ajunge să declare că nu-i place. Femeile nici nu pot să- 
și imagineze de ce bucurii ar avea parte dacă s-ar respecta mai mult 
si ar fi mai active. Interzicân-du-le plăcerea si puterea, femeile au 
devenit obiecte. Si în zilele noastre, multi bărbaţi nu suportă ca 
femeia să fie activă din punct de vedere sexual. După cum spune 
Nicolas, „dacă o femeie se urcă pe mine, s-a terminat”. Dacă n-are 
puterea, este impotent ! Reprimarea sexualităţii feminine l-a obligat 
totodată pe bărbat să-și reformuleze propria sexualitate. Aceasta a 
devenit un instrument în slujba unei plăceri fizice care exclude 
dimensiunea relațională, comunicarea, intimitatea. La rândul 

lui, bărbatul și-a pierdut puterea. 


Si-atunci, la ce bun atâta reprimare sexuală ? Se știe prea bine că 
pasiunea amoroasă ne face să uităm totul. Cariera, firma, banii și 
chiar convențiile sociale... Nimic din toate acestea 


nu mai are importanţă în ochii indrägostitilor care nu-și mai doresc 
decât un singur lucru — să se unească. Imaginaţi-vă pentru o clipă 
starea societăţii dacă inimile ar fi pline de dragoste. Când ne simţim 
puternici în sufletul și trupul nostru, jocurile de putere sociale își 
pierd atracţia. Când am gustat intimitatea, nu mai avem chef să fîm 
nici cel care domină, nici cel dominat. Nelinistea care ne împingea 
să consumăm tot mai mult sau să câștigăm mai bine a dispărut. lar 
când o întreagă economie se bazează pe jocurile de putere... Acest 
dezastru trebuie prevenit ! întregul nostru sistem educativ se 
folosește de asta : să reprimăm impulsurile, dorinţele, creativitatea 
personală, să-i învăţăm pe copii să se conformeze, să asculte, să se 
supună, să-și ascundă emoțiile. 


Regäsiti drumul spre dvs insiva pentru a găsi drumul spre 
celalalt 


Ce faceţi ca să nu izbucniti în hohote de plâns, ca să nu urlati de 
groază, să nu faceţi o criză de furie sau să nu vă simtiti dorinţele ? 
Vă ţineţi respirația. Pentru a reuși să vă supuneti, nu e nevoie să 
simtiti prea mult ; cea mai bună metodă este tot aceea de a nu mai 
respira — sau de a respira doar atât cât să supra-vietuiti. O 
respiraţie prea slabă reduce considerabil senzațiile corporale, deci și 
capacitatea de a simţi plăcere. Pentru a regăsi drumul către o 
sexualitate armonioasă și sănătoasă, trebuie să reintrăm în contact 
cu noi înșine, cu trupul și cu sufletul nostru. Când respirăm prea 
putin, avem nevoie de fantasme ca să ne stimulăm. Portjartierele si 
imaginile porno, departe de a însemna o eliberare, sunt manifestări 
ale reprimării sexuale. Cu cât prăpastia dintre suflet și trup este mai 
adâncă, cu atât mai mult avem nevoie de artificii. Cum niciodată n- 
am avut parte de altceva, ne hränim fantasmele cu singurele imagini 
pe care le posedăm despre sexualitate, cele pe care ni le propun 
cărțile, filmele, publicitatea, numerele ,fierbinti”, precum și cele 
născute din inconstientul nostru, alimentate de reprimarea träirilor. 


Cel sau cea care reînvaţă respiraţia naturală descoperă adesea, 
după depășirea blocajelor, senzații orgasmice total necunoscute. 
Respirația naturală pătrunde până la baza plămânilor, mișcarea 
ajunge până în bazin, iar abdomenul se umilă mai mult decât pieptul. 
Dar acest mod de a respira eliberează tensiunile din corp, 
oxigenează țesuturile și trezește... suferinţe trecute, toate spaimele, 
toate durerile și frustrările din copilărie... tot ceea ce a reușit să 
ascundă blocajul diafragmei. Adevărata eliberare sexuală nu se 
poate produce decât prin eliberarea respirației și, ca urmare, a 
emoțiilor. 


Adevăratul preludiu constă în a crea o relaţie intimă, psihică și fizică, 
în care fiecare se impregnează de prezenţa celuilalt. Când 
deschiderea interioară față de celălalt precede gestul 

erotic, penetrarea are loc cu bländete într-un vagin deschis și 
lubrifiât în mod spontan. întregul corp devine o zonă erogenă. După 
ce a ejaculat, bărbatul care se disociază se simte adesea 

epuizat, adoarme sau simte nevoia să se îndepărteze de partenera 
lui, să fumeze o ţigară. Cel care rămâne prezent în sine și față de 
partenera lui dorește să păstreze contactul, să prelungească 
tandretea acestui moment de intimitate. Când se iubesc din inimă, 
cei doi îndrăgostiţi pot adormi unul în celălalt. Au schimbat 

atâta energie, încât trupurile lor sunt scăldate în aceeași lumină. 
Departe de a se fi săturat unul de altul, ei caută să 

prelungească apropierea. 


O chestiune de gust 


Unora le place anghinarea, alţii o detestă, dvs. preferaţi cafeaua cu 
sau fără zahăr... Fiecare are propriile zone sensibile și îi plac mai 
mult sau mai putin anumite mângâieri. Experienţa sexuală nu se 
limitează la stimularea organelor genitale. Ea cuprinde o gamă 
întreagă de senzații și emoţii. Nu există „un singur orgasm autentic” 
feminin. Se spune că unele femei au orgasm clitori-dian, altele 
vaginal, iar unele trăiesc contractii uterine puternice, emit un lichid... 


Ce rost are această nevoie de clasificare ? Ca să ne simţim în 
siguranţă ? Să marcăm acest teritoriu necunoscut ? O femeie n-are 
dreptul ca într-o zi să-și dorească o stimulare a clitorisului și a doua 
zi să prefere să fie atinsă în punctul G (de la Grafenberg) ? Lăsaţi 
categoriile. Senzatiile sunt variate. De ce să ne limităm la o singură 
dimensiune când avem atâtea la dispoziţie ? 


Este foarte important să vorbim cu partenerul despre nevoile 
noastre, despre senzațiile noastre, să-l dirijăm spre ceea ce ne face 
plăcere cu adevărat. Dar nu-i ușor. Frica de a nu șoca, de a nu răni 
si ruşinea ne împiedică să ne împărtășim. Bărbaţii și femeile de 
astăzi se simt mult mai liberi în ceea ce privește sexul decât părinții 
lor. Cu toate acestea, pacienţii, pacientele sau prietenele mele îmi 
mărturisesc că sexualitatea lor e departe de a fi atât de liberă, în 
mintea sau în trupul lor, ca la televizor sau în reviste. 


Armonia cuplului se bazează de asemenea pe o egalitate deplină 
între cei doi parteneri, nu numai în pat. împărțirea echitabilă a 
sarcinilor gospodărești (când ambii parteneri lucrează) este o 
condiţie necesară a împlinirii sexuale. (Doar bărbaţii vor spune că n- 
are nici o legătură cu ea.) E greu să te simţi respectată când esti 
singura responsabilă cu spălatul chilotilor și 


călcatul cămășilor. Deși multe femei, obișnuite cu nedreptatea, nu 
spun nimic, asta nu înseamnă că nu acumulează resentimente. lar 
ranchiuna ucide dorinţa. Renuntarea la raporturile de forță si de 
dominare necesită multă atenţie din partea celor doi parteneri. 
Obiceiurile sunt străvechi, iar inconștientul colectiv masculin și cel 
feminin sunt puternice ! O relaţie sexuală armonioasă nu este 
posibilă decât între două ființe diferite, dar egale, care se respectă 
ca atare și nu-și folosesc trupul ca pe un obiect al plăcerii sau o bază 
a fantasmelor. Nu putem iubi cu adevărat decât în condiţii de 
egalitate, libertate si respect față de nevoile celuilalt. 

Maternitatea — o experienţă sexuală intensă 


Când le spun stagiarilor : „Povestiţi-mi despre cele mai fericite 
momente din viața voastră”, mamele (si multi dintre taţi) 

vorbesc întotdeauna despre nașterea copiilor lor. Sarcina, nașterea, 
alăptarea fac parte integrantă din viaţa sexuală feminină. Să fim sin- 


ceri : copilul este creat printr-un act sexual, el crește și se formează 
în organele genitale ale femeii și iese pe lume prin sexul ei. 
Sexualitatea nu se mărginește la raportul fizic cu bărbatul ; ea 
include deopotrivă toate aceste senzaţii interne pe care ni le oferă 
mica făptură care se dezvoltă în noi. 


Sunt însărcinată 


Sarcina transformă corpul femeii în profunzime. Nu numai pântecele 
i se rotunjește, ci întreaga ei fiinţă se rearmonizează pentru a însoți 
creșterea fătului și a-1 hrăni. Imaginea corpului se schimbă, femeia 
nu mai poate avea încredere în reperele ei spatiale obișnuite. 
Sensibilitatea trupului se modifică. Sexualitatea unei femei 
însărcinate este foarte variabilă ; odată greturile depășite, dorința 
sexuală faţă de partener poate deveni mai puternică decât oricând. 
In alte momente scade în intensitate. în general pielea este mai 
reactivă, zonele erogene se deplasează pe măsură ce lunile trec, 
sânii se umflă, sfârcurile devin foarte sensibile, excitabile, uneori 
chiar dureroase. La acestea se adaugă toată gama de senzații 
interne, gâlgâiturile, mișcările fătului, loviturile, pe care fiecare 
femeie le percepe altfel. Unele femei se simt pline, întregite, altele 
„se îndrăgostesc” de mica făptură care face parte din ele fără a fi 
totuna cu ele, iar altele au impresia că sunt locuite de un parazit, 
care le consumă din interior. Si-atunci cum să-ți exprimi adevărul 
fără să te simţi vinovată ? O femeie însărcinată trebuie să se simtă 
împlinită ! Nu e evident cum să trăiești aceste transformări interioare. 
Femeile însărcinate și tinerele mame sunt atrase unele de altele, 
simt nevoia să-și împărtășească aceste emoții intense. 


Nasterea 


Nașterea este o experienţă sexuală intensă. Este marcată 
deopotrivă de bucurie, durere și frică. Dar se pare că în memorie se 
imprimă doar emoţiile pozitive. Hormonii secretati după 

naștere schimbă starea femeii și funcționarea memoriei (natura a 
înțeles poate că, dacă ne-am aminti prea bine, n-am lua-o de la 
capăt !) Emotiile nașterii sunt obiectul unui adevărat tabu. M-a 
surprins diferenţa dintre limbajele folosite înainte și după prima 
mea naștere. înainte, femeile îmi vorbeau despre bucurie, tandrete 
și plăcere. După, în timp ce le povesteam despre bucuria, dar si 
despre suferințele mele, au început să-mi mărturisească 

adevărul lor. Cele mai multe dintre ele nu vorbiseră niciodată cu 
adevărat despre durerea resimţită. Am fost literalmente stupefiată 
de numărul nașterilor dramatice și de suferința ascunsă a 

femeilor. Din clipa în care îşi au alături copilul, sănătos și în 
siguranţă, au tendinţa să uite prin ce-au trecut. Cu binecunoscutele 
consecințe ale reprimării emoţionale. Trăirile neprelucrate, alun în 
inconștient se întorc împotriva copilului, a soțului sau a propriei 
persoane, se deghizează sub o protecţie excesivă a copilului sau 
sub masca depresiei — în orice caz, ele afectează relaţia. 


Neinformarea corectă asupra durerilor și temerilor le răpește 
femeilor posibilitatea unei pregătiri corespunzătoare. Multe 

femei continuă să nască sub anestezie generală, fără nici o 

altă justificare medicală decât angoasa. Consecințele asupra 

relaţiei cu noul născut sunt trecute sub tăcere. Anestezia 

peridurală constituie un progres de netăgăduit. Dacă este dozată 
corect, ea alină durerea, permițându-i femeii să aibă în continuare 
senzații interne și să-și miște picioarele. Dacă este însoţită de sprijin 
psihologic, ea oferă un confort maxim și, prin urmare, condiţii optime 
pentru întâlnirea dintre mamă și copil. Dar când este întrebuințată în 
mod sistematic pentru alungarea emoțiilor și a senzatiilor și/sau când 


doza este prea mare, ea priveazä femeile de contactul cu ele însele 
si cu noul-näscut. 


Atâta vreme cât senzatiile nu sunt obstructionate de durere, de o 
anestezie prea puternică, de frică sau de prejudecăţi, venirea pe 
lume a copilului poate fi o experienţă de plăcere intensă. Bucuria de 
a-l aduce pe lume, bucuria de a-1 întâlni, dar toto-dată plăcere fizică 
și sexuală, fiindcă totul trece prin sex. 


Negarea sexualității feminine 


Maternitatea este o experienţă intensă și complexă. Dar și în cazul 
acesta, bărbaţii aproape că au reușit să le îndepărteze pe femei de 
propriul lor trup. în Franţa, nașterile sunt din ce în ce 


mai „medicalizate”, realizate mai mult de obstetricieni (sunt puţine 
femei care practică această meserie) decât de moașe. (Cu un câștig 
discutabil, fiindcă în Franţa — unde se pune cel mai mare accent pe 
asistența medicală la naștere — rata mortalității este mult mai 
ridicată decât în ţările vecine?0.) lar alăptarea aproape că a fost 
eradicată de pe meleagurile noastre. O femeie care-și oferă sânul 
unui copil de patru luni este considerată o nebună periculoasă. Este 
acuzată că vrea să prelungească simbioza și nu-și lasă copilul să 
devină independent. Este învinovăţită că-i impune copilului o 
asemenea relaţie patologică î Sunt la modă suzetele, care au 
avantajul suplimentar de a face să înceteze tipetele intempestive. 
Biberoanele și laptele praf stimulează comerțul. Otitele récidivante, 
alergiile din ce în ce mai răspândite, problemele dentare sunt 
banalizate ; și în pofida numeroaselor studii care pun problemele pe 
seama alăptatului artificial, se pare că facem totul pentru a le 
descuraja pe femei să-și pună copiii la sân. Deși în Franţa este 
interzisă reclama la laptele praf pentru sugari, industria se pricepe 
de minune să ocolească legea și fiecare proaspătă mămică este 
copleșită de sfaturi pro-biberon. 


Alăptarea 


Alăptarea este o aventură sacră. Sugarul care caută sânul, îl apucă 
si suge cu nesat îi oferă mamei senzaţii sexuale intense. Acestea n- 
au nimic de-a face cu împreunarea și relaţiile amoroase ; este un alt 
tip de sexualitate. Majoritatea femeilor fac o distincţie foarte clară 
între bebelușul lor și bărbatul lor. Senzaţiile pe care le trezesc unul si 
celălalt sunt sexuale, dar inconfunda-bile. Un bărbat care suge 


sfârcul femeii n-are nimic în comun cu un bebeluș care face același 
lucru. Totuși, este același sân și aceeași femeie. 


Erectia mamelonului, primele jeturi de lapte, reflexul de ejectie când 
lichidul alb tâsneste din mamelon aterizând în gura bebelusului, 
gurita care mângâie sfârcul, dulcea presiune a gingiilor încă lipsite 
de dinţi, reacţiile mamare când bebelușul plânge sau îi este foame, 
care apar chiar și atunci când mama este la birou și copilul acasă, 
graţie cărora ne simţim legaţi de copil ca printr-un fir invizibil... Toate 
aceste impresii senzoriale și afec- 


20. Rata mortalității materne în 1990 la 100 000 locuitori: Germania, 
7,288; Anglia 7,638; Olanda 7,57; Franţa 10,362. Rata cea mai 
scăzută se înregistrează în Olanda, unde 30 % dintre naşteri au loc 
acasă, 50 % sunt asistate de moașe, iar 40 % sunt supravegheate 
de un medic, fiind însă realizate de o moașă. Per total, 90 % dintre 
nașteri sunt asistate de o moașă și doar 10 % de un medic. 


-tive Îmbogätesc viaţa sexuală și relația mamă-copil. Suptul nu este 
doar plăcut și sănătos pentru bebeluș, el este util și 

femeii, declanșează contractii uterine care permit revenirea 
organului la dimensiunea și poziția normală. La început de tot, 
contractiile pot fî dureroase. Puțin mai târziu ele devin delicioase, 
uneori aproape orgasmice, deși nu pot fî confundate cu 

plăcerea resimţită în timpul actului sexual. 


Unele femei se pot simţi scandalizate, dezgustate — de fapt, 
vinovate — de intensitatea senzatiilor sexuale. Dacă nimeni nu 

le ascultă, nu le înțelege, ele riscă să se împotrivească 

alăptării. Altele presimt dimensiunea sexuală și recurg la mijloace de 
apărare radicale, trecând direct la biberon. „Nu sunt o vacă”, 

spune Valerie. Această nevoie de a ne distanţa de animalitate 
spune multe despre frustrările de a ne simţi femei. „Civilizaţia 
imaginii” a contribuit la devalorizarea alăptatului matern. 


Prejudecätile de genul : „Alăptatul face sânii să se lase” servesc 
drept paravan. Ele sunt de-a dreptul exagerate ; sânii pot deveni grei 
și lăsaţi după alăptarea a opt sau zece copii, dar după ce alăptaţi doi 
sau trei veţi avea un piept superb. 


Multe femei nu simt dorinţa de a alăpta. Singurul sprijin care li se 
oferă este biberonul ! Sub pretextul libertăţii și cu scopul, la început 
onorabil, de a „nu le învinovăţi pe mamele care nu vor să aläpteze”, 
lipsa lor de dorinţă este ,respectatä” cu un entuziasm putin deplasat. 
Nimeni nu le ascultă cu adevărat îndoielile, neliniștile, reprezentările 
mentale inconștiente, fantasmele, nimeni nu încearcă să le înțeleagă 
motivațiile profunde... 


Pe de altă parte, femeile care își manifestă dorința de a alăpta sunt 
puse în gardă, intimidate în mod subtil sau chiar descurajate. Câte 
mame nu sunt convinse că n-au destul lapte sau că acesta este „de 
proastă calitate” ? Pure fantasme. Foarte rar se întâmplă ca o 
femeie să nu poată alăpta. Dar în loc să vă ajute să vă relaxaţi, să 
aveţi încredere în dvs. și să vă puneţi bebelușul la sân așa cum 
trebuie, vi se propune să „le completaţi alimentaţia” (a se 
subîntelege : nu sunteţi în stare să alăptaţi). Curând, biberoanele cu 
lapte praf vor perturba suficient lactatia și bebelușul pentru ca suptul 
să nu mai fie eficient, ceea ce dă dreptate sfetnicilor. 


Biberonul îl salvează pe bebeluș când mama este absentă, moartă 
sau bolnavă. El este util atunci când mama dorește sau simte nevoia 
să-și reia viaţa profesională și socială. Dar dacă e folosit sistematic 
și mai ales fără a vorbi, el nu le oferă mai mult libertate nici femeilor, 
nici copiilor. în afara repercusiunilor pe termen lung asupra sănătății, 
utilizarea biberonului contribuie la izolarea femeilor și îi lipsește prea 
devreme pe sugari de multe senzaţii.?! 


21.0 experienţă a arătat că bebelusii hräniti cu biberonul de la 
naștere manifestă o preferinţă clară față de mirosul unui sân care 
alăptează în raport cu cel al biberonului lor obișnuit. 


Femeile trebuie să se reunească pentru a se informa, dar mai ales 
pentru a-și împărtăși intimitatea, fantasmele, dorințele, sentimentele 
de rușine și de derută, experiențele. împărtășirea le permite să facă 
o alegere justă. Unele vor continua să opteze pentru alăptarea 
artificială, dar o vor face în cunoștință de cauză. Este important să-și 
vorbească pentru ca femeile și copiii să nu mai fie privaţi, fără să 
știe, de o experienţă fabuloasă si de ne înlocuit.22 


22. Anumite femei nu pot alăpta din motive economice, fiind 
obligate să muncească, și cu toate că alăptarea și munca sunt 
uneori compatibile, zece ore pe zi petrecute departe de casă le 
limitează posibilitățile. Deoarece cartea de faţă vorbește despre 
emoții și viața interioară, voi trece sub tăcere acest aspect social 
fundamental. 


Tristete sau depresie ? 


32 
Depresia 


Doi bărbaţi stau la bar și discută despre un prieten, care a lipsit de la 
petrecerea din sâmbăta trecută. 


. „Marcel este deprimat de când i-a murit soţia. 
— A, da ? Dar când a murit ? 


— O, au trecut deja șase luni ! Șeful lui i-a spus să trebuie să aibă 
grijă de el, să ia medicamente ; nu mai iese, are neurastenie, mereu 
e cu mintea în altă parte, nu mai poate continua așa !” 


Nu, Marcel nu este deprimat, e pur și simplu trist. Doliul nu ţine o 
singură zi. In general durează cam un an. 


Dacă ar fi să dăm crezare revistelor si spoturilor publicitare, viața 
înseamnă bucurie şi energie. Eficacitatea nu se împacă deloc cu 
tristețea și cu durerea. Sunteţi melancolic sau prost dispus ? 
Verdictul : suferiti de depresie. 


Tristetea face parte din viață. Pe termen lung, negarea ei riscă să ne 
cufunde într-adevăr în depresia sau să ne îmbolnăvească. Tristetea 
încearcă să se exprime prin numeroase afecţiuni respiratorii, de la 
guturai la tuberculoză. 


Toţi trecem prin momente de deprimare, provocate sau nu de un 
anumit eveniment. Deprimarea înseamnă mai mult decât o perioadă 
de melancolie ; este o stare care se instalează și care poate dura 
luni întregi sau chiar ani. 


Deprimati fără să știm 


în mod paradoxal, depresia veritabilă poate trece neobservată. 
Sentimentul de disperare se poate disimula sub un simptom fizic, 
sub munca excesivă sau dependenţa conjugală... E posibil chiar să 
fii deprimat fără să fii trist ! Deprimarea se instalează, devine parte 
integrantă din ființa noastră. Nu o vedem, nu o simţim Dar ea e 
acolo. Este „depresia albă”, în contrast cu depresia ,zgomotoasä”, 
numită în limbajul curent „depresie nervoasă”. 


Cum putem recunoaște depresia albă ? Chipul devine inexpresiv, 
lipsit de emoții pozitive sau negative. Depresivul își neglijează 
relaţiile. Se spune despre gândirea lui că este operativă, 


adică este concretă și mai cu seamă utilă. Se poate ocupa de o 
problemă de matematică, poate chiar să se lase absorbit de sarcini 
intelectuale complexe, dar nu se abandonează visării. Nu creează 
nimic. Imaginaţia lui este blocată. își desfășoară toate activităţile 
mecanic, fără prea multă motivaţie. 


Diagnosticul depresiei 


Conform DSM II, Manual de diagnosticare și statistică a tulburărilor 
mentale, pentru ca un om să fie diagnosticat cu depresie el trebuie 
să prezinte cel puţin cinci dintre simptomele următoare, aproape zi 
de zi, timp de minimum două săptămâni : 


1)  Proastă dispoziţie, deprimare care ţine toată ziua, mai multe zile 
la rând. 


2) Pierderea apetitului, bulimie sau modificare importantă a 
greutății. 


3) Insomnie sau somn în exces, se trezește noaptea sau prea 
devreme. 


4)  Agitaţie sau lentoare psihomotorie. 


5) Pierderea interesului sau a plăcerii pentru activităţile obișnuite, 
diminuarea activităţii sexuale. 


6)  Lipsă de energie, oboseală. 


7) Sentimentul de a fi nevrednic, autoacuzare, 
culpabilitate excesivă sau nepotrivită, pesimism, tendința de a 
vedea totul în negru, autodepreciere. 


8) Diminuarea capacităţii de a gândi sau de a se concentra. 
9) Gânduri despre moarte, sinucidere. 


Ce segment al populaţiei este cel mai predispus la depresie ? 
Persoanele divortate, tinerii, persoanele căsătorite ? Influentati de 
prejudecățile noastre, avem tendinţa să-i clasăm pe cei singuratici. 
Și medicii cad victimă acestor prejudecăţi. Ei subestimează mai ales 
depresia tinerilor și a persoanelor căsătorite. Cum să fii deprimat 
când ai toată viaţa în faţă ? lar cel care și-a descoperit sufletul 
pereche n-a găsit astfel un remediu al singurătăţii și, deci, al 
depresiei ? 


Organizaţia Mondială a Sănătăţii a realizat o anchetă în paisprezece 
țări : în cazul persoanelor între 18—24 de ani, medicii generalisti au 

pus corect doar 25 % dintre diagnostice, faţă de 64 % la persoanele 
între 45—65 de ani. Depresia n-a fost identificată decât în 42 % din 

cazuri la persoanele căsătorite fată de 87 % la cele despărţite??. 


lar copiii ? Oare sunt crutati de acest flagel ? Din păcate, nu ; circa 2 
% dintre copii și 10 % dintre adolescenți vor fi atinsi 


23. L mpatient, nr. 220, martie 1996. 


de un simptom depresiv major?%. Numărul real al copiilor deprimati 
este foarte greu de estimat. Si ei nu-și pun întrebări. Adesea părinții 
sunt cei care completează chestionarele studiilor epidemiologice. 
Aceștia subestimează în mare măsură depresia propriilor copii. 


Copilul dvs. este retras, afișează un chip prea serios, nu se exprimă, 
este absent sau, dimpotrivă, e nervos, agitat, îndărătnic și 
nemulțumit, spune lucruri precum „N-am chef de nimic, nu sunt bun 
de nimic, sunt rău, e vina mea, nimeni nu mă iubește...” E posibil să 
sufere de depresie. 


„Nu știu ce să-i mai fac ca să-i fac plăcere, niciodată nu e cu 
adevărat mulțumit, nu-1 interesează nimic, nu se mișcă, e 

prea liniștit...” Nu, pustiul nu suferă de o nemulţumire înnăscută 

; este nefericit, este deprimat, are nevoie de ajutor. Drama 

acestor copii deprimati este că îi deprimă și pe adulți, care nu 
reușesc să-i înveselească. Părinţii, bunicii întorc capul în altă parte 
și preferă să-și spună că „așa este el'. „De vreme ce merge bine 

cu școala, n-avem motive să ne facem griji”, se gândesc ei. 

Părinţii își pun întrebări atunci când copiii iau note proaste, nu 
atunci când copilul este mereu primul în clasă. Ei nu văd că 
scumpul lor fuge de viață, cufundându-se în cărţi. Când suferinţa lor 
este îndreptată spre interior, tinerii nu deranjează pe nimeni. Violenţa 


îi îngrijorează pe părinţi și-i poate determina să intre la idei, dar 
depresia nu. Copilul nu este zgomotos, nu deranjează, stă cuminte 
ore întregi în camera lui. 


La Conferinţa de acord din 1995 asupra tulburărilor psihologice ale 
copiilor și adolescenților, profesioniștii prezenţi au ajuns la un 
consens asupra factorilor de risc : o serie de evenimente stresante, 
un părinte deprimat, o atitudine negativă sau distantă față de copil, o 
carenţă afectivă. Specialiștii subliniază nocivitatea comportamentelor 
punitive, coercitive și arbitrare și a stresului la care sunt supuși 
părinţii. Niște părinţi severi sau care și-au pierdut stima de sine, de 
pildă din cauza șomajului, dar și a unor conflicte conjugale deschise 
sau latente, pot fi răspunzători de depresia copiilor lor. 


In pofida prejudecätilor, existenţa unui singur părinte nu pare a fi 
asociată cu declanșarea tulburărilor depresive. 


24. Conferinţa de acord asupra „tulburărilor depresive la copil”, 14 
— 15 decembrie 1995, la Senat, organizată de Federaţia franceză 
de psihiatrie, Societatea franceză de psihiatria copilului și a 
adolescentului și Asociația psihiatrilor intersector. (Text difuzat de 
Agenţia naţională pentru dezvoltarea evaluării medicale.) 


Istoria unei depresii 


Când a venit la mine, Aurélie lua deja pilule de trei ani ca să se 
menţină pe linia de plutire ! Se simte copleșită, epuizată. 
Doarme mult. La serviciu i se reproșează că se mișcă încet, se 
concentrează greu, are probleme cu memoria. A ajuns tapul 
ispășitor al firmei. Colegele ei se folosesc și își bat joc de ea. Cu 
toate aces 


tea, Aurélie spune că are „totul pentru a fi fericită”, un soț adorabil 
care se ocupă mult de ea și de cei trei copii ai lor, o casă frumoasă, 


o meserie bună. A venit fiindcă se gândește că „ceva nu-i în regulă 
cu ea”. 


Puțin câte putin, devine conștientă de faptul că ceilalţi nu o respectă 
fiindcă ea însăși n-are nici un pic de stimă de sine. Dintotdeauna s-a 
crezut neinteresantă. A crescut alături de o mamă prea ocupată, cu 
un tată absent care considera că educaţia copiilor e treaba femeii, cu 
fraţi și surori mai în vârstă care niciodată n-aveau chef să se joace 
cu ea. 


Şedinţă după ședință, simte din ce în ce mai multă furie împotriva 
părinţilor și împotriva soțului ei prea grijuliu, care nu o lasă să 
crească. La drept vorbind, ea știe că tocmai pentru asta l-a ales. 
Voia un umăr pe care să se sprijine. Ca să se simtă 

protejată, trebuia să se poarte în continuare ca o fetiță, vulnerabilă și 
incapabilă să controleze situaţiile. Din teama de a nu-1 pierde, nu- 

și arată niciodată furia, nu-și permite decât frica sau tristeţea. 


Când a venit la mine pentru prima oară, era total ruptă de ea însăși. 
Nu simţea nici un pic de furie împotriva colegilor care o luau în râs, 
nici un resentiment contra soțului ei care poate că o proteja, dar o și 
bătea. Accepta totul cu fatalismul victimei neputincioase. îi era rușine 
de loviturile soțului, se învinovăţea fiindcă nu ştia să se afirme si se 
cufunda tot mai adânc în depresie. 


Avantajul depresiei : evitarea furiei 


Când e periculos să ne exprimăm resentimentele, impulsurile 
agresive sunt îndreptate spre noi înșine. în cazul părinţilor, Aurelie n- 
a avut încotro ; furia ei rămânea neauzită. Și-a ales un soț care în 
unele privinţe semăna cu mama ei și în altele cu tatăl. Alături de el, 
reproduce comportamentul de supunere pe care și l-a însușit în 
copilărie. își ascunde frustrările, își revarsă asupra ei înseși furia 
neputincioasă. Depresia reprezintă o ultimă încercare disperată de a 
păstra legătura cu soţul ei și, la un nivel mai profund, cu părinţii ei. 


Oboseala imensă îi amorteste braţele și picioarele, îi frânge dorința 
de a se lupta. 


De fapt, depresivul nu mai are energie fiindcă o folosește împotriva 
propriei persoane. O mobilizează pentru a reprima 


trăiri indezirabile : furie, frustrare, durere. Se teme că, dacă și-ar trăi 
furia, ar distruge, ar atrage represalii sau ar pierde relaţia o dată 
pentru totdeauna. 


în cazul depresiei zgomotoase, suferința devine acuzaţie : „Uite cum 
mă faci să sufăr”. Inutil să mai spunem că multe ori rămâne 
neauzită. în general, părinţii dvs. preferă să creadă că sunteţi 
deprimat fiindcă aveţi probleme la birou sau dificultăţi în cuplu în loc 
să vadă că nu v-au dăruit dragoste, atenţie sau respectul de care 
aveati nevoie în copilărie. Pentru a nu fi nevoiţi să fnfruntati adevărul 
din copilărie, și dvs. credeţi același lucru. 


A fi implicat într-un război stupid și a fi obligat să ucizi, a tortura, a fi 
victima torturii sau a fi închis într-un lagăr de concentrare, a-ţi vedea 
familia murind sub ochii tăi în chinuri cumplite, a-i pierde pe toţi cei 
dragi într-un incendiu... toate acestea sunt drame care pot provoca 
depresie la un adult. Dar nu ajungi deprimat fiindcă șeful este prea 
sever, fiindcă te-a părăsit prietena, fiindcă ai fost concediat și nici 
măcar fiindcă ai divorțat. Despärtirile, pierderea slujbei, stresul 
profesional sau conjugal, oricât ar fi de dureroase, nu declanșează o 
depresie decât dacă persoana în cauză are deja tendinţe depresive, 
adică o alterare profundă a stimei de sine. Aproape 

întotdeauna, cauzele depresiei trebuie căutate în trecut. Indiferent de 
vârsta la care s-au declanșat, în Occident, opizeci la sută dintre 
depresii se datorează rănilor din copilărie. 


în general, vindecarea depresiei presupune să ne redescoperim 
emoțiile profunde, să înțelegem motivul pentru care am interiorizat 
trăirile dureroase din copilărie, să ne regăsim stima de sine și să 
învăţăm să ne exprimăm furia. 


Depresii sezoniere si aniversare 


De fiecare dată, în luna iulie, Ursula este deprimată. Este luna 
nașterii sale într-o familie în care n-a fost niciodată 

binevenită. Bătută, disprețuită, n-a fost acceptată nicicând. De ce s-a 
născut ? De multe ori s-a întrebat asta. Aniversarea ei nu este în nici 
un caz o zi fericită. 


Patrick se simte abătut în luna aprilie ; este luna în care a murit 
mama lui. Dar nu și-a dat seama decât în cursul psihote-rapiei. 
Niciodată nu s-a gândit că tristețea lui avea legătură cu pierderea 
celei care nu-1 iubise niciodată. 


Depresiile sezoniere pot avea cauze psihice. Ele sunt reacții 
aniversare la dolii nerezolvate. Sentimentele trăite nu reprezintă o 
reacţie la un eveniment din prezent, ci ,elastice” ale unor emoții 
nerezolvate din trecut. Cauzele pot fi și de ordin fiziologic. Secretăm 
un hormon, melatonina, care reglează ritmul zi/noapte în funcţie de 
luminozitate. Când numărul zilelor însorite este mic. 


între octombrie și februarie, proasta dispoziție nu are doar cauze 
psihice. Oamenii de ştiinţă numesc această stare 

sindromul autumnal depresiv și îl tratează prin expunerea timp de 
câteva ore pe zi la o lampă care imită lumina zilei. Lumina 
resincroni-zează secreția de melatonină și energia revine. 


O tristeţe de fond 


Amelie nu reușește să scape de un fond de tristeţe. Nu știe nici să 
râdă în hohote, nici să se joace cu copiii. Este ca si cum ființa ei s-ar 
fî format pe o bază depresivă. încă din copilărie nu se exprima. în 
timpul terapiei, a recunoscut deprimarea mamei sale. Amelie a prins 
„cartoful fierbinte”. La ședințele de terapie, a simțit furie împotriva 
pasivităţii mamei. A hotărât să nu-și mai asume responsabilitatea 
pentru sentimentele mamei ei, a îndrăznit să-i spună „Mamă, îţi dau 
înapoi tristețea”. De atunci, și-a descoperit un simţ al umorului pe 


care nici nu-1 bänuise vreodată. A învăţat să se joace și să se 
prostească cu copiii ei. Să se bucure de viaţă. 


Lene, oboseală și plictiseală 


Alain are șaizeci și trei de ani. îmi spune : „Sunt leneș, nu reușesc să 
mă ocup de desen, deși îmi place la nebunie.” S-a înscris la niște 
cursuri. Descoperă repede că nu-i convin. El voia să facă desen 
liber, profesorul insista pe naturi moarte. N-a îndrăznit să spună 
nimic. A continuat tot anul, fără să lipsească în nici o seară. însă îi 
era greu să meargă până acolo, trebuia să urce o pantă lungă, apoi 
niște scări, chiar dacă era plin de energie la vârsta lui, respira mai 
greu... Alain s-a forțat multă vreme fără să-și asculte corpul, fără să- 
și asculte sentimentele și nici măcar propriile judecăţi la adresa a 
ceea ce făcea profesorul. Dorinţa lui de a desena s-a epuizat. 


Ceea ce numim „lene” este doar masca unui sentiment 


reprimat. Copiii care nu învaţă la școală nu sunt leneși, ci furioși și 
„fac grevă”. Procesul este inconștient, ei trebuie ajutaţi să exprime 
ceea ce le lipsește, fiindcă în general singurul lucru pe care-1 știu 
este că au o povară imensă pe umeri. Ei trebuie liniștiți, ascultați și 
respectaţi, nu obligaţi să înveţe sau amenințați... 


în același fel, oboseala și plictiseala sunt nişte racket-uri depresive. 


33 
Doliul 


Prea multi medici prescriu antidepresive sau substanțe care 
reglează starea sufletească persoanelor care au pierdut o 

fiinţă dragă, pentru ca să nu sufere. Deși ele, dimpotrivă, au 
nevoie să-și trăiască emoțiile, să-și plângă morţii, să-și exprime 
furia, frustrările și.disperarea, să reflecteze la sensul propriei vieți. 


Firmele de pompe funebre propun în tot mai mare măsură servicii 
complete — îmbrăcare, imbälsämare, înmormântare. Ele încearcă 
să ia de pe umerii familiei toate sarcinile materiale dureroase. însă 
planificarea funeraliilor este o activitate importantă, aș spune chiar 
necesară pentru cei rămași. Aceasta este părerea lui Elisabeth 
Kubler Ross, care a petrecut mii de ore alături de muribunzi și 
familiile lor. Când pierdem pe cineva drag, ne simţim disperaţi fiindcă 
nu mai putem face nimic pentru el. Acţiunea ne permite să evităm 
sentimentul de culpabilitate, inevitabil în cazul doliului. A te ocupa de 
funeralii înseamnă a-1 însoţi pe cel mort până la capăt. Elisabeth 
Kubler Ross a constatat că atunci când oamenii sunt liberi să 
aleagă, firește, având parte de ajutorul necesar, adesea doresc să-l 
îmbrace ei înșiși pe cel decedat. Cei care nu vor s-o facă sunt cei 
cărora le vine prea greu să accepte realitatea morții. 


în societatea noastră se face totul pentru a ascunde moartea, pentru 
a evita să ne confruntăm cu realitatea ei. Faţa și corpul celui decedat 
sunt machiate pentru ca familia să poată spune : „parc-ar fi viu”. Se 
prescriu calmante. Dacă la cimitir izbucniti în hohote de plâns, 
sunteți luat de lângă mormânt. Copiilor li se interzice accesul în 
camera mortuară și la cimitir ca să nu fie ,traumatizati”. Toate 
acestea întăresc sentimentul de irealitate : „Nu e mort de- 
adeväratelea” și frânează procesul de doliu. Acceptarea intelectuală 
este un lucru, acceptarea emoţională și afectivă este altceva ; ea 
implică exprimarea liberă a emoțiilor. 


Când nu suntem lăsaţi să plângem în timpul funeraliilor, lacrimile 
rămân în noi. Dacă le dăm frâu liber puţin mai târziu, singuri în 
cameră, nu vom avea parte de același efect eliberator. Doliul va fi 
întrerupt. Ne vom consuma energia ca să ne reținem lacrimile, ceea 
ce produce tensiuni în corp. Atenţie la reacţiile aniversare și la alte 
elastice”… 


Reacţia de doliu nu este rezervată pentru deces. De o intensitate 
variabilă, în funcţie de importanţa ei, ea este consecutivă oricărei 
pierderi : o despărțire, dar și mutarea într-o nouă locuinţă, o plecare, 


schimbarea locului de muncă, o speranţă dezamăgită, o așteptare 
frustrată... 


Etapele doliului 


Pierdeti un obiect la care ţineţi, o bijuterie, un document important 
sau o persoană dragă... lată etapele prin care este probabil să 
treceti : 


1. „Nu, nu l-am pierdut. Probabil l-am uitat pe undeva, o să-l 
găsesc..." 


„Nu, n-a murit, nu e cu putinţă !” 


Prima etapă este negarea. încă nu suntem în stare să privim 
realitatea în faţă. Ne protejäm de un flux emoţional prea puternic. Nu 
vrem să trecem prin asta, nu vrem să vedem, să auzim, să 
înțelegem. 


2. „Fir-ar să fie ! Furia urcă în noi. 


„E nedrept, nu voiam să moară, de ce a plecat ? Medicii nu sunt în 
stare de nimic, n-a fost îngrijit cum trebuie ! De ce m-a părăsit ? Nu 
avea dreptul.” 


Protestati în faţa realităţii de netăgăduit. Daţi vina pe toată lumea... 
sau vă înfuriaţi pe dvs. înșivă, vă chinuie gânduri de vinovăţie : „Ar fi 
trebuit, dacă aș fi știut..." 


Când se rupe o legătură, căutăm s-o restabilim. „Nu vreau să moară, 
nu vreau să-l părăsesc.” 


3. „Doamne, ai milă de mine, dă-mi înapoi fotografia, fa s-o găsesc 
într-un sertar !” începeţi să negociati. Chiar dacă nu sunteți 
credincios, faceţi promisiuni : „De acum înainte voi fi atent.” Dacă 
pierderea s-a petrecut când fäceati ceva neobișnuit sau chiar interzis 


:,N-0 să mai fac.” Aproape că sunteţi gata să aprindeti o lumânare 
la biserică. 


Realitatea e prea greu de îndurat, poate că pierderea nu este 
inevitabilă. „Dacă aș fi... nu s-ar fi întâmplat așa, mai bine ia-mi mie 
viața în loc de a lui.” 


4. „N-o să-l mai văd. S-a terminat.” Sunteţi trist(ă), plângeţi. Avem 
nevoie de un motiv, furia n-o să-l aducă înapoi. Este etapa depresiei. 
Nu ne mai interesează nimic. Suntem abätuti. Nu mai avem energia 
pe care până mai ieri o investeam în furie sau în negociere. 


5. S-a terminat. Plângeţi, dar acceptaţi. Sunteţi pregătit să dati 
pagina, să investiţi în noi legături. Doliul a luat sfârșit. 


Aceste etape, puse în evidenţă de dr. Elisabeth Kubler Ross, sunt 
cele pe care le parcurge un om aflat pe punctul de a părăsi această 
lume, dar și familia care îl însoțește. Fiecare etapă este importantă și 
dă naștere etapei următoare. Doliul este un proces adaptiv. 


Orice doliu nerezolvat produce blocaje emoţionale. Când ni se 
întâmplă ceva prea îngrozitor — un viol, un atentat, o trădare din 
partea părinţilor — am dori ca asta să nu ne afecteze viața. „Nu 
vreau să simt, nu vreau să mă mai gândesc la asta.” Dar astfel 
investim o bună parte din energia noastră în refularea emoțiilor în 
inconștient. 


34 
Tristetea 


îmi voi aminti întotdeauna de prima undă de tristeţe de pe chipul 
fiicei mele, pe când era încă un bebeluș. Avea câteva luni. Tocmai 
venise un prieten si i-a zâmbit. Margot i-a zâmbit la rândul ei. Apoi 
respectivul s-a întors către adulți și a început să discute cu ei. 
Margot îl urmărea și schița mici gesturi ca să-i atragă atenţia. Dar în 


zadar. Chipul ei a început să dea semne de tristeţe. Era prima dată 
când vedeam că nu reușește să mobilizeze atenţia cuiva. Răcea 
ucenicia tristeţii. „Nu mă vrea.” 


Toţi simțim această dezamăgire atunci când nu reușim să atragem 
atenţia cuiva, dar în general o ascundem ca să nu suferim. 


în unele familii, nimeni nu acordă atenţie nimănui, fiecare își vede de 
ale lui, conversațiile rătăcesc în voia asociaţiilor mentale sau se 
învârt în jurul preţurilor. Uneori cineva deschide televizorul. Și nimeni 
nu pare copleșit de tristețe. Situaţia rămâne neschimbată fiindcă toţi 
se păzesc de contactul cu ei înșiși. 


Tristetea este emotia firească provocată de o pierdere sau o 
deceptie. Un eșec, un doliu, o schimbare de locuinţă, o situaţie care 
trezește în noi sentimentul că nu suntem iubiţi... Tristetea are multe 
nuanțe — nostalgie, descurajare, consternare, dispe-Rădăcina 
latină, strig-, are sensul de a strânge. Districtus, restrâns din toate 
părţile. în latina vulgară, districtum a dus la districtia, strângere, care 
a dus cuvântul francez detresse — suferință. în franceza veche, 
cuvântul avea două sensuri — de trecere strâmtă și de severitate, 
control judicios. Apoi a dobândit sensul de situaţie disperată. 
Suferinta este declanșată de supunerea faţă de o constrângere 
inevitabilă. Este reacţia de doliu. Nu putem schimba nimic. 
Neputincioși în fața adversitätii, nu mai putem decât să plângem. Ne 
„restrângem” din toate părţile. 


Am vrea să nu mai existăm. 


Tristetea nu înseamnă depresie. Depresia marchează un eșec al 
doliului. Tristetea este o etapă a acestuia, ea indică înfăptuirea 
doliului. Ea ne permite deopotrivă să acceptăm realitatea și să ne 
regăsim, să ne reconstruim propria identitate. Energia este 
îndreptată spre interior. Atunci când sunteți trist, fiţi egoist(ă) sau, 
mai degrabă, egocentric(ă). Preocupaţi-vă de dvs., de propriile 
nevoi. Läsati-i pe alţii să se distreze, nu încer- 


câţi să-i urmaţi, nu este momentul potrivit pentru dvs. Avem nevoie 
de o pauză ca să o luăm de la capăt. O perioadă de tristeţe este un 
moment în care încetăm să mai investim în exterior, investind în 
schimb în noi înșine. 


„Doar n-o să-mi plâng de milă toată ziua !” Ba da, plâängeti, 

dar nu de milă, ci ca să vă eliberaţi de suferinţă, ca să depășiți 
încercarea. Găsiţi pe cineva, un prieten în braţele căruia să 
puteţi plânge. Nu veţi mai ff singur ; suferința dvs. va fi auzită, 
vă veți simţi recunoscut și acceptat, ceea ce vă ajută să nu vă 
pierdeţi respectul de sine sau să vă interiorizati emoţiile. După 
ce veți depăși momentul, vă veţi simţi obosit și consolat, nu gol 
pe dinăuntru (firește, cu condiţia să aveţi încredere în celălalt și 
să primiţi ceea ce vă oferă). în plus, astfel veţi avea curajul să 
pätrundeti mai profund în emoția dvs. Prietenul vă va proteja, vă 
va oferi un cadru în care să vă abandonați. 

> 


E greu să ne sus tragem tristetii și gândurilor mohorâte. Avem 
tendința să alegem activităţi într-o tonalitate afectivă ternă. însă chiar 
și tristețea cea mai profundă se lasă luminată pentru o clipă de raza 
strălucitoare a râsului. 


Arta de a fi fericit si de a-i face fericiţi pe cei din jur 


35 
Toti avem nevoie de dragoste 


Oamenii sunt fiinţe ale relaţiilor. Pentru ei, mângâierile si atenţia sunt 
la fel de importante ca hrana. Suferă dacă sunt privaţi 

de comunicare. De altfel izolarea este pedeapsa privilegiată a 
prizonierilor rebeli, fiind folosită și ca instrument de tortură. 


Acum câteva decenii, un psiholog elveţian René Spitz a ținut sub 
observaţie niște bebelusi internați în spital. Cu toate că erau spälati, 
hräniti si primeau toate îngrijirile necesare, unii dintre ei mureau. 
Bebelușii începeau să strige, să cheme, apoi tăceau, nu mai scoteau 
nici un sunet, înțelegând că strigătele lor erau inutile. Se chirceau, se 
refugiau în interior. Nu se mai hräneau și, încetișor, se lăsau să 
moară în tăcere. Spitz a denumit acest sindrom „spitalism”. Nimeni 
nu le zâmbea, nimeni nu le vorbea, nu erau importanţi pentru nimeni 
; și-atunci, de ce să mai trăiască ? De când s-au făcut aceste studii, 
personalul de îngrijire a devenit sensibil la aspectul amintit, 
mângâierile sunt recunoscute ca parte integrantă a eforturilor de 
îngrijire și în majoritatea spitalelor de pediatrie unul dintre părinți 
poate fi internat împreună cu copilul. în zilele noastre nu mai vedem 
cazuri de spitalism decât în orfelinatele din ţările sărace, totalitare 
sau aflate în război, unde urgentele par a fi de altă natură decât 
afectivă. Am spus „par a fi”, deoarece copiii în cauză mor deopotrivă 
din lipsa recunoașterii și afecțiunii si din cauza foamei sau a bolilor. 


Nimic nu este mai greu de suportat decât izolarea. Suntem pe acest 
pământ de aproape șase miliarde de ani, adunați în orașe. 
Mijloacele de transport și de comunicaţie sunt ultrarapide și ușor 
accesibile, dar singurătatea este o problemă în creștere. 


Poţi să te simţi mai singur în mijlocul mulţimii sau într-un tren 
aglomerat decât într-o sihăstrie. O anumită distanţă faţă de ceilalţi e 
necesară, fiindcă ne conferă un sentiment de siguranță, în metrou, la 
orele de vârf, spaţiul din jurul nostru este restrâns la minimum. Ne 


retragem în noi ca să nu ne simţim violati în intimitatea noastră. 
Oamenii de la sat, unde fiecare are casa lui, își spun mai ușor bună 
ziua decât locatarii unui imobil. Ati observat că, cu cât blocul este 
mai înalt și apartamentele mai numeroase, cu atât în ascensor e mai 
multă liniște ? Concentrarea urbană atrage după sine singurătatea. 
E nevoie de ceva ieșit din comun pentru a restabili comunicarea. Un 
accident de auto- 


mobil, o motocicletă răsturnată, o scară de pompieri proptită sub o 
fereastră strâng în jur grupuri de gură cască și dau 

naștere conversatiei. In timpul marilor greve din decembrie 1995, am 
observat cum își vorbeau și își zâmbeau oamenii de pe străzi. 
Rareori s-a văzut atâta solidaritate între pietoni. în pofida oboselii, în 
pofida stresului cauzat de ambuteiaje, oamenii comunicau fiindcă 
trăiau o experiență comună. Nu mai erau solitari, ci solidari. 


Din fericire, avem si alte porţi de acces la conversaţie... Florile, 
animalele și bebelușii au la rândul lor o putere miraculoasă de a 
facilita comunicarea. Faceţi un drum cu metroul cu un buchet de flori 
în mână, mai ales dacă sunteţi bărbat ; zidurile de apărare cad, 
limbile se dezleagă. Transportaţi-vă pisica sau ham-sterul, veți 
atrage simpatii. Dacă sunteţi cu copilul în braţe sau într-un port- 
bebe, deja oamenii sunt în extaz... Cărucioarele au mai putin efect, 
poate pentru că incomodează. 


Claude Steiner, psiholog american, coleg si prieten al lui Eric Berne, 
fondatorul analizei tranzactionale, este autorul poveștii Conte chaud 
et doux des chaudoudoux, best-seller în Statele Unite, o carte cu 
mare succes la copii care place și adulţilor. într-o ţară îndepărtată, 
oamenii trăiesc fericiţi. Ei poartă la brâu o punguţă cu niște mingiute 
pufoase numite caldedulci, fiindcă dau senzaţia de căldură și 
blândete. De fiecare dată când cineva dorește o caldădulce, e 
suficient să ceară, iar celălalt bagă mâna în säculetul lui și-i oferă 
mingiuta. 


Metafore ale semnelor de atenţie pe care le schimbăm între noi si 
care ne umplu de bună dispoziţie, ,mingiutele” fermecate sunt 
inepuizabile. Asta nu-i convine vräjitoarei rele, care nu-și poate vinde 
potiunile magice și pilulele ! Ea decide să creeze o penurie, 
șoptindu-i la ureche unui sătean că mingiutele se pot epuiza. „Dacă 
soţia ta îi dă fiecăruia câte o caldädulce, n-o să mai aibă pentru 
tine...” Bărbatul începe să-și urmărească nevasta, care-și 
controlează copiii... Foarte curând, tot satul este cuprins de îndoieli. 
Oamenii ezită să facă schimb de mingiute. în lipsa lor, sunt din ce în 
ce mai trişti și artägosi, se îmbolnăvesc, se ofilesc si mor. Potiunile 
vrăjitoarei se vând ca pâinea caldă, dar nu ajută nimănui. Cum nu 
vrea să-și piardă toţi clienţii în beneficiul cimitirului, inventează un 
procedeu. Le oferă sătenilor säculeti cu frig-intepätori. Acestea sunt 
niște mingiute care seamănă de departe cu cele dinainte, dar cei 
care le primesc au o senzaţie de frig și se simt rău. Oamenii încep 
să facă schimb de frig-înţepători... Nu mai mor, dar consumă din 
abundență pilulele și licorile magice ale vräjitoarei. 


în povestea lui Steiner, Julie Doudou supraviețuiește. Este o femeie 
frumoasă si afectuoasă, care știe să vorbească cu copiii si care n-au 
auzit niciodată vorbindu-se despre penuria de caldedulci. Ea le oferă 
tuturor mingiutele dragostei, sub ochii säte- 


nilor uluiti. Zâmbește mult, ceilalți se simt bine cu ea, îi alintă pe 
copii. Aceștia o adoră. Și reîncep să facă schimb de caldedulci pe 
gratis, ușor, din plăcere. Văzând acest lucru, adulţii încep să pună la 
punct reguli și legi care reglementează schimburile de caldedulci... 
Povestea ia sfârșit cu o întrebare : ce va fi în viitor ? 


36 
A dărui 
A dărui înseamnă a împărtăși. Prin urmare, înseamnă și a primi. A 


oferi o atenţie, un cadou, un compliment, un zâmbet înseamnă să 
stabilești o legătură, să-i permiti celui care primește să se simtă mai 


putin singur, dar si să te simţi tu însuți mai putin izolat. Prea ocupați 
cu tot felul de lucruri, absorbiți de urgenţa treburilor cotidiene, nu ne 
privim îndeajuns. Indrägostitii se contemplă unul pe celălalt ore 
întregi... Cei căsătoriți demult, prizonieri ai obiceiurilor și ai rutinei, 
pot ajunge să nu se mai vadă unul pe altul. O privire complice, o 
mângâiere în treacăt, un sărut, o vorbă tandră întreţin trăinicia 
legăturilor. 


Când două fiinţe sunt legate, există eu, tu și relaţia. O relaţie se 
hrănește cu atentii. Ce valoare are un „te iubesc” dacă niciodată nu 
dăruim flori, dacă uităm de ziua de naștere sau de preferințele 
celuilalt, dacă nu-i suntem alături în momentele grele ? O dragoste 
în care uiţi de celălalt nu este dragoste. Este dependenţă : „Te 
iubesc pentru mine, fiindcă am nevoie de tine.” 


Mulţi cred că a dărui înseamnă a te abandona, a te priva, a 
renunţa... „Persoana al cărei caracter a rămas în stadiul în 

care predomină tendința de a primi, de a exploata sau a 

aduna resimte dăruirea în acest fel”, ne reamintește Erich Fromm. 
Cu toate acestea, a dărui ne face fericiţi, fiindcă „prin însuși actul 
de a da, îmi dovedesc forța, bogăţia, puterea. Această experienţă 
a vitalităţii și a puterii mă umple de bucurie [...] simt că am totul din 
plin, că pot să cheltuiesc, mă simt viu, vesel.” 


Poate fi greu să dăruiești atunci când n-ai primit îndeajuns. Dar nu 
putem da decât ceea ce am primit ? Recurgem adesea la această 
prejudecată pentru a ne justifica pasivitatea. Din fericire, nu-i 
adevărată. Câţi părinţi nu au grijă să dăruiască ceea ce ei n-au primit 
? Uneori sunt stângaci, dar se străduiesc să-și ferească copiii de 
ceea ce au avut ei de îndurat. 


Resorturile psihice care ne tin în frâu sunt puternice. Nu reusiti să 
däruiti partenerului de viaţă ? Copiilor ? Unui coleg, unui prieten ? 
Este un simptom, ascultati-1 ; ceva din dvs. vă blochează. Poate e 
vorba despre o furie neexprimată, de o veche ranchiună sau o 
proiecţie. Nu lăsaţi emoţiile să vă controleze relaţiile. 


lată ce-mi scrie unul dintre cititorii mei : „Seara trecută am fost la un 
prieten și printre invitaţi era o persoană pe care o 


detest. Puţini oameni mă dezgustă atât de tare. Atunci, ca de obicei, 
m-am făcut că nu-1 văd și am salutat pe toată lumea cu excepţia lui. 
Apoi, dintr-o dată, m-am gândit la ipoteza dvs. că a iubi sau a 
detesta este o alegere, o creație mentală și nimic mai mult. într-o 
clipă, totul s-a schimbat. Mi-am spus : „De fapt, ce mi-a făcut tipul 
ăsta ? Nimic ! Nu merită să mă port așa cu el ! Apoi, fără să mă 
gândesc mai mult, m-am întors spre el, i-am pus mâinile pe umeri si, 
cu un zâmbet larg, l-am scuturat ușor, spunând : „Ei, cum merge ?” 
Era total bulversat, iar eu cu atât mai mult ! De unde venea acest 
elan amical ? Dintr-odată m-am simţit cuprins de pace, de afecţiune 
— nu doar faţă de el, ci faţă de toţi cei prezenţi. Ura ? Dispăruse ! 
Ce ușurare !” 


Mingiuţele fermecate sunt inepuizabile... cu cât däruiti mai multe, cu 
atât aveţi mai multe. Nu le rezervaţi familiei. Abuzul nu este 
periculos. La serviciu și pe stradă, däruiti și veţi fi răsplătit. Pe stradă 
și în mijloacele de transport, a privi și a zâmbi înseamnă a comunica 
o stare de bine și a o simţi în interiorul tău. îndrăzniţi să-i priviţi pe 
ceilalţi, mai cu seamă pe cei care au cea mai mare nevoie de asta, 
cei excluși din societate. A oferi cuiva un zâmbet înseamnă a-1 
considera o ființă umană, un posibil interlocutor. 


„Ceea ce mă face să sufăr cel mai mult este disprețul oamenilori 
spune Roger, care de doi ani nu mai are casă și cerseste pe stradă 
pentru a supravieţui. „Pentru unii parcă nici n-aş exista, nu vor să mă 
vadă. Am impresia că sunt transparent. Alţii îmi dau câte o monedă, 
dar am sentimentul că o fac ca să scape de mine.” Să-i dai de 
pomană celui sărac fără să-i recunoști drepturile înseamnă să-l 
umilești și mai tare și să-l faci să simtă și mai mult povara 
nedreptätii. 


în faţa suferinţei, trebuie pur si simplu (deși nu-i deloc ușor) să 
rămânem umani, să refuzăm să ne lăsăm dezumanizati 


de neputinţă. îmi place această frază a sfântului Ambrozie : „Nu 
din bunul tău dai săracului, ci din ce-i al lui îi friapoiezi”. 


Arta de a face complimente 


„Ești nemaipomenit !” Priviţi chipul persoanei căreia vă adresati. O 
frază care începe cu „Tu ești...” provoacă o tendinţă de retragere, o 
negare, uneori o tulburare ușoară, sau pur și simplu nu este auzită. 


„Sunt într-adevăr impresionată fiindcă te-ai gândit să-mi oferi 
această vază pe care am văzut-o împreună luna trecută.” 


Spuneţi „Eu sunt...” Implicaţi-vă în reflectiile dvs. în loc să-l închideţi 
pe celălalt într-o definiţie, fie ea și pozitivă, exprimati-vä impresiile, 
senzațiile, împărtășiți-vă emoțiile, vorbiti despre dvs. 


Vorbiti pentru a vă purifica relațiile 


Să dăruiești înseamnă totodată să te däruiesti, să-ţi exprimi 
sentimentele. Emotiile noastre sunt sarea și piperul vieţii. Ele dau 
relaţiilor noastre un sens. De câte ori nu v-aţi gândit la ceva, n-aţi 
avut un presentiment, n-aţi simţit frică sau furie si nu v-aţi exprimat, 
de frică să nu-1 răniţi pe celălalt, să nu vă bägati acolo unde nu vă 
priveşte sau pur si simplu ca să nu-i deranjati pe alţii ? 


O relaţie care ne hrănește este o relaţie în care vorbim despre ceea 
ce simţim în sufletul nostru. Relaţia se ofilește atunci când nu 
discutăm decât despre fapte exterioare. „Am participat la o întrunire, 
erau acolo toți directorii." 


Nu vă fie rușine de emoțiile dvs., împărtășiţi-vă suferințele și 
bucuriile, angoasele și tristetile, îndoielile și neliniștile, visele 

și cosmarurile. „înainte de întrunire eram neliniștit, dar am reușit să 
iau cuvântul. Toţi directorii erau acolo. M-am simţit mândru de mine.” 


Dacă nu-i permiteti celuilalt să pătrundă în inima dvs., vă îndepărtați 
de el. 


Virginie este îndrăgostită de un bărbat care a făcut-o să sufere în 
mod evident. Raoul, tatăl Virginiei, se teme pentru ea, își face griji, 
dar nu-și deschide sufletul în fața ei... „Nu trebuie să mă amestec în 
viaţa ei, nu pot să-i impun felul meu de a vedea lucrurile, este 
majoră”, spune el. înțelegând că va avea și el de câștigat, se decide 
să-i vorbească. Reacţia Virginiei îl surprinde. în sfârșit, tatăl ei se 
ocupă de ea ! De ani întregi își asuma riscuri din ce în ce mai mari 
pentru ca tatăl ei să se manifeste. Pleca singură în străinătate, fără 
bani, ducea o viaţă instabilă... Faptul că tatăl ei și-a exprimat frica a 
liniștit-o. 


O emoție împărtășită adânceşte încrederea. Cuvintele nerostite 
trezesc îndoieli și suspiciune. 


De câteva săptămâni, Marc este preocupat. La firma lui se vorbeşte 
despre restructurare. Se teme pentru postul lui. Până acum nu i-a 
vorbit despre asta soției, „ca să nu-și facă griji . „Nu se îndoiește de 
nimic, sunt sigur, sunt foarte atent, când sunt cu ea zâmbesc, mă 
prefac că totul e bine.” îl invit să se deschidă faţă de ea, să-i spună 
ce simte. l-a vorbit chiar în seara aceea. Ea a izbucnit în plâns : 
„Deci asta era, de ce nu mi-ai spus nimic ? Simteam eu că ceva nu-i 
în regulă cu tine, purtai o mască, nu mai știam cine stă în fața mea.” 


Tăcerea este moartea relaţiei. Chiar dacă cei doi continuă să 
trăiască sub același acoperiș, ei devin treptat doi necunoscuți 

; trăiesc alături, dar nu împreună. Acceptăm cu ușurință că „nu 

e bine să spui întotdeauna adevărul”. Asta ne scutește de 
capitularea în fața emoţiilor care ar putea să apară. Fiecare trebuie 
să 


reflecteze la adevăratele motive pentru care nu vrea să spună. 
Pentru a-1 proteja pe celălalt ? Sau pentru a se proteja pe sine ? 


Copiii lui Yvonne o iau cu masina : ,Te ducem pentru câteva zile la 
casa de odihnă, o să vezi, o să fie foarte bine. După ce-ţi revii o să 
te întorci acasă.” Yvonne nu vrea să citească firma clădirii, Azil 
intercomunal. Copiii ei spun că se va întoarce acasă, vrea să-i 
creadă. La azil îi este greu să se integreze, să se ocupe de ceva. 
Luni întregi, în fiecare zi, spune : „Copiii mei vor veni să mă ia, acum 
sunt vindecată, o să mă întorc acasă." Copiii ei se feresc s-o anunţe 
că i-au vândut apartamentul. Le este prea greu să-i spună Yvonne : 
„Știi, mă simt vinovat că nu pot să mă ocup de tine acasă. Nu mai 
poți trăi singură în apartamentul tău, aici este noua ta casă.” A spune 
înseamnă a respecta. înseamnă a-1 considera pe celălalt o 
persoană, a-i dărui celuilalt mijloacele necesare pentru a-și conduce 
viața. A nu spune înseamnă lipsă de respect, înseamnă să-l mentii 
pe celălalt într-o stare de dependenţă, să-l consideri incapabil să 
aibă grijă de el. Evident, când ne hotărâm să vorbim, este important 
să ne acordăm răgazul necesar pentru a asculta emoţiile pe care le 
trezim. 


Poveștile mele nu interesează pe nimeni ! 


Multi dintre noi au această impresie. Ipoteza mea este că păstrăm o 
convingere din copilărie, când tata și mama nu se arătau prea 
pasionaţi de poveștile noastre. Poate li se păreau desuete în raport 
cu problemele cu care se confruntau ei. Poate preferau 

să vorbească despre politică decât despre prietenul care l-a văzut 
pe un altul făcând un tobogan uriaș. In realitate, tot ceea ce i 

se întâmplă unui om este interesant pentru altul. Fiindcă toţi suntem 
oameni și fiindcă ne putem identifica cu sentimentele trăite. Ceea ce 
ne plictisește uneori sunt rationamentele prea subtile, când se repetă 
aceleași lucruri de sute de ori. Detaliile sunt interesante atunci când 
ne evocă emoții, sentimente. Toţi oamenii sunt avizi de emoții. A 
vorbi despre tine, despre ceea ce simți îl îmbogățește întotdeauna 
pe celălalt. lar, uneori, poate să transforme o viaţă sau chiar mai 
multe, la fel ca în povestea Annei. 


Intr-o zi, Anna îi povestește unui coleg despre drama care i-a dat 
peste cap adolescenţa — moartea tatălui ei. Pentru mo- 


ment, Bruno nu spune nimic, ascultă. Peste câteva zile, îi 
mărturisește cât de mult l-a ajutat discuţia lor să reflecteze la 
priorităţile din viaţa lui. De atunci petrece mult mai mult timp cu fiica 
lui de optsprezece luni și a încercat să reia legătura cu fratele lui mai 
mare, pe care nu l-a văzut de cinci ani din cauza relaţiilor furtunoase 
cu fosta lui soție ! Datorită Annei, a devenit conștient de importanţa 
unui tată. Uneori este suficient un declic pentru a 


face o revoluţie. Vorbind despre ea, împărtășindu-și suferința, Anna 
a permis acest declic. Bruno și fiicele lui îi vor fi recunoscători pentru 
multă vreme. Emotiile împărtășite îi îmbogăţesc pe toți. 


37 
A primi 


Martine este tânăra mamă a patru copii ; acum două luni l-a născut 
pe cel mai mic. îi povestește unei prietene cât de mult o obosește 
suptul de noapte... în timpul zilei nu se poate odihni fiindcă cei mari îi 
solicită și ei atenţia. Claire îi propune s-o ia pentru o jumătate de zi 
pe fetița ei de doi ani. Ceilalţi sunt la școală. Astfel Martine ar putea 
să se odihnească un pic. Dar ea refuză : „Nu, n-are rost, oricum nu 
voi reuși să mă odihnesc../ Când o întreb care este adevăratul motiv 
al refuzului, îmi mărturisește : „E drept că sunt epuizată, dar m-aș 
simţi prost.” Martine nu știe să primească ajutor. 


Săptămână trecută, fiind invitaţi la niște prieteni, am adus cu noi un 
buchet superb de fiori. Alesesem florile cu plăcere, gândindu-mă la 
ei. Dar am fost întâmpinați cu un „Nu trebuia !” M-am simțit 
dezamăgită. Nu le făcea plăcere să primească buchetul ? Uneori, 


politetea aduce a injurie ! Aș fi preferat să exclame : „Sunt superbe, 
mulțumim frumos, ne face mare plă- 


„Nu trebuia.” De câte ori n-aţi auzit această expresie când ati oferit 
un cadou ? Sub masca politetii, se ascunde sentimentul de a nu 
merita. Aceste persoane simt că nu merită să primească. Probabil 
pentru că n-au fost obișnuite să primească multe mingiute ale 
afecțiunii. 


„Nu știu cum să-ți mulțumesc." Pur și simplu spunându-mi 
mulțumesc sau, mai bine, formulând ceea ce simţi în legătură 

cu darul meu. E chiar așa de greu să spui mulțumesc, privindu-mă în 
ochi cu recunoștință ? 


Totul se petrece de parcă am căuta permanent să limităm apariţia 
unor trăiri prea puternice. Ce-i drept, nu-i ușor să dai de înţeles cuiva 
că îl iubesti, nu suntem obișnuiți cu asta ! Pentru a accepta să 
primiţi, poate va fi nevoie să faceţi un mic efort interior. Poate că 
astăzi refuzati să primiţi fiindcă în trecut ati primit prea putin. Gânditi- 
vă cum era în copilărie. De ce aveati nevoie ? Mental, dvs., adultul 
de astăzi, mergeţi în întâmpinarea copilului care ati fost. Däruiti-i, 
invätati-1 că merită să primească. 


Manuela are cancer. Soţul ei se ocupă foarte mult de ea. Ea suferă. 
îi e greu să accepte ca soţul să o îngrijească. Când dure- 


rea o tintuieste la pat, nu îndrăznește să-i spună. „Nu, totul e bine”, îi 
răspunde atunci când el își face griji. Când o întreb de ce îi ţine la 
distanţă în felul acesta, ea se justifică : „Nu vreau să-l văd suferind”, 
uitând că ea este cea bolnavă. Manuela nu se gândește la nevoile 
ei. Este nefericită fiindcă celălalt este nefericit... văzând-o pe ea 
nefericită! Situaţia devine complexă! O invit să se pună în locul 
soțului ei, să joace un rol. îi propun să-și schimbe locul, să devină 
Pierre și să o privească pe Manuela. Astfel poate simţi ceea ce simte 
Pierre atunci când ea suferă pentru el și-i refuză atentiile. Manuela 
înțelege că, cu cât caută mai mult să-l protejeze, cu atât el se simte 


mai trist și mai neputincios. în rolul lui Pierre, Manuela devine 
conștientă că lucrul de care are cea mai mare nevoie este ca ea să 
aibă încredere în el, să accepte să primească. El n-are puterea de a 
o vindeca, dar îi poate dărui dragoste. Este esenţial să nu-i răpească 
această putere. în urma ședinței, Manuela și-a deschis sufletul și și- 
a permis să primească. S-a simţit apropiată de el, iubită si puternică. 


Faceţi parte dintre aceia care spun : „Când mi-e rău, prefer să fiu 
singur” sau știți să folosiţi încercările vieții pentru a consolida 
legăturile cu cei din jur ? 


38 
A refuza 


„Deci vii să petreci Paștele cu noi, draga mea !” 


Noemi are douăzeci și cinci de ani și-i e tare greu să se despartă de 
părinţi. „Nu, mami, nu pot, am mult de lucru.” Urmează o conversaţie 
suprarealistă pe tema ,Muncesti prea mult, o să te îmbolnăvești..." 


De fapt, Noemi trebuie să înveţe să spună : „Nu, mami, nu vin, prefer 
să petrec aceste trei zile cu prietenii” sau „Prefer să rămân acasă, 
am douăzeci și cinci de ani, am nevoie de independenţă” 


Dacă mama i-ar spune : „Eşti egoistă, gândește-te la tatăl tău, care e 
bolnav ar putea răspunde : „îmi iubesc tatăl, te iubesc și n-o să vin la 
voi fiindcă vreau să fac altceva de Paște.” 


E greu să nu începi să argumentezi, să nu cazi în capcana discuţiei 
despre boala tatălui, să eviti acei „nu pot” care exprimă neputinta ; e 
greu să-ți asumi responsabilitatea propriilor fapte spunând „nu 
vreau” sau „aleg să”. Dar ce bine te simți după ce-o faci ! Dacă știți 
să spuneți ,nu”, puteţi în sfârșit să spuneţi „da”. Nu din supunere sau 
dintr-o resemnare neputincioasă, ci un ,da” adevărat, din toată 
inima. 


îmi amintesc de o întâmplare de acum câţiva ani. Tineam cursuri 
serale la Conservatorul de arte și meserii. Din când în când aveam 
întâlniri cu ceilalţi formatori. într-o dimineaţă m-am trezit convinsă că 
nu-mi arde câtuși de puţin să particip la întâlnire. Am sunat-o pe 
secretară și am rugat-o să-i informeze pe șefi și colegi că nu voi fi 
acolo la ora zece fiindcă n-am chef. Ea mi-a răspuns : „Bine, o să le 
spun că sunteți bolnavă ! 


— Nu, nu sunt bolnavă, n-am chef să vin î 
— Să le spun totuși că nu puteţi veni ? 
— Nu, spuneti-le că nu vreau să vin.” 


A trebuit să stau un sfert de oră cu secretara la telefon. Pur si simplu 
nu putea concepe că eu îndrăznesc să spun că n-am chef să vin. 
încerca să-mi găsească scuze ,valabile”. Cu greu am reușit s-o 
conving că eram responsabilă de sentimentele și faptele mele. 


Nu suntem întotdeauna conștienți de preţul acestor mici lasitati. Deși 
o minciunică ne face să ne simţim bine pentru 


moment, scutindu-ne de confruntarea cu ceilalți, pe termen lung 


avem un preţ de plătit, fără să putem identifica întotdeauna cauza 
deceptiilor noastre. Fiecare lasitate alimentează sentimente 
inconștiente de rușine și lipsă de demnitate. Dar de ce ne-ar 
preocupa acestea, de vreme ce sunt inconștiente ? Fiindcă în 
general inconstientul ajunge să se manifeste într-un fel sau altul. 
Aceste sentimente refulate vă dirijează viaţa : atrag spre 

voi persoane nepotrivite, fac ca proiectele dvs. să dea greș, 

vă afectează relaţiile. Oare chiar merită ? 


Se poate întâmpla ca, în anumite situaţii, când povara este prea 
grea, să fim obligaţi să minţim... Dar mie mi se pare că strategiile de 
deresponsabilizare de genul „sunt bolnav” sau „nu pot” sunt folosite 
abuziv, pentru a nu-1 răni pe celălalt sau, mai ales, pentru a nu purta 


responsabilitatea acestor sentimente și a nu fi nevoiţi să înfruntăm 
consecinţele. Este evident că o atitudine de acest gen are o urmare. 
Dacă spuneţi că sunteţi bolnav, veți fi întrebat dacă vă este mai bine 
si asta-i tot. Dacă spuneţi că n-aveţi chef să faceţi ceva, ceilalţi s-ar 
putea simţi jigniti si va trebui să furnizaţi explicaţii. Când m-am 
întors după-amiaza la birou, cei doi șefi ai mei de pe vremea 

aceea m-au întrebat de ce n-am vrut să vin. Le-am spus 

adevărul, întâlnirile lor mi se păreau plicticoase și inutile. Am 

vorbit despre asta, am căutat împreună soluții și le-am găsit. 
întâlnirile au devenit terenul unor schimburi de idei pasionante. 
Dacă m-aș fi ascuns în spatele unei scuze, întâlnirile noastre ar 

fi rămas la fel de plicticoase și aș fi fost nevoită să mă 

îmbolnăvesc cam des ! 


Dacă ne ascundem sentimentele, menţinem starea de fapt, ne 
facem părtași la ceea ce nu merge bine. Când formulăm ceea ce 
simțim, putem contribui la schimbarea lumii din jurul nostru. 


39 
A cere 


Nu trebuie să cerem ca să nu obligăm. Nu trebuie să ne destäinuim 
ca să nu pärem exigenti. „Nu se cere !' Câţi dintre noi n-au auzit 
această regulă de la părinţii lor ! Presupunerea din 

spatele imperativului este că un copil n-are drepturi. Părinţii lui știu 
mai bine ce e bine pentru el. Deci el n-are dreptul să deschidă 
gura. Nu-i politicos să ceri ! Prin urmare, ne așteptăm de la ceilalți 
să ne ghicească nevoile. 


Dragostea fiind percepută în mare măsură ca o contopire cu celălalt, 
avem tendinţa să credem că „dacă m-ar iubi într-adevăr, ar face ce 
vreau”. „Dacă îi cer, nu mai are nici o valoare ; mi-ar plăcea s-o facă 
spontan.” Dar uite că nu avem toţi aceleași nevoi, aceleași dorinţe și 
aceeași cultură familială. 


Nimeni nu vrea să mulțumească pe cineva care spune : „Dacă nu-mi 
satisfaci nevoile, înseamnă că nu mă iubesti.” Cel care cere cu 
adevărat acceptă să se confrunte cu refuzul. 


Cereti o... mângâiere 


„la spune, nu vrei să-mi faci masaj la umeri ? Mi-ar plăcea niște flori, 
n-ai vrea să-mi iei un buchet săptămâna asta ? Alegi tu ziua, îmi faci 
o surpriză. Ce îţi place la mine ?/Ce ţi-ai spus prima dată când ne- 
am întâlnit ?/Am chef de tine, nu vrei să mă mângâi ?/Am nevoie să- 
mi spui că mă iubesti ca să simt mai puternic legătura cu tine, vrei 
să-mi spui niște vorbe dulci ?” etc. 


Formulati cereri clare. De asemenea, întrebaţi-i pe cei apropiaţi ce 
își doresc și de ce au nevoie. Propuneti-i partenerului de viață 
următorul exerciţiu : fiecare alcătuiește o listă cu zece lucruri pe care 
i-ar plăcea să le facă celălalt pentru el, zece gesturi mărunte sau 
importante care alimentează relaţia, și i-o înmânează celuilalt. în 
fiecare zi, fiecare dintre cei doi alege din listă un lucru dorit. lată lista 
lui Nicole : 


Vreau să mă cuprinzi pe după talie 

Vreau să-mi zâmbești din când în când în timp ce te uiţi la televizor 
Vreau să-mi oferi un trandafir 

— Vreau să-mi spui că mă iubeşti 

— Vreau să-mi spui că rochia mea sau o altă haină îţi place 

— Vreau să-mi repari lampa de pe noptieră 

— Vreau să-mi torni ceaiul în cană la micul dejun 


— Vreau să-mi pui unt pe tartine 


— Vreau sa mă säruti pe gât atunci când nu mă aştept 
— Vreau să mă suni la birou ca să-mi spui că mă iubeşti 
Si iată lista lui Hervé, soţul ei : 


— Vreau să programezi magnetoscopul ca să înregistreze 
o emisiune pe care mi-ar plăcea s-o văd, dar nu am timp 


— Vreau să mă inviti într-o seară la restaurant 


— Vreau să mă suni la birou într-o zi ca să luăm masa de prânz 
împreună 


— Vreau să mă säruti pe gât 
— Vreau să-mi faci masaj la umeri și pe spate 
— Vreau să iei inițiativa să mă mângâi 


— Vreau să vii să te lipesti de mine pe canapea în loc să te duci să 
speli vasele imediat după ce mâncăm 


— Vreau să-mi oferi o plantă pe care s-o pun la mine în birou 
— Vreau să-mi propui să ieşim în oraș 
— Vreau să-mi aduci o băutură când mă uit la televizor 


Cereţi... atenţie față de nevoile dvs. 


„Te întorci înainte de miezul nopții ; fetele de vârsta ta nu trebuie să 
hoinărească pe străzi după o anumită oră ! Gata, nu mai discutăm |” 


Puneţi-vă pentru o clipă în locul fetei. Ce simtiti când mama dvs. vă 
vorbește astfel ? 


Acum, ascultati-o pe o altă mamă : „Când te întorci după miezul 
nopții, sunt neliniștită fiindcă îmi spun că cine știe ce ti se poate 
întâmpla. Nu știu de ce miezul nopții, n-are nici o logică, poate 
pentru că se spune că la ora asta se comit crimele, poate pentru că 
este ora la care caleașca se transformă în bostan... în orice caz, mă 
tem să nu ai un accident sau să nu fii agresată... Până la miezul 
nopţii nu-mi fac griji. După aceea, am nevoie să te știu în siguranță 
ca să pot dormi liniştită.” 


Ce simtiti ? Ce-aţi vrea să faceţi în primul caz ? Dar în al doilea ? 


O poruncă ne îndeamnă s-o încălcăm. Sentimentele inspiră respect. 
între laxism și autoritarism se află exprimarea emoţiilor. Emotia mea 
este cea care impune o limită, nu o lege abstractă și arbitrară. Un 
copil poate să respecte un sentiment, în general dorește s-o facă. 
Deseori însă nu-i place să respecte o lege arbitrară. Am văzut copii 
care-și cälcau în picioare părinţii prea toleranti, 


care niciodată nu erau prezenți în relație. Autoritarismul înseamnă 
controlul celuilalt, laxismul înseamnă controlul copilului asupra 
părintelui. Prezenţa în sine și faţă de celălalt, precum și exprimarea 
nevoilor constituie calea de mijloc, cea corectă. 


E cald. De dimineaţă, Benedicte îi tot spune băiatului ei să-și scoată 
puloverul pe gât. 


„Dar scoate-1 odată, nu vezi ce cald e ?” 
— Nu, nu, mi-e foarte bine așa, nu mi-e cald”, răspunde pustiul. 


Seara, Benedicte descoperă în sfârșit motivele acestui 
comportament irațional. Olivier nu-și mai poate ascunde uriașul 
semn roșu de pe gât. 


Benedicte explodează. „Ce-i asta ? De ce l-ai ascuns toată ziua ? 
Cine ţi-a făcut asta ?” Cum Oliver rămâne mut, începe să strige mai 
tare : „Spune-mi ce s-a întâmplat !” Apoi, înțelegând că nu 


procedează cum trebuie, își îmblânzește tonul și îl linişteşte : „N-o să 
te cert, dar trebuie să-mi spui.” Degeaba. 


A doua zi, Benedicte îmi povestește scena. Eu o vorbească despre 
propriile ei sentimente faţă de fiul conversaţia lor : 


„Ce mai faci ? ine, dar tu ? 
— Eu nu fac bine. 
— Ce s-a întâmplat, mami ? 


— M-am gândit toată ziua la semnul pe care-1 aveai pe gât 
duminica. îmi fac griji. îmi închipui tot felul de lucruri, poate 

ești victima unui huligan la școală, poate ești agresat, mă tem 
pentru tine. Apoi mă simt prost fiindcă nu vrei sa-mi vorbești. Mă 
simt neputincioasă și dezamăgită fiindcă nu poţi avea încredere 
în mine. 


Olivier și-a ascultat mama cu atenţie, a ridicat privirea de pe teme și 
s-a aplecat spre ea. „Mami, să știi că nu-i așa de grav, doar că m-am 
bătut cu Dimitri. Nu voiam să știi fiindcă mi-era teamă că n-o să mă 
crezi." 


Observati dinamica relationalà : cu cât Bénédicte insista mai mult să 
ştie, cu atât Olivier se retrăgea. De îndată ce Bénédicte și-a 
dezvăluit propriile sentimente în loc să-și sondeze fiul, acesta n-a 
mai simţit nevoia să se apere de intruziunea mamei sale și a reușit 
să-i asculte nevoia. 


invit să ei. lată 
Aripa sau pulpa 


După cină, Jean Bernard, soțul meu, mă anunţă : „Am ceva de 
terminat în seara asta.” 


Altădată as fi tăcut, spunându-mi în sinea mea : „lar are ceva de 
făcut, tot eu o să stau cu copilul în braţe toată seara, n-o 


să pot lucra. Cu toate astea, mă simt în formă, am chef să scriu. 
Calculatorul ăsta îl înghite cu totul, nu e drept, nu-mi acordă destulă 
atenţie...” Dar de data asta am reflectat și mi-am spus că, în final, 
înainte de a trece la întrebări și răspunsuri, aș putea să-i spun 
nevoia mea și să verific cât de importantă este nevoia lui. 


„Pe o scară de la unu la zece, cât de important este pentru tine să 
lucrezi astă-seară ?” 


— Să zicem... cinci.” 


Am rămas cu gura căscată ! Pentru mine, prima lui formulare „Am 
ceva de terminat în seara asta” era imperativă. Mă așteptam să fie 
undeva pe la nivelul opt sau nouă. Am ff negociat dur... as fi 
capitulat. Dar nu era cazul. Răspunsul lui mă obligă să-mi asum 
responsabilitätile. Poate că dacă m-aș fi exprimat ar fi fost altfel de 
fiecare dată ! 


„Atunci, iubitule, cred că n-o să lucrezi astă-seară, fiindcă și eu am o 
nevoie pe care o socotesc la nouă l” 


— Bine, nici o problemă.” 


Nu reușesc să-mi revin. Functionäm diferit. De obicei eu mă 
interesez mai întâi de intenţiile lui, apoi eventual îmi 

formulez nevoile, dacă nu sunt absolut imperioase. îmi imaginez că 
si el face la fel. lar când își exprimă nevoile, îmi închipui că 

sunt definitive și mă supun. Doar că el vede lucrurile cu totul 

altfel, își formulează dorinţele... și se așteaptă ca eu să le formulez 
pe ale mele. Dacă nu spun nimic, deduce că n-am nici o nevoie. 
Pe scurt, bine că i-am spus. 


Puneti pe masă un pui fript. Dacă vă plac aripile, din 


politețe, riscati să le oferiţi invitatului dvs. Doar că acesta preferă 
pulpele. Nu îndrăznește să vă spună, este convins că și 
dvs. preferaţi pulpele, ca el. 


Dacă fiecare ar deveni puţin mai egoist, adică puţin mai realist, 
contactele ar fi mai directe, iar comunicarea ar putea deveni mai 
profundă. 


intrebati-i pe ceilalți ce simt 


„Nu știam că asta simți. 
— Nu m-ai întrebat niciodată.” 


De câte ori n-am auzit acest schimb de cuvinte ? Când îi propun 
unei persoane să pună întrebări celor din jur, adesea revine uluită și 
plină de informaţii în loc de bănuieli. Porniti în explorarea celor din 
jur, întrebaţi-i ce simt faţă de dvs. și față de toate celelalte. 


Inteligența inimii se bazează pe capacitatea de a dărui, a primi, a 
cere și a refuza. De asemenea, ea ne impune să știm să-i 


ascultăm pe ceilalţi, să le descifrăm conflictele de o manieră non- 
violentă. 


Empatia și rezolvarea conflictelor 


40 
A asculta cu adevărat 


„Sunt grasă. 


— Asta-i bună, ţi se pare. 


— Tu n-ai cum să înţelegi !” 


Geraldine a încercat să-și liniștească prietena și n-a reușit decât s-o 
rănească și mai tare. 


Ascultarea activă — limbajul empatiei 


Thomas Gordon este un discipol al lui Carl Rogers, părintele 
empatiei. El a sistematizat pentru uzul părinţilor așa-numitul limbaj 
„eficient'. Eficient în sensul că-și atinge scopul — acela de a 
comunica. Pentru Gordon, o comunicare este ineficientă dacă unul 
dintre parteneri nu se simte respectat. Prima lui carte, apărută în 
1976 și intitulată Parents efficaces, une autre écoute de Venfant 
(Părinţi eficienți — un alt mod de a-ţi asculta copilul), a fost și este în 
continuare un best-seller. 


Intenţia lui era să-i înveţe pe părinţi limbajul pe care-1 folosea la 
cabinetul său, limbajul empatiei, limbajul care rezolvă problemele. 


Pe vremea aceea a fost foarte criticat de unii profesioniști, care se 
temeau că-și vor pierde puterea asupra clienţilor. Thomas Gordon 
arată în ce măsură cei mai multi dintre noi nu știu să asculte. El ne 
oferă niște chei, deopotrivă foarte simple și foarte dificil de utilizat, 
fiindcă ne transformă relaţia cu ceilalţi și cu noi înșine. 


Gata cu jocurile de putere, cu constrângerile sau cu amenințările 
pentru a obține ceea ce vrem. Nu mai rămâne decât un schimb 
autentic între două ființe umane. 


Avem tendinţa să ne repezim cu întrebări de genul „De ce ?' „De ce 
spuneți asta ?” In loc să ascultăm, ne grăbim să oferim soluţii, pentru 
a ajuta, pentru a fi de folos, pentru a nu ne confrunta cu 
îngrozitoarea senzaţie de neputinţă. 


Apelând tot la Rogers ca sursă de inspiratei, Gordon a menţionat 
douăsprezece obstacole în calea comunicării, douăsprezece moduri 


de a interveni atunci când cineva încearcă să ne vor- 


bească despre o emoție sau despre o problemă, dar care blochează, 
dirijează sau strică relația. 


Cele douăsprezece obstacole 


1. A porunci, a cere, a ordona 

Du-te la tine în cameră. 

2. A ameninţa, a speria Dacă nu încetezi, te bat. 
3. A moraliza, a ţine predici 

Nu e frumos să întrerupi pe cineva. 

4. Ada sfaturi, a propune soluții 

De ce nu te duci să te joci cu prietenii tăi ? 

5. Adao lecție, a enunta fapte 

Cărţile sunt făcute pentru a fi citite si nu aruncate. 
6. A judeca, a critica, a invinoväti 

Nu ești atent! 

7. A felicita, a lăuda 

Ești atât de drăguţ ! 

8. A ridiculiza, a da porecle Ar trebui să-ţi fie ruşine. 
9. A interpreta, a analiza 


Ești pur și simplu geloasă pe femeia asta. 


10. A linişti, a simpatiza 

Nu-i nimic, o să treacă. 

11. A ancheta, a chestiona 

De ce ai făcut asta ? 

12. A eluda, a face diversiune, a lua lucrurile ușor 
Uite ce frumos e afară ! 


Aproape toate atitudinile noastre obișnuite sunt etichetate ; dar altfel 
ce-am putea spune ? Nimic. 


Celălalt n-are nevoie decât să fie ascultat, are nevoie de o tăcere 
atentă și de prezenţa dvs. ; sau de un mod de a-1 asculta care-i 
permite să meargă mai departe, să se elibereze de povara prea grea 
a propriilor sentimente, să-și decanteze trăirile și, puţin câte puţin, să 
găsească singur soluții. Euripide a spus : „Vorbește atunci când 
cuvintele tale sunt mai puternice decât liniștea, sau taci.” Respectaţi 
emoția. Atât. 


Plânge. Dacă vă repeziti cu o întrebare de genul „ce se întâmplă ?”, 
îl obligaţi să vă povestească fapte, să vă spună motivul emotiei lui. 
Nu îl cunoaște întotdeauna, deci e mai bine să rämâneti prudent si, 
pentru început, să-l lăsaţi să-și plângă lacrimile, însoţindu-1 prin 
cuvinte ca „Ești trist”, „Pari tulburat” etc. 


Thomas Gordon a numit „ascultare activă” această prezenţă atentă, 
punctată de fraze care reflectă ceea ce s-a spus. Contrar ideilor 
primite, nu faptele sunt importante, ci sentimentele pe care acestea 
le trezesc în noi. 


„Sunt grasă.” O posibilă reformulare : „Nu te placi pe tine însăţi |” 


„N-o să reușesc niciodată.” O posibilă reformulare : ,Ti-e teamă că n- 
o să reusesti.” 


Să ne eliberăm de „de ce ? 


Dacă vă simtiti nepregătit sau prea tentat să oferiţi soluţii sau sfaturi 
cuiva pe care vreţi să-l ajutaţi, încercaţi aceste formulări : 


Reflectati emoția persoanei : 

Vă e greu să... 

E dificil... 

Văd că... (sunteţi trist, astăzi nu vă merge prea bine...) 
Îmi imaginez că... 

Sunteţi... (trist, furios, neliniștit) 

Vă întristează ideea de... 

Vă place... întrebări deschise : 


Ce se întâmplă ? (Nu-i spuneti : „Ce te face să crezi asta ?” ci „Ce te 
face să te gândești la asta ?”) 


Ce-ai simţit când... 


Ce vă întristează cel mai mult ? Ce vă e înfurie cel mai tare ? (când 
persoana manifestă emoția respectivă) 


Ce vă lipsește cel mai mult ? 


Ce vă preocupă cel mai mult ? 


Cum vi se pare situatia asta ? 
De ce vă este cel mai frică ? 
De ce aveţi nevoie ? 


lar după ce situaţia a fost dezbătută îndelung și emoțiile au fost 
discutate, puteţi ajunge la : 


Ce-as putea face pentru dvs. ? 


Cum pot să vă ajut ? 
Gestionaţi-vă propriile emoții ca să nu vă amestecați în viața altcuiva 


Suntem tentaţi întotdeauna să ne proiectăm propriile experiențe, 
propriile emoţii asupra experienţelor altcuiva. Daniel avea leucemie 
și trebuia să i se facă o grefa de măduvă osoasă. Familia, prietenii, 
toţi au insistat să fie operat. Propria lor frică de boala lui 


Daniel îi împiedica să manifeste empatie ; incapabili să asculte, 
dădeau sfaturi. Doreau ca Daniel să urmeze recomandările medicilor 
fiindcă nu voiau să se simtă responsabili. Dar el se temea. Nu voia 
să se opereze. Atâta l-au implorat și ameninţat toți cei care-1 iubeau, 
încât l-au convins să meargă la operaţie. A murit, i-a cedat inima. 
Firește, nu toți oamenii care se tem de operaţie mor în cursul 
intervenţiei. Dar nici nu sunt toţi atât de îngroziţi încât să o amâne. 
Acesta a fost cazul lui Daniel. La insistenţele celor din jur, a renunţat 
la propriile sentimente. Fiecare trebuie să ia decizii pentru viaţa lui. 
Trebuie să învăţăm să face faţă emoţiilor noastre pentru a fi capabili 
să respectăm drumul altcuiva. 


îmi plac întrebările canadienilor : „Mă face să spun da ?” sau „Mă 
face să spun nu ?” Sunt întrebări pe care trebuie să ni le punem în 
interiorul nostru. Sunt mai sigure decât îndoielile obișnuite, „E bine 


sau e rău”, care fac apel la niște repere exterioare. Fiecare are altă 
părere despre ce e bine si e rău. E mai bine să ne ascultăm inima. 


Universalitatea emoţiilor 


Acum câţiva ani, am ţinut un stagiu de o săptămână pe tema 
culpabilităţii. în grupa noastră era un marocan. în primele două zile, 
discursul lui a fost : „Voi n-aveţi cum să întelegeti, nu sunteți 
musulmani. Noi nu cunoaștem sentimentul de vinovăţie. Noi nu 
simţim lucrurile la fel ca voi.” A treia zi a rămas tăcut, observa cu 
mare atenţie. în timpul exerciţiilor, fiecare participant își împărtășea 
trăirile profunde, manifesta emoții într-un cadru de mare 
autenticitate. Impresionat de sinceritatea tuturor, frica lui iniţială de a 
fi judecat din cauza religiei lui, a tradiţiei lui a dispărut. în a patra zi l- 
am văzut plângând... La evaluarea de la sfârșitul stagiului, ne-a 
emoţionat pe toți, spunându-ne că ceea ce simtise îi dovedea că toți 
oamenii sunt la fel, că musulmanii trăiesc aceleași emoții ca budiștii, 
hindușii sau creștinii. Și-a dat seama că sentimentul de culpabilitate 
îi marcase viaţa din prima clipă și chiar îl împiedica să pună la 
îndoială anumite aspecte ale educaţiei pe care o primise. 


Dacă sunt în contact cu emoțiile lor, ființele umane pot face schimb 
fără obstacole. în domeniul emoţional, toţi suntem la fel și putem să 
ne regăsim dincolo de barierele culturale. 


La început, Paul Ekman25 credea că evenimentele care de- 


25. Paul Ekman, Ph. D., este profesor de psihologie la universitatea 
din San Francisco, California. Cărţile sale despre expresiile faciale 
și natura emoțiilor sunt lucrări de referință. A publicat mult în 

ultimii treizeci de ani. în 1994, a coordonat o lucrare colectivă 
intitulată The Nature of Emotion, Fundamental Questions împreună 
cu Richard J. 


clanșează emoții sunt condiţionate cultural, iar emoțiile sunt 
universale. Unul dintre studenții lui i-a demonstrat contrariul. 
Și evenimentele declanșatoare sunt universale. 


în 1967, Ekman a prezentat unor papuași din Noua Guinee niște 
fotografii înfățișând diverse expresii emoţionale și le-a cerut să 
povestească evenimente care le-ar putea explica. Nu numai 

că papuașii au identificat corect emoțiile studenţilor americani, 
dar sugestiile lor privind interpretarea factorilor declanșatori 

erau asemănătoare. 


în ceea ce priveşte expresia de frică, explicaţia cea mai comună era 
„a fi atacat de un porc sălbatic”. Dacă înlocuiţi animalul cu un câine 
turbat, interpretarea e valabilă și pentru Occident. Evident, detaliile 
sunt culturale, dar motivul, în cazul de faţă pericolul de a fi rănit fizic 
de un animal, rămâne același. La fel s-a întâmplat cu celelalte șase 
emoții studiate. Tristetea — pierderea unui obiect de care te simți 
legat. Surpriza — un eveniment neașteptat, sau opus așteptării. 
Dezgustul — ceva care provoacă repulsie organelor de simţ sau 
convingerilor. Pentru furie, Ekman a găsit cinci antecedente : 
frustrarea când intervine ceva într-o activitate, ameninţarea fizică, 
insulta, cineva care ne calcă în picioare valorile, furia altcuiva 
îndreptată împotriva noastră. în cazul bucuriei, antecedentele erau în 
număr de patru : plăcerea, excitatia, lauda și ușurarea. 


în 1984, Levy, un alt specialist pasionat de limbajul emotiilor, a făcut 
o observație importantă : tahitienii nu au un cuvânt pentru tristețe. 
Dar observaţiile au arătat că ei își exprimă tristețea în cazul unui 
deces, chiar dacă atribuie aceste manifestări emoţionale mai 
degrabă bolii decât pierderii. 


Pe întregul glob, frica, surpriza, furia sau bucuria se exprimă prin 
aceleași contractii musculare. Mesajele corpului mint rareori. 


A asculta cu corpul ; sincronizarea 


Corpul ne vorbește. In loc să ne considerăm mai presus decât ceilalți 
interpretând felul în care stau picior peste picior sau în care-și trec 
mâna prin păr, să folosim acest limbaj corporal pentru a ne înțelege 
mai bine pe noi înșine. Mulţi cercetători au descris procesul 
sincronizării. Deși mecanismele ei subtile încă nu sunt înțelese pe 
deplin, putem observa următorul lucru : fiinţele umane care 
comunică au tendinţa să adopte spontan aceleași posturi, să facă 
aceleași gesturi, să folosească același ton al vocii și, uneori, același 
vocabular. Corpurile lor se sincronizează, 


Davidson (profesor de psihologie si psihiatrie la universitatea din 
Wisconsin). 


se mișcă în același ritm. Uneori, procesul este abia perceptibil, 
alteori iese puternic în evidenţă. De fapt, toți dansäm. 

Trupurile noastre interacționează și își vorbesc fără să fim conștienți 
de acest lucru. A fost nevoie de camerele și filmele lui 

Birdwhistl pentru a-1 descoperi. încetinirea sau, dimpotrivă, 
accelerarea imaginilor ne dezvăluie acest proces atât de subtil, care 
în general trece neobservat. Procesul sincronizării este 

inconștient. Dacă îl folosim în mod conştient când relaţia cu cineva 
este dificilă, putem îmbunătăţi empatia. Punându-ne într-o 

postură apropiată de cea a interlocutorului nostru, vorbind în 

același ritm ca el, reproducându-i gesturile și, mai ales, sincronizân- 
du-ne respiraţia cu a lui, putem simţi ce e în sufletul lui, fiindcă toți 
oamenii simt aceleași emoţii când adoptă aceleași poziții. 


Dacă Eric vă vorbește despre frica lui și dvs. îl ascultați tolănit în 
fotoliu, cu braţele deschise și capul dat pe spate, va avea senzaţia 
că nu-1 intelegeti. Dealtfel, probabil chiar așa stau lucrurile, fiindcă 
în această poziţie nu puteţi simți frica, deci nu puteţi să vă identificaţi 
cu trăirea lui. Uitaţi-vă la Eric : probabil că este mai curând încordat, 
aplecat în față și are mâinile crispate. 


A asculta cu inima înseamnă a asculta cu trupul. Sentimentele le 
trăim în corp. O emotie se citește pe față, prin mimică, schimbarea 
direcţiei privirii, modificarea culorii pielii. Ea se reflectă în atitudinea 
corporală, în tensiunile musculare, în ritmul cardiac și respirator. 


împreună cu echipa ei de cercetători, Susana Bloch a demonstrat 
acest lucru încă din anii 1980 : „Fiecărei emoţii fundamentale îi este 
caracteristică nu doar de o expresie facială sau o poziție, ci și un ritm 
respirator. Acesta din urmă este atât de important, încât putem 
induce o anumită stare emoţională invi-tându-1 pe subiect să 
reproducă respiraţia corespunzătoare." 


Pentru a simţi ceea ce simte celălalt, respirati ca el, adoptați aceeași 
poziţie, imitati-i mimica, modulati-vä volumul și tonul vocii după 
vocea lui. Să nu vă nelinisteascä ideea de a-1 imita... Tot ce se va 
întâmpla este că va avea mai multă încredere în dvs. îl veţi înțelege 
mai bine și el va simţi asta. Dacă tonalitatea și volumul vocii dvs. 
sunt apropiate de cele ale lui, se va simți înțeles. lar dvs. chiar îl veţi 
înțelege mai bine. 

A descifra pentru a dezamorsa 


,Puneti-o acolo ! Nu ! Ah, mai am și alte lucruri de făcut !” 
Vânzătoarea este încordată, agresivă, aproape nepoliticoasă. Xavier 
ar putea să se enerveze, simte că-și iese din pepeni. La urma urmei, 
vine să-i aducă sticlele goale, comandă cincizeci de litri de suc de 
mere și ea e tot nemulțumită ? își reține o observaţie răutăcioasă și 
privește în jur. E frig, plouă, sunt puţini clienţi. Poate de-asta e prost 
dispusă femeia. Face o încercare : „Cred că vă e greu în dimineaţa 
asta, sunteți supărată fiindcă e urât și nu sunt prea multi clienţi ?” 


Femeia ridică ochii spre el : „Nu, nu-i vorba de asta... dar într-adevăr 
nu-i ușor și sunt supărată.” Zâmbește. „Uitaţi sticlele. Mașina dvs. e 
departe ?” 


Oare lumea asta n-ar fi un loc mai plăcut dacă am întâlni mai des 
persoane atente cum este Xavier ? Câţi dintre noi, în aceeași 
situație, n-ar fi întors spatele acestei vânzătoare agresive , n-ar fi 
suportat în tăcere sau n-ar fi insultat-o ? 


Empatia este o dimensiune foarte importantă a inteligenţei 
emoționale. Ea ne cere să ne desprindem de egocentrismul nostru 
pentru a ne concentra pe trăirea altcuiva. A manifesta empatie 
înseamnă a simţi fără a judeca. Prin tot ceea ce spune sau face, o 
persoană nu vorbește decât despre ea însăși, despre nevoile și 
aşteptările ei. Cu cât frazele ei sunt mai critice sau chiar injurioase, 
cu atât ele trădează o suferință mai profundă, o indispoziţie, o lipsă. 
Atâta vreme cât sentimentele lui nu vor fi auzite, cel care suferă va 
continua să le dea glas prin comportamente inadecvate. 


Nadine se plânge de relaţia dificilă cu fiul ei. E foarte furioasă și nu 
reușește să se facă auzită de el : „Nu pot să-i vorbesc, nu mă 
ascultă, îl plictisesc și nici măcar nu ascunde asta. După două 
minute de conversație, începe să caște ! Nu vine la întâlnirile de 
familie și nici nu ne spune. Nici măcar de ziua mea n-a venit ! Pe 
lângă asta, mereu trebuie să-i dau bani sau să-i împrumut mașina. în 
paranteză fie spus, mi-a stricat deja trei... A, să nu credeţi c-am tăcut 
din gură. l-am spus că sunt furioasă, mi-am exprimat frustrarea : 
„Am făcut atâtea pentru tine, sunt o mamă bună.” De fiecare dată mă 
ascultă, spune că o să fie atent... Dar continuă.” 


Când mesajele sunt ineficiente, n-are nici un rost să le repetăm. 
Faptul că Nadine îi spune de nenumărate ori fiului ei că e 
nemulțumită nu face decât să inräutäteascä situaţia. Si-atunci ? Ar 
trebui să-l lase în pace ? Nu, ar trebui să-l asculte. Xavier încearcă 
să exprime ceva ce nu reușește să formuleze în cuvinte. Empatia din 
partea mamei ar însemna să încerce să vadă ce simte, să-i 
descifreze atitudinile pentru a-1 înțelege mai bine. Pentru a face un 
pas în această direcție, am întrebat-o pe Nadine ; „Poţi să-ţi închipui 
motivele pentru care se poartă așa ? 


— încearcă să mă ţină la distanţă... (tace)... Ce-i drept, l-am dădăcit 
prea tare, am fost prea prezentă, chiar copleșitoare.” 


înțelegând că Xavier caută să scape de o prea mare dependenţă, 
furia ei dispare. în sfârșit, poate să-l asculte. împreună cu Nadine, 
am construit o frază empatică pentru Xavier : „Când văd că nu vii de 
ziua mea, când mă suni ca să-mi spui că ai nevoie de bani, când 
căşti atunci când îţi vorbesc, mă gândesc că ești supărat pe mine și 
înțeleg asta, fiindcă îmi dau seama că în trecut te-am copleșit, am 
fost prea prezentă. Mi-ar plăcea să vorbim și să-mi spun toată 
supărarea ta, ca să putem avea o relaţie mai bună." 


Chei care deschid zävoarele inimii 


Sunt șanse ca primul răspuns al lui Xavier la fraza empatică a lui 
Nadine să fie ceva de genul : „Ce vrei de fapt ?” Probabil că încă nu 
e conștient de motivaţia actelor sale. în plus, i-ar fi greu să se lase 
descoperit în acest fel, mai ales de propria mamă. Dar ideea își va 
croi drum în mintea lui... Poate că va fi prima dată când mama lui îi 
permite să fie furios pe ea ; are nevoie de timp ca să se obișnuiască. 


în general, când reacţia interlocutorului este aceea de a se închide 
în sine, nu vă încăpăţânați. Centraţi-vă în continuare pe emoţiile lui. 
Ar fi inutil să vă repetati, asta n-ar face decât să-i sporească 
rezistența. Nu vă poate auzi ? Mai înainte trebuie să-l auziti dvs. pe 
el. Se teme de propriile emoții, se simte vinovat, vrea să se 
răzbune... Sunt multe motive care-1 pot Împiedica să vă răspundă. 
Nu lăsaţi ca atitudinea lui defensivă să se transforme într-un joc de 
putere, nu încercaţi să-l faceţi cu orice pret să vorbească... Spuneti-i, 
alternativ, ce înțelegeţi dvs. din atitudinea lui și cum vă simtiti când 
reacționează astfel. Un mesaj empatie : „Eşti mișcat de ceea ce ti- 
am spus și nu știi cum să-mi răspunzi...” și un mesaj afirmativ : 
„Când nu-mi răspunzi, mă simt trist și dezarmat, am impresia că nu 
mă iubeşti, am nevoie să mă priveşti și să mă linistesti.” Și läsati-1 
să iasă din starea aceea în propriul său ritm. Apoi vorbiti-i î Cu calm, 
cu sânge rece, fiindcă este esenţial ca fiecare dintre voi să-i spună 
celuilalt ce a simțit. 


— Ce simteai când nu spuneai nimic ? 
— Ce-ţi spuneai ? 
— Cum pot să te ajut în aceste momente ? 


— Ce comportament vrei să adopt ? 


Cereti chei pentru a deschide niște porţi care se pot închide automat, 
în pofida dorinţei proprietarului de a le lăsa deschise. Nu avem o 
putere deplină asupra mecanismelor noastre psihice, ar fi irealist să 
ne așteptăm de la ceilalți să nu se mai închidă în sine. Dimpotrivă, 
avem nevoie de mijloace pentru a progresa împreună. 


Să știi să renunti la jocurile de putere, să nu mai cauţi să câstigi, ci 
să-ți pui la treabă toată sensibilitatea pentru a-ţi îmbunătăţi relațiile 
este o dovadă de inteligenţă emoţională. Problema este că n-avem 
întotdeauna chef să-l ascultăm pe celălalt. Emotiile lui riscă să 
trezească în noi sentimente de culpabilitate sau tristețe. Atunci, mai 
mult sau mai putin conștient, îl împiedicăm să vorbească. Este 
important să formulăm lucrurile de la început. Dacă le ţinem prea 
mult în noi, devin dureroase, pline de ranchiună. Nu mai suntem 
capabili să ascultăm. 


42 
Cum să răspundem la agresivitate 


Sarah, o femeie foarte frumoasă, se consideră urâtă... Fiindcă e atât 
de înaltă, încât mersul pe stradă e un chin. Bărbații și femeile întorc 
capul după ea, iar ea citește în privirile lor „Nu ești ca noi.” Deduce 
din asta : „Sunt urâtă.” Eu o învăţ arta de a replica. 


La un colț de stradă, se întâlnește cu doi bărbaţi. Unul dintre ei îi 
spune celuilalt : „Cu o femeie ca asta, mi-ar trebui o scară |!” Ea se 
întoarce spre el, îl privește în ochi și, fără nici un fel de animozitate, 
se centrează asupra lui : „Vă simtiti atât de mic ?” 


El o privește uluit. Apoi răspunde, mișcat : „De unde știți ? Sunt 
mezinul unei familii cu cinci copii și mereu am suferit foarte mult din 
cauza asta.” 


își zâmbesc. 


Povestesc de multe ori această istorioară adevărată, iar sala 
răspunde în cor : „Și s-au căsătorit și au avut o droaie de copii.” Nu, 
nu s-au căsătorit, nici măcar nu s-au mai văzut. Dar un asemenea 
schimb implică multă intimitate. Cei doi s-au simţit bine, s-au simțit 
recunoscu ti, intelesi. Au schimbat între ei „caldedulci”, nu „frig- 
intepätori”. Cu toate acestea, prima frază era o provocare. Pentru a 
nu ne simţim răniţi de celălalt, este suficient să nu mușcăm momeala 
și să ne gândim mai curând la nevoile pescarului. Pentru aceasta 
trebuie să ne vindecăm rănile din trecut ; altfel, celălalt are o ocazie 
bună să le zgândăre. 


»Sacalii sunt niște girafe care au o problemă de limbaj" 


Orice critică, orice agresiune este expresia unei nevoi nesatisfăcute, 
spune Marshall Rosenberg, formator si conferenţiar. La stagiile lui 
despre comunicarea non-violentă, folosește niște instrumente 
pedagogice originale : două marionete reprezentând un șacal și o 
girafă se insultă și își vorbesc. Limbajul șacalului este marcat de 
critici și manipulări, definiţii și judecăţi. Limbajul girafei este limbajul 
inimii. A ales girafa ca simbol al comunicării 


non-violente fiindcă este animalul cu inima cea mai mare 
(proporțional cu corpul). Girafa îşi asumă riscul de a-și arăta 
vulnerabilitatea și de a-și împărtăși visurile ; grație gâtului ei lung, 
are o vedere de sus asupra lucrurilor, ceea ce-i dă posibilitatea 

să prevadă consecinţele acţiunilor ei pe termen mai lung. 

Girafa ascultă, își exprimă sentimentele, emite cereri și oferă 
empatie. Stie să se afirme și o face cu onestitate. Emblemă a 
violenţei, șacalul se implică în jocuri de putere. Etichetează, judecă, 
clasifică, diagnostichează și emite pretenţii. îi controlează pe 
ceilalţi mizând pe sentimentele lor de culpabilitate. Sacalul și 
girafa sunt metafore ale atitudinilor noastre faţă de ceilalţi. Este 
important să ne amintim că un șacal caută întotdeauna o girafa 
care să-l ajute să descifreze ceea ce încearcă să exprime. Fiindcă 


,Sacalii nu sunt decât niște girafe care au o problemă de limbaj” 
; niciodată nu putem sublinia îndeajuns acest lucru. 


Din anii șaptezeci, tot auzim lucruri ca „Ești responsabil de ceea ce 
simţi”, „Nimeni nu te poate face să simţi ceva”... Fritz Peris a fost cel 
care a venit cu ideea că emoțiile noastre nu sunt provocate de 
ceilalţi și invers, nu noi le provocăm emoţii celor din jur. Dar 
conceptul iniţial s-a deplasat spre moda lui „dacă simţi asta, e 
problema ta”, ceea ce nu înseamnă decât evitarea responsabilitätii 
reciproce. Comportamentele noastre influențează emoţiile celorlalți 
și acesta e un lucru bun. Prin urmare, asu-maţi-vă partea dvs. de 
responsabilitate în ceea ce privește reacţiile celorlalți față de dvs. 
Dar reformulati în mod sistematic mesajele „tu ești”, care vă 
definesc, în mesaje care exprimă sentimentele suscitate de 
comportamente. 


Vi se spune : „Nu ești bun de nimic”. Puteţi răspunde astfel : „Eşti 
furios fiindcă ai sentimentul că n-am înţeles ce voiai să-mi spui." 


în general, când cineva vă transmite un mesaj acuzator, căutați 
sâmburele de adevăr. 


„Am impresia că nu mă mai iubesti”, îi spune Raymond lui René. Un 
răspuns de genul „Ba da” sau „ba nu” blochează comunicarea și 
pune în pericol relaţia. Celălalt se simte neînțeles, dvs. îi confirmati 
într-un fel că „nu vă pasă de el” fiindcă nu ţineţi cont de ceea ce 
încearcă să vă spună, în felul lui stângaci. Oare Raymonde nu s-ar 
simţi mai liniștită dacă ar auzi adevărul ? 


„Așa e, să știi, de câteva zile mă enervez pe tine fiindcă nu știu ce să 
fac. Chiar mi-ar plăcea să mă duc să-mi văd părinții și tu nu vrei să 

VII. 


Recunoașterea greșelilor, scuzele 


Marthe a uitat de ziua de naștere a fiului ei. Când el își exprimă 
frustrarea, Marthine exclamă : „Doar n-o să faci caz de atâta 


lucru !” Refuză să se simtă vinovată și își neagă responsabilitatea, 
minimizând incidentul. Pentru cineva nesigur pe sine poate fi foarte 
greu să-și ceară scuze. Are impresia că-și pierde rangul. 


Empatia înseamnă să spui „înțeleg că ești furios...”, să aștepți un 
moment pentru a-i permite celuilalt să înțeleagă că sentimentele lui 
au fost recunoscute și apoi să adaugi : „îmi pare rău că te-am rănit”. 


Abia după ce ati auzit, acceptat și recunoscut importanța 
sentimentelor celuilalt puteţi da glas motivelor care v-au condus la 
acel comportament. 


în final, propuneti-i să vă reparati greșeala. în loc să-i duceti flori 
data viitoare fără să-i spuneţi nimic, întrebaţi : „Cum pot să te ajut ?” 


43 
Rezolvarea conflictelor 


Aveţi un conflict cu Gustave sau Theresa ? De ce continuaţi să 
suferiti ? Faceţi primul pas. Nu e greu decât dacă rămânețţi angrenat 
în dinamica jocului de putere, unde a căuta împăcarea este totuna 
cu a-ți pierde poziția. 


„Eu însă vă spun vouă : Nu vă impotriviti celui rău ; iar cui te lovește 
peste obrazul drept, întoarce-i și pe celălalt. Celui ce voiește să te 
judece cu tine si să-ţi ia haina, lasă-i și cămașa. lar de te va sili 
cineva să mergi o milă, mergi cu el două. (Matei 5, 39—41). Să fie 
vorba despre pasivitate ? Autorul nu poate fi acuzat în nici un caz de 
lașitate | A întinde și celălalt obraz înseamnă adevăratul curaj, acela 
de a rezista dorinţei de răzbunare pentru a-1 confrunta pe celălalt cu 
responsabilitatea sa. A întinde și celălalt obraz nu înseamnă să fii 
slab și să accepti loviturile, ci să-ţi priveşti agresorul în ochi fără 


teamă și fără agresivitate ! Dacă nu vă lăsaţi dominat de violenţă, 
dacă observați impulsul violent care se manifestă în celălalt, îi 
permiteti să se vadă pe sine. Această privire face toată diferenţa ; ea 
singură poate face să înceteze loviturile. E mult mai greu să lovesti 
pe cineva care vă privește în ochi fără nici un fel de animozitate 
decât pe cineva care se ferește sau se manifestă agresiv. Dacă loviți 
la rândul dvs., îi oferiţi adversarului scuza deresponsabilizării, 
justificati o nouă lovitură. „A răspunde la violenţă cu violenţă 
înseamnă să devii complice la răul căruia vrei să i te opui și 

să perpetuezi violenţa la infinit26.” 


Nu este vorba despre a accepta să fii lovit, ci dimpotrivă. A întinde și 
celălalt obraz înseamnă să nu-i mai dai celuilalt permisiunea să te 
lovească, O persoană care se manifestă violent este prizonierul unor 
sentimente incontrolabile de groază, neputinţă sau ură. Pentru a 
face să înceteze violenţa, este necesar să nu mai alimentăm aceste 
sentimente. Dacă vă este frică, încurajați teama celuilalt ; dacă vă 
închideţi față de el, îi sporiti sentimentul de neputinţă ; dacă nu-1 
puteţi asculta, e posibil ca el să vă urască și mai mult. 


„Pentru a lupta împotriva a ceea ce e imoral, am în vedere o 


26. Jean-Marie MULLER, L'Evangile de la non-violence 
(Evanghelia non-violentei), p. 54. 


opoziţie mentală si, ca urmare, morală. Caut să tocesc de tot sabia 
tiranului, nu ränindu-1 cu o armă mai ascuţită, ci înșelân-du-i 
așteptarea că-i voi opune o rezistenţă fizică. Va găsi la mine o 
rezistenţă a sufletului care scapă înţelegerii sale. La 

început, această rezistenţă îl va orbi, apoi îl va obliga să se supună. 
lar faptul de a se supune nu-1 va umili pe agresor, ci îl va 

înălța”27, scrie Gandhi. Această dimensiune face diferenţa între 
pacifism și non-violentä. Adeptul pacifismului înăbușă conflictul, 
adeptul non-violentei îndrăznește să-l trăiască fără să se lase 


angrenat pe spirala violentei. Pacifismul se poate reduce uneori la o 
resemnare pasivă în fața nedreptätii, dar non-violenta se implică 

în conflict, ea este afirmarea dreptăţii și refuzul violenţei ca 
instrument de rezolvare a conflictelor. îmi place această frază a lui 
Mahatma Gandhi : „Ochi pentru ochi înseamnă o lume 

oarbă.” Legea talionului era un progres în sensul că limita violenţa : 
un ochi pentru un ochi, nu mai mult. Dar ea continuă să 

justifice spiritul de răzbunare. Nu-i ușor să renuntäm la niște reguli 
de conduită care ni se par firești și legitime. 


„Violenţa este percepută întotdeauna ca o răzbunare legitimă. Prin 
urmare, trebuie să renuntäm la dreptul de răzbunare, chiar și la cel 
care, în multe cazuri, trece drept legitimă apărare. Deoarece violenţa 
este mimetică, deoarece nimeni nu se simte responsabil de prima ei 
izbucnire, doar renunţarea necondiționată ne poate conduce la 
rezultatul dorit”, spune Rene Girard. 


Firește, tehnica nu are o eficacitate absolută. în primul rând pentru 
că nu este o tehnică, ci o atitudine mai curând interioară decât 
exterioară. „Ea este, în esenţă, un apel la conștiința și la libertatea 
dușmanului nostru, pentru ca el să-și recunoască fapta nedreaptă și 
să renunțe la a mai face rău. Dar chiar prin asta el își păstrează 
puterea de a refuza acest apel și de a face rău în continuare” (Jean- 
Marie Muller). Acest om care astăzi vă lovește, vă insultă sau vă 
denigrează are și alte fațete. A întinde și celălalt obraz înseamnă să- 
i atragi atenţia către aceste părţi ale lui, invizibile în momentul acela, 
dar care există în el. Având încredere în părțile lui drepte și 
sensibile, le dăm șansa să se manifeste. „Nu este vorba despre a 
crede că celălalt este bun, ci a crede că este capabil de bunătate” 
(Jean-Marie Muller). 


Puterea compasiunii 


Pauline suporta de luni întregi un șef extrem de autoritar. Nu scăpa 
nici o ocazie să o înjosească, abuza de* ironii usturătoare și 


27. GANDHI, Lettres à Vashram (Scrisori către ashram), Paris, 
Albin Michel, 1937, p. 109—110, citat de Jean-Marie Muller în 
L'Evangile de la non-violence. 


nu ezita să-și bată joc de ea în public. De fiecare dată când îl 
întâlnea, era îngrozită. In asemenea împrejurări, compasiunea este 
cea mai puternică armă. Am ajutat-o pe Pauline să-l vadă pe șeful ei 
ca pe un bäietei nefericit, neputincios, care nu găsește decât 
această manieră ridicolă de a-și da mai multă importanţă. 


Data următoare când șeful a intrat în birou, Pauline s-a uitat la el... 
El a ieșit, în mod evident tulburat, fără să spună nici un cuvânt. 
Câștigase un set. Bineînţeles, și-a reluat repede rolul și a umilit-o în 
fața adunării directorilor... Această ultimă umilință publică a fost ca o 
luptă pentru onoare. în cincisprezece zile, relaţiile dintre ei s-au 
schimbat complet. N-au devenit prieteni, nici pe departe, dar astăzi 
șeful o respectă. 


Să insotim dezvoltarea afectivă a copiilor 


44 
Locul sentimentelor 


Camille, ce ţi-am explicat ?” Camille e distrată. Nu reușește să 
gândească la altceva decât la divorțul părinţilor. Dar nimeni nu-i 
pune întrebări. își dă seama prea bine că atunci când profesorii o 
bombardează cu „la ce te gândești ?” ei nu așteaptă de fapt un 
răspuns. Ce s-ar întâmpla dacă ar spune la ce se gândește cu 
adevărat ? De fapt, nici nu gândește cu adevărat, nu gândește clar. 
Tocmai asta-i problema, ceața din capul ei. Săptămâna trecută, 
mama i-a spus că se desparte de tata. Camille a simţit o imensă 
tristeţe. în mintea ei totul e negru. își amintește momente în care a 
fost rea cu părinţii ei. Se simte vinovată, poate că din cauza ei se 


despart. „O faci pe mama să sufere”, spunea deseori tata. Lui 
Camille îi este frică ; ce-o să se întâmple cu ea ? De ce-ar interesa-o 
desenele ciudate pe care le face învăţătoarea pe tablă ? Camille are 
mintea plină de lucruri pe care să se concentreze. Dacă ar fi lăsată 
să vorbească despre ce o preocupă, poate ar reuși să-l îndepărteze 
din minte și să se gândească la altceva. Dar la majoritatea orelor de 
școală nu este loc pentru sentimente. Trebuie „să-ţi lași viața 
personală la vestiar”, cum avea să i se snună mai târziu, la serviciu. 


Trebuie să ne educăm copiii ? 


„Departe de a avea drept obiect unic sau principal individul și 
interesele lui, educaţia este în primul rând un mijloc prin care 
societatea reînnoiește în permanenţă condiţiile propriei sale 
existente” (Emile Durkheim). 


Ne ducem viața în societate și avem nevoie de reguli pentru a trăi 
împreună în armonie. Colectivitatea are nevoie de o anumită 
omogenitate a membrilor ei. Formarea fiinţei sociale face parte din 
rolul educației, la școală sau chiar acasă, fiindcă familia își 


asumă cu bucurie rolul de transmitător al normelor. Educaţia 


transmite tradiţiile, credinţele și practicile comunității, modelează 
opiniile colective. Gândirea individuală are la dispoziţie mai mult sau 
mai putin spaţiu, în funcţie de țară. Unii profesori de filozofie 
încearcă să-i înveţe pe copii să se gândească la ei înșiși. 


Dar trebuie să recunoaștem că majoritatea educatorilor nu sunt 
preocupaţi decât să-și îndoape elevii cu cunoștințe și să-i învețe să 
gândească „la fel ca toată lumea”. Având în vedere 

problemele școlare ale lui Albert Einstein, se vede cât de indezirabil 
este în școlile noastre un mod diferit de a gândi. Bine, asta era 
acum niște ani... Dar întrebaţi un tânăr din ziua de azi ce se 
întâmplă dacă l-a citit pe Stephen Jay Gold și-și permite să-i spună 
profesorului că darwinismul este depășit ? Dacă îndrăzneşte să 


spună că Descartes era un mistic ? Pe scurt, dacă are o altă 

viziune asupra lumii decât profesorul lui ? Dacă unui educator sau 
unui părinte îi este atât de greu să-i permită copilului să 

gândească altfel decât el, înseamnă că-i stau în cale propriile emoții. 
Nu-i ușor pentru ego să fie pus la îndoială de un puști ! 


Afectivitatea la școală 


învăţăm despre rădăcina pătrată și războaiele religioase, dar nu ni 
se spune nimic despre furie, doliu, dragoste sau rezolvarea non- 
violentă a conflictelor. La școală nu se vorbește despre afectivitate și 
nici nu se lucrează cu ea. Se știe prea bine că copiii învaţă mai bine 
atunci când îşi iubesc profesorul, că problemele afective sunt cauza 
a nouăzeci și opt la sută dintre dificultăţile de învăţare... dar e un 
tărâm necunoscut, pe care preferăm să nu ne aventurăm. în școlile 
paralele sau în instituţiile publice, sunt profesori inovatori care fac 
experimente, dar în Franţa asta se întâmplă extrem de rar. Celestin 
Freinet, Ovide Decroly, Rudolf Steiner, Maria Montessori, A. S. Neil, 
ca să nu-i menţionăm decât pe cei mai celebri, au creat breșe 
serioase în zidul ignoranței în ceea ce privește respectul și atenţia 
față de dezvoltarea socială și afectivă a copiilor. De ce lucrările lor 
nu sunt reluate în mai mare măsură în școlile din Franţa ? Metode 
pe care toţi le consideră eficace, copii fericiţi și care învaţă ușor 

— de ce nu există mai multi educatori formaţi după mesajele lor ? E 
chiar așa de greu să învăţăm să respectäm nevoile unui copil ? 


De la doi ani, copiii încep să se obișnuiască cu cresa. La trei ani, 
sunt scolarizati în proporție de nouăzeci la sută. Sunt câte douăzeci 
și cinci într-o clasă. în recreatie, în curtea școlii, nu sunt întotdeauna 
separați de cei mai mari, care aleargă și fac gălăgie. Ce de lume ! 
Cât stres ! în 199628, numărul școlilor care permit o familiarizare 
treptată cu sistemul claselor este încă prea mic. încă li se mai cere 
micilor școlari să stea la locurile lor și să rămână atenţi mai mult de o 
oră ! Constrânşi din punct de vedere fizic, ce vor face cu fricile și 
frustrările lor ? Zi de zi, se 


28. Anul în care a fost scrisă această carte. 


confruntă cu frica de respingere, de batjocură, de reprimare, de 
eșec... Câte lucruri greu de asumat de către cei mici î Cine se ocupă 
de emoţiile lor ? Ei observă foarte repede că aici nimeni nu se va 
ocupa cu adevărat de sentimentele lor. Prin urmare, ajung să-și 
controleze în felul lor spaimele și resentimentele. Unii se izolează, 
alţii se agaţă de învăţătoare, alţii devin hiperactivi, mușcă, lovesc... 
Se spune că așa e „temperamentul lor. Dealtfel, mamele spun că au 
aceste tendinţe din fragedă copilărie... Nu, nu este vorba despre 
caracter, ci despre reacţiile lor la stres. Aceste tipuri de 
comportamente nu se manifestă într-un mediu care respectă nevoile 
fizice, afective, intelectuale și, de ce nu, spirituale ale copiilor. Pentru 
a nu fî nevoiţi să punem la îndoială sistemul școlar, socotim prea 
putin importante opoziția sau tendinţa lor spre izolare. Ce-i drept, 
multi dintre ei reușesc să le depășească. Dar cu ce pret ? 
Capacitätile de adaptare ale speciei umane le fac un deserviciu. 
Copiii reușesc să suporte școala așa cum este. Nu măsurăm lipsa 
de autonomie, de creativitate, de responsabilitate, de motivaţie, a 
capacităţilor de colaborare si gestionare a conflictelor... fiindcă 
acestea nu sunt criterii de luat în seamă la bacalaureat. Suntem 
dezolati fiindcă nu știu să se orienteze după ce am petrecut ani 
întregi învățându-i să se supună si să nu gândească cu mintea lor. 
Tinerii ies de pe băncile școlii plini de cunoștințe (în cel mai bun caz), 
dar lipsiţi de formarea interioară care le-ar permite să facă faţă 
dificultăţilor, responsabilitätilor și încercărilor vieții. 


Oare recunoașterea și exprimarea emoţiilor n-ar putea face parte din 
rolul școlii ? 


în Statele Unite, pedagogii au pus la punct un Program De 
Dezvoltare Afectivă și Socială. PRODAS pare să dea 
rezultate excelente. în programul lor școlar se regăsesc și învățături 


de ordin social. Copiii au mintea limpede, știu să-și controleze 
emoțiile și învaţă cu ușurință. 


în anii 1930, psihologul american Skeels era responsabil de un 
orfelinat unde vegetau copii abandonați. Doi dintre 

aceștia, consideraţi debili, fuseseră duși la un institut pentru 
handicapati mentali adulţi. în timpul unei vizite la acest institut, 
Skeels a constata cu uimire că cei doi bebeluși păreau să fi 
progresat ; deveniseră mascotele pensionarilor. Intrigat, Skeels a 
repetat experiența. Când avea cine să se ocupe de ei, bebelușii 
debili se dezvoltau și chiar deveneau normali spre unu sau doi ani. 
Skeels și coeficienţii săi intelectuali schimbători au fost luaţi în râs. 


Rețelele neuronale se formează în primii ani de viaţă. Prin urmare, 
experienţele trăite sunt hotărâtoare pţjitru viitorul afectiv și relational. 
Să le dăruim copiilor noștri experiențe emoţionale bune ; vor fi 
pregătiţi pentru viaţă. 

Nevoile afective fundamentale 


Arnaud îi promisese fiicei lui de douăzeci și două de luni că vor 
petrece ziua împreună. Dar i s-a schimbat programul și s-a dus la 
lucru. Seara, la întoarcere, ea refuză să-l îmbrăţișeze. Când el îi 
propune să se joace, ea îi întoarce spatele. în faţa chipului 

ei încruntat, își spune că n-are nevoie de el. Se îndreaptă spre birou 
ca să dea câteva telefoane și o lasă cu mama ei. Dar chiar când era 
pe punctul de a forma numărul unui prieten, se răzgândește, se 
întoarce la fetiţa lui și-i spune : „Mi-ar plăcea tare mult să stau cu tine 
acum. Mergem să ne jucăm în camera ta ?' Ea îl apucă imediat de 
mână și spune : „Mergem." Se joacă amândoi cu pasiune timp de o 
oră. 


Dacă ne julim, ne îngrijim rana ; un copil care a fost rănit sufletește 
are cu atât mai multă nevoie de atenţie. înainte de a pune un 


pansament, trebuie să dezinfectäm. 


Ce să le dăm copiilor noștri ca să fie capabili să înfrunte secolul XXI 
? încrederea în sine pare să fie un ingredient fundamental al reușitei 
și al fericirii. Este un concept generic care înglobează diferite 
dimensiuni : încrederea de bază, încrederea în dorinţele noastre, în 
sentimentele noastre, în judecata noastră, în capacităţile noastre, în 
abilitatea noastră de a crea relații cu ceilalţi si de a fi utili. 


încrederea 


Cea mai importantă și mai străveche este încrederea de bază. Este 
vorba despre o încredere profundă în corpul nostru, care ne permite 
să ne simţim bine în pielea noastră indiferent de împrejurări. Ea ne 
conferă sentimentul de siguranţă interioară. 


încrederea în celălalt, certitudinea că acesta va răspunde nevoilor 
noastre sau, altfel spus, încrederea în capacităţile noastre de a 
solicita atenţia celuilalt, încrederea că suntem demni de interes se 
formează în primele săptămâni de existenţă. 


în cursul celui de-al doilea an de viaţă, conștiința propriei persoane, 
diferită și separată de ceilalţi, și a propriilor dorințe presupune 
capacitatea de a ne opune dorințelor celuilalt, în 


primul rând a părinţilor. Sentimentul eului se formează pornind de la 
încrederea în propriile senzații, percepții și emoții. Prin urmare, ea 
este legată de capacitatea de a spune NU. 


încrederea în propria gândire este cea care ne permite să rezistăm 
influenţei sociale, să gândim cu mintea noastră, să punem la 
îndoială prejudecățile. Ea depinde de toleranța la singurătate, fiindcă 
pentru a rămâne noi înşine în mijlocul celorlalţi avem nevoie de o 
forță interioară puternică. 


Pentru a deveni independenți într-o zi, pentru a ști să ne cäläuzim și 
să trăim în mod autonom, trebuie să învăţăm să facem totul singuri. 
încrederea în resursele noastre creative, în competențele și 
capacităţile noastre, se formează odată cu experiențele prin care 
trecem. învăţăm să mergem, să vorbim, să ne îmbrăcăm singuri, să 
facem castele de nisip, să ne dăm pe tobogan, să facem prăjituri, să 
citim... toate acestea pun bazele învăţăturii, ne permit mai târziu să 
rezolvăm ecuaţii complexe, dar mai ales să iesim din situații dificile și 
să știm că suntem în stare să găsim soluții. 


în fine, se formează încrederea în competențele noastre relationale, 
în capacităţile noastre de a dărui ceva celorlalţi, în utilitatea noastră 
în această lume. 


A simţi că existi 


într-o cărticică pentru copii găsim povestea lui Bernard. Acesta îi 
spune mamei sale : „Mami, e un monstru în grădină. 


— N-am timp acum, Bernard”, răspunde mama. 


Monstrul îl înghite pe băieţel, îi strică jucăriile, înșfacă pantalonii 
tatălui, trage de sortul mamei si se strecoară în patul lui Bernard. lar 
părinţii lui Bernard continuă să spună „N-am timp acum, Bernard”, 
fără să se uite la el. „Dar eu sunt un monstru”, spune monstrul, 
surprins. 


Prima nevoie a unei fiinţe umane este să simtă că există pentru 
altcineva2?. Bebelușul începe foarte devreme să caute privirea 
părinţilor. Are nevoie de privirea celuilalt pentru a învăţa că există. O 
privire care spune : „Știu că ești aici.” tt 


Edith este în clasa a treia. „Aș vrea să trăiesc într-o altă familie”, îmi 
spune ea. A venit la mine fiindcă are angoase. Se trezește noaptea 
asudată, rămâne încremenită pe stradă și în 


29. Bebelusul devine sensibil foarte de timpuriu la cuvintele care i 
se adresează. Un studiu realizat de Marie-Claire BUSNEL și 
Véronique NEYMAN (la spitalul din Port-Royal) asupra nou- 
näscutilor permaturi (între 34 și 38 de săptămâni) arată că, dacă 
mama le vorbește, ei ascultă cu atenţie. Dacă mama vorbește cu un 
adult în apropierea lor, se liniștesc sau adorm. 


mijloacele de transport. Puțin câte putin, anxietatea o copleșește în 
toate privintele. Acasă se plictisește, între o mamă hiperpro-tectoare, 
care n-are încredere și îi interzice să iasă din casă și un tată absent. 
Nimeni nu se ocupă de ea. Acasă la ea nu râde nimeni. Părinţii nu 
invită pe nimeni. Tatăl muncește tot timpul ; Edith are impresia că 
nici nu există în afara şcolii. 


Copiii au nevoie de multă prezenţă și atenţie. Ei au nevoie să existe 
pentru părinţii lor, să se simtă suficient de importanţi pentru ca adulții 
să-și modifice pentru ei planurile și obiceiurile, să renunţe la unele 
dintre nevoile lor pentru a le satisface pe ale copiilor. 


A te simți acceptat 


„Ai dreptul să fii aici.” „Ai locul tău în familie.” Copilul are nevoie să 
se simtă acceptat așa cum este, adică să aibă certitudinea 

că, indiferent ce-ar face, nu va fi respins. Asta nu înseamnă că 
părinţii trebuie să-i permită orice. Este important pentru copil să știe 
ce poate și ce nu poate să facă, să știe că existe comportamente 
inacceptabile, cum ar fi să taie draperiile, să deseneze pe canapea 
sau să meargă pe mijlocul străzii cu riscul de a fi călcat de mașini. 
Dacă nu respectă aceste imperative, el trebuie să știe că părinţii vor 
spune „Sunt furios”, dar nu „Ești insuportabil, cu ce-am greșit ca să 
am un asemenea copil !” 


„Te iubesc.” Nişte cuvinte atât de simple care, uneori, sunt atât de 
greu de rostit. Pentru a se simţi acceptat necondiţionat, fiecare dintre 


noi are nevoie să fie auzit, mai cu seamă copiii. Niciodată nu putem 
dărui prea multă dragoste ; ar fi bine să spuneţi „Te iubesc” cel putin 
o dată pe zi. Unii dintre noi, mai putin obișnuiți cu vorbele de 
dragoste, se ascund dincolo de fraze precum „dacă o spunem prea 
des, nu mai înseamnă nimic.” Asta înseamnă să subestimăm 
fenomenul dragostei. De-a lungul zilei suntem absorbiți de activități, 
de muncă sau de joacă. Un „te iubesc” neașteptat ne permite să ne 
amintim că iubim, să ne deschidem inima, să ne încălzim întreaga 
ființă, să ne recäpätäm energia. 


Afectiunea influenţează toate sferele dezvoltării. Studiile au arătat că 
secrețiile necesare digestiei nu se produc decât dacă bebelușul este 
fericit în timpul mesei. Când un sugar nu are o relaţie afectuoasă cu 
mediul din jur, nu se îngrașă și nu crește, în pofida unei alimentații 
corecte, el poate manifesta un veritabil sindrom de denutritie. 


Afectiunea trece și (mai ales) prin contactul fizic. Un „Te iubesc” 
pronunţat de la distanţă n-are același impact. Copiii au cel puţin 
atâta nevoie de alinturi, de mângâieri si de sărutări ca de lapte. „S-a 
descoperit că șobolanii care au fost manipulati în 


mod regulat începând de la naștere și până la trei săptămâni au o 
densitate a receptorilor hipocampici ai glucocorticoizilor mult mai 
ridicată decât animalele nemanipulate.”% 


Hipocampul joacă un rol important în procesele mnezice și mai ales 
în memorarea informaţiilor. Fenomenul observat în cursul 
experiențelor pe șobolani este valabil și în cazul copiilor : capacitățile 
de memorare se dezvoltă mult mai sigur dacă bebelușul este 
mângâiat și ţinut în braţe decât prin repetiţia mecanică a lecţiilor la 
cursul pregătitor. 


A te simţi acceptat în mod necondiţionat este fundamentul 
progresului si al fericirii. Când ne simţim iubiţi în profunzime, când ne 
primim doza de contacte fizice, putem merge înainte fără a avea 
nevoie de apărare sau protecţie. Ne dezvoltăm mai bine, atât fizic 


cât si afectiv și chiar intelectual. Acceptarea necondiționată poate fi 
comunicată copilului aproape imediat după concepție, de îndată ce 
fătul este perceptibil în pântecele mamei, și mai ales în primele 
minute de viaţă extrauterină. Atașamentul mamä-copil este prezent 
la toate speciile de mamifere. La om, el se formează în decurs de 
câteva zeci de minute după naștere și durează apoi luni și ani 
întregi. Klauss și De Chateau au observat mama și nou-născutul în 
primele ore, apoi i-au urmărit periodic în primele luni de viaţă ale 
copilului. Au constatat că, cu cât contactul este mai intens în 
primele patruzeci si cinci de minute, cu atât atașamentul față de sân 
în timpul primului supt va fi mai puternic. Cu cât întâlnirea este mai 
timpurie și mai prelungită, cu atât mama va fi mai grijulie. Chiar și 
numărul sărutărilor pe care mama le dăruiește copilului depinde de 
primele minute de viaţă. Consecința este directă : un bebeluș care a 
avut parte de contacte materne timpurii și mai intense decât alții va 
plânge mai putin și va zâmbi mai mult. Contactul din primele ore 
determină de asemenea felul în care mama își ține copilul. într- 
adevăr, s-a constatat că în optzeci la sută din cazuri mamele își tin 
bebelușii în partea stângă a pieptului. O mamă despărțită de copilul 
ei timp douăzeci și 


patru de ore după naștere îl va pune cel mai ad^ea în p^rt dreaptă. 
Ce importanţă are dacă ne ţinem copilul la dreapta sau la stânga ? 
încă nu se știe. S-a constatat de asemenea că sânul stâng este 
deseori mai mare și are mai mult lapte decât cel drept... Dar nu 
există încă nici o explicaţie valabilă. Pe de altă parte, un lucru 
observat statistic cu certitudine este că „bebelușii de dreapta” au 
nevoie de două ori mai mult de ajutor medical decât „bebelușii de 
stânga”. 


30. Pierre KARLI, Le cerveau et la liberte, Paris, Odile Jacob, 
1995, p. 73. 


A te simţi apreciat 


Séverine are doi ani. Se urcă pentru prima oară pe tricicletă. Mama 
ei o împinge cu ajutorul unui băț, dar Séverine este cea care 
mânuiește ghidonul. Se descurcă binișor, dar spre sfârșitul plimbării 
se lovește de un perete. Mama ei exclamă : „Eşti stângace, ai grijă 
pe unde mergi.” lmaginaţi-vă aceeași scenă, doar că de data asta 
mama spune : „Am impresia că ai cam obosit. E greu să fii atentă la 
tot atâta vreme. Te-am admirat cum conduci, te descurci foarte bine.” 
Care copil va dori să urce din nou pe tricicletă ? 


Cu cât suntem mai apreciaţi, cu atât mai mult vrem să avansăm. 
Deprecierea creează dependenţă. Aprecierea încurajează 
autonomia. „îmi place să trăiesc cu tine.” „E o plăcere să te privesc.” 
„Ador să mă joc cu tine.” Faptul de a primi în mod regulat suficiente 
aprecieri pozitive ne permite să ne simţim puternici, veseli și creează 
un sentiment de comuniune afectivă și împărtășire. 


în cea mai mare parte a timpului, e inutil să le impunem copiilor 
reguli sau să-i învăţăm cu forța politetea (sau orice altceva). 
Deoarece copiii caută în mod firesc să fie apreciaţi, să facă bine 
ceea ce fac. încearcă să înveţe singuri regulile de conduită. Imită 
comportamentul adulților. Ei vor cu atât mai mult să fie politicosi și să 
se poarte frumos cu cât impulsul vine din interior. La fel ca orice 
fiinţă umană, vor să se simtă liberi și detestă presiunile . 

Identificarea emoţiilor 

în familie sau la școală, e nevoie de spațiu si de timp pentru a le 
permite copiilor să spună ce simt, pentru a-i ajuta să-și identifice 
emoțiile, pentru a le da mijloace prin care să facă față experienţelor 


interioare. 


„Și mie mi-e frică 


A împărtăși ceea ce simţi este o metodă indirectă de a-i spune unui 
copil „ești normal”, „așa se întâmplă cu toată lumea”. Micuţii cred că 
sunt singurii care-și fac vise, care au cosmaruri cu monștri, care au 
emoții negative. E posibil să se învinovățească, să se simtă răi. 
Deduc cu ușurință că sunt inacceptabili și devin defensivi. Când un 
adult le spune : „Și eu am coşmaruri”, „și mie mi-e frică uneori”, 
această imagine a unui părinte slab sau imperfect nu le oferă 
nesiguranță, ci dimpotrivă, îi liniștește. Vorbind despre ei, adulții îl 
ajută pe copil să aibă încredere deopotrivă în ei și în el însuși. Dacă 
nu spun nimic despre gândurile lor intime, despre emotiile lor, în 
relaţia dintre ei se cască o prăpastie. 


Copilul poate să-și idealizeze părinţii, dar integrează sentimentul că 
el nu este bun. „N-o să-mi încurc copilul cu poveștile mele de la 
serviciu, nu-1 interesează așa ceva, nu vreau să-și facă griji...” este 
un pretext. 


în societatea în care trăim nu se vorbește despre fantasmele puterii, 
despre sentimentele de neputinţă, despre frici, despre dispreţ, 
singurătate și nici măcar despre vise. Cu atât mai puţin cu copiii ! 
Grupele de terapie sunt o ocazie dea face descoperiri importante. 
înainte de a veni pentru prima dată, majoritatea oamenilor sunt 
nelinistiti. Fraza tipică este : „Nu voi îndrăzni niciodată să vorbesc 
despre problemele mele în faţa altor persoane.” Cu toate acestea, 
încă de la prima ședință, toți sunt captivati de ambianța de respect 
natural. Fiecare vorbește despre el însuși și-i ascultă pe ceilalţi ; își 
dă seama că nu este singurul care simte ceea ce simte, că reacțiile 
lui pot ff înțelese de ceilalţi, că nu suntem atât de diferiţi unii de alţii. 


Pentru copii, adulţii sunt niște modele. Este inutil să le spunem „fa 
asta, fă ailaltă...”, „Să știi că poţi să-mi spui tot ce ai pe suflet’... Nu 
va spune niciodată dacă mama și tata nu-și împărtășesc la rândul lor 
sentimentele. Atenţie, nu e vorba despre a-i folosi pe copii pe post 
de confidenti. Rolul lor nu este să poarte dificultăţile noastre. Este 


vorba despre a le da niște chei pentru a înțelege comportamentul 
nostru, pentru a se înţelege mai bine pe ei înșiși și a se accepta. 


Depășirea angoasei si a impulsurilor distructive 


Oricât de buni, de atenţi si de iubitori ar fi părinţii, un copil nu se 
poate lipsi de angoasă. Ea face parte din experiența umană. Este 
inerentă conștiinței de a fi separat de ceilalți. 


Orice frustrare produce furie, iar mai târziu angoasă, dacă problema 
se permanentizează. Pentru un sugar, asta înseamnă dacă durerea 
sau lipsa durează mai mult de cinci minute ! Sânul care vine cu o 
întârziere prea mare, senzaţia de oboseală fără a putea dormi, o 
crispare a intestinelor sau o durere de dinți... provoacă furie. 


Când mama acceptă furia și în schimb îi dăruiește dragoste, 
bebelușul se sprijină pe sentimentele de acceptare necondiționată ; 
își dă seama că emoțiile lui agresive nu sunt periculoase, că n-o pot 
distruge nici pe mamă, nici relaţia cu ea. învaţă să-și depășească 
resentimentul. 


Ceea ce-1 neliniștește cel mai tare pe bebeluș este absenţa mamei. 
Despärtirile, nopţile de singurătate sunt niște încercări teribile pentru 
un nou-născut. Acesta foloseşte foarte multă energie psihică pentru 
a le depăși, ceea ce poate încetini multe procese ca mersul sau 
vorbirea. 


Dificultăţile trăite de cuplu sau de unul dintre părinţi sunt surse de 
angoasă pentru bebeluș, care simte totul... fără să primească nici o 
explicaţie ! De ce tatăl este așa de trist în interior ? De ce mama își 
zâmbeste atunci când eu simt că plânge în sufletul ei ? Un copil, 
chiar și foarte mic, simte nevoia să-i vorbim, să-i spunem ce se 
petrece în familie, ce se întâmplă în jurul lui. Poate că nu înțelege 
vocabularul, dar captează foarte bine claritatea dvs. interioară atunci 
când vorbiti. Este fascinant să vezi un bebeluș ușurat după o 
explicaţie. 


Prin urmare, una dintre cheile învăţării emoţiilor este ca părinţii să 
vorbească. O altă cheie este să ascultăm ce spune copilul. Să 
asculti înseamnă să încerci să înţelegi ce simte copilul. Cei foarte 
mici rareori spun lucrurilor pe nume. Ei își exprimă angoasele și 
frustrările lor prin gura păpușii, a ursuleţului sau a iepurașului. Intraţi 
în jocul pe care vi-1 propun. Prin jocuri și repetiţii, copiii învaţă să se 
exprime și să-și controleze trăirile. 


Când adulţii își exprimă emoțiile, le furnizează un limbaj pentru a 
spune ce au de spus și le aprobă sentimentele. 


Politete si respect 


Margot are doi ani. Se joacă cu usa de la frigider. Tatăl ei o previne : 
„Ai grijă, o să-ţi prinzi mâna..,” Peste câteva secunde se aude un 
urlet : „Uite, vezi ? Ti-am spus eu !” Margot plânge în hohote și se 
refugiază în camera de alături. Jean Bernard își dă seama că s-a 
conformat unei atitudini stereotipe, fără să fie atent la ce simte fata 
lui. Se apropie de ea, îngenunchează și-i spune : „îmi pare rău, nu 
voiam să-mi bat joc de tine. Te doare.” Margot s-a oprit din plâns 
instantaneu. 


Este important să ne cerem scuze ! E prea ușor să abuzäm de 
puterea noastră. A însoţi un copil în dezvoltarea lui înseamnă a avea 
grijă să-i respecţi trupul și sufletul. 


Când emoţiile ne coplesesc, empatia înseamnă să ştim să le 
spunem copiilor : „Ţi-a fost frică atunci când am strigat, îmi pare rău, 
n-am vrut să te sperii, și mie mi-era frică, de-asta am strigat”, pentru 
a le oferi mijloacele de a ne analiza comportamentul și a-1 asigura 
de dragostea noastră, de capacitatea noastră de a percepe și de a fi 
atenţi la ceea ce simt ei. 


Datorăm un respect nemărginit acestei vieţi care crește. Pentru a 
creşte, o floare are nevoie de spațiu, de apă, de îngrășăminte, de 
soare... Nu o ţinem la umbră, nu o călcăm în picioare ca să crească 
mai bine. Este important să fim politicoși cu copilul, să-i spunem „te 
rog” și ,multumesc”, să-i vorbim frumos, să-l luăm în serios. Părintele 
este cel care trebuie să-și respecte copilul și nu invers, deoarece 
copilul este cel mai fragil. Respectul arătat celui mai puternic nu este 
altceva decât frică. 


„Copiii mei sunt foarte agresivi cu mine, fiica mea mă insultă, nu pot 
să-i permit așa ceva. Zilele trecute băiatul meu chiar m-a împins 
violent în umăr. L-am împins și eu. Ei caută limitele. Dar eu le spun 
că îmi datorează respect. 


— Poate că fiica ta nu te respectă fiindcă tu n-o respecţi. 
— Ce ? Ba o respect. N-am dat în ea niciodată, ea nu mă respectă. 


— Nu-ţi respecţi fata fiindcă o umilesti în loc s-o asculti. Violenţa ei 
este o încercare de a-ţi transmite ceva ce nu reușește să-ţi spună în 
cuvinte. Imagineazä-ti că cineva ti-ar spune : « îmi datorezi respect 
lI» Ce ai simţi ? Umilire, negare. 


— Așa îmi spuneau părinții și chiar așa mă simțeam. Și-atunci ? Ar 
trebui s-o las să facă ce vrea ? 


— Nu. Ascultă ce semnificaţie are agresivitatea ei. Observă. Spui că 
este agresivă de fiecare dată când rămâne o zi cu tatăl ei? 


După analiză, Lucie ajunge la concluzia că probabil copiii ei suferă 
din cauza tensiunilor actuale din cuplu. De curând a cerut divorț. 
Copiii sunt plini de furie și frustrare, de frici pe care nu le pot formula. 
Faptul că le reamintește de respect este inutil și blochează relația. 


Dacă un copil observă că părinţii se tem de emoţiile lui (sau de ale 
lor), își va înghiţi sentimentele profunde. Pentru a le vorbi cu 
adevărat părinţilor, el are nevoie să simtă că poate spune tot ce-are 
pe suflet fără ca aceștia să se formalizeze, să se culpabilizeze, să se 
înfurie, să fie tulburati pe plan afectiv. Sunt emoţiile lui, nu ale lor. 


Un copil are nevoie de asemenea de protecţia parentală, de 
asigurarea că părinţii lui n-o să-l înjosească, n-o să-l ridiculizeze, n-o 
să-l pună într-o situaţie dificilă. Priviţi-vă copiii cu un sentiment de 
dragoste necondiționată. 


Când trăim împreună, petrecem prea mult timp cu discuţii despre 
banalitäti sau curăţenie. Uităm să ne acordăm răgazul de a ne iubi și 
a ne spune acest lucru. 


Concluzie 


De la egocentrism la altruism 


La un restaurant, văzând că aveam în farfurie doar fructe și legume, 
un bărbat îmi spune : „Eu mă mai las tentat de carnea de vacă, pui 
nu mănânc decât dacă știu de unde provine. La cantine și 
restaurante evit carnea de pui. Cumnatul meu crește păsări, în plus 
are o mică crescătorie de pui pentru consumul personal. într-o zi mi- 
a spus că pentru nimic în lume n-ar înghiţi nici măcar o bucăţică de 
pui crescut industrial. De atunci mă feresc, nu mai mănânc nici eu.” 


Bietul om credea că poate să mănânce carne de vacă fără nici un 
risc... Asta se întâmpla acum câţiva ani, când încă nu izbucnise 
scandalul vacii nebune. 


într-o altă zi, un agricultor mi-a mărturisit că nu mănâncă decât 
produse din grădina lui, cultivate fără pesticide. în schimb, pe câmp 
folosește din abundență chimicale. „Alea nu-s pentru mâncat, sunt 
pentru vânzare.” 


Cum să înţelegi cinismul acestor producători care vând păsări sau 
legume știind că sunt toxice pe termen lung ? Cinismul celor care 
răspândesc pesticide fără să se gândească la pânza freatică și la 
generaţiile viitoare ? Cinismul persoanelor implicate în afacerile cu 
sânge contaminat, cu vaca nebună sau minele antipersonal ? 
Cinismul celor pentru care banii sunt mai importanţi decât viaţa ? 


Negarea emoţiilor, înăbușirea suferințelor copilului neputincios, care 
se închide în sine, au condus la o gravă indiferenţă faţă de ceilalţi, la 
o indiferenţă faţă de viaţă. Sentimentele de gol, de insatisfactie 
profundă cauzate de lipsa dragostei adevărate și a ascultării afective 
intretin un atașament morbid față de bani și putere. 


Analfabetismul emoţional are consecinţe individuale, dar el constituie 
totodată un flagel social. Pe lângă povara financiară asupra 
sistemului de asigurări sociale, cauzată atât de 

maladiile psihosomatice, cât și de angoase și depresii, el definește 


relaţiile noastre sociale, ne face să fîm insensibili faţă de ceilalţi si 
îndreaptă societatea spre un impas. Când oamenii sunt stăpâniţi de 
frică, de invidie sau de ură, le este greu să-și vorbească ; democraţia 
este ameninţată. „Prostia” sufletească, imaturitatea afectivă, ne 
poate duce la pierzanie. 


Maturitatea afectivă este atinsă atunci când omul renunţă la 
egocentrism și devine capabil de altruism. De fapt, trecerea nu se 
face direct. Altruismul este precedat de trei stadii : egocentrismul, 
egoismul și egotismul. 


Egocentrismul : ne credem centrul universului. Egocentricul vede 
totul în funcţie de el însuși. Nu știe să se detașeze de propriul punct 
de vedere. Lumea este o prelungire a lui, ceilalți nu sunt decât niște 
obiecte. Egocentricul este incapabil de empatie. Prizonier al propriei 
frici si nesigurante, este nevoit să adopte comportamente de 
autoprotectie. Cu cât e mai nesigur pe el, cu atât mai mult neagă 
realitatea celorlalţi. Foarte puţin conștient de sine însuși, cu limite 
foarte vag definite, folosește cu ușurință mecanisme de apărare 
precum proiecția propriilor trăiri asupra celor din jur (eu sunt bun, 
celălalt este rău/dacă sunt rău, e din vina celuilalt). Este vulnerabil la 
ideologiile rasiste, se poate lăsa ușor manipulat de un partid 
extremist sau de o sectă. Egocentricul este dependent ; dincolo de 
fantasma atotputerniciei, se simte complet lipsit de putere asupra 
lucrurilor sau a oamenilor. Suportă greu frustrarea, vrea totul aici și 
acum, e incapabil să se desprindă de prezent pentru a se proiecta în 
viitor. După el, potopul... 


Pasul următor pe drumul spre dezvoltarea maturității emoţionale si 
sociale este egoismul. Egoistul are mai multă conștiință de sine 
decât egocentricul. De fapt, egoismul este chiar atitudinea care ne 
permite să stabilim niște limite între noi și ceilalţi. Egoistul se apără 
de poziţia de dependenţă egocentrică ; pentru aceasta, el încearcă 
să aibă putere asupra celorlalţi. „Dorinţa mea este mai importantă 
decât a ta.” Este agresiv, simte nevoia să învingă. îi calcă în picioare 
pe ceilalţi pentru a-și atinge scopurile. De altfel, acestea nu sunt o 


realizare, ci preluarea puterii. Obiectivul (cucerirea unei pieţe, a unei 
țări, a unei femei) este secundar. 


Egotismul este o etapă de construire a propriei individualitäti. Cine 
sunt eu ? Care sunt valorile mele ? După ce s-a diferențiat prin 
egoism, persoana vrea să se regăsească. Egotistul, zis și narcisist, 
pur și simplu nu se preocupă de ceilalţi. Jocurile de putere nu-1 mai 
interesează, se închide în lumea lui, în firida lui individuală sau 
familială. își trăiește viața așa cum crede de cuviință, total 
independent. Se ocupă de el, de distractiile și plăcerile lui. Se 
privește în oglindă și eventual se ocupă de dezvoltarea personală. 
Se caută în interiorul său. 


în partea de sus a scării, etapa de maturitate este caracterizată de 
altruism. Un altruism care nu reprezintă o negare a sinelui, ci 
dimpotrivă, lărgirea conștiinței de sine, ajungând până la integrarea 
celorlalți. Altruistul este capabil de empatie, cooperare și implicare 
socială. Este responsabil, adică este conștient de consecinţele 
faptelor sale pe termen scurt și lung, asupra ce- 


lorlalti și asupra zilei de mâine. își conduce viaţa după o etică. 
Altruistul se iubeşte și se respectă suficient pentru a nu 
face niciodată ceva care i-ar putea afecta stima de sine. 


Un bărbat de cincizeci de ani, inginer de meserie, mi-a mărturisit 
într-o zi : „Adevărata mea viaţă este pictura. Restul sunt necesități. 
Am făcut centrale atomice și am construit închisori. Asta-i împotriva 
valorilor mele. Mărturisesc că am ales întotdeauna calea cea 
simplă?' Acest bărbat era detașat de el însuși și, ca urmare, detașat 
de ceilalţi“!. Acest dispreţ faţă de sine provine dintr-o copilărie 
dureroasă. Graţie picturii, acestui domeniu de exprimare personală, 
unde-și permitea să existe, acest bărbat își putea păstra conștiința. 
Alţii îşi justifică faptele anulând sau deformând realitatea. „Nu-i chiar 
aşa de rău ! Dacă nu sunt eu, va fi altcineva ! Nu se poate altfel..." 


Toti avem tendinte egocentrice, egoiste sau egotiste, zone de 
„prostie" emoţională, adică zone de suferință afectivă. Dezvoltarea 
inteligenţei emoţionale înseamnă să învăţăm să ne gestionăm mai 
bine stările interioare, să ne decantăm temerile și furiile, să ne 
liniștim angoasele ca să fim capabili de mai mult altruism, ca să 
putem trăi Împreună în armonie. 


Psihoterapia conduce inevitabil la chestiuni politice, fiindcă omul 
trăiește în societate ! Nu poate fi înțeles decât în relație cu mediul 
din jur. Omul matur din punct de vedere emoțional este caracterizat 
prin inteligenţa inimii : nu mai poate fi indiferent la 


soarta celuilalt, nu mai poate tolera nedreptatea, cinismul sau 
suferința si mai ales nu mai poate participa la ele. 


Ramura franceză a unei companii multinaționale americane care 
vinde, printre altele, produse de spălat rufe le-a propus membrilor săi 
niște cursuri de dezvoltare personală. La aceste seminarii, 
participanţii erau invitaţi să reflecteze la valorile lor si la sensul vieții. 
Organizatorii au anulat repede cursurile. Prea multi renunţaseră î 
Când devenim conștienți de noi înșine și de faptele noastre, când 
accedem la mai multă maturitate afectivă și socială, când ne 
dezvoltăm inteligenţa inimii, nu mai putem face unele lucruri. 


Maturitatea emoţională ne deschide în mod firesc spre o dimensiune 
spirituală. Pentru mine, acest termen, pe lângă religiozitate, se referă 
la a deveni conștienți de apartenenţa noastră la o lume mai vastă si 
de locul nostru în univers. Omul autonom și matur din punct de 
vedere emoțional se întoarce spre cei din jur, vrea să-și 
îndeplinească ,misiunea”, să-și realizeze potenţialul, să-și 
folosească resursele pentru a-și întrupa propriile valori, să-și pună 
competențele în slujba unui lucru care are un sens 


31.0 detașare total diferită de cea budistă care, dimpotrivă, 
înseamnă a fi conștient de implicaţiile imediate și pe termen lung ale 
propriilor fapte si a avea un respect profund faţă de sine si de ceilalți. 


pentru lume, să-și scrie propriul poem — așa cum a spus Walt 
Whitman care, întrebat care este sensul vieţii, a răspuns : 


„Să existe viaţa și identitatea 

Să fii aici 

Să continue fabulosul spectacol 

Și să-ţi poţi scrie propriul tău poem..." 


Inima este un loc de trecere între cer și pământ. Să ne trăim viaţa cu 
inima, să fim cât mai deplin aceia care suntem, să ne ocupăm locul, 
să fim conștienți de rolul nostru în acest univers și să-l jucăm — 
toate acestea înseamnă să ne manifestăm inteligenţa inimii. 


Oamenii sunt cei care creează societatea, chiar dacă aceasta nu 
poate fi redusă la oamenii care o compun. Să schimbi societatea 
fără să schimbi omul este o iluzie. Istoria a arătat-o. Și să schimbi 
omul fără să schimbi societatea este tot o iluzie. lată ce-i scrie Freud 
bunei sale prietene Lou Andre as- Salo me : „lată concluzia mea 
secretă ; de vreme ce civilizația noastră actuală — cea mai evoluată 
dintre toate — nu poate fi considerată decât o imensă ipocrizie, de 
aici ar trebui să reiasă că nu suntem făcuţi pentru ea din punct de 
vedere organic. Trebuie să abdicăm, iar Marele Necunoscut, sau 
Marele Manitu care stă în spatele destinului, va lua de la capăt 
această experienţă cu o altă rasă.” Oare aceasta să fie singura 
concluzie ? Oare nu putem ieși din ipocrizia pe care o denunţă toată 
lumea și să dobândim mai multă autenticitate ? Trebuie să adaptăm 
omul la societate sau am putea să ne imaginăm, în sfârșit, cum ar fi 
să adaptăm societatea la nevoile omului ? Un simptom este evoluţia 
problemelor din școli. Dacă vine vorba despre posibilitatea unei 
școli diferite, care să le ofere copiilor mai mult respect, mai multă 
libertate, autonomie... părinţii se feresc, se tem că mai târziu copiilor 
o să le fie greu să se integreze în societate ! Trebuie să ne ocupăm 


locul cât mai repede, să ne înăbușim creativitatea si întrebările, 
emoțiile și sensibilitatea pentru „a ne adapta”. 


Voi termina cu un citat din Bruno Bettelheim : „Munca și creaţia 
artistică, viaţa familială și viața socială nu mai pot evolua separat. 
Este nevoie ca inima, înarmată cu curaj, să impregneze rațiunea cu 
căldura ei vitală, chiar dacă raţiunea ar ff să renunțe la rigoarea ei 
logică pentru a face loc dragostei si pulsatiilor vieţii. Nu ne mai 
putem mulțumi cu o viaţă în care inima are ratiunile ei pe care 
raţiunea nu le cunoaște. Inimile noastre trebuie să cunoască lumea 
rațiunii, iar raţiunea trebuie să se lase călăuzită de o inimă 
conștientă.” 


Urgenta este afectivă. Nu mai putem trece cu vederea dezvoltarea 
inteligenţei emoţionale. La fel ca orice limbaj, emoţiile au o gramatică 
proprie. Putem învăţa să ne exprimăm, să ne arătăm sentimentele și 
să ascultăm sentimentele celorlalţi. Putem învăţa să ne dominăm 
fricile, să ne împărtășim bucuriile, să tra- 


versăm doliul și să ne stăpânim furia fără să ne înăbușim emoțiile și 
să le transformăm în angoasă, depresie sau boală. Putem învăţa să 
cooperăm, să animăm un grup (sau să ne animăm în grup) și să 
rezolvăm conflictele de o manieră non-violentă. Provocarea de 
astăzi este alfabetizarea emoţională. Să ne ascultăm inimile, 
împreună. 

